﻿d’istrati: jupânii roman istrati d’istrati: jupânii Editura Muşatinii Suceava, 2015 Consiliul Judeţean Suceava Preşedinte: Ioan Cătălin NECHIFOR Vicepreşedinţi: Ilie NIŢĂ, Alexandru RĂDULESCU Centrul Cultural „Bucovina“ Manager: Viorel VARVAROI Secţia pentru Conservarea şi Promovarea Culturii Tradiţionale Suceava Director: Călin BRĂTEANU Editura „Muşatinii” Suceava, str Tipografiei nr 1, Tel 0230 523640, 0757 076885 (I D ) Director general: Gheorghe DAVID tipar: 5 jupânii artelor 7 d’istrati: jupânii Alexandru Arşinel Ştiţi filmul ăla, „Dacă e marţi, e Belgia”?, un film gigea, nici deştept, dar nici înduioşător La noi, dacă e vară, e distracţie Adică tot românul paşnic îşi ia femeia din dotare şi plozii aferenţi şi se duce la zilele oraşului, în care, cu mândrie patriotică, locuieşte S-a nimerit ca de Sfinţii Petru şi Pavel să jupânim şi noi prin oraşul Dolhasca şi, pe bune, ne-a plăcut ce am văzut Trei zile pline, cu un program variat şi cu invitaţi de marcă De fapt, nu e vorba strict de zilele oraşului Dolhasca, ci mai degrabă de Festivalul „Armonii”, care a ajuns deja la a VI-a ediţie Maria Cojocaru, edilul şef, şi colaboratorii ei din primărie le-au oferit localnicilor şi invitaţilor o întâlnire de sunet, răsunet şi artificii, cu muzică populară, uşoară, pop, de promenadă, de dans sau karaoke, de la care nu au lipsit formaţia de buciumaşi de la Moldoviţa, Ansamblul „Ciprian Porumbescu” din Suceava, Ansamblul „Rapsozii Botoşanilor”, „Armonii” din Dolhasca, Ansamblul „Sălceanca”, Orchestra „Ţara Vrancei”, interpreţii Margareta Clipa, Angelica Flutur sau eternul Alexandru Recolciuc, formaţiile „Haiducii”, „Rekord”, „Hora”, „2NA” sau „Shock” Totul a debutat cu o sărbătoare de suflet, mai precis cu o slujbă de pomenire a domnitorului Petru Rareş, ctitorul Mănăstirii Probota Au fost, de asemenea, oferite diplome de cetăţean de onoare unor personalităţi locale şi n-a fost uitat nici omagiul pentru Ziua Învăţătorului Toate bune şi frumoase, la Dolhasca, dar ceea ce vrem să vă spunem e că printre invitaţii de marcă s-au numărat Roman Istrati 8 două nume de rezonanţă ale teatrului de revistă din România E vorba de Alexandru Arşinel şi Stela Popescu De fapt, Stela şi Arşinel se aflau în turneu Avuseseră spectacole de revistă la Telaviv, la Rio de Janeiro, iar în final, şi-au găsit timp şi disponibilitate de a ajunge şi la Dolhasca Arşinel nu şi-a uitat obârşia şi-şi respectă locurile natale Îi place să spună despre el că e copilul care s-a născut lângă linii (tatăl său a fost şef de gară la Dolhasca) şi-şi aduce aminte cu veselie de clipele în care, pentru a nu fi pedepsit, se ascundea în podul şurii şi trăgea scara la el, până se calma părintele său Nelu, cum îl numeau cei de acasă, este acum cetăţean de onoare al oraşului Dolhasca, iar din acest an, căminul cultural din localitate va purta numele său Cu o precizie de ceas elveţian, Stela şi Arşinel apar la Dolhasca, în fiecare an, de sărbătoarea Sfinţilor Petru şi Pavel Probabil că Nelu nu doar se reîntoarce pe pământul natal, ci vine să-şi încarce aici bateriile N-o face ostentativ, ci, dimpotrivă, gestul său are o nuanţă mirifică Orice reîntoarcere este pentru el un moment de evlavie Îl salută toţi şi Arşinel are răbdarea să vorbească cu fiecare în parte, să le asculte părerile, necazurile sau gândurile Dar, ca orice mare artist, ştie să dăruiască nu doar atenţie semenilor săi, ci şi bucurie Face lucrul acesta cu modestie A dăruit artă toată viaţa şi toată viaţa lui a primit aplauze După fiecare spectacol împreună cu Stela, se gândeşte la altceva şi nu are timp să stea să-şi savureze succesele, pentru că s-ar bloca într-o glorie perdantă Din această cauză, închipuie permanent noi şi noi proiecte Teatrul de revistă e viaţa lui Iar Dolhasca poate să fie mândră că găzduieşte, în fiecare an, un cuplu de aur al scheciului românesc 9 d’istrati: jupânii Victoriţa Paraschiva Batariuc Mulţi se vor fi întrebând ce aşa mare brânză e să fii muzeograf? Adică faci o facultate (îndeobşte de istorie) şi, după aia, dacă nu aterizezi într-o şcoală sătească, unde să-ţi mănânce plozii urechile, ajungi la un muzeu şi, trai neneacă, pe banii statului, colea, la căldurică, într-un ungher de arhivă, printre cărţi şi hrisoave prăfuite, uitat de lumea şi de creşterile salariale, aşteptând cu stoicism vremea pensionării şi a anonimatului deplin Asta-i imaginea neavenitului, a târtanului, care trece pe lângă un muzeu scuipând seminţe, tocmai fiindcă la şcoală a făcut istoria cu femeia de serviciu, iar despre propria istorie naţională ştie tot atâta cât ştie cimpanzeul despre originea speciilor sau despre strămoşii domnului Darwin Puţini ştiu că România profundă, aceea care, indiferent de vitregia vremurilor, asigură perenitatea spirituală a neamului, poate fi întâlnită şi în muzeele patriei Cercetătorii istoriei, cei care ne-au desenat naşterea şi traiectoria existenţei noastre, cei care ne oferă filmul corect, pelicula reală a fiinţării noastre în acest spaţiu se bucură, din păcate, mult prea rar şi cu jenată consistenţă de consideraţia publică, de recunoaşterea şi preţuirea cu care comunitatea le este datoare Avem prostul nărav de a ne aprecia valorile şi marile spirite abia după ce acestea ne părăsesc definitiv Iar pe cei care clădesc zilnic românitate, ori îi persiflăm şi şicanăm, ori îi tratăm cu indiferenţă ori, în cel mai trist caz, din interese meschine sau ca urmare a unor priorităţi tembele îi marginalizam nepermis, trimiţându-le munca Roman Istrati 10 în derizoriu Aşa se întâmplă într-o societate în care guvernează micimea mercantilă şi în care cultura nonvalorilor are ministere Trebuie să ai măcar un dram de suflet românesc, o fărâmă de răbdare şi cuminţenie, o rază de creştinătate în ochi şi un grăunte de mândrie pentru a nu cădea în genunchi în faţa primului venit, pentru a nu-ţi închina, umil, credinţa şi neamul unor neofiţi şi pentru a sta vertical şi limpede în amfiteatrul istorie mondiale Vedeţi, trebuie atât de puţin Asta încearcă arheologii şi istoricii să ne înveţe Dar, decât să bocim aici starea deplorabilă a intelighenţiei româneşti, starea datorată eminamente impostorilor şi agramaţilor care formează clasa politică de la noi, mai bine să facem un Laudatio unor oameni care, cu vocaţie, luciditate şi profesionalism, au ştiut să decanteze pepita cu semnificaţie istorică de gunoiul social şi politic diurn Premiul Academiei Române a recompensat eforturile a două cercetătoare de la Muzeul Bucovinei Aura Brădăţan cu „Botanica poporană română”, volumul I, al lui Simion Florea Marian, şi „Catalogul colecţiei Romstorfer Ceramica monumentală”, a Victoriei Paraschiva Batariuc, au impresionat şi convins juriul Academiei Române ca premiul cel mare să plece la Suceava Apărute în 2008 la Editura „Muşatinii” şi cu o consistentă finanţate din partea Ministerului Culturii, cele două lucrări premiate se adaugă altor două aparţinând lui Oliviu Boldura şi Mugur Andronic, de asemenea cercetători ai Muzeului Bucovinei din Suceava Cu ocazia primirii acestor premii, reprezentanţii Consiliului Judeţean, în frunte cu preşedintele Flutur, au reiterat necesitatea ca instituţiile abilitate ale statului să sprijine mai consistent cercetarea academică suceveană, cu referire directă la cercetătorii de la muzeu, dar şi de la Universitatea „Ştefan cel Mare” „Catalogul Romstorfer” prezintă colecţia de ceramică monumentală aflată în gestiunea muzeului nostru, colecţie care cuprinde piese descoperite, acum mai bine de 100 de ani, de arhitectul Karl Adolf Romstorfer, primul 11 d’istrati: jupânii care a făcut cercetări arheologice la Cetatea de Scaun a Moldovei din Suceava Un curriculum vitae al Victorie Paraschiva Batariuc, una din cele două autoare premiate, are peste 12 pagini şi ne este peste mână să-l tipărim Vă vom spune doar că, din 1972 şi până când a ieşit la pensie (2005), remarcabila cercetătoare suceveană a desenat o carieră ştiinţifică impresionantă Peste 15 ani petrecuţi pe şantierele arheologice, în jur de 100 de lucrări ştiinţifice publicate, apariţii în volume, în nume propriu sau în colaborare, peste 25 de expoziţii organizate în mod curent în cadrul muzeului sau prilejuite de diverse aniversări, cooptarea în diverse forumuri şi comisii ştiinţifice sunt tot atâta argumente care realizează profilul unui cercetător de vocaţie Cariera Victoriei Paraschiva Batariuc a primit de-a lungul timpului recunoaşterea şi consideraţia publică, cercetătoarea fiind premiată de „Fundaţia Culturală a Bucovinei” şi de „Societatea Culturală Ştefan cel Mare – Bucovina” Doctor în istorie, Victoria Paraschiva Batariuc este membru fondator al Asociaţiei Arheologilor Medievalişti din România, al Asociaţiei „Ars Transilvaniae” şi a Comisiei de Istoria Oraşelor din cadrul Academiei Române A primit şi ordinul „Meritul Cultural”, clasa întâi, în 2004, şi este cetăţean de onoare al Sucevei Jupânul de Salon a făcut acest Laudatio în semn de omagiu, dar şi ca un efort publicistic pe linia cunoaşterii şi recunoaşterii de către suceveni a valorilor care fac cinste atât urbei noastre, cât şi judeţului * Există mai multe feluri de notorietate Este notorietatea bulevardieră, cea a şmecherilor gealaţi şi cu vânt în tărtăcuţă, notorietatea manelistă, colorat intitulată cu nume de genul Vijelie, Salam, Friptu, Noroi sau Minune, există notorietate idioţilor şi sferto-docţilor de genul becaliano-politic, notorietatea piţurcărelilor fotbalistice, notorietatea de genul Sânzi, Cruduţa, Bianca Drăguşanu şi alte asemenea exemplare unice ale bibliotecii române de non-valori Roman Istrati 12 şi, evident, există notorietatea celui care aleargă de unul singur şi iese pe locul doi Chestia e că notorietatea, dacă nu e însoţită de sobrietate şi de consistenţă intelectuală, este un mare vacs Numai idioţii îşi închipuie că celebritatea lui Einstein se datorează fotografiei în care geniul relativităţii scoate limba, că Puşkin e mare poet fiindcă a murit, ca un bou, în urma unui duel, sau că Dali a ajuns în istoria artei universale fiindcă picta gol puşcă Celebritatea nu se construieşte prin buticurile show-biţului, ci ea vine de la sine Madonna e mai mult spectacol şi bâlci cu conotaţii sexuale decât artă Refrenele cocuţei Lady Gaga n-ar trece standardele fostului Electrecord, dacă n-ar fi însoţite de ambalajul schizoid al artistei Adevărul e că am început să discernem din ce în ce mai greu valoarea de rebuturi şi de gunoaie Există acea Românie fundamentală, tainică şi tenace care, prin fidelitatea ei pentru valorile perene nu va abdica niciodată de la păstrarea identităţii noastre spirituale Nu Romică Ţociu, nu Bahmuţeanca sau emisiunea de bârfe a lui Capatos fac gloria României Oamenii a căror personalitate se măsoară în karate nu inundă televizoarele, ca să enerveze lumea De fapt, ca vizibilitate, ei sunt aproape inexistenţi Asta, tocmai datorită politicilor de tembelizare În locul emisiunilor de cultură, televiziunile ne îndoapă cu lecţii de nutriţionism Nici o televiziune din România nu prezintă un serial despre istoria naţională, dar toate abundă în şouri în care nişte neica nimeni ne dau lecţii de făcut zacuscă sau de aerobic De aia ni s-a părut şi ciudat, dar şi extraordinar serialul despre trecutul Sucevei, pe care doctorul în istorie Victoria Paraschiva Batariuc l-a susţinut la un post local de televiziune De fapt, neobosita cercetătoare, care, pe tăcutelea, a adus glorie comunităţii sucevene, a mai comis-o o dată De curând, la Editura Academiei Române i-a apărut volumul „Civilizaţie medievală românească, ceramica monumentală din Moldova” Nu oricine ajunge să publice la Editura Academiei Române Nu oricine este doctor în ştiinţe istorice şi nu 13 d’istrati: jupânii oricine ajunge să fie un reputat medievalist Nu oricine are 12 volume publicate în nume propriu sau în colaborare şi nu oricine se poate lăuda cu un CV în care apar peste 90 de articole şi lucrări publicate în cele mai prestigioase reviste de specialitate În sfârşit, nu oricine este membru în diverse secţiuni de studiu ale Academiei, nu oricine primeşte Ordinul „Meritul cultural”, clasa întâi, şi premiul „George Oprescu” al Academiei Române Era să spunem şi că, nu oricine ajunge cetăţean de onoare al Sucevei, dar ne abţinem, pentru că sunt deja nişte „onorabili” dintr-ăştia care nu-i ajung Victoriţei Batariuc nici măcar până la bombeu Chestia e că Victoriţa Batariuc n-are astâmpăr nici măcar la pensie Ultima sa lucrare cuprinde toate cele 32 de articole dedicate ceramicii monumentale, de la plăcuţele din care se făceau sobe la ceramica decorativă de faţadă şi până la plăcile pavimentale Aceste articole au apărut în prestigioase publicaţii academice româneşti Şi, aşa cum am spus, Victoriţa Batariuc „ameninţă” că va recidiva şi-n perioada următoare, ea pregătind deja o lucrare despre ceramica otomană din colecţiile Muzeului Bucovinei din Suceava (este cea mai mare colecţie din afara Imperiului Otoman!) În plus, la editura muzeului din Suceava va fi reeditată (prin grija Victoriţei Batariuc şi a prof univ dr Tereza Sinigalia) volumul „Bisericile lui Ştefan cel Mare” a lui G Balş, lucrare considerată ca fiind „Biblia” arhitecturii şi restaurării monumentelor istorice româneşti Acum credem că aţi înţeles de ce şi noi recidivăm, nominalizând-o pe doctorul în istorie Victoria Paraschiva Batariuc în rubrica Jupânului de Salon Roman Istrati 14 Radu Bercea Vine vara şi toată lumea se gândeşte numai la concedii, la distracţii şi cum se pot toca economiile de peste an pentru câteva zile de bairamuri Prea puţini mai au şi preocupări culturale Dar noi trăim în Bucovina şi, vorba unuia, chestia asta ne ocupă tot timpul În Bucovina funcţionează, totuşi, alte repere Acest spaţiu are un anumit conservatorism, moştenit probabil din gena austriacă Oamenii, dacă se apucă să facă un lucru, nu-l lălăie olteneşte, nu-l miştocăresc ca pe malurile Dâmboviţei, ci-l fac temeinic şi până la capăt Chiar şi cei care sunt veniţi de prin alte părţi sfârşesc prin a se bucoviniza, locuind aici Radu Bercea este născut tot într-un teritoriu românesc bucovinean, dar care, din păcate, acum nu face parte din graniţele României Trăieşte în Bucovina dintotdeauna şi nolens-volens este expresia spiritualităţii noastre Problema e că a avut neşansa unei vieţi grevate de necazuri Necazul refugiului şi necazul arestării pe considerente politice, din perioada comunistă Securitatea l-a luat, pe când era elev în ultimul an la Liceul de Arte Plastice „Octav Băncilă” din Iaşi Ca orice tânăr, îşi punea probleme şi-şi permitea să discute în mod liber chestiuni legate de politică Inocenţa vârstei n-avea cum să-l protejeze în faţa unui sistem pentru care comentariile de natură politică reprezentau acte duşmănoase la adresa Partidului Comunist şi a poporului român, de parcă comunismul şi România ar fi fost rude de gradul unu Să 15 d’istrati: jupânii nu uităm că, în România, comunismul a venit adus pe tancurile sovietice şi că, în perioada lui Gheorghiu-Dej, aparatul de partid şi cel administrativ erau în cvasitotalitatea lor populate cu indivizi cărora le curgea prin vene orice fel de sânge, numai românesc nu România a fost condusă de tovarăşi ţigani, de tovarăşi evrei, de tovarăşi maghiari, de consilieri ruşi şi, într-o foarte mică măsură, de tovarăşi români Sub aspect social, politic şi economic, românii erau minoritari în ţara lor, mai ales atunci când trebuiau să-şi hotărască propriul destin Întregul sistem funcţiona sub semnul terorii de tip stalinist, dublat de un sistem concentraţionar halucinant Radu Bercea a căzut pradă acestui sistem Pentru că a comentat, împreună cu nişte colegi, câteva evenimente politice din ţară şi din străinătate, el a fost condamnat la 20 de ani de muncă silnică A ispăşit, însă, numai cinci Cinci ani care i-au modificat destinul, care au încercat să-l îngenuncheze, dar care n-au reuşit să-l transforme într-un înger căzut Radu Bercea a ţinut minte toate grozăviile prin care a trecut, toate puşcăriile româneşti în care a ajuns, datorită ideologiei lui Stalin, şi memoria sa a ieşit abia acum la lumină, printr-un tulburător gest plastic Săptămâna trecută, Radu Bercea a expus, în holul central al Prefecturii din Suceava, 36 de lucrări, 36 de clişee plastice, reunite într-o expoziţie intitulată „Memoria retinei gulagului românesc” Ca om, Radu Bercea întruchipează o modestie divină Nu este, însă, vorba de o modestie afişată, ci de una structurală, care ţine de esenţa sufletului său Interesant este că această expoziţie a fost vernisată într-un spaţiu în care, până acum, 17 ani, foşcăiau băgătorii de seamă ai Partidului Comunist Român, activişti construiţi la apelul de seară al fostei Academii „Ştefan Gheorghiu” şi, în general, toţi cei care constituiau pleava ceauşismului românesc Artistic vorbind, lucrările lui Radu Bercea cuprind o paletă care pleacă de la sugestie şi simbol, până la expozeul şocant pentru orice Roman Istrati 16 retină Radu Bercea a predat o lecţie de istorie Una dureroasă, pe care a trăit-o chiar el Trebuie să mai spunem că, din păcate, în nou înfiinţata Galerie „Bucovina”, de la Prefectura Suceava, n-au avut curajul să vină unii dintre foştii activişti, care încă îşi mai fac veacul pe acolo, îmbrăcaţi în costume politice noi, evident democratice Este prima expoziţie de acest gen din România, este prima tentativă şi primul pas curajos pe care un artist român, fost deţinut politic, l-a făcut De scris s-au scris multe, dar una este litera şi alta este imaginea plastică De fapt Radu Bercea s-a întors nu de mult de la penitenciarul din Sighet, unde o parte din lucrările sale cu tematică concentraţională au fost expuse într-o celulă Faptul s-a petrecut la îndemnul poetei Ana Blandiana şi a scriitorului Romulus Rusan Expoziţia de la Suceava este, însă, mult mai amplă şi închegată Unii afişează ideea, dragă Doamne creştină, după care trebuie să iertăm şi să nu uităm ororile trecutului Nimic mai fals Nu trebuie nici să uităm, nici să iertăm Trebuie doar să nu repetăm suferinţa prin care au trecut sute de mii de suflete româneşti, între care şi sufletul lui Radu Bercea * Psihologii spun că, pentru a cunoaşte un om, trebuie să intri în intimitatea lui Evident că lucrul acesta nu se face încălţându-te cu cizme sau îmbrăcându-te în uniforma albastră a miliţiei proletare În intimitatea unui om trebuie să păşeşti încălţat cu petale şi cu sufletul deschis Cu atât mai mult, atunci când e vorba de un artist Pentru a-l înţelege pe Radu Bercea e musai să-i vizitezi atelierul de creaţie Vorba vine, atelier, fiindcă întreg apartamentul lui Radu Bercea din Gura Humorului este un atelier, unde plastica se simte ca la ea acasă Dar cei care i-au trecut pragul au simţit, din prima clipă, liniştea sufletească şi căldura care domnesc acolo Peste tot pluteşte un aer inefabil, a cărui cromatică este însoţită permanent de o muzică discretă Lui Radu Bercea îi place să lucreze, să-şi deseneze neliniştile 17 d’istrati: jupânii şi gândurile, numai ascultând muzică bună Are şi un paznic de nădejde, bătrânul Eric, un copoi ardelenesc Să mai spui că istoria n-are umor Radu Bercea s-a săturat, încă din tinereţe, de copoii de la Interne, iar acum hrăneşte un copoi dungat şi blând „Nenea” Radu s-a născut pe 29 august 1939, adică în mileniul trecut, la Cuciurul Mare din regiunea Cernăuţi, din Bucovina Pe atunci, Bucovina era românească A trebuit să se refugieze de două ori din faţa sovieticilor În 1940 şi în 1943 De fapt, Radu Bercea nu şi-a schimbat casa, pentru că locuieşte tot în Bucovina, la Gura Humorului Şi, pentru că pictura l-a atras încă din tinereţe, normal că s-a înscris la Liceul de artă „Octav Băncilă” din Iaşi O şcoală care a dat multe peneluri de referinţă în plastica românească În 1959, când era în clasa a XII-a, directorul şcolii l-a scos din oră, chemându-l la el, în cabinet Nu ca să-l mustre sau să-l felicite, ci, pur şi simplu, ca să-i facă cunoştinţă cu doi civili Şi Radu Bercea a plecat cu civilii şi nu s-a mai întors, până în 1964, când a fost dată amnistierea deţinuţilor politici din România Evident, însă, că dragostea lui pentru arta plastică şi credinţa în Bunul Dumnezeu l-au ocrotit în faţa greutăţilor gulagului românesc N-a uitat nimic din ceea ce a pătimit şi, din această cauză, este primul artist român care a desfăşurat plastic filmul durerii celor care s-au opus sistemului impus de ocupantul sovietic şi de camarila bolşevică din România Radu Bercea nu este, însă, un încrâncenat Nu plăteşte poliţe, ci este un artist care vrea ca, prin conştiinţa sa plastică, să ne dea o lecţie de istorie De la eliberare, până acum, Radu Bercea a participat, în grup sau personal, la aproximativ 170 de expoziţii Mai nou, a pregătit o expoziţie, care va putea fi văzută în Brazilia, şi una, la Riga Nu-şi uită, însă, bucovinenii Din această cauză, drept dar de ziua lui, a oferit Sucevei un duplex plastic de mare consistenţă Pe simezele Complexului Muzeal al Bucovinei, Radu Bercea a desfăşurat un panoptic, intitulat „Ciocoii vechi şi noi”, de fapt, o sumă de lucrări Roman Istrati 18 cu figuri create în maniera desenului umoristic, dar şi o expoziţie de artă decorativă, realizată în manieră, am spune noi, acrilică Ambele sunt cu totul tulburătoare La 68 de ani, Radu Bercea n-are astâmpăr şi pregăteşte, în continuare, surprize iubitorilor de artă Ne-ar lua un spaţiu tipografic prea mare ca să pomenim toate premiile şi distincţiile pe care le-a primit, în decursul carierei sale de plastician Darul cel mai important, însă, pe care ni-l dă Radu Bercea, prin expoziţia din muzeul sucevean, este cel al bunătăţii şi omeniei Din această cauză, simeza scrisă de bine a ziarului nostru l-a ales, pentru o săptămână, Jupân de Salon * Nicolaie Steinhardt, înţelepţitul prin suferinţă, deplângea încarcerarea sufletului omenesc în ură, invidie, minciună, suferinţă de sine şi ranchiună A umbla liber pe stradă nu înseamnă neapărat a fi şi liber şi asta, mai cu seamă, când sufletul pe care-l îmbraci vremelnic e deţinutul desfrâului, al urâciunii, al vorbelor grele şi al gesticii agresive Ne naştem împovăraţi de păcatul originar şi mult prea puţini dintre noi îşi răscumpără sufletul prin gânduri şi fapte de reală strălucire morală şi socială Izbăvirea stă în puterea fiecăruia, atâta doar că strădaniile de a vedea calea dreaptă sunt, dacă nu haotice, cel puţin artificiale şi fariseice Ne ortho-doxim numai când cădem în belea, când ne cuprinde suferinţa şi disperarea, că-n rest, cei mai mulţi conjugă verbul „a acapara” şi nu pe cel de „a dărui” Înţelepţirea prin suferinţă şi izbăvirea prin artă reprezintă chenarul prin care artistul Radu Bercea şi-a ortho-doxit sufletul în această lume Este un dăruitor prin excelenţă, din acelaşi aluat cu Nichita şi Fănuş, adică din aluatul cumsecădeniei şi iertării divine Arta lui Radu Bercea este deopotrivă şi poezie, şi filozofie, este o metaforă continuă, uneori exuberantă, alteori meditativă, dar întotdeauna incitantă Asta, pentru că Radu Bercea pictează cu cugetul, iar suportul cromatic nu face decât să încifreze şi mai mult ideea plastică Tot aşa cum Fănuş Neagu e mai poet decât mulţi 19 d’istrati: jupânii făptuitori de rime, Radu Bercea e mai filosof decât mulţi descriptori de angoase existenţiale Din această cauză, şi vernisarea ultimei sale expoziţii, intitulată „Deco-art”, de la Salonul Alb al Casei de Cultură „Platon Pardău” din Vatra Dornei, a fost o provocare nu doar pentru pulsaţiile sufleteşti ale artistului, cât mai ales pentru publicul dornean, venit să asiste şi să mărturisească la un eveniment de excepţie Cele 80 de lucrări sunt deopotrivă 80 de provocări la meditaţie, sunt 80 de motive cu care Radu Bercea îşi somează privitorii să respire estetic Aşa cum spunea şi jurnalistul Tiberiu Cosovan, lucrările lui Radu Bercea sunt executate „în maniera care l-a consacrat ca un inovator în domeniul decorativului, un creator ingenios şi imprevizibil… sunt lucrări care conturează forme de o mare diversitate, reliefuri realizate în chituri şi gleturi amestecate, colorate cu vopsele acrylice” Dincolo de abordarea tehnică, rămâne impresia generală de puzzle, în care filosofia, poezia şi cromatica realizează un univers plastic absolut fabulos Fiecare lucrare degajă, din centrul său, iluminare E ca şi cum a-i pune o perlă în ramă Din această cauză, expoziţia neobositului Radu Bercea e un colier unic şi inefabil ca expresie, imaginând simboluri ancestrale (cochilia, focul, zborul, fluturele, soarele, semnul cristic prin care răstignirea sugerează plutire, ochiul, vegetalul şi mineralul coagulându-se într-o halucinantă semantică a culorii) toate, aşa cum am spus, somând retina nu doar să vizualizeze, ci să şi mediteze Prietenii veniţi de la Suceava (profesorul Ioan Bodnar, artist şi el, profesorul Dan Lohănel, directorul Liceului Particular nr 1, jurnalistul Tiberiu Cosovan, cel mai constant, pertinent şi mai elegant cronicar plastic pe care-l are presa suceveană), dar şi lumea bună a Dornei au descoperit în Radu Bercea acelaşi „tânăr şi neliniştit” creator, chiar dacă duce la tâmple o vârstă deja venerabilă Radu Bercea şi-a îngrijorat, pentru o scurtă perioadă, prietenii, luptând cu o boală nemeritată, din care însă a ieşit învingător Roman Istrati 20 Nici bine refăcut, neliniştitul Bercea a şi plecat într-o excursie de documentare plastică, la Veneţia, iar mai nou, s-a întors din oraşul Puck, de la Marea Nordului, la o aruncătură de penel de celebrul port Gdansk, simbolul libertăţii poloneze, unde a vernisat o expoziţie personală Alta, din cele peste 200 de expoziţii, în care numele lui apare individual sau în colectiv De precizat e că cele 40 de lucrări „poloneze” au fost donate primăriei oraşului Puck, tot aşa cum s-au trezit miruite cu harul plastic al lui Radu Bercea şi alte localităţi de pe glob, unde lucrările sale stau la loc de cinste Să nu uităm că Radu Bercea e cetăţean de onoare al oraşelor Rio Negro din Brazilia, Port Marly din Franţa şi Ostriţa-Cernăuţi din Ucraina (unde bunicul său a şi fost primar 21 de ani, până au venit sovieticii şi l-au strămutat în Siberia, şi unde acum, printr-un semn de legalitate istorică, este primar domnul Vasile Ţurcan, un nepot de-a lui Radu Bercea, adică un alt român cu suflet mare) Indiferent dacă-i vorba de grafică satirică, de pictură, de artă decorativă, de ilustraţii de carte sau de impresionantul ansamblu plastic intitulat „Memoria retinei Gulagului românesc”, artistul rămâne un simbol de izbăvire prin artă Odată cu numele său, indiferent că a ajuns la Tokio, la Salonul Internaţional al Umoriştilor din Belgia, la Gabrovo, în Bulgaria, la Riga, la Skopye sau Zagreb, la Kiev, la Istambul sau Tel Aviv, în Mexic, Franţa, Italia sau Brazilia, Radu Bercea a adus şi numele României cu el Şi dacă humorenii-s mândri că Radu Bercea al lor e cetăţean de onoare în Brazilia, Franţa şi Ucraina, ni se pare ciudat că au uitat, de la mână, până la gura (Humorului), să-l onoreze cu o astfel de distincţie şi din partea oraşului lor Până le trece amnezia, îi oferim noi, cu toată căldura, recunoaşterea publică de care e capabilă elitista rubrică a Jupânului de Salon 21 d’istrati: jupânii Nadia Boeciko Regula după care funcţionează această rubrică e simplă Aici, la Jupânul de Salon, apar faptele bune şi oamenii sau instituţiile din spatele lor Dar să nu credeţi că e chiar aşa uşor să desenezi o idee bună, un gest de mare umanitate sau o faptă care înfrumuseţează viaţa Un simplu surâs poate părea un lucru facil, dar e infinit de greu să-l explici, să-i dai sens şi valoare socială Uitaţi-vă la Gioconda O anonimă grasă de la ţară Chestia e că, despre italianca asta, s-au scris biblioteci întregi Nu atât despre ea, cât despre surâsul ei Sunt babe care surâd mult mai pişicher decât fătuca lui DaVinci, dar nu-s renumite nici măcar dincolo de prima staţie de autobuz De aia şi scrierea rubricii noastre se mulează după specificul temei şi diferă de la „inculpat la inculpat” E una să scrii despre iniţiativa lăudabilă a unui politician, fiindcă, şi aşa, în afară de gargară şi promisiuni deşarte, tagma conducătoare nu face nici o brânză, şi alta e să scrii despre un inventator, un muzician sau un artist Poţi să scrii despre inventatorul aţei dentare, care a revoluţionat scobitul între dinţi, despre geniul care a creat şlapii cu bretele sau despre marele ortograf care a inventat virgula şi semnul minunării Când scrii despre chestii dintre astea, nu poţi s-o faci decât zâmbind condescendent şi uşor viclean, exact ca supraponderala Gioconda Când nimereşte în rubrica asta vreun politician (ăstora li se întâmplă mai mult din greşeală), nu-i musai să te speli pe mâini, înainte de a-i portretiza cu pixul Când este, însă, vorba de artişti, se Roman Istrati 22 schimbă cestiunea Deja lucrezi cu suflete, nu cu fariseisme şi ipocriţi, care azi-s îngeri şi mâine demoni Oamenii de artă, ăia adevăraţi, au gingăşia creaţiei primordiale Ei sunt prelungirea degetelor lui Dumnezeu Aşadar, limbajul abrupt e inadmisibil în cazul lor E ca şi cum ai răni o petală de floare Scrierile despre artişti sunt din zodiacul graţiei şi grandorii, ca şi creatorii înşişi Într-un răstimp foarte scurt, am surprins două evenimente de mare emoţie Şi pentru români, dar mai ales pentru ucrainenii din România şi cei de la Cernăuţi În primul rând, la Gura Humorului a avut loc, nu de mult, aniversarea a 149 de ani de la naşterea scriitoarei Olga Kobilianska Humorul a avut cinstea de a fi certificatul de naştere al excepţionalei scriitoare Prin vrednicia primarului Marius Ursaciuc, a Consulatului General a Ucrainei la Suceava, a filialei Suceava a UUR, an de an, la bustul scriitoarei din parcul care-i poartă numele se strânge puhoi de lume, pentru a-i reînvia memoria Ultima oară, a participat la eveniment Vitalii Temerivskyi, vicepreşedintele administraţiei de stat din Cernăuţi, Vasyl Dovhyi, preşedintele Asociaţiei „Ucraina-România”, Vladimir Vozniuk, directorul Muzeului „Olga Kobilianska”, Dina Anepska (actriţă la teatrul cernăuţean, care poartă numele marii scriitoare), Tamara Marusyk, prorectorul universităţii cernăuţene, şi Vladimir Antoficiuk, profesor la aceeaşi universitate Subprefectul Harasim, primarul Ursaciuc de la Humor, deputatul UUR, Ştefan Buciuta, profesorul Ioan Bodnar, consilier prefectural, scriitori, oameni de cultură, preoţi şi ziarişti au completat alaiul memorial Acum, sărim de la Gura Humorului, la Cernăuţi, unde memoria Olgăi Kobilianska este păstrată de admiratorii acesteia Patru au fost laureatele de la cea de-a şaptea ediţie a premiilor „Olga Kobilianska”, premii care se acordă doar doamnelor Doamna Nadia Boeciko, soţia consulului general al Ucrainei la Suceava, este laureata din acest an, pentru segmentul de artă plastică Artistă de-o extraordinară delicateţe şi sensibilitate, doamna Nadia a 23 d’istrati: jupânii topit inimile juraţilor nu doar prin creaţia sa, ci şi prin generozitatea sufletească, generozitate de care sunt capabili numai marii artişti Expoziţiile de goblen cu teme religioase ale Nadiei Boeciko au răscolit sufletele multor români de la Suceava, Rădăuţi, Bucureşti, dar şi a împătimiţilor de frumos de la Kiev sau Cernăuţi Icoanele sale sunt atât de frumoase, încât nu ştii dacă meriţi să ridici ochii ca să le priveşti Au dăruire, har şi lumină, au blândeţe, dar şi o durere ascunsă, plămădită ca o eternitate Între Olga Kobilianska şi Nadia Boeciko n-au trecut decât 149 de ani Cele două s-au întâlnit la Cernăuţi, în sala de festivităţi a Hotelului „Bucovina”, prin grija gazetarilor de la ziarul „Bucovinskie Vice”, a directorului Valeriu Cenuş şi a mai multor sponsori Am spus că au trecut 149 de ani? Păi, nici nu-i prea mult E ca şi cum eternitatea ar clipi o singură dată Doamna Nadia este alegerea noastră pentru simplul motiv că arta de mare ţinută nu-i ucraineană, românească sau alt cumva Ea n-are naţionalitate Iar pentru arta adevărată, Jupânul de Salon face totdeauna o adâncă reverenţă * Aniversarea a 20 de ani de la obţinerea independenţei Ucrainei faţă de fosta URSS a prilejuit o serie întreagă de manifestări culturale Artiştii ucraineni de la Tabăra Internaţională de Pictură „Bucovina – trecut, prezent şi viitor”, aflată la a VI-a ediţie, şi-au vernisat lucrările în două expoziţii: la Pensiunea „Ştefan” din Prisaca Dornei şi la Muzeul Obiceiurilor Populare din Gura Humorului Efortul lor creativ a fost dedicat acestui important eveniment pentru ţara lor de suflet Şi manifestările de la Negostina, prilejuite de aniversarea a 60 de ani de activitate culturală şi a 10 ani de la înfiinţarea formaţiei de mandoline „Strunele Negostinei”, a profesorului Nicolaie Maidaniuc, au fost dedicate tot celor 20 de nai de independenţă a Ucrainei De precizat că organizatorii (UUR – ţinutul Bucovina, prin preşedintele Ioan Bodnar, Primăria Bălcăuţi, prin primarul Vasile Ursachi, dar şi Roman Istrati 24 filiala ucrainenilor din Negostina, prin preşedintele Ioan Chidesciuc şi vicepreşedinta Felicia Grigoraş) au pregătit prezentări de carte (invitaţi fiind scriitori ucraineni din ţară şi de la Cernăuţi), o expoziţie de fotografie, o expoziţie de pictură („Culorile Bucovinei”, semnată de profesorul Ion Bodnar), dar şi un spectacol în care au evoluat formaţii vocale, ansamblul de cântece şi dansuri ucrainene „Nehostenka”, precum şi artişti ai Filarmonicii din Cernăuţi (Olena Ursuleak, Vitali Sobolev şi Boris Popov) La Simpozionul „Negostina – leagăn al culturii ucrainene” au participat scriitori, artişti plastici, cadre didactice, jurnalişti, invitaţi din Ucraina şi România, precum şi consulul Vasile Nerovni În sfârşit, ziua de 24 august, cea care marchează cucerirea independenţei Ucrainei faţă de URSS, a fost sărbătorită la Suceava, prin două manifestări de mare încărcătură emoţională: vernisarea expoziţiei de icoane-goblen intitulată „Pentru tine, Ucraina!”, aparţinând doamnei Nadya Boeciko, soţia consulului general al Ucrainei la Suceava, domnul Vasyli Boeciko, şi dineul oferit de Consulatul General al Ucrainei, la care au participat oficiali români (subprefectul Angela Zarojanu, vicepreşedintele CJ, Vasile Ilie, primarul Ion Lungu, viceprimarul Viorel Seredenciuc, şefi de instituţii deconcentrate, Adrian Graur, rectorul Universităţii „Ştefan cel Mare” Suceava etc ), dar şi invitaţi ucraineni, la care s-au adăugat reprezentanţi ai bisericilor surori (ÎPS Pimen, Arhiepiscopul Sucevei şi Rădăuţiului, Ioan Piţura, vicarul Bisericii Ortodoxe Ucrainene din România, Ioan Voloşciuc, vicarul Bisericii Greco-Catolice, preoţii Ioan Ardelean din Maramureş şi Mihai Cobziuc de la Suceava, precum şi alte feţe bisericeşti) Noi ne-am oprit la primul eveniment Cocheta galerie de artă „Taras Şevcenko” de la sediul UUR – Ţinutul Bucovina a fost neîncăpătoare Oficialităţi locale şi judeţene (doamna subprefect Zarojanu, vicepreşedintele CJ Vasile Ilie, Aurel Buzincu, şeful Direcţiei pentru Cultură şi Patrimoniu Cultural), scriitori, oameni 25 d’istrati: jupânii de cultură şi artă, invitaţi de la Cernăuţi şi jurnalişti şi-au exprimat admiraţia pentru desăvârşita artă, care poartă semnătura Nadyei Boeciko O suită de 18 lucrări aproape că a tăiat răsuflarea celor prezenţi, prin frumuseţea şi măiestria operelor Universitarul Aurel Buzincu, într-o forate inspirată formulare, a spus că, dacă domnului consul general trebuie să ne adresăm, în mod protocolar, cu termenul „Excelenţă”, atunci despre lucrările Nadyei Boeciko nu putem spune decât că ele au depăşit excelenţa Expoziţia doamnei Nadya este realmente o întreprindere artistică fabuloasă Simezele sucevene n-au mai cunoscut asemenea lucrări La întrebarea de ce nu penelul, acuarela sau fotografia, ci tocmai goblenul a cucerit sufletul doamnei Nadya, artista a declarat că a îndrăgit arta cusătoriei încă de la 5 ani, când bunicul a învăţat-o să lucreze goblen Cu siguranţă că artista a avut un bunic năzdrăvan, atâta vreme cât el îşi lucra singur toate cele de care avea nevoie, uneltele casnice sau agricole, hainele şi încălţămintea (a spus cu o uşoară undă de nostalgie doamna Nadya) „Asta este viaţa mea, acesta este sufletul meu”, spune doamna Boeciko referindu-se la arta goblenului Chiar şi atunci când coase cămăşi, artista pune atâta suflet în ceea ce face, încât acestea devin ocrotitoare, o protejează de rău În plus, icoana goblen este ceva mai mult decât simpla broderie sau cusătură a cămăşilor tradiţionale Goblenurile Nadyei au un anume rafinament Ea ne-a convins că se pot face lucruri sacre şi cu acul Dovadă stau lucrările doamnei Nadya, în faţa cărora aproape că-ţi vine să te închini De fapt, marea lor majoritate sunt sfinţite Nu oricine poate crea icoane goblen Nadya Boeciko a declarat că, înainte de a lucra în această tehnică, a fost binecuvântată de maica Lucia, de la Mănăstirea Moldoviţa, şi de aceea se roagă, totdeauna, înainte de a începe un nou tablou, pe care, la sfârşit, îl sfinţeşte Artista a expus şi în Ucraina, la Kiev, dar şi la Suceava Ea a donat o lucrare Mănăstirii Suceviţa Colecţia doamnei Nadya Roman Istrati 26 cuprinde 68 de lucrări în tehnica goblenului, iar dintre acestea, 28 sunt cu teme religioase Cele mai frumoase, cele „mai de suflet” sunt acum la Suceava şi pot fi admirate la galeria „Taras Şevcenko” Şi ÎPS Pimen, arhiepiscopul Sucevei şi Rădăuţiului, şi-a manifestat interesul de a vedea expoziţia Dacă ne gândim că o singură lucrare presupune zeci de mii de împunsături şi dacă ne gândim că acul mai şi înţeapă, câteodată, e de mirare că artista n-are nici un semn pe degete De fapt, fiecare cruciuliţă pe care o coase, una lângă alta, reprezintă tot atâta „Doamne, ajută!”, iar acest lucru nu numai că o ocroteşte de accidente, dar, lucrând chiar şi 8 ore pe zi, îi oferă odihnă sufletească Arta sa are toată susţinerea soţului, tot suportul material şi moral, astfel încât, niciodată, artista n-a fost nevoită săşi comercializeze lucrările E o impietate „să vândă chipul Maicii Domnului pentru bani”, ne-a spus Nadya Boeciko Lucrările sale inspiră delicateţe, fineţe, o fenomenală încărcătură emoţională, îmbrăcată într-o aureolă a liniştii sufleteşti şi a împăcării cu sine Fericită trebuie să fie ţara care primeşte de la o fiică a sa un asemenea excepţional dar artistic, intitulat „Pentru tine, Ucraina!” Acum, aţi înţeles de ce Nadya Boeciko este Jupâniţa noastră de Salon 27 d’istrati: jupânii Mitică Brădăţan Ştiţi cu toţii cum devine chestiunea Orice mucea dubit cu învăţătură, care îşi suge degetele la facultatea de fizică, se şi visează ajungând Newton, Poicare sau Einstein Orice cocuţă, care a alergat oile pe toloaca natală, care-i iute de călcâi şi se înscrie la IEFS (acum şi şcoala asta de tumbe a devenit Academie), se visează Gabi Szabo, orice copchiliţă zbânţuită de la natura ei se înscrie la sport, în idee că va străluci ca Nadia Comăneci şi orice Michiduţă, care se naşte cu o privighetoare-n gât şi cântă-n corul bisericii, nu visează decât să termine teologia şi să ajungă pe scaunul patriarhal al preafericitului Daniel Toate puştoaicele acneice de la şcoala de chimie, dacă nu ţintesc să ajungă cel puţin Marie Curie, atunci musai trebuie să dobândească celebritate mondială, inventând o pastilă miraculoasă, alta decât piramidonul sau viagra Şi şcolarii care au citit prea mult „Magazin istoric” sunt cuprinşi de năuceala notorietăţii Manualele şi cărţile de istorie sunt pline de eroi, de genii strategice şi de martiri Fiecare Gigel, care concasează istoria antică, se şi vede pe post de mascul alfa, de Alexandru Macedon sau măcar de Burebista După cum se ştie, nu-i prea şic să te visezi Decebal, pentru că, nu-i aşa, acesta, pe cât de viteaz a fost, tot pe atât l-au descăpăţânat nişte golani de-ai lui Traian Imperatorul latin, nu marinerul de la Cotroceni Aşa şi dintre iubitorii de trecut, care se bulucesc la facultatea de istorie, nu există unul care să nu viseze că va fi următorul Nicolae Iorga, Vasile Pârvan sau Daicoviciu, atât spre gloria naţiei române, cât şi Roman Istrati 28 a lui personală În sfârşit, aşa cum ne învaţă „sinergia faptelor”, din „Meandrele concretului”, nici junii care bat la porţile super şcolilor de filologie nu admit să nu devină laureaţi Nobel pentru literatură sau scriitori atât de importanţi, încât să se plângă că sunt exasperaţi de insistenţele telefonice ale unora ca Marquez sau Coelho, iar dacă nu, măcar nişte critici vestiţi ai ecranului Din păcate, cele mai multe dintre aceste exemple se supun unei reguli cinice: mulţi veniţi, puţini aleşi Dacă uzinele academice din România reuşesc să scoată, măcar la un sfert de secol, un istoric de Doamne-ajută, care să nu confunde pe Horia, Cloşca şi Crişan cu linia de fundaşi de la Dinamo, dacă întrun sfert de secol ne trezim cu un poet care reuşeşte să nu-i amestece pe Mihai Beniuc cu Byron, pentru a-şi crea propriul stil, atunci chiar ne putem bucura că naţia română nu-i văduvită de norocul cugetării Cu siguranţă că Dumitru Brădăţan, prietenul şi colegul nostru de la „Crai Nou”, nu şi-a dorit să-şi vadă numele pe o culegere de algebră sau geometrie, alături de celebrii Gheba sau Ţiţeica N-a vrut să fie nici Dumitru Prunaru, nici Hagi, Edison sau Pavlov şi nici măcar să-şi umfle vitrina din sufragerie cu cupe şi medalii câştigate la judeţenele de Kwan Qi Do El a plecat, din Drăgoieştii Sucevei, la Universitatea „Al I Cuza” din Iaşi, pentru a se lămuri care-i chestia cu Eminescu şi Cervantez, cu Grigorescu şi Dali, dar mai ales care-i chestia cu corida literelor Dumitru Brădăţan are un desen jurnalistic savuros, în care cultura fundamentală îi oferă posibilitatea de a broda, cu originalitate stilistică, pe marginea oricărei teme capabile să suscite interes intelectual Jupâneşte vorbind, inteligenţa, talentul şi vocaţia pentru maniera ludică de a infuza realitatea l-au făcut pe Dumitru Brădăţan să-şi dobândească statutul emblematic de „Cioban la stele” De baci, nu de novice, de alchimist, care ştie că orice scriere trebuie să aibă adrenalina pe care numai un jurnalist cu nerv o poate da Orice jurnalist e searbăd şi induce cititorului o atitudine retractilă, dacă nu 29 d’istrati: jupânii are har epic, poetic – adicătelea scriitoricesc Gabriel Garcia Marquez a hămălit 10 ani ca jurnalist, înainte de a scrie „Un cieno de soledad” Ultima carte a lui Dumitru Brădăţan („Cioban la stele”) incită la lectură tocmai prin maniera metaforică de a titra Autorul a avut frumoasa năuceală de a utiliza interviul jurnalistic pentru a crea un univers fabulos, o cosmicitate de suflet românesc Un univers în care Maica Benedictina (Zoe Dumitrescu Buşulenga) dă deoparte cortina dintre viaţă şi moarte, dintre aici şi dincolo, invitând pe scena stelară a lui Dumitru Brădăţan actorii, scriitorii, muzicienii, diplomaţii, plasticienii, prelaţii, dramaturgii, cant-autorii şi băieţii cu sânge albastru, medicii, rapsozii sau criticii literari „divertişii”, universitarii, cineaştii, politicienii sau simpli agronomi de idei, de patimi şi năzuinţe româneşti Cu un apetit deosebit în a folosi interogaţia, pentru a demola piedestalele interlocutorilor şi a instaura dictatura unui nonconformist pozitiv, Dumitru Brădăţan, cel cu multe cărţi şi premii în raniţa lui de mareşal, ne bucură, încă o dată, prin maniera personală de a vizualiza lumea Un scriitor seducător şi un artizan al stilului bântuit de nelinişti incurabile Suficiente „ingrediente” pentru ca Dumitru Brădăţan să fie Jupânul nostru de Salon şi de suflet Roman Istrati 30 Călin Brăteanu Când filantropia e ostentativă, ea devine circ, devine feeling creştinesc de iarmaroc, acolo unde se strigă „ia cruciţa neamule” sau „nu daţi banii pe prostii, luaţi agheasmă la copii” Gesturile filantropice sunt îndeobşte un soi de răscumpărare a păcatelor Biserica Catolico-cacofonică a practicat, în Evul Mediu, acest tip de filantropie tarifată Bogătanii cumpărau, de le presupuşii sfinţi ai bisericii, aşa numitele „indulgenţe” Ţi-ai omorât vecina, după ce ai violat-o? Nimic mai simplu, mergi la popă, plăteşti o sumă de marafeţi şi slujitorul Domnului îţi eliberează un zapis, în care se recunoaşte că eşti absolvit de păcate Asta se cheamă „indulgenţă” Totul se făcea în numele lui Hristos Filantropia tarifată nu-i cu nimic deosebită de aceeaşi activitate, tot tarifată, pe care o practică fetele de pe centură, matroanele sau damele care oferă ingenuitate de alcov Spre deosebire de filantropie (care poate fi şi politică şi electorală, adicătelea cu atât mai păcătoasă), caritatea sau gestica umanitară au cu totul alt statut social şi moral Dincolo de lamentaţiile mediatice, vizavi de starea precară a multora dintre semenii noştri, dincolo de bocete politice, la căpătâiul sărăciei româneşti, dincolo de infatuarea unora, care se dau arhangheli ai dăruielii creştine, făcând cărări la Athos, dar înjurând birjăreşte pe arenele de fotbal, sufletul românului este, în general, milos şi plin de compătimire Şi cel mai amărât sărac scoate un bănuţ din buzunar, când vede că un confrate de-al lui a căzut în năpastă O să vă spunem o poveste cu 31 d’istrati: jupânii eroi adevăraţi La Cernăuţi, trăieşte şi scrie un ziarist, pe nume Dan Cevka E un român căsătorit şi cu trei copii, e mândru că sora sa şi-a luat doctoratul în limba română, la Universitatea din Bucureşti, iar acum e directoare la o şcoală din regiunea Cernăuţi Fiica sa, Taisia Elena, de doar 16 ani, elevă, şi-n acelaşi timp, o talentată balerină, suferă de un anevrism cerebral sever Ea necesită o intervenţie medicală, care, sub aspectul costurilor, depăşeşte posibilităţile financiare ale familiei Cevka Necazul confratelui nostru s-a auzit şi la Suceava Pictorul Ioan Bodnar, la aflarea nefericirii, a donat pe loc 28 de tablouri, care tocmai fuseseră vernisate, la o expoziţie deschisă în sediul Societăţii pentru Cultură Românească „Mihai Eminescu” din Cernăuţi Lui Bodnar i s-au alăturat şi alţi plasticieni: Aida Şuster Boţan, de la Botoşani, Vasile Anghel Siminiuc, Iulian Dziubinski şi Cecilia Leonte, de la Suceava Mai mulţi artişti botoşăneni şi-au exprimat dorinţa de a dona şi ei lucrări, pentru a o ajuta pe Taisia, fata lovită de un necaz atât de cumplit La o primă licitaţie de artă, organizată la Hotel „Bucovina” din Cernăuţi, au fost vândute tablouri în valoare de 2 800 de euro, 400 de dolari şi peste 5 000 de grive De la Suceava, au sărit în sprijinul Taisiei foarte mulţi oameni de suflet: deputat Sanda Maria Ardeleanu, deputat Ioan Balan, deputat Cătălin Nechifor, deputat Ghervazen Longher, preşedintele PNL Suceava, universitarul Ştefan Alexandru Băişanu, primarul Adrian Popoiu de la Siret, primarul din Dărmăneşti, Dănuţ Chidoveţ, directorul Liceului particular nr 1, profesorul Dan Lohănel, Nelu Todireanu, preşedintele Fundaţiei „Ana”, Liliana Aghiorghicesei, preşedinta Federaţiei Patronale a IMM Suceava, şi nu în ultimul rând, consulul general al Ucrainei, Vasile Boeciko, şi doamna Nadia Boeciko Această primă acţiune nu s-a oprit aici De 1 iunie, de Ziua Copilului, la sediul redacţiei ziarului „Bucovina” din Cernăuţi a Roman Istrati 32 avut loc o a doua licitaţie, unde s-au strâns vreo 2 000 de dolari Fiindcă sumele nu sunt suficiente, acţiunea caritabilă s-a extins Primul care a răspuns apelului umanitar a fost artistul sucevean Călin Brăteanu Cu o promptitudine remarcabilă, în doar câteva zile, Călin a pus la punct, în cele mai mici detalii, un spectacol folcloric, intitulat „Cui îi pasă … de viaţa noastră?” Peste 100 de artişti au încântat publicul sucevean, cu interpretările lor de dans şi muzică, într-o memorabilă seară, la Casa de Cultură din Suceava Acţiunea organizată de Asociaţia Culturală „Vatra Satului”, de Liceul Particular nr 1 Suceava şi de Grădiniţa „Cei 7 pitici”, la care s-au alăturat UUR – Ţinutul Bucovina, Asociaţia Româno-Germană, Uniunea Polonezilor din România, precum şi Federaţia Patronală a IMM Suceava, a demonstrat că, atunci când sufletul lucrează, nici un impediment nu poate zădărnici solidaritatea umană Toţi banii obţinuţi în acest spectacol, vreo câteva zeci de milioane de lei, au fost donaţi pentru intervenţia medicală a tinerei Taisia E onest să-i amintim pe cei pe care au sprijinit acţiunea lui Călin Brăteanu: Colegiul Tehnic „Petru Muşat”, Colegiul Tehnic „Al I Cuza”, Colegiul Economic „Dimitrie Cantemir”, Liceul Particular nr 1, Organizaţia Judeţeană a PSD, prin Ovidiu Milici, Inspectoratul Judeţean de Jandarmi, prin generalul Şalar, ISU Suceava, prin colonelul Burlui, primarul Dănuţ Chidoveţ, de la Dărmăneşti, primarul Adrian Popoiu, de la Siret, Primăria Suceava, pădurarii de la Gura Humorului, deputatul Nelu Balan, Trupa „Pegas”, Restaurantul „Catalan” şi alţii, pe care dacă i-am omis, nu am făcut-o din rea intenţie Acţiunea umanitară nu se va opri aici Se va organiza „Cupa Presei”, la Biliard, şi câteva spectacole de muzică rock Cum „Jupânul” e implicat, încă de la început, în această acţiune, ţinem să le mulţumim tuturor celor care au răspuns cu sufletul pentru a o sprijini pe tânăra Taisia Şi, în primul rând, lui Călin Brăteanu, pentru efortul organizatoric, dar şi material pe care l-a depus în mod 33 d’istrati: jupânii necondiţionat El este Jupânul nostru de Salon * Din start trebuie să ştiţi că dezavuăm vedetele de carton şi vedetismul de mahala Nu veţi întâlni în această rubrică nici pe Adi Minune, nici pe Copilul de Aur, nici pe Salam, Vijelie, Jean de nu ştiu unde sau alţi tatuaţi dintr-ăştia fără număr Se ştie că, în Românica, vedetismul e boală grea El decurge din lipsa de identitate a unor loaze şi din dorinţa acestora de a-şi impune nulitatea la nivelul memoriei sociale În spaţiul mioritic, poţi ajunge vedetă doar dacă eşti nevasta unui cizmar celebru şi te fâţâi prin lumea mondenă cu o găină neagră în braţe, pe post de animăluţ de companie Vă daţi singuri seama cât de jos a ajuns discernământul românesc La noi, până şi mondenitatea şi-a deteriorat conţinutul Tocmai datorită agramaţilor şi paraşutelor care populează acest univers Adevărul e că valoarea unei vedete e dată şi de valoarea umană a fanilor ei Nu poţi fi Einstein în gară la Feteşti, tot aşa cum nu vom putea întâlni niciodată un Jean de la Cambridge sau un Jean de la Oxford În plus, totul ţine şi de context Orice lucru, cât de mic, poate avea valoare evenimenţială Dacă ratezi conexiunea asta, rişti să cazi în ridicol Nu te poţi duce, înţolit în „Armani”, la balul gospodarilor de la Părhăuţi, tot aşa cum nu te poţi afişa, la decernarea premiilor Nobel, în iţari, cămeşoi, bundiţă, pălărie verde şi gumari din anvelopă de tractor Lăsând glumiţa de o parte, trebuie să recunoaşte că vedetelor adevărate li se acceptă, uneori nepermis de mult, şi o serie întreagă de mofturi Nu-i poţi reproşa unei dive la Lady Gaga coafurile excentrice, pe care le arborează, sau că umblă, mai nou, după operaţia de la şold, într-un cărucior, placat cu aur de 24 de karate Ăsta-i modelul Dacă i-ai pune mândrei Gaga o perucă de aprozaristă, cipici în picioare şi a-i îmbrăca-o ca pe un iezuit, n-ar mai băga-o în seamă nimeni Există şi o categorie de vedete cărora le repugnă vedetismul Sunt vedetele fără bodyguarzi, fără fiţe, sunt oameni care doresc să Roman Istrati 34 rămână normali şi care-şi fac, prin modestia lor comportamentală, o imagine mult mai îndrăgită decât cea a excentricilor E şi cazul lui Călin Brăteanu, care, la nici cei 45 de ani ai săi, are deja în spate o carieră, construită cu frumuseţea sufletului Dacă nu pui suflet, dacă nu pui pasiune în ceea ce faci, mai bine te apuci de altceva Ăsta ar fi principiul pe care şi l-a asumat Călin Brăteanu, atunci când s-a apucat de muzică Încă de pe băncile şcolii, Călin a câştigat, cu formaţia „Rekord” (înfiinţată de el şi alţi câţiva inimoşi talentaţi de la Liceul Industrial nr 1 Suceava) premiul unu şi titlul de laureat al Festivalului „Cântarea României”, faza naţională Adică, în 1984 şi 1985, băieţii lui Călin au fost cei mai buni din ţară Nici ca soldat nu s-a liniştit şi a ajuns tot în faza naţională a aceluiaşi festival A absolvit Şcoala populară de artă din Suceava şi este licenţiat în ştiinţe administrative, dar şi cu master în ştiinţe economice A absolvit şi cursul de calificare în organizarea spectacolelor, iniţiat de Ministerul Muncii şi Familiei Muzica a rămas, însă, neliniştea sa principală şi asta l-a determinat să lucreze şi să se perfecţioneze permanent Aşa că a urmat cursurile Facultăţii de Muzică, obţinând diplomă de master la Universitatea „Spiru Haret” din Bucureşti Pasiunea pentru folclor a fost dintotdeauna, aşa că a început să culeagă folclor din zona Câmpulung, bazinul Dornelor, Stupca etc A înregistrat, în 2005, marca „Balul gospodarilor” ca eveniment de promovare a folclorului muzical, literar şi coregrafic, precum şi a costumului popular din Bucovina Acum, la balurile gospodarilor de la noi, fenomen care s-a generalizat, participă şi invitaţi, grupuri folclorice, ansambluri şi interpreţi din alte judeţe şi din afara ţării A realizat videoclipuri pentru numeroase cântece, iar valoarea acestora e autentificată de numărul mare de accesări de pe youtube Şi înainte, dar mai ales după lansarea CD-ului „Di pi laiţî eu ma scol”, a participat, ca organizator sau ca invitat, la numeroase spectacole din ţară, dar şi la manifestări organizate la Cernăuţi („Ziua limbii 35 d’istrati: jupânii române”, „În grădina cu flori multe”, „Să-mi cânţi cobzar”, „Târgul meşterilor populari de Petru şi Pavel” sau „Întâlniri bucovinene”) A fost prezent, cu spectacole, de Ziua Naţională a României, pe scene din Austria, Franţa sau Italia, însoţit, cel mai adesea, de Ansamblul folcloric „Arcanul” de la Fundul Moldovei Este un colaborator permanent al posturilor de radio şi televiziune: TVR, Antena 2, Protv internaţional, Etno tv, Favorit tv, televiziuni din Baia Mare şi Braşov sau cea din Cernăuţi, dar poate fi ascultat şi la Radio România Bucureşti şi Radio Iaşi Ultimul său spectacol, „Ia-mă-n braţe, dorule”, desfăşurat, săptămâna trecută, la Casa de Cultură din Suceava, a fost un adevărat maraton artistic Spectacolul, pregătit timp de vreo patru ani, a cuprins o succesiune de momente sau tablouri Spectatorii şi artiştii au parcurs o serie de teme fundamentale din cântecul popular: concepţia despre lume şi viaţă, despre dragoste, despre obiceiul nunţii, al ocupaţiilor şi s-a încheiat cu o amplă ilustrare a convieţuirii inter etnice Toate cântecele au avut susţinerea coregrafică a Ansamblului „Ciprian Porumbescu” L-au susţinut pe Călin artişti de renume, cum ar fi instrumentistul Leonard Zamă sau renumitul trompetist Alexandru Havriliuc Ca şi la spectacolul de binefacere, organizat de Călin Brăteanu pentru tânăra balerină Taisia Cevka, fata unui reputat ziarist român din Cernăuţi, ca şi spectacolul „Pe al nostru steag e scris unire”, din ianuarie al acestui an, şi de această dată, Călin Brăteanu a reuşit că umple sala Casei de Cultură Oamenii au venit, cu o oră înainte la spectacol, şi au stat şi au aşteptat răbdători, în ploaie, să poată intra în sală Sală care s-a dovedit neîncăpătoare, mulţi urmărind spectacolul în picioare Au venit de la Poiana Stampei, de la Dorna, din tot judeţul, dar şi din Republica Moldova şi de la Cernăuţi (academicianul Vasile Tărâţeanu, scriitorul Dumitru Covalciuc şi jurnalistul şi interpretul Iurie Levcic, acesta din urmă acordând şi nişte diplome de excelenţă interpreţilor) Diplomă de excelenţă i-a acordat şi primarul Ion Lungu Roman Istrati 36 „prietenului Călin Brăteanu” Acesta este Călin Brăteanu şi credem că am prezentat suficiente argumente pentru a-l primi în Ansamblul „Jupânilor de Salon”, adică cel al vedetelor autentice * Vorbim, în această rubrică, despre oameni normali, care încearcă, fiecare după mintea lui, nu numai să supravieţuiască, ci şi să deseneze, faptic, trasee spirituale benefice lor şi spaţiului în care trăiesc Deocamdată, şi sucevenii, ca, de altfel, ţara întreagă, pendulează între campania electorală şi pandemia porcină Nu s-a ivit, încă, nici un deştept, care să lămurească populimea cui trebuie să acorde prioritate, politicii sau bolii E păcat că naţia română îşi iroseşte energiile în lupte intestine, că destinele umane sunt obiecte ale negoţului murdar, că, pe zi ce trece, România îşi segmentează continuitatea, că instituţiile statului au ajuns entităţi fantomatice, care încearcă să gestioneze dezorientarea tinerilor şi disperarea vârstnicilor, într-un cuvânt, că am uitat gustul normalităţii şi plutim undeva, într-o derivă cu totul halucinantă şi suprarealistă Parcurgem itinerarul periculos al degradării lucidităţii naţionale, iar identitatea noastră se descompune în arestul lemurienilor politici Probabil că atunci când ne-a adus pe lume, bunul Dumnezeu a văzut că ne cam plictiseam şi a băgat mâna în traista lui cu daruri, de unde a scos un bileţel cu dedicaţie pentru români Şi, astfel, Pronia cerească a hărăzit neamului acestuia ca, atât cât va vieţui pe pământ, să respire doar sub semnul dezbaterilor Aşa că despicăm firul în patru, batem apa-n piuă, tăiem frunze la câini sau îndrugăm verzi şi uscate, de când ne ştim Dezbaterea ceauşistă, cu stereotipia ei stupidă, a fost înlocuită cu talk-show-ul mai subţiat decât supa de cazarmă şi în care performanţele intelectuale sunt în registrul prostiei predictibile De aceea, orice reîntoarcere la origine, la valorile tradiţionale, la emblemele autentice ale sufletului românesc, este un demers salvator, pe linia conservării propriei identităţi Nu se poate spune că, în nordul ţării, în Suceava, spiritualitatea e 37 d’istrati: jupânii amnezică Personalităţi şi instituţii coagulează energii şi evenimente, care asigură continuitatea patriei artistice, a tradiţiei locale şi a valorilor materiale şi de duh, care dau specificitatea Bucovinei Cei saturaţi de gastronomia politică de sezon îşi pot exersa apetitul apelând la un meniu cultural mult mai rafinat Săptămâna trecută, sucevenii, şi nu numai, au participat la două evenimente de excepţie Primul, Festivalul Satiric „Bucovina” – 2009, organizat de Consiliul Judeţean, prin Centrul Cultural „Bucovina” şi Complexul Muzeal al Bucovinei, a debutat în ziua de vineri, 13 noiembrie, cu cea de-a patra ediţie a Concursului de Graffiti, cu prima ediţie a concursului de Pictură 3D, precum şi cu vernisarea Salonului Naţional-Internaţional de Umor de la Suceava (aflat la a 20-a ediţie) şi a Expoziţiei internaţionale de grafică Satirică „Gripa…” (ediţia a treia) E clar că sucevenii trebuie să mulţumească unor oameni ca Mihai Pânzaru-PIM, Ovidiu Ambrozie Bortă-BOA, Panfil Horodnic, Doru Olaş Ghiocel, Radu Bercea şi, nu în ultimul rând, Emil Ursu, directorul CMB Un alt eveniment cu succes garantat a fost Festivalul-concurs interjudeţean de interpretare instrumentală a folclorului muzical „Alexandru Bidirel”, organizat direct de Centrul pentru Conservarea şi Promovarea Culturii Tradiţionale Suceava Şi dacă tot veni vorba de acest centru, proaspătul lui şef, mai vechiul nostru prieten Călin Brăteanu, e unul dintre cei care tace şi face Pe „muţeşte”, Călin este unul dintre iniţiatorii proiectului TACIS – de promovare a patrimoniului cultural comun, derulat între Suceava şi primăria oraşului Cernăuţi (cu finanţare UE) Tot fără a bate toba mare, sub „şefia” lui Călin Brăteanu se derulează şi alte două proiecte: promovarea folclorului românesc în Ucraina şi a celui ucrainean în România şi editarea unei importante lucrări, intitulată „Monografia etnografică a Bucovinei”, împreună cu administraţia regiunii Cernăuţi Şi dacă mai adăugăm că, în CV-ul lui Călin Brăteanu, pe lângă masterul în comerţ, turism şi servicii de la Universitatea „Ştefan Roman Istrati 38 cel Mare” Suceava, mai figurează şi un master în etnomuzicologie, precum şi participări ca interpret sau ca instrumentist (cobză, chitară) la numeroase concursuri şi festivaluri folclorice, la emisiuni radio şi tv şi la numeroase spectacole, veţi înţelege de ce Călin Brăteanu este Jupânul de Salon din această săptămână 39 d’istrati: jupânii Emil Burlacu „Sfintele Sărbători ale Crăciunului şi sosirea noului an oferă plăcuta ocazie de a vă ura ca lumina Naşterii Domnului să lumineze casa şi viaţa dumneavoastră, alături de cei dragi Iar noul an să vă aducă fericire, multă sănătate, succese şi şansă în împlinirea dorinţelor dumneavoastră Sărbători fericite şi la mulţi ani!” Cu această urare, ataşată unui elegant album de „Pictură icoane”, au înţeles Emilia şi Emil Burlacu să-şi întâmpine admiratorii, la sfârşit de an Cei doi „zugravi de subţire” sunt, deja, bine cunoscuţi în lumea iubitorilor de artă din ţară şi străinătate Tată şi fiică, Emil şi Emilia Burlacu reprezintă două destine plastice distincte, coagulate în realităţi existenţiale deosebite Emilia şi-a modelat notorietatea şi succesul, într-un cuvânt meşteşugul, şcolindu-se la secţia de pictură monumentală a Liceului de Artă „Ciprian Porumbescu” Suceava, dar şi la Facultatea de Teologie Ortodoxă din Bucureşti, la Secţia Patrimoniu Cultural şi Restaurare Frescă Emilia a dobândit, deja, masteratul în arte vizuale, design şi imagine publicitară asistată pe calculator şi este membru al Uniunii Artiştilor Plastici din România, în cadrul secţiunii artelor plastice religioase şi restaurărilor Emil Burlacu nu a trecut direct „la cele sfinte”, ci a poposit, o vreme, prin culisele şăibăriei socialiste, ştiind, însă, şi în perioada ceauşistă, să-şi protejeze harul cromatic de ingerinţele ideologizante Roman Istrati 40 Icoanele lui Emil Burlacu sintetizează eleganţa şi rafinamentul iconografiei bizantine cu tradiţia şcolilor iconare din medievalitatea mănăstirească moldavă Sfinţii săi au o acurateţe plastică de excepţie, iar icoanele sale alcătuiesc o frescă a pildelor biblice Lucrările lui Emil Burlacu degajează lumină şi până şi sfinţii războinici din pictura sa iconară creează mai puţină vrajbă şi mai multă energie străjuitoare Maica Domnului şi pruncul sunt învăluiţi în aură princiară, iar Sfinţii Apostoli sunt purtătorii cuminţeniei împărăteşti Sucevean neaoş, Emil Burlacu şi-a încântat admiratorii cu zeci de expoziţii, cu care a participat la saloane organizate la Suceava, Chişinău, Gura Humorului, Rădăuţi, Bucureşti, Piteşti, Curtea de Argeş, Slănic Prahova, Medgidia sau Wernigherode – Germania În afară de expoziţiile personale sau de grup, în afară de participările la taberele de creaţie, lucrările lui Emil Burlacu pot fi întâlnite în Ucraina, Republica Moldova, Franţa, Germania, Algeria, Statele Unite sau Austria De-a lungul carierei sale, Emil Burlacu a obţinut numeroase premii, iar anul acesta şi-a încununat activitatea cu marele premiu al expoziţiei-concurs de la Piteşti Proaspătul album, editat împreună cu fiica sa, precum şi toate consideraţiile, pe care, cu jupâneală apreciere, le-am făcut noi sunt suficiente argumente pentru a-l nominaliza pe Emil Burlacu la rubrica Jupânului de Salon 41 d’istrati: jupânii Tiberiu Cosovan Cu siguranţă că mai mult decât în alte îndeletniciri, jurnalismul presupune vocaţie Evident că şi în codul general al jurnalismului, specializările pe una sau alta dintre „feliile” realului icumbă nu doar priceperea fenomenelor şi putere de analiză şi sinteză, ci şi o anumită cultură specializată, un anume limbaj cultural şi indiscutabil, o savoare stilistică, dată de propria expresivitate, de experienţă şi talent Puţine sunt reperele sacerdotale ale acestei meserii Eminescu, Iorga, Panfil Şeicaru şi încă puţini câţiva sunt deţinătorii marilor peceţi În rest, jurnalismul românesc a pendulat între diluţia anonimatului şi servilism ideologic Toţi ştiu să pună bulbi în pământ, dar, în timp ce la cei mai mulţi răsar cepe doar, la câţiva înfloresc, totuşi, lalele Ca-n orice domeniu, şi-n jurnalismul scris sunt mulţi veniţi şi puţini cu chemare Din păcate, presa de după ’90 depozitează multă maculatură hilară, neprofesională, ba chiar, de cele mai multe ori, penibilă şi ignorantă De aceea, vocaţia pentru senzaţionalul iluzoriu şi telenovelistic şi apetitul pentru fenomenele şi existenţele tabloidare sunt mai curând imperfecţiuni de gândire şi derapaje ale inconsistenţei culturale, decât valori formative, pe care tiparul să le suporte Dacă la fotbal şi politică se pricep toţi şi, ca atare, presa abundă de talk-show-uri şi cronici sportive, la cronica fenomenului plastic nu prea vezi îmbulzeală E mult mai facil să fabuleze despre fiţele bombei sexi a lui Tănase, despre păcănelele lui Piţi sau despre împiedicatul Rică Neaga, decât să comentezi o viziune Roman Istrati 42 plastică, să descifrezi codul ideatic din cromatica unei tapiţerii sau să surprinzi fineţea gnomică a vreunei lucrări avangardiste Un cronicar plastic nu se obţine pocnind din degete sau trăgând la xerox şabloane stilistice preexistente, ci se construieşte în timp, cu migala şi minuţia de care doar artiştii miniaturişti sau cei ai universului filigranat sunt capabili De aceea putem spune că Tiberiu Cosovan este numele, din nefericire singular ca prezenţă constantă şi procreativă, care a depăşit condiţia de simplu „agent” constatator şi s-a angajat nu doar în înregistrarea dinamicii fenomenului plastic din Bucovina, ci şi în interpretarea lui profesionistă „Efigii în filigran – profiluri autohtone” este ultimul eveniment pe care arta plastică din Bucovina şi-l poate asuma cu titlu de reper în sensibilitatea şi imaginarul colectiv Cartea lui Tiberiu Cosovan, apărută prin grija Centrului Cultural „Bucovina” (salutară iniţiativa de a susţine editorial un valoros jurnalist sucevean) şi prin osteneala Editurii „Muşatinii”, este, fără putinţă de tăgadă, un răsfăţ jurnalistic în diafanul univers al artelor plastice Dincolo de a contabiliza portretele unor artişti plastici autohtoni (volumul următor îi va insera şi pe creatorii români şi străini care au respirat, pentru o clipă cromatică, aerul Bucovinei), Tiberiu Cosovan şi-a demonstrat sieşi, dar şi cititorilor săi, că el însuşi este un desăvârşit stilist al portretului Tiberiu Cosovan ne-a arătat, odată cu „Efigiile” sale, că este una dintre cele mai specializate retine, care înregistrează efluviul plastic bucovinean, dar şi un sensibil şi elevat seismograf al subteranului subtil, care produce erupţii ale tectonicii cromatice din acest spaţiu Catapeteasma jurnalistică a lui Tiberiu Cosovan pleacă de la incontestabilul patriarh Ion Irimescu, în jurul căruia se desenează, cu aureole de heruvimi ai penelului şi culorii, regretaţi artişti ca Romeo Calancea, Ion Carp Fluierici sau Ileana Bardă, până la deja de sine definiţii Lucia Puşcaşu, Virgil Parghel, Vasile Anghel Siminiuc, Camelia Rusu Sadovei, Puşa Pâslaru ori Niculai Moroşan sau sacerdoţii Ion Grigore, Elena Greculesi, Dumitru Rusu ori 43 d’istrati: jupânii Corneliu Tincu Tiberiu Cosovan îşi face, într-o spovedanie care prefaţează cartea, un portret al demersului său: „din cele peste 600 de articole de presă, care vizează activitatea artiştilor plastici autohtoni, scrise şi publicate în acest interval (2002-2009), am selectat, pentru acest volum, 114 articole, 88 de texte (interviuri, evocări, cronici plastice), care vin în sprijinul conturării portretelor unui număr de 60 de creatori… şi 26 de articole, care panoramează viaţa artistică din zonă (saloane anuale, expoziţii colective şi de grup, tabere de creaţie)” Pentru fresca de suflet, pe care, cu talent, stil şi vocaţie jurnalistică, ne-a oferit-o, Tiberiu Cosovan şi „Efigiile în filigran” onorează rubrica Jupânului de Salon * Cu siguranţă că singura unitate de măsură a sufletului este arta Aceasta, la rândul ei, măsoară inteligenţa unui popor, sensibilitatea şi reverberaţiile lui la trecerea timpului Nu putem rememora Anglia Medievală prin principiile mecanicii lui Newton, dar o putem face recitindu-l pe Shakespeare Memoria nu poate fi cuantificată fizic sau matematic Ea se sprijină pe sensibilitate Nu Marie Curie dă parfumul începutului de secol XIX, în Franţa, ci mai curând explozia artistică a unui Rodin sau Brâncuşi E snob cel care crede că societate rusă e reprezentativă prin câinele lui Pavlov şi nu prin Esenin sau Maiakovsky Când închidem ochii şi ne imaginăm Grecia antică, ne gândim mai mult la Eschil, la Sofocle, la Antigona, şi prea puţin la principiul lui Arhimede, ăla cu soacra, care, scufundată într-un lichid, dislocă un volum egal cu bla, bla, bla Când eşti în Elada şi vrei să te întorci în timp, te gândeşti al Socrate şi Pelicle, la Phidias şi Solon, nu la Thales din Milet, la Elementele lui Euclid sau la ocultul matematician Pitagora Sigur, şi ştiinţa are vigorile ei, dar Viena va fi întotdeauna a lui Johann Strauss şi mai apoi a lui Freud Nu ne aşteptăm ca tinerii din ziua de azi să aibă nostalgii, dar sufletele tinere îşi pot permite acest exerciţiu Roman Istrati 44 Un neliniştit, care a trecut, deja, de jumătate de secol de viaţă, este şi prietenul nostru, Tiberiu Cosovan L-am primit, totdeauna, cu căldură în această rubrică, tocmai pentru că ne plac spiritele elegante, aproape pedante în ceea ce fac Cu discreţie şi elocvenţă, cronicarul de la „Monitorul” ne proiectează, cu precizie, filmul respiraţiei culturale bucovinene Are un apetit deosebit pentru detaliile cu aromă nostalgică, dar şi pentru cele care ţin de intimitatea fenomenului cultural Ştirile lui jurnalistice sunt deopotrivă şi comentarii, dar şi infuzii de informaţie culturală Are acelaşi exerciţiu ca în diaporamele literare călinesciene Nu vei găsi niciodată, în cărţile sale, vreo exprimare abruptă, vreun atac la sensibilitatea subiectului de presă Ca o dantelăreasă, cu mare fineţe, cu delicateţe chiar, Tiberiu Cosovan desenează jurnalistic portretele concetăţenilor săi, fie că aceştia sunt zugravi începători sau artişti pe care maturitatea plastică i-a saturat de suficienţa sinelui Sufletul lui e la fel de delicat cum e şi pixul pe care-l mânuieşte Tiberiu Cosovan n-a scos niciodată barda ca să dea în nevolnici Îi repugnă mahalagismul şi coteria precum şi vocalizarea stridentă a ignoranţei El compensează cu o ţinută intelectuală elegantă şi de multe ori academică Cărţile sale, fie cele în nume propriu sau cele realizate cu terţi, impun o ţinută ireproşabilă a comunicării Atât „Din Boian la Vatra Dornei” (scrisă împreună cu poetul Ion Cozmei), cât şi cărţile în care a consemnat, în stilul său inconfundabil, viaţa culturală bucovineană de-a lungul anilor, sunt cronici sentimentale, în care realul şi feeling-ul coabitează într-un mod captivant „Efigii în filigran”, lucrarea în două volume („Profiluri autohtone” şi „Intersecţii cordiale”), sunt sinteze de suflet, informaţie şi memorialistică Tăcut şi surprinzător este Tiberiu Cosovan Ultima ispravă a acestuia este expoziţia „Suceava, caligrafii sentimentale”, vernisată, pe 10 octombrie, la Muzeul de Ştiinţe ale Naturii din Suceava, deodată cu o lansare de carte, făcută de scriitorul Ion Drăguşanul, manifestare subscrisă evenimentului cultural intitulat 45 d’istrati: jupânii „Octombrie de Bucovina” Cele 25 de lucrări de linogravură, semnate de Tiberiu Cosovan, sunt sub un dublu inedit E vorba de prima „personală” a lui Tibi, dar şi de „prima expoziţie unitară de linogravură din Bucovina”, aşa cum singur a divulgat autorul Un alt inedit al acestei expoziţii e că ea vine după 40 de ani de la încercările lui Tiberiu Cosovan în arta linogravurii Împreună cu prietenul său, şi al nostru, regretatul Fane Adumitroaiei (deopotrivă rocker, cantautor şi artist plastic de mare sensibilitate), într-o tinereţe agitată, Tiberiu a încercat să-şi decupeze personalitatea prin tentative plastice A reuşit, acum, cu acest superb gest închinat şi prietenului Adumitroaiei, şi sieşi, dar mai ales memoriei sensibile, pe care vechea Suceavă, cu parfumul ei nostalgic, o merita din plin Vechea piaţă a untului, vechea uliţă a meseriaşilor, casele şi dughenele evreieşti, cafeneaua armenească, Hanul Domnesc sau alte şi alte locaţii dispărute pentru totdeauna şi înlocuite fiind de betoanele cenuşii şi anoste ale arhitecturii ceauşiste fac subiectul expoziţiei lui Tiberiu Cosovan Evenimentul cultural, creat de Tiberiu Cosovan şi Ion Drăguşanul, cu susţinerea maestrului Mihai Pânzaru-PIM, n-a lăsat indiferentă elita culturală suceveană Artişti, scriitori, profesori, oficialităţi, presă au onorat cu prezenţa lor această manifestare de o foarte elegantă ţinută Jupânul de Salon, nu atât de elitist, a încercat şi el să-i fie alături, creionând această linotipie de suflet a prietenului nostru Tiberiu Cosovan Ahoe! * Se zice că în spatele unui bărbat puternic stă, totdeauna, o femeie puternică Aiurea! Zicerea asta e un moft al feminismului de a se afla în treabă Nu totdeauna un bărbat puternic e şi un bărbat deplin Poate că mai corect ar fi să spunem că, în spatele fiecărui bărbat, stau fiinţele care, în decursul existenţei lui, l-au modelat spiritual, moral şi mai ales afectiv În spatele unui bărbat, trebuie să stea o femeie înţeleaptă, sensibilă şi mai ales protectoare De obicei, Roman Istrati 46 stau avare, profitoare, piţipoance sau inculte În atare situaţii avem de-a face nu cu bărbaţi puternici, ci cu bărbaţi eşuaţi Oricum, cine a stat „spatele” lui Tiberiu Cosovan, colegul nostru de la „Monitorul de Suceava”, a modelat un bărbat pedant, aristocratic în stil, un bărbat care îmbină eleganţa detaşată cu rigoarea academică în ceea ce face Taciturn, uneori, sclipitor şi acid, atunci când vrea, dar, mai ales, atunci când e nevoie, Tiberiu Cosovan întregeşte, ca personalitate, dimensiunea nouă a cronicarului de artă şi anume acea dimensiune de om cult, elaborat, exact până la minuţie, în relatările pe care le face, rafinat în comunicare, dar, în acelaşi timp, accesibil şi neiniţiaţilor Volumul al doilea al „Efigiilor în filigran”, apărut sub îngrijirea scriitorului Ion Drăguşanul, la editura suceveană „Muşatinii”, aduce o extensie a imaginii vibraţiei plastice în spaţiul cultural al Bucovinei Dacă în primul volum (premiat, altminteri, anul trecut, pentru publicistică de către Fundaţia Culturală Bucovina) descopeream „efigiile” autohtone din plastica acestui spaţiu, volumul al doilea portretizează, sub semnul „intersectărilor cordiale”, 66 de creatori, „de la tinere talente, până la artişti consacraţi, cu anvergură naţională şi internaţională” Bine structurată, lucrarea jurnalistului Tiberiu Cosovan conjugă armonic „portrete, evocări, cronici plastice şi interviuri”, realizând o interesantă şi sensibilă cartografiere a spaţiului cultural în care trăim, spaţiu care şi-a desenat respiraţia, apelând şi la artişti care nu-s „de-ai locului”, dar care au fost fascinaţi de Bucovina Jupâneşte vorbind, ne-a cam uimit faptul că, la lansarea celui de-al doilea volum din „Efigii”, n-am văzut prea mulţi plasticieni suceveni, deşi sala „Elena Greculesi”, de la Biblioteca judeţeană „I G Sbiera”, era arhiplină Surprinzător, cu atât mai mult cu cât Tiberiu Cosovan i-a însoţit pe mulţi dintre plasticieni pe la saloanele, taberele de creaţie sau expoziţiile personale ori de grup, scriind constant despre ei Nici vajnicii politicieni ai Sucevei n-au 47 d’istrati: jupânii dat năvală la acest eveniment Lucrul acesta însă nu ne uimeşte La urma urmei, un cronicar plastic, fie el talentat ca Tiberiu Cosovan, nu prezintă mai mult interes electoral decât o chindie populară cu sârbe, hore şi tropăţele strămoşeşti Nu putem reproşa guvernanţilor că nu-s deopotrivă şi politicieni şi culţi Ar fi ridicol Cei care au strălucit prin absenţă au produs, însă, prin gestul lor, mai puţin deranj intelectual şi, ca atare, întreaga manifestare s-a închegat în jurul prietenilor adevăraţi ai autorului De fapt, toată această sublimă întâmplare de suflet a fost, cu discreţie şi eleganţă, însoţită de recitalurile muzicienilor Vasile Purice („Pegas”, „Semnal M”) şi Lucian Curelariu (solistul de la „Rava”), excelenţi amândoi ca prezenţă şi ca reverberaţii lirice şi melodice, precum şi de recitalul de mare vibraţie poetică, pe care l-a susţinut strălucitoarea Corina Borş, actriţă la Teatrul „Maria Filotti” din Brăila În prefaţa „Efigiilor”, „naşul” Drăguşanul spune despre Tiberiu Cosovan că este „un mesager, un martor şi un mărturisitor… care ştie să trăiască prin bucuriile altora” Faptul că Tiberiu Cosovan mărturiseşte zilnic pentru contemporanii săi, mult prea preocupaţi de micimea vieţii lor, pentru a mai avea vreme şi de artă şi de pulsaţiile creatoare ale comunităţii, dar mai ales faptul că „mesajele” lui Tibi nu sunt doar constatări contabiliceşti către viitorime, ni se relevă şi prin stilul cu care autorul „Efigiilor” ne-a obişnuit, de peste un deceniu de gazetărie Scrisul său face distincţia dintre amatorismul gazetăresc, pus sub stema veleitarismului conjunctural, şi profesionalismul şi sensibilitatea cu care trebuie, ca jurnalişti, să ne asumăm fiecare act de cultură „Efigiile” prietenului Tiberiu Cosovan nu se constituie într-un simplu compus, într-o adunare regizată după principiile cantitativiste, ci reprezintă o panoramă de tip puzzle a plasticii, pe care spaţiul autohton şi-o revendică la cel mai meritoriu nivel Şi „iluştrii”, dar şi cei cu o notorietate mai puţin vizibilă au şansa evocării, în ultima apariţie editorială a lui Tiberiu Cosovan De fapt, autorul nu-şi Roman Istrati 48 ascunde vocaţia de creator de frescă Cele două volume din „Efigii” (cu siguranţă că lor li se vor adăuga şi altele) au, deja, statutul de compendiu plastic pentru acest nord de ţară Lucrările lui Tiberiu Cosovan nu au valoare doar de „fond documentar”, ci au prezumţia clară de depozit de sensibilitate, cultură şi erudiţie rafinată Poate nu peste mult timp, o să scriem nu doar despre cronicarul plastic de la „Monitorul”, ci şi despre pictorul Tiberiu Cosovan Până atunci, însă, el ocupă simezele pretenţioase ale Jupânului de Salon 49 d’istrati: jupânii Ion Cozmei În societăţile normale, artiştii sunt seismografele şi barometrele cele mai sensibile Ei reprezintă, prin arta lor, nu doar modele morale şi comportamentale, ci oferă şi dimensiunile axiologice ale unor paradigme de dezvoltare culturală Sunt vocile temerare ale afectivităţii sociale, sunt ambasadorii dimensiunii volitive, sunt zugravii de frumos şi de subţire, sunt aezii care lipesc urechea lui Dumnezeu de arpegiile telurice, sunt cei care transformă verbul „a fi” în „a fi frumos” Divinul şi talentul nu-s distribuite după principiile egalitarismului socialist De aia, unii creează şi alţii aplaudă, unii scriu şi alţii citesc, unii visează şi alţii orbecăie în cenuşiul anonimatului Timpul cerne, după criterii valorice numai de el ştiute, iar graniţa dintre extazul notorietăţii şi agonia ignoranţei e, de multe ori, insesizabilă La urma urmei, artistul nu-i decât dâra pe care un suflet o lasă pe nisipul unei plaje existenţiale Oricând, răsuflarea unui val nebun poate să o şteargă Veneraţi, de multe ori, pe bună dreptate sau doar dintr-un mimetism cosmopolit, artiştii rămân, totuşi, acele fiinţe, la fel de comune ca noi toţi, dar ilustre prin „păcatul lor originar”, numit talent Acum să nu credeţi că artiştii sau modelele comportamentale, pe care le impun ei, prin sinele lor sau prin eroi pe care-i desenează, vor fi fiind, întru totul, nişte uşi de biserică Puţini sunt poeţii necurtaţi de Bachus sau care au ocolit vinul, femeia şi gloria Aşadar rămân fabuloase conclavurile, în care scriitorii exersează adevărate lecţii de spirit, lecţii care fac savoarea Roman Istrati 50 istoriei literare, întemeind mituri şi legende cu totul deosebite Când spiritul lucrează prin artişti, el nu-i niciodată mofluz sau bosumflat, nu-i plângăcios şi umil, ci e viu, cu sclipiri de genialitate şi savoare În faţa operei, prea puţin importantă rămâne viaţa autorului, atâta vreme cât aceasta e construită, de multe ori, din umbre şi compromisuri, din derapaje, eşecuri sau abandonări principiale Din această cauză, sucevenii nu l-au sărbătorit pe Ion Cozmei, la vârsta de 60 de ani, cât mai mult opera clădită de acesta, până la acest moment aniversar Prietenii din România, din Ucraina şi de-aiurea s-au strâns, la Suceava, să guste din bucuria confratelui lor Ion Cozmei este unul dintre cei care au făcut ca vocea lirică a Bucovinei să capete individualitate în poezia română Deopotrivă traducător, gazetar, pamfletar cu limba ascuţită, animator cultural, fin degustător de literatură, dar şi de năucitoare licori, epigramist temut şi dascăl de latină, Cozmei are panoplia plină de daruri şi onoruri, de premii şi distincţii, iar un „laudatio” jupânesc este superfluu Ceea ce credem noi că merită spus este că, asemenea multora, Cozmei a înţeles că mântuirea şi izbăvirea prin artă pot compensa erorile şi compromisurile cu care existenţele noastre se împovărează de-a lungul timpului Şi, ca să vedeţi că Suceava nu-i un loc trist, unde sufletele sunt îmbrăcate în cenuşiu, vă vom spune că aniversarea lui Ion Cozmei s-a petrecut pe fundalul unui eveniment mai amplu, prilejuit de omagierea poetului naţional al Ucrainei, Taras Şevcenko, de la a cărui naştere se împlinesc 197 de ani În organizarea Uniunii Ucrainenilor din România, a Consulatului General al Ucrainei la Suceava (cu participarea excelenţelor sale Vasyli Boeciko, consul general, şi Vasyli Nerovny, consul), manifestarea i-a adus iarăşi alături (ca şi la aniversarea lui Mihai Eminescu, din 15 ianuarie) pe românii şi ucrainenii din spaţiul Bucovinei Primăria oraşului Siret şi cea a comunei Bălcăuţi au fost gazdele manifestării Şi, ca să nu vi se pară că lucrurile sunt întâmplătoare, tot în aceste zile, românii, ucrainenii şi moldovenii 51 d’istrati: jupânii de peste Prut au participat la primul simpozion internaţional pe probleme de geopolitică ale cooperării transfrontaliere Organizat de Universitatea „Ştefan cel Mare” din Suceava, de Asociaţia de Geopolitică „Ion Conea” din Bucureşti şi de Centrul Regional de Cooperare şi Analiză a Riscurilor Transfrontaliere din Suceava, simpozionul s-a bucurat de prezenţa oficialităţilor locale (doamna subprefect Angela Zarojanu, vicepreşedintele CJ Suceava Vasile Ilie şi viceprimarul Viorel Seredenciuc), dar şi de prezenţa unor specialişti din cele trei ţări (diplomaţi, universitari, cercetători ştiinţifici, analişti guvernamentali şi jurnalişti) Din nou, Consulatul General al Ucrainei la Suceava a fost prezent, prin domnul consul general Vasyli Boeciko A fost lansat, cu acest prilej, şi numărul 38 al revistei „Geopolitica”, dedicat integral Ucrainei Organizarea acestei manifestări s-a făcut cu sprijinul universităţii sucevene, prin rectorul Adrian Graur şi catedra de istorie-geografie Deşi cele trei manifestări par distincte, ele sunt embleme comune ale spaţiului Bucovinei, ale spiritului acestei zone, care demonstrează că putem exista şi prin noi înşine şi că putem fi deopotrivă şi poeţi, şi geopoliticieni Şi deci, şi Jupâni de Salon Roman Istrati 52 Iosef Csukat Fără discuţie că, dintre toate anotimpurile, toamna e cea mai cromatică Toamna e un Vivaldi cu foşnet ruginiu, cu apocalipse rebele de frunziş, cu apusuri nostalgice şi dimineţi sărutate de pleoapele brumei De fapt, toamna nici măcar nu e un anotimp, ci o reverie, în care retina trăieşte luminiscenţe orgasmice, auzul e însoţit de senzualităţile melodice ale culorilor şi întreaga fiinţă universală, egoistă şi rapace de felul ei, se năruie într-o fabuloasă şi catifelată nostalgie a sinelui Toamna e cel mai amplu şi complex şevalet, în care artiştii îşi aşează sufletele ca într-o iesle cosmică Dacă ar fi vorba de un top al fantasmelor plastice, nici Ermitage, nici Prado şi nici Louvre nu pot egala cromatica autumnală a Obcinilor bucovinene În Bucovina, oamenii s-au dezobişnuit să mai privească normal, cu ochii Ei privesc cu sufletul, pentru că frumuseţile sunt prea uriaşe pentru ca retina să le poată memora Regalul toamnei nu putea să nu fie însoţit de un regal al „zugravilor de subţire” Slavă Domnului că seismicitatea plastică, indusă de artiştii noştri, face din simezele Bucovinei un fervent perpetuu al înclinaţiei către estetic Nu suntem un ziar cotidian, dintr-ăla cu informaţii în opt rânduri şi cu titluri mari şi late, care se repetă în text Aşa că, dacă nu vă plac metaforele noastre, puteţi butona prin ziarele de scandal, pe alea de bârfe mondene sau pe cele din categoria „coloratelor” deocheate Din această cauză, nici nu recomandăm această rubrică maneliştilor, politicienilor agramaţi, mârlanilor de profesie sau aroganţilor cu 53 d’istrati: jupânii studii făcute la apelul de seară Această rubrică, probabil singura din ziar care e tandră, împăciuitoare şi dedulcită la un dialog culant, nuşi face nicio glorie din a „intabula” valori autohtone Nu ne facem astfel de glorii, pentru că mulţi dintre locatarii noştri sunt oameni cu preocupări care transced în mod firesc perfidul cotidian Ca să n-o lungim, acest uimitor început de noiembrie ne-a oferit, aşa cum am spus, un regal plastic Expoziţia maestrului Dumitru Rusu, 95 de lucrări într-o respiraţie cromatică tulburător de frumoasă, urmată de o altă Bucovină, cea a lui Gabrel Baban, care, într-un stil inconfundabil, amăgitor, pedant, amăgitor, meticulos şi academic, realizează un univers în care artistul creează parfum şi nu fotograme, şi în care penelul său foloseşte imaterialul norilor, rugina cuiului, vârsta lemnului şi, cel mai surprinzător, natura statică a nefiinţei în care universul încremeneşte în simboluri cromatice În sfârşit, în regalul Bucovinei vine şi rândul „Acordurilor afective”, acorduri oferite de colegul şi prietenul nostru Tiberiu Cosovan şi Iosef Csukat, plastician care a preferat să lucreze mai mult pentru sine, decât pentru imaginea sa În timp ce unii îşi promovează cu indecenţă nonvaloarea, Iosef Csukat a voit, discret, să-şi digere stările sufleteşti în iconostase cromatice, îmbrăcate cu parfumul intimismului Şi Tiberiu Cosovan, cu o linogravură suavă, elegantă, cu un arabesc al albului şi negrului, care sugerează arta filigranării, distins şi imperial în a desena cu dalta sufletului efigiile unei epoci apuse, a impresionat asistenţa extrem de numeroasă de la „Galeria tuturor – fără resentimente”, de la Centrul comercial „Zimbrul” Cei doi artişti, Csukat şi Cosovan, sunt, indiscutabil, nişte lirici incurabili, care-şi reneagă acest statut, dar care, spre fericirea privitorilor, e divulgat tocmai de zodia în care lucrările lor respiră expoziţional Cei doi sunt artişti maturi, chiar dacă Ioşca are zeci de expoziţii şi premii, iar Tibi abia a bătut cu penelul în poarta eternităţii Ambii, însă, au demonstrat un lucru esenţial Toţi percepem realitatea, dar numai unii pot să perceapă culorile lumii cu retina sufletului Roman Istrati 54 Regalul plastic bucovinean ne-a demonstrat că şi la noi, în Bucovina, tot universul poate să încapă într-un vârf de penel În cârdăşie cu Tibi Cosovan, care a mai fost în această rubrică, am hotărât ca Iosef Csukat să fie Jupânul de Salon din această săptămână Îi urăm artistului exact ce i-a urat şi marele maestru Ion Irimescu, atunci când i-a văzut lucrările: Ioşca, „ţine-o tot aşa!” 55 d’istrati: jupânii Mircea A Diaconu Adevărul e că orice comunitate, dacă vrea să-şi contureze cu claritate propria-i identitate, trebuie să se sprijine, în principal, pe cultura sa intelectuală Nu se dă premiul Nobel pentru tropăţică de la Târlişăşti şi nici premiul Goncourt pentru „trandafir de la Moldova” Respectabilitatea unui popor e dată de performanţele sale intelectuale şi de vizibilitatea deşteptăciunii sale Din păcate, mai nou suntem vizibili prin tot felul de cocălari manelişti, cu nume de mezeluri, prin tot felul de piţipoance, cu poponeţe exotice, prin tot felul de iudaici faliţi, care se dau investitori strategici, prin tot felul de clarvăzătoare retardate şi pârnăiaşi cu circumvoluţiuni tatuate cu creionul imbecilităţii Este o evidenţă dureroasă Ţiganii, nu comunitatea academică desenează imaginea României în Europa Efectele sunt clare şi catastrofale Se toacă bani pentru integrarea ţiganilor, în timp ce academicienii români stau la rând, ca să-şi publice cărţile, sau, mai rău, aduc banii de acasă De ce presa franceză trebuie să fie plină de rromi criminali şi violatori, de ce media din Hexagon tipăreşte doar imagini cu prostituate din România, cu „peşti” şi puradei cerşetori, şi nu spune nici un cuvânt despre performanţele noastre academice Păi, de aia, fiindcă infracţionalitatea bate imagologic deşteptăciunea În plus, academismul românesc e puternic zdruncinat de un nou tip de infracţionalitate, de infracţionalitatea intelectuală Toată lumea plagiază pe toată lumea ba, mai mult, într-un vomitiv efort intelectual, unii au ajuns să se plagieze pe sine Roman Istrati 56 Într-un ocean de imbecilitate ştampilată şi certificată universitar, e dificil să mai discerni cristalele în supa nonvalorii Şi-n competiţia academică există actori şi valori De exemplu, există un Mircea Diaconu, actoraş cu strălucire ideologică, în nişte pelicule proletcultiste de pe vremea Scornicitului, dar care, acum, a ajuns mare şi tristă vedetă liberală, şi există, pe de altă parte, un alt Mircea Diaconu, dar cu A , la mijloc, un om de o distincţie intelectuală ireproşabilă, apropare inchizitorial în a impune respectul faţă de limba şi cultura română, un universitar cu un stil critic impecabil, atent la detalii şi mai ales la sensurile acestora Mircea A Diaconu şi-a conturat, de-o bună bucată de vreme, la modul cel mai clar, desenul său zodiacal în critica şi istoria noastră literară El este unul dintre cele mai sensibile seismografe ale vieţii literare româneşti Probabil că regretatul profesor universitar sucevean Mihail Iordache ar fi fost încântat să fie prezent la Galaţi, în aula Universităţii „Dunărea de Jos”, în momentul în care ilustrul său student, prorector acum al USV, prof univ dr Mircea A Diaconu, a primit distincţia de Doctor Honoris Causa Ne-ar trebui jumătate de ziar, să notificăm Cv-ul domnului Diaconu Cariera sa s-a construit cu migală, cu acea îndărătnică vocaţie de analist al frumosului Criticul literar, chiar împătimit fiind de literatură, nu are voie să cadă în extaz Discursul său trebuie să transceadă metafora, locuind în ea Domnul profesor nu este singurul universitar sucevean care a primit această onorantă distincţie Atât doamna profesor Sanda Maria Ardeleanu, cât şi fostul rector Adrian Graur sunt distinşi cu acest titlu de către universităţile din Chişinău şi Cernăuţi Interesant este că Universitatea „Dunărea de Jos” din Galaţi a mai acordat această distincţie, pe segmentul filologic, doar academicienilor Eugen Simion şi Gheorghe Chivu şi scriitorului Virgil Tănase Domnul profesor Diaconu a fost recomandat de nume ilustre din cultura română contemporană (îi pomenim aici doar pe Mircea Martin şi Alexandru Cistelecan) 57 d’istrati: jupânii Universitarul sucevean este, deopotrivă, critic şi istoric literar şi s-a specializat în variate domenii ale ştiinţei filologice (ermeneutica poeziei şi prozei, teorii şi doctrine literare etc ) Domnia sa este membru în redacţiile mai multor reviste literare de prestigiu, dar şi în consiliile ştiinţifice ale unor edituri specializate pe tipărirea de literatură, critică şi istorie literară La rândul său, domnia sa este referent pentru numeroase lucrări doctorale la universităţi de prestigiu din ţară („Alexandru Ioan Cuza” din Iaşi, „Babeş-Bolyai” din Cluj-Napoca sau Universitatea din Galaţi) Autor a 17 cărţi şi a peste 500 de articole, Mircea A Diaconu este, cu siguranţă, un reper naţional în domeniul filologic La primirea titlului, domnul Diaconu a susţinut o originală alocuţiune privind etica cercetării Putem vorbi de un om cu operă, Operă încununată de numeroase premii naţionale şi internaţionale (ultimul luat, nu de mult, la Chişinău) Jupânului de Salon nu-i rămâne decât să-i acorde spaţiul acesta tipografic şi, evident, reverenţa ce se cuvine unui adevărat universitar, unui adevărat om de cultură Roman Istrati 58 Vasile Demciuc Dacă s-ar fi născut artele la Suceava, poate că atunci ar fi fost normal ca tot „boborul” să-şi dea cu părerea despre cum stau trebile în joaca cu penelul, în cum se ciupeşte harpa sau cum se ţine dalta şi se loveşte cu ciocanul, fără a se ciunti degete, în făurirea de stihuri sau în fascinanta lume a măştilor tragi-comice Numai că, din păcate, Apolodor era din Damasc şi nu de la Vama, Sapho adora insula Lesbos, şi nu avea buletin de Calafindeşti, Aristofan nu purta bundiţă cu blăniţă de jder, pentru simplul motiv că era grec, Homer nu a fost niciodată la „Zilele Sucevei”, ca să se îndoape cu bere şi mici, Esop cel frumos ca munca, dar mai hâtru decât înţelepţii antichităţii, habar n-avea de filosofimea noastră judeţeană, iar Cariatidele şi basoreliefurile nu fuseseră inventate de cucuieţii din Prelipca, ci de meşterii care vedeau în blocurile de marmură formele viitoarelor statui Nici Phidias n-ar fi avut nevoie de giranţi eminenţi ca Valentin Ciucă sau academici ca Răzvan Theorodescu În sfârşit, credem că nici una dintre cele nouă celebre muze n-aveau neamuri de pe la noi, deşi mai întâlnim, şi acum, prin Bucovina, câte o leliţă Caliope sau câte o mătuşă Taliţa Pe la noi, s-a născut, mai degrabă, muza kitsch-ului, care strâmbă frumuseţile locului sau îngroaşă urâţenia unor lucrări omeneşti gata înfăptuite Nu trebuie să fii mare gânditor de Hamangia, ca să-ţi dai seama că încercarea de a transforma esteticul în hram şi de a împodobi urbanistica suceveană cu tirbuşoane comemorative nu 59 d’istrati: jupânii încântă nici măcar cel mai rudimentar bun simţ Numai că vocile şi condeiele care se ridică împotriva mutilărilor ce ţin de afrodisiacul grobian sunt timide şi neacordate Mulţi au strâmbat din nas, la proaspăta creaţie a domnului Mircea Dăneasa Unii au zis că grisina cu elice, intitulată pompos „Bucovina înaripată”, nu-şi merită nici numele şi nici locul şi, am zice noi, nici banii pe care, cu nonşalantă largheţe, i-a flendurit Consiliul Local, la îndemnul primarului Ion Lungu Dar fiindcă e vorba de bani publici, iar suma e de vreo sută de mii de euroi, atunci ni se pare amoral să înghiţim asemenea găluşcă, tăcând din pixuri Şi ca să vedeţi că nu ne mână reaua credinţă sau cine ştie ce vanitate perdantă, vă putem spune că nu suntem singurii care şi-au exprimat scepticismul în ceea ce priveşte arta atât de rar expusă a domnului Dăneasa În urmă cu puţin timp, la o emisiune de la Radio Top, conferenţiarul universitar doctor Vasile Demciuc, deci tot autoritatea, deplângea lipsa totală de inspiraţie în amplasarea „Bucovinei înaripate” El opta pentru amplasarea lucrării, pe care domnia sa a spus că o apreciază, la intersecţia de la intrarea în oraş, dinspre Fălticeni, în locul clopotniţei din lemn Monumentul făcut de domnul Dăneasa vine să completeze, credem noi, lenea autorităţilor de a se deplasa, pe ploaie, pe vânt, pe promoroacă sau pe arşiţă, tocmai până la Cimitirul Eroilor Asta ar fi explicaţia pentru care înaripata creaţie a fost înfiptă în buricul Sucevei Monumentul se „îneacă” între blocurile din centru În plus, el se bucură de vecini improprii (oul de 7 metri, cea mai mare creaţie încondeiată artificial din lume, şi statuia lui Petru Muşat, întemeietorul Sucevei) Toate ne lămuresc în privinţa gusturilor artistice ale unora dintre edilii noştri În concluzie, „Bucovina înaripată” n-are ce căuta în centrul Sucevei Şi tot în concluzie, acest centru trebuie regândit în totalitate şi transformat într-un brand turistic de valoare, într-un spaţiu care, vorba domnului Demciuc, să „respire” Până acum, din păcate, „Bucovina înaripată” n-a respirat decât aburii de cârnăciori, mititei, costiţe şi ficăţei de Roman Istrati 60 la grătarele „Zilelor Sucevei”, aburi care, evident, n-au avut nimic comemorativ în ei Pentru civismul său energic, pentru verticalitatea pentru care şi-a susţinut opiniile şi pentru autoritatea statutului său intelectual, noi i-am ridicat domnului Demciuc acest mic monument din litere, de la rubrica Jupânului de Salon * E clar că pietatea nu e onomatopeică Ea e desăvârşire în tăcere, nu în hărmălaie Cuminţenia sufletească e una de chilie, ţine de „în sine”, nu de microfoane şi boxe În lăcaşurile ortodoxiei româneşti, nu veţi vedea, niciodată, enoriaşe dansând hip-hop, cu sânii la vedere şi mişcări coregrafice schizoide sau pe fond de blues afro-american Când amesteci laicul cu sacrul şi n-ai controlul dozării emoţiei, s-ar putea să-ţi iasă o supă fetidă Nu poţi să o pui pe Lady Gaga să-ţi zumzăie la microfon „Isaia dănţuieşte”, fiindcă se prăbuşeşte toată marea taină a comuniunii, adicătelea a căsniciei Bine măcar că mai există reguli şi că democraţia tâmpă n-a inundat ecumenia Dacă ar fi alegeri libere pentru Sfântul Sinod, atunci ne-am trezi cu un Sfânt Sinod manelist, în care Adi Patriarhul Minune ar fi întâiul stătător al Bisericii Ortodoxe Chiar dacă ne e greu să recunoaştem, trebuie să îngurgităm şi faptul că unii dintre marii noştri ierarhi au fost sau sunt încă ofiţeri sub acoperire Evident că altă mare taină, aceea a spovedaniei, îşi pierde din conţinutul moral, atâta vreme cât enoriaşul, pălmaşul rural sau şăibarul şomer, află din presă că duhovnicul pe care l-a frecventat şi stimat o viaţă a fost, de fapt, un delator răpănos şi cinic Într-o asemenea ecuaţie, relaţia dintre comunicatorul candid şi ascultătorul cu zâmbet perfid devine, în ani, o industrie a manipulării Faptul că BOR a primit, în timp, diverse şocuri (unele din interior, dar cele mai multe din afară) nu reprezintă nici un secret, nici o taină E suficient să ne amintim de tembelul ateism ştiinţific şi de arhanghelii lui sau de valul de prozelitism neoprotestant, care a lovit ţara după 61 d’istrati: jupânii ’89, şi vom avea un tablou suficient de exact asupra martirajului bisericii noastre naţionale E bine că întâi stătătorii noştri au avut suficientă maturitate, suficientă înţelepciune şi har pentru a estompa din agresiunile continue la care a fost supusă credinţa Unul dintre cei care, cu vocaţia discreţiei, şi-a pus întreaga sa formaţie intelectuală (de teolog şi istoric, deopotrivă) în slujba idealurilor care definesc spiritul românesc este diacon profesor doctor Vasile Demciuc Cercetător atent şi profund al artei medievale româneşti, Vasile Demciuc şi-a conturat ultimele cercetări într-o lucrare importantă pentru istoriografia noastră Este vorba de „Dicţionarul de artă şi civilizaţie medievală” Ca cercetător „dinăuntrul” problemelor, atât profesorul Demciuc, cât şi Înalt Preasfinţitul Teofan, Mitropolitul Moldovei şi Bucovinei, care a binecuvântat lucrarea, au găsit legitimitatea apariţiei ei tocmai în dinamica extraordinară pe care o înregistrează studiile de medievalistică din România ultimelor decenii Aşa cum arăta profesorul universitar doctor Ion Solcanu, cel care prefaţează lucrarea, „dicţionarul de artă şi civilizaţie medievală” este „un important instrument de lucru pentru studenţi (cu precădere a celor de la secţia de patrimoniu a facultăţii de muzeologie, istorie şi teologie), dar şi pentru cititorii ai puţin avizaţi” Şi mai proaspătă decât lucrarea de care am făcut pomenire până acum este o altă apariţie editorială datorată, de această dată, arhimandritului Iustin Dragomir, stareţul Mănăstirii „Bogdana” din Rădăuţi, dar şi aceluiaşi Vasile Demciuc, titularul din această săptămână a rubricii Jupânului de Salon Lucrarea, intitulată „Sfântul Ierarh Leontie de la Rădăuţi” (prima monografie de acest gen), a apărut la editura „Basilica” a Patriarhiei Române şi are binecuvântarea Preafericitului Părinte Daniel, patriarhul nostru Vasile Demciuc a făcut, prin aceste două lucrări, un dar frumos istoriografiei naţionale, dar şi un dar de suflet pentru sine, mai ales că, pe 30 decembrie, distinsul profesor îşi serbează ziua de naştere, urmată, pe 1 ianuarie, de ce a numelui Roman Istrati 62 Ca absolvent al Facultăţii de istorie şi geografie de la Universitatea din Suceava şi a Facultăţii de teologie pastorală de la Iaşi, Vasile Demciuc şi-a conturat destinul de cercetător prin publicarea mai multor cărţi de autor şi a peste 200 de articole de specialitate Activitatea sa ştiinţifică s-a încununat cu un doctorat, susţinut la Facultatea de istorie a Universităţii din Bucureşti, cu teza „Raportul şi influenţe politice şi spirituale în Moldova (sfârşitul secolului XIV şi începutul secolului XV)”, sub îndrumare reputatului academician Răzvan Theodorescu Dacă mai amintim şi faptul că profesorul sucevean a primit, prin decret prezidenţial, Ordinul „Meritul Cultural în Grad de Cavaler”, pentru promovarea culturii, vom avea portretul clar al unui om de spirit, care face cinste Bucovinei Jupânul Salon nu poate fi decât onorat, găzduindu-l 63 d’istrati: jupânii Eugen Dimitriu Ferice de Cetatea care ştie să-şi slăvească iluştrii ei cetăţeni Vorbim de cetăţile care au ce slăvi Asta, deoarece astfel de evenimente omagiale par să se întâmple din ce în ce mai rar Ori din indolenţa autorităţilor, ori din indiferenţa semenilor Oamenii de ştiinţă, artiştii sau scriitorii au nevoie de recunoaştere publică Când îi înghite neantul, această recunoaştere devine inutilă şi dezamăgitor de tardivă La urma urmei, însă, normalitatea socială tocmai în asta şi constă Societatea, dacă a primit darurile unui creator, trebuie să întoarcă, într-un fel, gestul acestuia, oferindu-i recunoştinţă publică Asta s-a întâmplat şi cu venerabilul om de cultură Eugen Dimitriu Nici nu ştim cum să-l numim Fălticenean sau sucevean De fapt, el aparţine, acum, Bucovinei şi este o emblemă a sufletului bucovinean Asta a făcut Eugen Dimitriu A dăruit culturii noastre acele indispensabile elemente de continuitate, desenând memoria unor locuri, fapte şi oameni care au marcat, prin creaţiile lor, istoria noastră culturală Renascentist l-a numit doamna dr Camelia Botez, de la Paris, „un veritabil cronicar al trecutului fălticenean”, a completat profesorul Gheorghe Dăscălescu, directorul Muzeului „Ion Irimescu”, din oraşul de pe Şomuz, iar Grigore Ilisei, „ieşeanul” cu suflet bucovinean, a ţinut să dezvăluie valoarea dimensiunii sociale a cărturarului, spunând despre Eugen Dimitriu că „este un model paradigmatic al omului care sfinţeşte locul, care face ceva pentru locul în care trăieşte” E păcat că socialul nostru e măcinat, astăzi, mai Roman Istrati 64 mult de non-valori, de modele iluzorii, de ignoranţă şi oportunism, iar oamenii, mai ales cei tineri, urmează prea puţin modele paradigmatice ale celor care chiar fac ceva pentru spiritualitatea comunităţilor în care respiră Poate că meritul de cronicar şi de cărturar al lui Eugen Dimitriu a fost cel mai bine creionat de prof univ dr Elena Brânduşa Steiciuc, prorectorul Universităţii „Ştefan cel Mare”, cea care a şi prefaţat cele două volume de „Corespondenţă fălticeneană”, semnate de distinsul Eugen Dimitriu: „autorul nonagenar ne dăruieşte cu modestia bine cunoscută propria corespondenţă din perioada anilor 1960-2010, un dar care-şi descoperă esenţa şi valorile în trepte” Doamna Steiciuc a făcut, de asemenea, referire la „amploarea demersului lui Eugen Dimitriu, muzeograf şi conservator prin vocaţie şi nu numai prin profesie pentru a aduna tot ceea ce se mai putea slava din zestrea culturală fălticeneană risipită fatalmente în patru zări” În epoca internetului, genul epistolar poate părea o întreprindere zadarnică şi depăşită Eugen Dimitriu, prin cele 882 de epistole tipărite, ne demonstrează, cu prisosinţă, că valoarea literară şi culturală a genului epistolar depăşeşte, fără doar şi poate, caracterul aproape derizoriu al corespondenţelor internaute Niciodată scrisorile de pe net nu vor avea încărcătura cronicărească, afectivă şi mai ales artistică a intimismului epistolar Genul epistolar a reprezentat, totdeauna, o cronică „secretă” a vremurilor, o cronică neştiută de public, dar mult mai fidelă şi mai colorată decât cea oferită de canalele normale de informare În asta şi stă valoarea întregului demers intelectual şi cultural intitulat „Corespondenţă fălticeneană” Evident că jumătate de secol epistolar este un proiect fascinant E istorie literară pură Numai o persoană disciplinată şi corectă cu propriile sale valori şi idealuri putea să ducă la bun sfârşit o asemenea temerară încercare Eugen Dimitriu a reuşit chiar să recupereze 154 de scrisori, din cele trimise de el, şi asta demonstrează că impresionanta „Corespondenţă fălticeneană” s-a făcut cu răbdare 65 d’istrati: jupânii premeditată, ea reprezentând nu o colecţie de scrisori, ci o operă epistolară care zugrăveşte jumătate de veac Serios cu sine, conştient de responsabilitatea la care te obligă cuvântul scris, Eugen Dimitriu este probabil unul dintre ultimii cărturari care a avut încăpăţânarea de a nu renunţa la ceea ce e frumos şi important în literatura noastră naţională, şi anume „memoria de sine” şi în care Sinele este un personaj colectiv, ce are propriul parfum cultural Un povestitor, pe cât de pedant în detalii, tot pe atât de hâtru, un desenator fin al unei epoci, prin care cei mai mulţi au trecut ca gâştele prin apă, un observator tenace şi, de multe ori, imprudent prin curiozitatea sa, Eugen Dimitriu este unul dintre „Oamenii de seamă” ai culturii noastre, dar, înainte de toate, el este povestitorul unic Cel care vrea să-l asculte primeşte recomandarea domnului Dimitriu: „trebuie să vii cu trăistuţa cu mâncare pe trei zile şi trei nopţi” Ba, o să ne luăm o traistă mare, pe care să o umpleţi dumneavoastră, domnule Dimitriu, cu povestiri Că astea reprezintă adevărata hrană Pentru toate acestea, distinsul scriitor, cărturar şi cronicar Eugen Dimitriu primeşte modesta reverenţă a Jupânului de Salon Roman Istrati 66 Niculai Moroşan Suntem departe de a accepta riscurile unor prognosticări de genul „secolul acesta va fi religios sau nu va fi deloc” Dihotomiile severe or fi făcând deliciul clivajelor politice şi al intereselor mercantile ale celor care cred în izbăvirea nu prin spirit, ci prin gologani şi privilegii şi, ca atare, ele, dihotomiile, devin superflue şi ridicole, atunci când ne asumăm universul uman ca policromie şi nu doar în alb şi negru Trebuie să fim de acord cu faptul că, în instabila contemporaneitate, pe care o parcurgem, eroziunea motivaţională este atât de profundă, încât filosofia lui „a avea” a devenit mult mai agresivă faţă de filosofia lui „a fi” şi faţă de tectonica intimă a spiritului Universul axiologic actual e în zodia materialităţii limitative, iar zeităţile planetare sunt livrate publicului de mitologiile contabile şi teozofiile preţului de cost, ale productivităţii şi profitului Natura s-a desacralizat de mult, devenind mai degrabă factor de producţie, decât peisaj mirific sau spaţiu de luxuriantă satisfacţie spirituală ori de introspecţia meditativă De aceea, artiştii plastici vor fi fiind ultimii dintre sfinţii militari, care, prin vocaţia lor cromatică, rămân grănicerii comuniunii dintre frumosul natural, inefabilul uman şi cosmicitatea destinului existenţial Aşadar, nu riscăm nimic, spunând că au fost norocoşi sucevenii care s-au întâmplat să fie, în săptămâna ce-a trecut, la „City Gallery”, din incinta „Shopping City” Suceava, atunci când artiştii profesionişti din judeţ, dar şi cei cu retinele împătimite de frumos, s-au bucurat, împreună, de 67 d’istrati: jupânii vernisarea expozeului cromatic numit „Formă şi graţie” De fapt, un omagiu adus femeii, în toate ipostazele ei monadă germinativă, de muză inspiratoare universală, de simbol cristic, de semn heraldic al iubirii sau de duioşie maternă Probabil că cel mai dificil moment al acestei expoziţii de excepţie l-a reprezentat aranjarea lucrărilor pe simeze Datorită diversităţii cromatice, dar şi a tehnicilor şi manierelor plastice, panotarea reclamă mult discernământ şi mult bun gust de la cel care o realizează De fapt, panotarea este în esenţă un tablou mai amplu, realizat din policromii şi individualităţi artistice distincte „Creatorul” acestei arhitectonici cromatice, numite „formă şi graţie”, este Niculai Moroşan, la rândul său un artist de fabuloasă expresia plastică, un artist, aşa cum spunea reputatul critic şi istoric al artei Valentin Ciucă, „deschis spre metaforă”, un artist la care forţa şi rafinamentul imaginativ coexistă într-o inefabilă alchimie a ideii şi culorii, deopotrivă Niculai Moroşan, vizionarul introvertit, a atins palierul maturităţii, de la care capabilităţile sale pot explora pe pânză, pe de o parte, viziuni, clar-viziuni sau predicţii meditative, şi, pe de altă parte, introspecţii ale sinelui propriu ca şi ale fiinţei generice Arta sa, ca de altfel şi personajul Moroşan, ar induce impresia unui temperament vulcanic, debordând de virilitate mitică şi volumitate patriarhală „Desenele lui subtile şi rafinate au sensul unor pagini de jurnal intim”, spune, despre Niculai Moroşan, acelaşi Valentin Ciucă, decupându-l parcă dintr-un extraordinar horoscop plastic Niculai Moroşan, cu creionul sau penelul, după caz, e acelaşi încântător artizan al luminii, indiferent dacă respiri din lucrările sale aerul pur de la Balcic, acest cosmopolit Barbizon balcanic, aerul nesfârşitei puste maghiare, răscolite doar de unduirile Balatonului, sau peisajele înstelate din icoana Bucovinei De fapt, parcursul lui Niculai Moroşan a plecat din peisajul liric al Grăniceştilor Sucevei şi s-a intersectat fecund cu Liceul de Artă „Octav Băncilă”, de la Roman Istrati 68 Iaşi, dar şi cu Institutul de Arte Plastice „Nicolae Grigorescu”, din Bucureşti (Facultatea de Arte Decorative, secţia de design) şi a demonstrat, în final, că este parcursul unui incurabil timid, care a pus în rame crâmpeie din sufletul său bucovinean şi le-a dăruit tuturor celor care vor să deprindă şi să înţeleagă, prin arta plastică, fabuloasa filosofie a privitului Din această cauză, dar şi din multe altele, neîncăpute aici, Niculai Moroşan este Jupânul acestei săptămâni 69 d’istrati: jupânii Nicolae Oprea E greu să scrii despre Bucovina E cu atât mai greu, cu cât Bucovina este un spaţiu multietnic, multicultural şi multiconfesional şi are o tradiţie cu care puţine regiuni din Europa se pot lăuda Dacă stăm bine şi ne gândim, Bucovina este o Europa în miniatură, este o Europă care s-a născut cu mult înainte de a fi gândită actuala Uniune Europeană De fapt, Bucovina este un brand al României, în faţa lumii Este dificil de promovat acest brand, atâta vreme cât Bucovina este despărţită de o frontieră statală Cultural vorbind, această regiune nu are nici o frontieră, pentru simplul motiv că niciodată nu vor exista frontiere în cadrul unei entităţi culturale Din această cauză, orice gest, orice act de cultură, orice relaţie artistică, ştiinţifică, confesională sau sufletească nu vor putea fi incizionate de vreo restricţionare statală În Bucovina s-au vorbit şi se vorbesc încă peste 11 dialecte Şi acum, bătrânii de dincoace de Siret şi de dincolo de Porubnoie ştiu 3-4 limbi Ştiu română şi ucraineană, ştiu germană şi polonă Unii mai ştiu şi italiană Poate vă întrebaţi cum e posibil acest lucru? Simplu, relaţiile economice i-au determinat să înveţe mai multe limbi străine, ca să se poată descurca în târguielile lor Şi armenii, şi evreii, şi grecii de la Cernăuţi sau de la Suceava învăţaseră româneşti, nemţeşte, ucraineşte şi poloneză, ca să poată face afaceri Poţi întâlni case româneşti vechi la Lvov, la Kolomeea, la Cernăuţi sau pe tot vechiul traseu al drumului comercial care ducea, de la Stambul, până-n Roman Istrati 70 Polonia Tot aşa de simplu poţi întâlni case ucraineşti, poloneze, nemţeşti sau evreieşti pe teritoriul Bucovinei româneşti Problema importantă este că oamenii trăiau într-o armonie deplină şi habar n-aveau ce-i aceea ură sau discriminare interetnică Trăiau laolaltă, ca să câştige cât mai bine şi să se bucure de viaţa lor Probabil că nu ştiţi că numai în partea românească a Bucovinei existau edituri la Siret, Putna, Rădăuţi, Suceava, Solca, Gura Humorului, Câmpulung Moldovenesc, Cârlibaba sau Vatra Dornei Probabil că nu ştiţi că, în perioada interbelică, la Suceava erau patru tipografii, la care patroni erau patru etnici diferiţi, care se ajutau între ei, livrându-şi unii altora afacerile Din cauza asta, este foarte important ca această Bucovină să fie cunoscută în adevărata ei istorie şi dimensiune culturală Aceste ambe dimensiuni, de care spunem, au fost, mai nou, închegate într-un album, intitulat „Bucovina – cronică ilustrată”, datorată inginerului Nicolae Oprea Albumul, care poate fi considerat cartea anului, a apărut la Editura „Muşatinii”, în 2007, şi a fost lansat, pe 22 decembrie, la Complexul Muzeal al Bucovinei, în cadrul manifestării „Noaptea cea mai lungă” Dacă vă închipuiţi că e o broşurică, plină de poze colorate, vă înşelaţi E un album, care cuprinde 900 de ilustrate, dintre care 250 sunt numai cele care ilustrează Cernăuţiul şi vecinătăţile Nu-i vorba de ilustrate pe care le-au scos Uniunea Sovietică, pe când încorpora Ucraina, e vorba de ilustrate nepreţuite, reprezentând o monografie cartofilă cu piese de mare valoare Aceste imagini, pe care le prezintă albumul, au fost realizate, pe vremuri, de 150 de edituri şi editori, iar ele au valoare istorică şi memorialistică deosebită Inginerul Oprea a avut tenacitatea şi răbdarea (ca orice colecţionar „bolnav” de pasiunea sa) să colinde tot spaţiul Bucovinei şi să adune aceste ilustrate Opera sa este probabil cel mai amplu album fotodocumentar apărut vreodată în acest spaţiu Domnul Oprea n-a făcut aceasta numai din pasiune, ci, ca român născut la 71 d’istrati: jupânii Cernăuţi, şi-a dorit ca Bucovina naşterii lui să rămână imortalizată într-un memorial imagistic de excepţie Deschiderea albumului este semnată de cuvântul academicianului Răzvan Theodorescu (a cărui bunică a trăit în Bucovina) Păcat că este singurul text scris Albumul ar fi trebuit să cuprindă un text în română şi engleză, de vreo 200 de pagini, cu note explicative la ilustraţiile prezente, dar, ca deobicei, lipsa fondurilor a văduvit albumul de aceste explicaţii Orice s-ar zice, lucrarea domnului Nicolae Oprea poate fi considerată o carte de referinţă, inedită prin faptul că ne oferă vizualizarea unei Bucovine, pe care mulţi dintre noi nu o cunoaştem Şi, de cele mai multe ori, o imagine face mai mult decât 1 000 de cuvinte Din cauza aceasta, domnul Oprea este Jupânul de Salon din această săptămână Roman Istrati 72 George Ostafi 50 de ani nu-i o vârstă la care un artist se simte constrâns să imagineze retrospective Poate fi vorba, mai degrabă, de conturarea unui bilanţ sufletesc, de o contabilizare a maturităţii plastice şi de o conturare a momentului în care creaţia (sau, în cazul unora, opera) a ajuns să se constituie ca un „în sine” în peisajul artistic contemporan Jumătate de secol de viaţă oferă şi prilejul de a trage cu ochiul în urmă, pentru a observa dacă a rămas vreo dâră de luciditate, de expresivitate şi originalitate Cei mai mulţi, la 50 de ani, fac un chef monstru, cu prietenii de şomaj, cu nevestele supraponderale, care se vor cochete în coafurile lor stupide şi cu meleuri împodobindu-le braţele goale, de barcagii, iar a doua zi, pe mahmureală, când privesc la cei 50 de ani scurşi, nu văd nimic, decât o pâclă groasă şi fetidă Asta-i schiţa, în viaţă, luciditatea vine mai târziu sau poate niciodată Depinde şi de destinul pe care ţi-l asumi, dar şi de vocaţia de a evada din anonimat şi de a cocheta cu notorietatea Cu un exerciţiu public discret, George Ostafi preferă intimitatea şi bucuria „pătratului” său de prieteni unei zgomotoase apariţii scenice, de multe ori penibile şi descalificante OST consideră că „vocalitatea unui pictor este invers proporţională cu vizualitatea sa” Chiar dacă Dali ar zâmbi maliţios, la o astfel de remarcă, asumarea ei ca şi prototip comportamental nu face decât să demonstreze că artistul încearcă să se detaşeze de onomatopeicele bisericuţe plastice, de pseudo-curentele artistice, de experimentele anunţate cu trâmbiţele 73 d’istrati: jupânii genialităţii, într-un cuvânt, de non-valorile şi impostura xeroxate în j-de mii de ipostaze OST solicită decenţă şi respect pentru artă Pictorul nu-i o găină, care face cotcodac după fiecare goaşă executată la beţie A nu se confunda intimismul acesta (care este un reper) cu personalitatea retractilă a unui timid Paradoxal, prin construcţie, ca orice artist autentic, George Ostafi – OST ne uimeşte cu vocalitatea cromatică debordantă a artei sale Tuşele sale sunt adevărate simfonii, pe care nici măcar obsesia geometrizării nu le poate controla Pe cât de tăcut şi discret este el, ca persoană (şi aici OST e din nou sub semnul paradoxului, el fiind şi responsabilul cu relaţiile publice în cadrul Complexului Muzeal al Bucovinei), George Ostafi este tot pe atât de exploziv, exuberant şi chiar strident în a devoala trăiri, sentimente şi idei E ca vulcanul care pare adormit, dar care, înăuntrul său, procesează magme ideatice şi esenţe dintre cele mai pure Acestea, într-un final, răbufnesc pe pânză şi dau forţa personalităţii şi talentului artistului Chiar dacă esenţializează cu obstinaţie, OST nu-şi menajează imaginaţia De fapt, asta este el, un imaginativ incorigibil, care, pentru a da coerenţă dinamicii ideatice a artei sale, îşi subsumează nonfigurativul Candinsky sau Picasso l-ar fi iubit Sau l-ar fi înjurat, dar cu siguranţă că vibraţia lucrărilor i-ar fi oprit pentru o clipă de meditaţie Arta lui OST este sonoră, el foloseşte penelul ca pe un instrument muzical, fapt pentru care, la el, culoarea reverberează OST ştie că, în general, cu retina „auzim” mai bine atât şoapta, cât şi ţipătul său cromatic Cu o ştiinţă a umbrelor şi fundalurilor, pe care o manevrează diabolic, OST reuşeşte ceea ce multor altor „maeştri” li se refuză, şi anume realizarea unei arte polifonice Închipuiţi-vă că orga filarmonicii din Viena, ca descendentă a sobrietăţii catolice, ar încăpea pe mâna lui OST şi acesta ar trebui să o picteze Orga ar suna altfel, iar profunzimea gravă a lui Bach ar răsuna năucitor de fierbinte Roman Istrati 74 Evident că recunoaşterea artistului nu poate veni decât din mediile, din păcate din ce în ce mai puţine, în care cultura intelectuală găseşte o atmosferă respirabilă George Ostafi nu-i un pictor preocupat de formele unui decorativism cromatic, pentru simplul motiv că arta lui e devoratoare Dacă nu eşti asortat intelectual, nu-i recomandabil să te expui tablourilor lui OST N-o să vezi lucrările artistului OST în căminul cultural din Lehliu sau pe pereţii anticamerei primarului din Cotu Dobii Artistul şi-a desenat notorietatea pornind nu de la boi care trag căruţe, de la ţărăncuţe bucolice cu catrinţe şi flori în păr, de la naturile statice cu ulcele olteneşti de Horezu şi nici din chiciureala mai mult sau mai puţin nonconformistă a zugravilor contemporani, pe care academiile de artă din România îi livrează publicului cu termene deja expirate valoric Inginerul OST l-a făcut pe plasticianul OST să descopere desenul, cu ajutorul geometriei, iar imaginativul OST l-a obligat pe plasticianul OST să desăvârşească ideile la nivelul compoziţiei şi culorii E treaba istoricilor de artă să nareze câte expoziţii personale sau de grup are George Ostafi, câte lucrări sunt împrăştiate prin toată lumea, ce gândeşte el, ce fumează, ce râde sau ce iubeşte Pentru noi, e clar că acolo unde, pe un perete, pe o simeză sau întrun interior de casă, OST a picurat o parte din sufletul său, acolo sunt prezente şi România, şi Bucovina Asta a declarat-o şi artistul, cu ocazia vernisării ultimei sale expoziţii, „Repere 2005-2011”, de la Complexul Muzeal al Bucovinei din Suceava Quod erat demonstrandum 75 d’istrati: jupânii Ion Paranici Unul dintre păcatele actualei societăţi româneşti este acela că-şi alege, de multe ori subiectiv şi iraţional, criterii de valoare pe cât de tâmpe, tot pe atât de iresponsabile Prim-planul social e confiscat de tipii avuţi, de potenţii financiar, astfel încât ne trezim, de multe ori, că nu calitatea morală, intelectuală sau comportamentală a respectivilor eroi de generic este cea care-i recomandă Cancanul desuet şi vulgar a înlocuit logica valorii Pe români îi interesează mai mult ce guguştiuc a plesnit în presă chiloţarul Bote, decât ce carte a mai scris Matei Vişnec, ce inepţie a mai perorat mulatra Laurette şi nu ce a mai publicat Andrei Pleşu Lumea cască gura la prostovăniile lui Serghei Mizil, fost beizadea comunistă, băiatul cu creierul cât o afină şi care-i tatuat din cap până-n călcâie Serghei ăsta râde ca proasta-n târg şi de miră că „România literară” n-are poze cu gagici goale sau că membrii Academiei Române nu şi-au exprimat, nici până acum, opţiunile fotbalistice Adică, bă, să ştie şi boborul, dacă Eugen Simion ţine cu Dinamo, academicianul Haiduc e rapidist sau ţine cu Avântul Bragadiru Uitaţi-vă la baştanii patriei române Ăia plini de lovele Jiji Becali, care „are bani până şi-n găoază” (vorba lui Cristian Tudor Popescu, alt mare intelectual!), e un sferto-doct notoriu Lumea îl votează P p d d (sau, cum ar zice Nicolae Iorga, Pipi Dan Diaconescu) e altă ilustră nonvaloare, care are iaht, avion, elicopter, bani şi, mai nou, voturile gloatei mioritice, aia, pe cât de imatură politic, tot pe Roman Istrati 76 atât de văzduhistă la stabilirea ierarhiilor valorice Nici banii şi nici notorietatea gonflată prin media nu fac obiectul axiologiei Nici măcar sângele albastru nu-i un criteriu de valoare Deşi sângele multora s-a făcut nobil, peste noapte, prin cumpărarea diverselor „indulgenţe” La noi, lucrul ăsta e normal, fiindcă trăim în medievalitate Când o ajunge vreunul din neamul Becali viconte, pe bază de portofel, atunci chiar putem zice că s-a prăbuşit lumea Adică, lumea noastră, românească, nu cea de afară, care şi-a construit un mod lucid de civilitate Vă aduceţi aminte că Marean Vanghelie nici nu-i putea pronunţa numele lui Mircea Cărtărescu? Vizibilitatea trogloditului e mult mai conturată, însă, decât cea a universitarului şi a omului de cultură, care, cu scârţa-scârţa pe hârtie, nu va putea să fie ales nici măcar preşedinte de bloc Notorietatea tembelă e, aşadar, mult mai prezentă decât cea a iluştrilor În ce criterii de valoare să mai crezi, dacă Pustay (proful de mate, care antrenează împiedicaţii de la Gaz Metan Mediaş) e mai celebru decât Ţiţeica şi Gheba? Ia, întrebaţi un bucureştean cine-i Dodel? Îţi va spune, urgent, că-i un stelist atât de genial, încât se accidentează singur, călcând, în baie, pe soponel (ce a dracu’ suntem, că ne ies şi rimele) Dacă-l întrebi pe acelaşi bucureştean cine-i Ana Ipătescu, ori îţi zice că-i o stradă, ori că, dom’le, nu-i coafeza aia de la Perla, aia de a murit împuşcată de bărbat-su? Nici banii, nici sângele albastru, nici vedetismul găunos şi nici măcar relaţiile sociale nu-s criterii de valoare Adicătelea, când zicem sociale, zicem şi sexuale, nu? Ca să fim ca-n Caragiale (iar ne-a ieşit o rimă) Prietenia cu o figură publică sonoră nu te face mai special Ca să fii doamna de consumaţie a căpitanului de pe epava „Concordia” nu-i un triumf E mai degrabă o performanţă jalnică Moldoveanca ajunsă celebră, peste noapte, e o stea apusă Ea se poate lăuda la ea, în sat, pe uliţă, că a răsturnat cu popul ei eroic un ditamai vaporul în Mediterană Nici vârsta nu-i un criteriu de performanţă sau de valoare Nu 77 d’istrati: jupânii longevitatea îl face pe unul sau pe altul mai deştept, mai cult sau mai respectabil E plin universul de octogenari care n-au făcut nimic la viaţa lor şi care pot trăi încă 80 de ani, fără ca cei de la salubrizare să bage de seamă Respectabilitatea se câştigă nu prin vârstă, nu prin bani, prin faptul că străbunicul a fost conte de pătrunjel şi nici prin gargară publică Respectabilitatea se câştigă prin corectitudinea cu care te raportezi la valorile comunităţii proxime sau la cele ale neamului tău Ion Paranici trebuie să se fi simţit copleşit de povara laudativă cu care amicii şi chiar (in)amicii săi l-au sărbătorit, la împlinirea vârstei de 75 de ani În momentele aniversare, subiectivismul (bine temperat) este permis Nu suntem o gazetă care să exceleze în exerciţii laudative Ba, dimpotrivă, ni s-a cam dus buhul că n-am prea agrea bezelele şi pupismele Nu putem, însă, să nu fim alături de un ziarist care a făcut ceva istorie în presa suceveană Ion Paranici, dincolo de a fi „cel mai longeviv redactor şef de la Suceava”, a făcut nu doar presă de calitate, ci şi pedagogie jurnalistică Ca filolog, deci îndrăgitor de cuvânt, conu’ Ion a ştiut că, în faţa literelor scrise, n-ai voie să greşeşti, pentru că ele, peste ani, se întorc şi te pot pocni exact atunci când nici nu te aştepţi Calmul, echilibrul, detaşarea intelectuală a omului citit, fineţea discursului, dar şi discreţia aristocratică, prin care şi-a impus prezenţa, fac din Ion Paranici nu doar un aniversat, ci şi un prilej pentru toţi cei din presă şi din lumea literelor de a se reevalua şi, dacă e cazul, de a se recalibra civic şi comportamental la nişte repere valorice solide Mulţi dintre ziariştii de azi sunt prea grăbiţi pentru a-şi face vreme ca să-şi reproşeze ceva Poetul inflorescenţelor tăcute, tainic ca Blaga, dar şi jurnalistul Ion Paranici ne-a oferit, prin întreaga activitate, o reverenţă în faţa cuvântului scris Asta-i cea mai importantă lecţie pe care o resimţim E onorant, aşadar, pentru Jupânul de Salon să-l găzduim pe Ion Paranici şi ca aniversat, dar, mult mai mult, ca pe un simbol al cetăţii Roman Istrati 78 Mihai Pânzaru-PIM Anticii, prin modul lor de a respira filosofic, au încetăţenit ideea că gloria unei Cetăţi e dată de calitatea oamenilor săi, de energiile lucrative şi intelectuale, de vizionarismul cetăţenilor ei şi de dinamicitatea vocaţiei pentru bine, adevăr şi frumos De fapt, anticii, grecii în special, au demonstrat, prin propria lor dezvoltare materială şi spirituală, că istoria nu-i altceva decât un compus dialectic de opere perene, de valori cu semnificaţie socială şi general umană, care se constituie în modele paradigmatice de cultură universală Aceste paradigme devin, ulterior, repere de educaţie şi comportament social În această ecuaţie, arta are nu doar funcţia de vector de idei şi de inspirator pentru energiile creative, ci este şi emblema stării de normalitate sau, dimpotrivă, de anxietate socială Arta şi artiştii sunt în prima linie, pentru că ei lucrează direct cu conştiinţele, modelând suflete, aspiraţii, valori şi idealuri individuale ori colective De aceea, există o paritate între ceea ce oferă artistul Cetăţii, în care gândeşte şi se exprimă, şi ceea ce-i returnează Cetatea şi oamenii ei din bunăstarea spirituală primită Trecând peste mofturile mărunte, peste imperfecţiunile şi păcatele fireşti, artiştii mari, cei pe care-i transcriem cu A mare, s-au dovedit a fi, în cvasi totalitatea lor, fiinţe de-o covârşitoare generozitate Asta se explică prin faptul că spectrul lor de înţelegere e mult mai larg, mergând, de la marile profunzimi filosofice, până la judecata omului simplu, cel deprins mai curând cu materialitatea 79 d’istrati: jupânii casnică şi mai puţin cu aerul bibliotecilor academice Artiştii infatuaţi, chiar dacă au un dram de talent, nu sunt altceva decât eşecuri morale, rateuri ale egocentrismului patibular Să nu credem, acum, că lumea artei e decupată din catapetesmele ortodoxiei sau că marii creatori sunt icoane ale sfinţeniei, cumpătării şi pioşeniei „Canci”, ar zice filosofii existenţialişti de la Gulea Arta, creaţia reprezintă terenul contondenţelor hegemonice ale diverselor grupuri de idei şi interese, nu neapărat artistice, şi, de multe ori, pecuniare Celebritatea artistică este, din păcate, confundată, în România, cu notorietatea media şi, în această situaţie, ne trezim că suntem triştii consumatori ai unor celebrităţi non valorice De aceea e nevoie de discernământ şi luciditate în aprecierile mai mult sau mai puţin axiologice cu care operăm O luciditate perversă ne va diminua puterea apreciativă, astfel încât Cetatea va adula nulităţi sau va denigra valori autentice Bucovinenii au renumele de oameni echilibraţi, care au aplecare către filo-phrosinae (cumpătare), adică au păşit de mult pragul către philo-sophie (înţelepciune) De aici şi decenţa lor apreciativă Mihai Pânzaru-PIM s-a bucurat de aprecierea elegantă, decentă şi respectabilă, ba chiar academică, a comunităţii intelectuale bucovinene Fără stridenţe adulatorii şi fără osanale depreciative În 1969, după 3 ani de aşteptare la porţile marii arte, PIM a debutat cu un desen, intitulat, cum altfel, decât „Sfântul Aşteaptă”, în principala publicaţie de umor a vremii, regretata „Urzica” De atunci şi până azi, când a împlinit 65 de ani (îi place să spună despre el că-i sexigenar), maestrul PIM a creat peste 20 000 de lucrări, este prezent în colecţii particulare sau comunitare din ţară şi străinătate, a luat peste 20 de premii, între care 5 de recunoaştere internaţională, a ilustrat cărţi pentru copii şi adulţi, a colaborat cu principalele publicaţii din România şi a editat, în nume propriu sau în colaborare, diverse volume (cu Sorin Postolache, Ştefan Popa-Popa’s etc ) Opera sa, căci putem vorbi de o operă, marchează incursiuni ideo-grafice şi Roman Istrati 80 caricaturale care demonstrează că există şi terapie prin zâmbet Remarcabile rămân „Pimochio” (100 de caricaturi) şi „Fabrica de caricaturi”, dar şi incursiunile mult mai serioase, în care grafica sa a încercat să vibreze cu lirica lui Mihai Eminescu sau Nichita Stănescu (iniţiate ca expoziţii la Colegiul Tehnic „Petru Muşat”, aceste lucrări au sfârşit prin a deveni cărţi) De fapt, chiar şi în acest moment, Mihai Pânzaru-PIM pregăteşte ilustraţii personale pentru poeziile lui Grigore Viere, Adrian Păunescu şi Nicolae Labiş La împlinirea celor 65 de ani, maestrul PIM a fost sărbătorit de tot ce înseamnă intelectualitatea suceveană Aniversarea, pusă la cale de poetul Vasile Ursachi şi de colegii de la Centrul Cultural „Bucovina”, a prilejuit şi lansarea ultimului volum intitulat „Poezia bucovineană”, îngrijit de Ion Drăguşanul şi ilustrat de maestrul PIM Asistenţa care l-a sărbătorit pe „Jupânul” PIM (e şi colegul nostru de redacţie) a înţeles că brandul Bucovinei nu se face doar cu Voroneţ, afinată, păstrăv afumat la cobză şi recolciuci, ci, în primul rând, cu oameni care dau valoare şi perenitate Cetăţii De oameni din ăştia avem nevoie în această rubrică Aşa să ne ajute Dumnezeu 81 d’istrati: jupânii Pegas E clar că muzica modelează comportamente Wagner îl zăpăcea pe Hitler şi pe mai toţi purtătorii sentimentului tembel al eroismului războinic, Ravel, cu „Bolero”-ul său e numai bun pentru fetele de pension şi băieţii loviţi de romantismul acneic, când asculţi Ceaikovski, vezi numai lebede (nici o legătură cu alea de pe lacul din Austria pe care le-au mâncat nişte ţigani de-ai noştri şi nici cu sinistrul general rus Lebed, fostul şef al depozitului de fiare vechi, intitulat Armata a 12-a din Transnistria) Când asculţi Paganini, trăieşti dulceaţa violenţei acustice, a forţei demolatoare, cu care numai un geniu poate scrie pe timpanele noastre hipoacuzice (apropo, pe ăsta nimeni n-a putut să-l fredoneze vreodată, aşa ca pe Sinatra sau pe Gică Petrescu), iar când Vivaldi îţi mângâie, cu pana lui, „Anotimpurile” din suflet, poţi să-ţi transformi fiinţa într-o elegantă reverenţă umană faţă de marii creatori de muzică Deci, fraţilor, muzica nu numai că modelează comportamente, ci chiar le şi creează Manelizarea României n-a fost făcută nici de Ciprian Porumbescu şi nici de George Enescu Gustul pentru artă şi pentru frumos ni l-au indus zugravii de subţire, de la Voroneţ, Suceviţa şi Moldoviţa, sau marii clasici din arta clasică românească şi nicidecum meşterii care au dat cu bidineaua tavanul autogării din Feteşti Şi, pentru că fiinţa umană e primordial dependentă de sunet şi de imagine, ar trebui ca zeii noştri să fie numai auditivi, şi nicidecum dogmatici E preferabilă o catapeteasmă cu Jimmy Hendrix, cu Eric Clapton, cu Roman Istrati 82 Presley, cu John Baez, Elton John şi Bregovici, decât cu nu ştiu ce sfinţi, care fredonează canoanele austerităţii „O sole mio”, cântată de Pavarotti, e mai dumnezeiască decât optate fonfănelile gângăvite pe nas de nişte seminarişti cu libidoul în paragină sau decât armoniile de drujbă, cu care diverşi manelişti analfabeţi încântă un public la fel de anorexic la minte ca şi ei Chestia e că mulţi neica nimeni au descoperit că maimuţăreala scenică e o sursă de vedetism şi, mai ales, de profit Apar, ca ciupercile, trupe care reuşesc performanţa a de fi celebre, 20 de minute, după care dispar în la fel de celebra supă a anonimatului Unii „hartişti” sunt insistenţi Totdeauna anti-talentul ne-a oropsit fonic, radiofonic şi telematic Chestia e că nulităţile plagiază (ai auzit, băi, copy-lot-ule din fruntea guvernului?) deci, plagiază pe cei iluştri Dacă Clapton şi-a luat Mercedes, păi şi Vali Vijelie trebuie să aibă la fel, dacă Madonna îşi dezinfectează cabina, după fiecare concert, ca să nu-i fure fanii ADN-ul (nene, băbăciunea chiar a luat-o razna!), atunci şi Cherida îşi face transplant de buric, pentru ca să n-o mai sesizeze mama natură că-i cioară de Dâmboviţa Ne distrează vedetismul de operetă şi mofturile starurilor de carton Vă facem şi-o listă, dacă vreţi Julio Iglesias, de exemplu, doreşte ca, în timpul spectacolelor, să aibă „ceai, portocale, cafea, lapte, o bere şi apă plată” (tati, asta-i reţeta perfectă pentru pânticăraie), Jennifer Lopez vrea „lumânări parfumate, cu miros de grapefruit, şi flori de tei, prosoape albe, trandafiri roşii şi albi, crini albi, fructe de mango, pepene galben şi roşu, căpşuni, struguri, seminţe de floarea soarelui, gumă de mestecat şi cafea decafeinizată”, iar Lady Gaga, şuie cum e, vrea „o canapea mare şi confortabilă, o măsuţă de cafea, nişte coşuri de gunoi, şerveţele, uscător, toaletă, cabină de duş, cu apă rece şi caldă, ceai de lămâiţă, trei ventilatoare, miere şi-un tub de oxigen” Lady Gaga (aia care încă nu ştie dacă la cabina de duş vrea apă rece „Poiana Minunilor”, „Borsec” sau „Dorna”, iar apa caldă să fie de la ibric sau de la cuptorul cu microunde) Toţi ăştia, pe care i-am enumerat, au avut sau au pretenţii 83 d’istrati: jupânii personale pentru a cânta în România Nici unul nu a spus: bă, singura pretenţie este ca la spectacolul meu să vină un public deştept, unul cu afectivitatea educată „Jupânul” a stat de vorbă cu „Pegasul”, adicătelea cu Narcis Dumitriu, Alin Stanciu, Sorin Muraru şi Vasile Purice Asta e ultima formulă a „Pegasului”, la 40 de ani de la înfiinţare Formaţia a organizat un şir de spectacole aniversare În 1972, Iulian Prisăcaru crea, pe baza fostei formaţii „Selena”, de la „Zimbru”, trupa „Pegas” Trupă pe la care s-au perindat artişti de marcă: Vasile Huţuleac, Beno David, Regiani Momdoca, Dan Matuşevchi, Nicu Stanciu (Culin), Marcel Cova, Sorin Muraru, Narcis Dumitriu, Octavian Ionescu, Dorin Ciobâcă sau Vasile Purice Apogeul trupei a fost, evident, în anii 1985-1986, când formaţia a avut turnee în toată ţara şi a acompaniat voci ilustre din muzichia românească: Corina Chiriac, Dan Spătaru, Mihai Constantinescu sau Mirabela Dauer Nu ştim dacă ne vom pricopsi cu un album „Pegas” (cică e în lucru), dar cu siguranţă că actualii componenţi ne pregătesc ceva Sunt oameni cu talent, cu sensibilitate şi cu multă experienţă Sorin Murari a cântat în Norvegia şi Groenlanda, iar acum este invitat să cânte cu trupe din Canada, unde este şi rezident Narcis face naveta Norvegia-România, Vasile Purice, cel care a prins, împreună cu Dorin Coibâcă, perioada de glorie de la „Semnal M”, este unul dintre basiştii de forţă din România, iar Alin Stanciu „bate” la tobe mulţi baterişti, având chiar un studio propriu, unde „Pegasul” face „exerciţii” Ei n-au cerut niciodată nimic, nici crini, nici toalete şi duşuri cu apă caldă şi rece, nici pepene galben, nici măcar o pampuşcă, o glucidă sau o lipidă Ei au pus pe afişele lor doar atât: noi suntem „Pegas” Şi lumea bună, cea iubitoare de rock, s-a bulucit ca la învierea unui sfânt Asta ne-a plăcut la băieţii ăştia De asta i-am şi ales Jupâni de Salon Roman Istrati 84 Ştefan Petrescu Vin Sărbătorile Crăciunului, Sărbătorile Naşterii Domnului Iisus Hristos De 16 ani, însă, pentru români, decembrie nu mai e acelaşi ca altădată E mai degrabă rememorarea unui ger însângerat, presărat cu fiinţe pierdute, cu lacrimi de mamă şi cu dureri care pâlpâie la căpătâiurile eroilor de atunci Trist Trist, pentru că cei mai mulţi erau tineri Erau nişte copii Ei au înroşit caldarâmul, în zilele Revoluţiei, pentru ca, acum, Parlamentul României să fie populat de indivizi înţoliţi în aceeaşi haină a senilităţii marxist-leniniste Se spune că eroii nu mor niciodată E adevărat, numai că, în timp ce eroii putrezesc, la 2 metri sub pământ, şi sunt comemoraţi ca martiri ai neamului, călăii lor ocupă fotolii călduţe, din care dirijează afaceri oneroase Renaşterea noastră din decembrie ’89 a fost confiscată de o gloată murdară, lacomă şi lipsită de scrupule Între măreţia sacrificiului suprem al unor tineri şi leşul mentalităţii fetide, care a urmat imediat după ’90, este o distanţă crucială Primul are dimensiune istorică, în timp ce al doilea nu merită decât o plimbare, prin tomberon, la groapa de gunoi a istoriei Dintre cei care au fost pe baricade, în zilele acelea de dinaintea Crăciunului din ’89, puţini mai au posibilitatea reală de a spune adevărurile cumplite prin care au trecut Victimele au dispărut într-o memorie fără lecitină, teroriştii s-au evaporat în formolul justiţiei române, armata a fost cu noi şi tot aşa, cu gogoriţe din astea am ajuns să îngropăm sufletele unor copii în sicriele comemorări solemne 85 d’istrati: jupânii Unul dintre cei care a fost pe linia întâi a frontului de la Bucureşti, Sibiu şi Timişoara şi care n-a vrut ca noi să uităm convulsiile de atunci a fost şi artistul fotograf Ştefan Petrescu Când a auzit ce se întâmplă în ţara lui, a venit special din Germania, ca să fotografieze scenele aşa-zisei Revoluţii A stat pitit după TAB-uri, s-a furişat împreună cu soldaţii, a văzut oameni călcaţi de tancuri, mame jelindu-şi plozii, a văzut Piaţa Palatului din Bucureşti în primul război, dar Dumnezeu l-a ferit de gloanţe, tocmai pentru ca aparatul său de fotografiat să poată să depună mărturie despre grozăviile petrecute A fost martor la naşterea suveranţei româneşti O naştere sub focul armelor O naştere care a uimit nu numai Europa, ci întreaga planetă Ca dovadă, şi solidaritatea, şi simpatia pe care le-au cucerit românii, în acele zile În acele săptămâni, românii făceau istorie şi planeta se uita la ei Asta a fotografiat Ştefan Petrescu Şi ca să nu uităm, Ştefi al nostru, sucevean de obârşie, a deschis în holul Primăriei din Suceava o expoziţie fotografică unică şi tulburătoare prin desfăşurarea ei, privind evenimentele din ’89 Ştefan Petrescu a făcut sucevenilor un dar Păcat că, la vernisajul care a avut loc pe 18 decembrie, exceptând-o pe doamna Angela Zarojan, viceprimarul Sucevei, nimeni din Primărie şi din Consiliul Local n-a catadicsit să participe la manifestare Probabil că ei se pregăteau să comemoreze şampaniile de la sfârşitul şedinţei de Consiliu Local De fapt, spaţiile expoziţionale ale Primăriei poartă, de multă vreme, semnătura lui Ştefan Petrescu Acesta a prezentat, deja, publicului o suită întreagă de imagini fotografice aeriene ale României Dacă factorii de decizie ar avea niţică preocupaţiune mintală, ar înţelege că din lucrările lui Ştefan Petrescu, din opera sa fotografică unică, s-ar putea crea un brand al Bucovinei Un simbol, adică Pentru că nu şi-a uitat locul de unde a plecat, pentru că dăruieşte Bucovinei tot ceea ce are mai bun, Jupânul de Salon, deghizat în Moş Crăciun, îi face cadou această rubrică de sfârşit de Roman Istrati 86 an, ultima înainte de a deveni şi noi europeni * Chiar din prima zi, luna decembrie conectează România, emoţional şi evenimenţial, la cele mai profunde şi vibrante trăiri spirituale 1 Decembrie, Ziua Naţională a României, care marchează idealul românilor de a avea un stat naţional unitar, fără provincii rătăcite între frontiere străine, apoi sărbătoarea atât de dragă copiilor (a celor cuminţi şi nu prea), în care românii îl cinstesc pe Sfântul Ierarh Nicolae, Naşterea Mântuitorului nostru Iisus Hristos, zi de mare sărbătoarea a întregii creştinătăţi, când, după un an întreg de bune şi rele, credincioşii se bucură de frumuseţea Crăciunului, şi, apoi, sărbătoarea Sfântului Apostol Ştefan, sunt tot atâtea repere hibernale, care fac filmul unei luni de curăţire sufletească şi de pregătirea pentru trecerea în noul an Dar, pentru români, zilele premergătoare şi cele de după naşterea Mântuitorului au o rezonanţă specială După 1 Decembrie 1918, România nu a trăit o iluminare a conştiinţei sale, mai profundă, mai amplă şi mai emblematică decât cea petrecută în zilele revoluţiei române În decembrie 1989, ţara a renăscut odată cu naşterea Domnului, înlocuind regimul concentraţionar, de cea mai severă autarhie stalinistă, cu un regim democratic, al libertăţii spiritului şi al redescoperirii valorilor umane Dacă în alte ţări ale fostului bloc sovietic alunecarea spre democraţie s-a făcut fără grave incidente, după scenarii aproape plictisitoare, de „predare-primire” a gestiunii puterii, în România am asistat nu doar la convulsii puternice, ci la un adevărat seism social, cu urmări pe care nici scenariştii de la Malta sau din alte capitale europene nu le-ar fi putut imagina Noi, sucevenii, avem privilegiul de a fi avut un martor profesionist al acestor evenimente, martor care, dincolo de încărcăturile emoţionale inerente unor astfel de situaţii, nu s-a lăsat „luat de val” şi a consemnat, în registrul artei sale fotografice, dimensiunile redefinirii spirituale ale unui întreg popor 87 d’istrati: jupânii Evenimentele din 1989 l-au „prins” pe Ştefan Petrescu la Bucureşti, Sibiu şi Timişoara şi jurnalistul Ştefan Petrescu n-a rata ocazia unică de a imortaliza una dintre cele mai strălucitoare secvenţe din istoria neamului În 1989, momentul festivist, în care oameni ai muncii de la oraşe şi sate (de fapt, de la diversele direcţii ale Securităţii române) îl colindau pe Nicolae Ceauşescu şi vârfurile nomenclaturii româneşti, s-a transformat brusc într-un moment al redeşteptării (cum zice şi imnul naţional) noastre spirituale, în care românii l-au putut colinda direct pe Dumnezeu Toate momentele, paşii cei mai importanţi ai spulberării ceauşismului şi ai preluării puterii în România au rămas în memoria aparatului fotografic, în memoria peliculei şi, datorită lui Ştefan Petrescu, într-o pagină remarcabilă de istorie, în care imaginile vorbesc de la sine, iar cuvintele aproape că nu-şi mai au rostul Toate acestea fac obiectul unui remember emoţional, al unei expoziţii-document, intitulată „Crăciunul libertăţii româneşti”, expoziţie care a fost vernisată, vinerea trecută, la „Galeria Bucovina”, de la parterul Palatului Administrativ din Suceava În doar 40 de imagini, Ştefan Petrescu a „scris” fotografic povestea revoluţiei române, de la declanşarea ei, de la fraternizarea armatei cu poporul, de la fuga dictatorilor şi efluviul emoţional al victoriei, până la imensele gesturi de solidaritate internaţională şi de simpatie, cu care a fost înconjurată, atunci, România Lucrările domnului Petrescu au tragism şi ele trădează, deopotrivă, şi emoţia autorului, participant la evenimente, nu doar cu teleobiectivul, ci şi cu sufletul „Crăciunul libertăţii româneşti” este nu doar opera unui jurnalist german, „întâmplat” la Bucureşti, în plină revoluţie, ci este opera de suflet a unui român adevărat Ştefan Petrescu putea să aibă destinul nefast a lui Luis Calderon (pe care l-a şi cunoscut), jurnalistul francez căruia libertatea i-a curmat viaţa, în Bucureşti, dar poate că Dumnezeu a vrut ca Ştefan Petrescu să depună o mărturie vie şi Roman Istrati 88 nu una plătită cu propriul destin Cu siguranţă că domnul Petrescu merită toată consideraţia semenilor săi şi a sucevenilor, în primul rând, mai ales că acum pregăteşte şi un album, cu Bucovina văzută din avion Lucrare unicat O carieră jurnalistică exemplară, cum e cea a lui Ştefi, îşi va găsi, cu siguranţă, o recunoaştere pe măsură din partea autorităţilor locale, dar şi din partea sucevenilor Consiliul Judeţean, Asociaţia Revoluţionarilor din Suceava şi Centrul Cultural „Bucovina” au făcut ca expoziţia „Crăciunul libertăţii româneşti” să devină un prilej de rememorare a identităţii noastre spirituale Există speranţe ca, beneficiind de sprijinul Uniunii Ucrainenilor din România – Ţinutul Bucovina şi a Consulatului General al Ucrainei de la Suceava, expoziţia să poată fi vizionată, în scurt timp, şi la Cernăuţi, la sediul Societăţii pentru Cultură Românească „Mihai Eminescu” Pentru că, în decembrie, Ştefan Petrescu îşi serbează şi ziua de naştere, dar şi ziua onomastică, şi pentru că noi îl considerăm un coleg de breaslă, deci unul de-al nostru, îi urăm multă sănătate şi „La mulţi ani!” şi-l „jupânim” în această rubrică * E normal ca Cetatea (dar nu aia de fotbal) să-şi onoreze fiii Asta s-a făcut la noi şi oriunde în lume E normal ca o ţară să-şi comemoreze eroii militari şi martirii, să-şi serbeze inteligenţa ştiinţifică şi pe cea creatoare de frumos, e normal ca marile valori să fie rememorate, din timp, în timp, până devin memorie naţională şi compus al patrimoniului cultural Fericite sunt neamurile ale căror somităţi fac parte din panteonul universal, devenind bunuri culturale şi repere axiologice pentru lumea întreagă şi pentru istoria ei Spre deosebire de organizările sociale, istoria civilizaţiei nu funcţionează după reguli elective Nu s-a dus nimeni la urnă ca să voteze legea lui Arhimede Ampere, Ohm, Euclid sau Leibnitz nu sunt produşi electorali şi n-au apărut în istoria ştiinţei ca propuşi de vreun partid anume Sunt valori individuale, care s-au exprimat universal 89 d’istrati: jupânii Nu-i nici o noutate că istoria „intelighenţiei” umane nu-i colhoznică, nici democrată, nici capitalistă sau socialistă şi cu atât mai puţin extraterestră Ba, am putea spune că e uşor discriminatorie În timp ce Newton scria „Philosphoiae naturalis principia mathamathica”, în ţările române se practica încă fumăritul şi albinăritul, iar agricultura se făcea folosind robi ţigani În timp ce franţuzii dărâmau Bastillia şi restaurau Republica, în timp ce, în Germania, Immanuel Kant se lupta cu „lucrul în sine”, la porţile orientului, români încă mai aveau de aşteptat până la unirea principatelor şi nici nu visau la războiul de independenţă Vorba lui Ţuţea, în timp ce unii făceau catedrale, alţii mâncau paie Din cauza aceasta, trebuie să acceptăm întâietatea unora, ca fapt de istorie şi de devenire, şi mai apoi să vorbim de vocaţii şi destine Răsăritul, deşi a fost mai codaş şi mai leneş, mai dedat viciului, bairamelor, destrăbălării carnale, bagabonţelii şi dansului din buric, a preferat să conserve tradiţiile, decât să se revoluţioneze structural Unul dintre cei care a avut şansa desprinderii de balcanismul socialist a fost şi artistul fotograf Ştefan Petrescu Plecat din România de prin anii 60 (dintr-o poziţie destul de călduţă şi protejată), Ştefi a ştiut să-şi gestioneze destinul, atât sub aspect existenţial, cât şi creativ Aparatul său de fotografiat l-a modelat spiritual, iar arta fotografică i-a transformat numele în renume A debutata cu lucrări fotografice în registrul panteismului vizionar, a practicat fotografia socială, dar şi cea antreprenorială, de proiecţie şi protocol economic, pe lângă o serie de importante firme germane şi nu numai, l-a însoţit, în diverse călătorii oficiale sau private, pe fostul cancelar Helmut Schmit, a fost un strălucit reprezentant al presei germane în lume, a cunoscut întreaga planetă şi a imortalizat-o într-un stil personal, a fost în preajma marilor personalităţi ale istorie sfârşitului de mileniu doi şi a participat, ca şi corespondent de război, pe cinci teatre de operaţiuni militare, s-a învârtit în cercurile elitiste ale puterii, într-un cuvânt, periplul său existenţial ni-l prezintă ca pe un om împlinit Roman Istrati 90 Dar, la cei 75 de ani ai săi (La mulţi ani, pentru 27 septembrie!), Ştefan Petrescu nu şi-a irosit capacitatea de exprimare La Galeria „Bucovina”, din spaţiul Palatului Administrativ, prietenii au participat la vernisarea expoziţiei „Bucovina, o perspectivă aeriană” Aşa cum a declarat artistul însuşi, pe oriunde a fost şi oricâte frumuseţi a văzut, nimic nu se compară cu locurile natale Cu prilejul acestui eveniment, au evocat şi omagiat opera lui Ştefan Petrescu nu doar maestrul Mihai Pânzaru-PIM, ci şi Gheorghe Flutur, preşedintele Consiliului Judeţean Suceava, şi Daniel Hrenciuc, directorul Direcţiei pentru Cultură şi Patrimoniu din judeţul nostru Până la ziua aniversară, când va primi, din partea Universităţii „Ştefan cel Mare” din Suceava, Medalia de Aur pentru merite deosebite, noi îl consemnăm pe Ştefan Petrescu, pentru eternitate, în rubrica tot atât de elitistă a Jupânului de Salon * Într-un fel vede lumea poetul cocoţat sus, sus, în Turnul său de fildeş, şi altfel o vede muritorul de rând Într-un fel priveşte filosoful realitatea din jurul său şi în cu totul alt mod, mult mai prozaic, o descrie amărăşteanul, care practică zilnic exerciţiul supravieţuirii Şi într-un fel apare România programelor electorale şi cu totul alta este ea în realitate Aşa că România orizontală, cea de care ne ciocnim în mod brutal, zilnic, e arhicunoscută şi încetăţenită sufleteşte Deluviul evenimenţial e o pastă cromatică prea groasă pentru a mai putea întrezări în ea vreo Românie diafană, limpede şi luminoasă Poate din această cauză expoziţia artistului fotograf Ştefan Petrescu este una de excepţie, în peisajul cultural bucovinean Ştefan Petrescu ne proiectează imaginea unei Românii pe care concetăţenii săi nu au avut, vreodată, ocazia să o vadă Albumul „România, o perspectivă aeriană” lansat, sâmbătă, 10 ianuarie 2009, la Planetariul din Suceava, este, alături de expoziţia fotografică în sine, dovada realizării depline a unui poet al imaginii Răsfoind albumul, ai senzaţia unei călătorii mirifice, într-un spaţiu 91 d’istrati: jupânii românesc inefabil La început de an, artistul, reîntors la Suceava, pe locurile natale, a avut prilejul de a oferi concetăţenilor săi unul dintre cele mai frumoase daruri Omul, care, în afară de Antarctica, a văzut şi fotografiat toate continentele planetei, omul care, în calitate de corespondent de război al principalelor ziare germane, a stat nu cu puşca, ci cu aparatul de fotografiat, în primele rânduri ale conflictelor militare de pe glob, omul care a realizat sute de albume pentru cele mai importante firme germane sau străine, omul care a stat sub gloanţe, în zilele Revoluţiei române, s-a gândit să revină acasă şi să-şi fotografieze ţara din avion El este unul dintre pionierii fotografiei aeriene române, iar evenimentul de sâmbătă este un prilej fericit al întâlnirii sucevenilor cu arta unui maestru Prezenţa presei, a reprezentanţilor Aeroportului Suceava, ai Aeroclubului român, prin preşedintele acestuia, Constantin Voicu, a universităţii sucevene, prin rectorul Adrian Graur, care a fost şi gazda manifestării, şi a oficialităţilor locale (subprefect Angela Zarojanu, consilierul preşedintelui Gheorghe Flutur, Niculai Barbă, şi viceprimarul Viorel Seredenciuc) a asigurat un chenar de eleganţă şi superioritate întregii manifestări Atât Ministerul Turismului, cât şi cel al Culturii sau chiar Ministerul Român de Externe ar putea achiziţiona, sub forma unor „cărţi de vizită”, albumele domnului Ştefan Petrescu, pentru că ele reprezintă nu doar nişte impresii pe retină, ci reprezintă identitatea cromatică a unei Românii unice Ştefan Petrescu îşi este propriul său discipol şi, prin aceasta, este un exemplu în plus pentru tinerii artişti fotografi Prin expoziţia iniţiată şi găzduită de Universitatea „Ştefan cel Mare” din Suceava şi prin lansarea volumului „România, o perspectivă aeriană”, credem că anul cultural bucovinean a demarat la Suceava sub auspicii excelente * O fi mentalitatea retro, un moft cu variabile comportamentale, care mimează rafinamentul vechilor orânduiri, dar asta nu înseamnă că trebuie să ne ancorăm în ancestral, în trecut şi să uităm că sensul Roman Istrati 92 lumii e înainte şi nu înspre nostalgiile inutile În loc să organizăm concursuri de informatică, punând deşteptăciunile juvenile să gândească, noi organizăm tot felul de festivaluri aiuristice, în care maimuţăreala şi grotescul încearcă să suscite curiozitatea apaticei generaţii Emo E frumoasă tradiţia, nimic de zis, dar ea nu trebuie să ne ocupe orizontul Suntem îndemnaţi, cu voioşie, de diverşi culturnici, făcuţi la apelul de seară, să ne întoarcem la valorile tradiţionale şi la obiceiurile strămoşeşti Băi, treziţi-vă, Europa nu vrea de la noi dârla-dârla şi e deja saturată de ouăle noastre încondeiate, de bundiţele mirosind a naftalină şi a oaie şi de iţarii transpiraţi între picioare, de atâta tropăţică de la Trilişeşti! Ţara asta nu-i numai naiuri, drâmbe şi tilinci Orice delegaţie oficială în spaţiul european e însoţită de caterinca în opinci şi musai de un taraf multietnic N-am văzut nici un oficial român, care să ia, cu el, la Strassbourg, un poet, un pictor, un filosof, o expoziţie de pictură, o colecţie de modă sau o filarmonică Nu, aceiaşi căluşari, care se îmbulzesc să cumpere parfumuri la kilogram, şi aceleaşi mândre ţărăncuţe dansatoare, care cară rucsacuri de rujuri, oje şi rimeluri, de poţi boi cu ele toţi munţii Carpaţi Dacă vrem o Românie vizibilă, trebuie să-i promovăm, în primul rând, cultura intelectuală, tehnică, literară, artistică, să ne promovăm performanţele academice, pentru că ăştia sunt vectorii de progres America a ajuns de invidiat trimiţând un om pe lună, nu promovând sârba în căruţă, căciula de oaie cu bordură ori fâşcâitul la horă Degeaba imaginea ţării e promovată, afară, de tipi care, la dineuri oficiale, îşi şterg transpiraţia cu faţa de masă, îşi sting ţigările în resturile de piure şi râgâie pe muzică de Chopin Nici Ministerul Român de Externe, nici Ministerul Culturii şi nici Institutul Cultural Român n-au politici coerente şi conjugate de a promova România De aia se reţine despre noi că suntem neam de ţigani, că suntem hoţi, leneşi şi violatori, că ne scârbeşte săpunul şi deodorantul şi că suntem printre cei mai mari purtători de boli şi viruşi din Europa 93 d’istrati: jupânii Ne şi mirăm că E Coli nu-i din Calafat Bucovina are şansa, nu doar de a fi deosebită în peisajul etic şi estetic al României Aici s-a făcut istorie, iar sfinţii ne privesc de pe catapetesme cu dojana că suntem nevolnici în a duce neamul nostru mai departe Cine calcă pământul Bucovinei simte România profundă, aceea care se sprijină pe minte, pe sufletul şi pe forţa morală a unor oameni de excepţie Unul dintre ei este, indiscutabil, Ştefan Petrescu Cariera sa este impresionantă şi, chiar dacă a fost, peste 30 de ani, departe de ţară, el a făcut pentru România mai mult decât armatele de culturnici şi de şobolani plătiţi din banul public pentru a sta degeaba şi pentru ţine patria în sertarele indiferenţei lor ignobile După nenumăratele expoziţii naţionale şi internaţionale şi după editarea albumului unic „România, o perspectivă inedită”, Ştefan Petrescu şi-a vernisat, săptămâna trecută, la Suceava, expoziţia „Bucovina – o perspectivă aeriană” Ştefi a închiriat şi a plătit din banii lui avioane uşoare şi a imortalizat Bucovina „o vol d’oiseau”, aşa cum ar spune jurnalistul Tiberiu Cosovan, care i-a şi dedicat gânduri şi aprecieri frumoase, cu ocazia acestui eveniment Galeria „Millenium”, din holul central al Inspectoratului Judeţean de Poliţie Suceava, a fost un spaţiu neîncăpător, iar cei care au venit să-l salute pe Ştefi şi să-şi exprime recunoştinţa pentru efortul său artistic au avut de stat la rând pentru a-l felicita Subprefectul Angela Zarojanu, vicepreşedintele CJ Suceava Vasile Ilie, consulul ucrainean Vasile Nerovnyi, profesorul Ioan Bodnar, preşedinte a UUR – ţinutul Bucovina, doi prieteni dragi, doctorii Ioan Ieţcu şi Traian Căldare, şi maestrul Mihai Pânzaru-PIM au îmbrăcat în Laudatio lucrările lui Ştefan Petrescu Primăria Suceava n-a avut nici un reprezentant la vernisaj, deşi a fost invitată Abia a doua zi, a venit Viorel Seredenciuc, cu delegaţia franceză din oraşul Laval Adică Galeria „Millenium” şi Liceul Particular nr 1 Suceava i-au organizat maestrului Petrescu o Roman Istrati 94 expoziţie ce n-a văzut Parisul şi care, de-abia acum, o vede Laval-ul pentru prima oară Tare, nu? Gazda manifestării (inspector Bogdana Ioana Crăciun) a făcut şi ea o surpriză asistenţei, convocând la vernisaj şi foarte tinerii şi frumoşii studenţi ai Academiei de Poliţie, care fac practică, timp de o lună, la inspectoratul sucevean S-au reţinut două propuneri: Ştefan Petrescu merită, pentru întreaga sa activitate, să devină cetăţean de onoare a judeţului, şi, doi, dacă instituţiile centrale ale statului (ministerul de externe, cel al culturii şi institutul domnului Patapievici) tot o bat în cap, atunci măcar Consiliul Judeţean, Prefectura, Primăria şi poate chiar Sfântul Duh să facă un pustiu de bine şi să editeze un album „Bucovina – o perspectivă aeriană”, care, în afară de faptul că ar fi unic în ţară, ar fi cartea noastră de identitate oriunde ne-am duce în Europa sau în lume Nu-i greu, poate dacă lăsăm tarafurile, fanfarele şi dansatorii să se odihnească niţel şi nu-i mai plimbăm prin străinătăţuri, am putea atinge şi performanţa asta Vă spunem noi că merită Aşa cum şi maestrul Ştefan Petrescu merită, cu prisosinţă, să ne zâmbească din această rubrică, mult prea terestră pentru obiceiurile sale de Icar bucovinean 95 d’istrati: jupânii Lucia Puşcaşu Ştiţi proverbul omului sărac, amărăşteanului căruia nici boii nu-i trag, de chichi, de foame sau pur şi simplu fiindcă n-au chef ,căruia eterna felie de pâine, unsă cu unt, îi cade, invariabil, pe covorul nou cu partea unsă şi căruia, în sfârşit, i se întâmplă ruşinea erecţiei în Sfânta Biserică, în timpul predicii de duminică Care-i tâlcul înţelepciunii populare şi ce reflectă aceasta? Păi, reflectă faptul că mentalul românesc s-a obişnuit să-şi tot plângă „sărăcia şi nevoile, şi neamul”, să se lamenteze din orice şi la oricine, să bocească fără motiv şi să ceară miluire de la mogulii vremii N-a trecut mult timp de când artiştii, unii dintre ei chiar iluştri, se umileau până la indecenţă Dacă dăm prin ciur înţelepciunea populară, vom vedea că majoritatea proverbelor şi zicătorilor, a cimiliturilor şi oraţiilor noastre îndeamnă la noncombat, la supunere, la „capul plecat, sabia nu-l taie” şi la alte ipostaze, în care mândria naţională şi istoria noastră se plasează în zona penibilului Faptul că ţăranul român a aşteptat că vină Vodă, să-l pupe unde l-a scuipat boierul său, după ce a primit o palmă, a întins şi celălalt obraz, a făcut să ne autoconfigurăm ca un neam cu mâna veşnic întinsă şi ca o ţară cu demnitatea naţională diluată în creştinisme ieftine Dacă, până-n ’90, demnitatea artiştilor era mai mult sau mai puţin premiabilă ideologic, astăzi ar trebui ca arta, în oricare dintre formele ei, să nu mai aibă nimic comun cu mercurialul puterii Rareori, însă, proiecţia volitivă a creatorului şi posibilităţile comunitare au reuşit să se Roman Istrati 96 întâlnească sub acelaşi acoperiş Expresiei artistice îi trebuie alonjă, dimensiuni de exprimare, spaţii de vizualitate optimă şi repere de percepţie, care, de multe ori, nu-şi găsesc sustenabilitate din partea mediului politic şi financiar Dar uite că, la Suceava, şansa demnităţii artistului n-a fost încă trimisă la 2 metri sub pământ şi nici prohodită cu ceremonialuri fariseice În zilele marcate de încărcătură eminesciană, Filiala Suceava a UAP ne-a obligat că staţionăm, pentru o clipă de frumos şi culoare, la Galeria de Artă „Ion Irimescu” „Anuala” UAP bucovinean e un fel de Agheasmă mare, pe care „zugravii de subţire”, dar şi sculptorii, iconarii, tapiţerii şi graficienii din judeţul nostru o împart enoriaşilor împătimiţi de frumuseţea cromatică a simezelor Şi, apropo de simeze, aşa cum spunea reputatul critic şi istoric al artei, Valentin Ciucă, Suceava e văduvită încă de un spaţiu expoziţional apt să satisfacă varietatea şi standardul valoric al artiştilor de pe acesta meleaguri Dar, să nu stricăm clipa frumoasă Trecând peste criză şi asumându-şi responsabilităţile de educatori ai retinei şi de modelatori ai luminii, artiştii suceveni au oferit colectivităţii din care fac parte un fantastic festin cromatic Probabil că cei „25 de ani de voluntariat” în filiala Suceava a UAP i-au oferit Luciei Puşcaşu, actuala preşedintă a plasticienilor profesionişti, înţelepciunea de a transforma o manifestare de program de activitate într-un eveniment cu adevărat notabil Anuala artiştilor suceveni a avut de toate: şi oficialităţi de rang înalt, şi audienţă savantă, şi alocuţiuni elitiste, atenţia încântată a presei, şi o stare generală de bine, pe care ţi-o dă numai savoarea unui pahar de vin, într-un univers al culorii Bucuria celor 30 de artişti suceveni, cu cele 60 de lucrări expuse, a fost întregită şi de 7 premii, pe care UAP Suceava le-a acordat în acest an Fericiţii ceremonialului de premiere sunt nume deja cunoscute: Niculai Moroşanu, Cătălin Alexandru Chifan, Oana Ruxandra Hrişcă, Angela Pitaru Bolnavu, Iulian Asimionesei, Camelia Rusu 97 d’istrati: jupânii Sadovei, la care se adaugă şi îngerul păzitor, la nivel naţional şi internaţional, prietenul Bucovinei şi al nostru, Valentin Ciucă (acesta a fost premiat şi de UAP Suceava, şi de Fundaţia Culturală a Bucovinei) Probabil că întreg evenimentul, premiile dar şi extraordinarul catalog al salonului anual de artă n-ar fi fost posibile, dacă preşedinta UAP Suceava, Lucia Puşcaşu, n-ar fi avut „arta” şi talentul de a convinge Consiliul Local, Primăria şi Consiliul Judeţean Suceava că bucovinenii n-au nevoie doar de mall-uri, crăpelniţă şi recolciuci, ci şi de socializare prin frumos Pentru că nimeni nu i-a dat Luciei Puşcaşu nici un premiu, pentru toată activitatea, din 2009, încoace, pe distinsa artistă o premiem noi şi Jupânul de Salon * În cenuşiul cu care realitatea ne tencuieşte zilnic existenţele, numai Dumnezeu şi arta ne mai oferă lumină binecuvântată Când eşti tulburat, necăjit sau trist, soluţia e simplă: ori intri într-o biserică să te reculegi, ori treci pragul unei galerii de artă, ca să-ţi mai clăteşti sufletul în apa cromatică a lumii Din fericire pentru suceveni, avem şi biserici, şi artişti, la care să apelăm ca la nişte duhovnici Din nefericire, însă, puţini sunt aceia capabili să facă un minim efort intelectual pentru a se delecta cu operele de artă sau pentru a asista la un vernisaj Cei mai mulţi preferă să bată mătănii şi să pupe miile de racle cu moaşte, care ne-au inundat existenţa O procesiune nesfârşită de sfinţi şi sfinţişori, arhangheli şi preacuvioase muceniţe pare să fi confiscat nu numai trăirea spirituală românească, ci şi apetitul intelectual pentru creaţia artistică Din această cauză, orice vernisaj, orice expoziţie, orice pulsaţie a simezelor sucevene reprezintă un eveniment în sine Iarăşi trebuie să deplângem faptul că municipalitatea nu a reuşit să ofere un spaţiu generos pentru artiştii plastici suceveni Galeria „Ion Irimescu” e mică şi înghesuită şi pare mai degrabă o galerie de cartier, nu una a UAP Artiştii sunt nevoiţi să expună prin mall-uri, prin tot felul de magazine, prin sedii de bănci (cu picturi Roman Istrati 98 între două bancomate şi un afiş cu cursul valutar) sau prin locuri perfect improprii actului artistic Aşa cum s-au găsit bani pentru biserici şi clopotniţe, pentru guriştii şi instrumentiştii Centrului Cultural „Bucovina”, tot aşa, oficialităţile puteau să facă un pustiu de bine şi să nu-i uite pe plasticienii suceveni, oferindu-le un spaţiu generos şi civilizat Nu de alta, dar şi ei sunt alegători, şi încă unii foarte talentaţi şi cu mare impact la public Dacă înţelegeţi ce vrem să spunem Scriem de parcă am fi în minte cu Lucia Puşcaşu, cea care, în calitatea ei de preşedintă a Filialei Suceava a UAP, are ascunsă în suflet mâhnirea că plasticienii suceveni nu au o galerie a lor şi numai a lor, una adevărată şi nu una un pic mai mare decât o garsonieră, aşa cum e cea de acum Şi dacă tot veni vorba de Lucia Puşcaşu, Jupânul de Salon a simţit nevoia de a-i aduce un elogiu pentru albumul de autor, pe care tocmai l-a editat Lucrarea, temeinic alcătuită, are distincţie şi eleganţă, are solemnitatea excelenţei, sinceritatea gestului candid pe care numai un artist îl poate desena, are forţa de evoca prin sine, dar şi prin alţii (critici de artă, jurnalişti etc ) conturul unei artiste care surprinde tocmai prin aceea că refuză să-şi divulge maturitatea Lucia Puşcaşu are energia de a se reinventa permanent, aşa, ca-n universul ludic al copilăriei, în care orice nuanţă, orice adiere, orice sunet sau orice mângâiere devin motiv de fabulaţie De fapt, ludicul copilăriei şi-a revendicat arealul în creaţia artistei, întruchipând universuri, de la fantasme florale şi viziuni onirice, până la o cromatică vegetală a uimirii în faţa naturii şi în faţa sinelui Albumul Luciei Puşcaşu dezvăluie un creator din a cărui respiraţie este eviscerată confuzia La ea, totul se leagă prin antinomii, de la cele infime, la cele universale E suavă şi vulcanică, are deopotrivă delicateţea catifelată a sugestiei, dar şi brutalitatea tranşantă a gestului imperativ, îmbină gingăşia şi voluptatea, e lirică, dar şi posedantă, şi ţine, cu orice preţ, ca discreţia vocii sale, melodia lucrărilor ei să se impună hegemonic Îşi cunoaşte valoarea Albumul 99 d’istrati: jupânii de autor induce falsa impresie a unui capăt de drum, o epuizare încununată cu recunoaşterea socială Nimic din toate acestea nu se brodează pe textura sufletească a Luciei Puşcaşu Ea picură din „Cusătoreasa” lui Valasquez, dar e cu mult mai mult de atât Albumul ei este ca o sinteză într-o „foaie de parcurs”, ca să folosim o sintagmă dragă politicienilor şi analiştilor Fragilitatea şi candoarea sufletului ei n-o împiedică să lucreze cu volume mari şi cu tonuri stridente, care dau senzaţia de forţă dominatoare Albumul „Lucia Puşcaşu” e, prin sine, o nouă operă de artă, care se vrea o frescă policromă, în care pictura, grafica, desenul, tapiseria, gestica monumentală şi miniatura sufletească reprezintă tot atâtea metafore, care individualizează o personalitatea artistică fecundă şi polisemantică De la notele biografice, până la impresionantul parcurs expoziţional, civic şi moral, de la aprecierile confraţilor şi jurnaliştilor, a profesioniştilor şi prietenilor mai mult sau mai puţin profani, albumul Luciei Puşcaşu desenează un palmares şi o carieră de excepţie Jupânul de Salon nu putea rata ocazia de a puncta un asemenea eveniment şi de a-şi completa ilustra sa galerie cu numele Luciei Puşcaşu Roman Istrati 100 Dumitru Rusu Ştiţi cum sunt artiştii Cârcotaşi, răutăcioşi, manipulatori şi colportori de invidii şi, din păcate, de multe ori nedemni de talentul cu care i-a hărăzim Bunul Dumnezeu Când vezi scriitori învrăjbinduse din cauza unor efemere premii literare, când vezi plasticieni vorbind cu limbi înveninate despre confraţii lor, când vezi actori gratulându-se birjăreşte ori nonvalori erijându-se în mari artizani ai managementului plastic (deşi ei încă nu au desluşit tainele desenului) mai că-ţi vine să crezi că planeta e prea mică şi prea neîncăpătoare pentru atâtea „genii” mai mult sau mai puţin provinciale Sub soare e loc pentru toţi, iar cei care induc în lumea artelor conflictualitatea ar trebui să se apuce de altceva, de prăşit, de plivit, de scobit în nas sau de urlat noaptea la lună Bucovina a dat, fără îndoială, exemple de conduită ireproşabilă în rândul artiştilor plastici Marii creatori au fost, totdeauna, senini, generoşi cu colegii mai nătângi, calmi şi aproape solari în relaţiile cu comunitatea Încrâncenaţii sunt, în general, şi perdanţi sau, chiar dacă se impun, sunt înghiţiţi în silă şi devoraţi urgent de uitare Dumitru Rusu este nu doar artist de excepţie El este şi un model uman El e Patriarhul plasticii bucovinene La cei 75 de ani, slăviţi săptămâna trecută, pe 6 noiembrie, maestrul a venit în faţa comunităţii sucevene cu un regal imagistic Cele 95 de lucrări, de la „Shopping City”, au fost realizate cu candoarea unui suflet de copil, rareori tulburat de încrâncenările diurne Acuarelele lui Dumitru Rusu 101 d’istrati: jupânii sunt vivaldiene, penelul artistului dezvăluind cromatici simfonice, care au puterea de a reconstrui sufleteşte privitorul Anotimpurile sale sunt nu doar mici discursuri estetice, ci, mai mult, sunt fresce desprinse de pe catapeteasma Bucovinei Mulţi îşi închipuie că pictează sau desenează; de fapt, mulţi nu fac decât să coloreze şi de aceea spunem că adevăraţii creatori sunt doar cei care reuşesc să ia cu vârful penelului ceva din sufletul privitorului şi să-l transpună pe pânză Şi tot cu vârful penelului ei transferă pe pânză şi muzica sufletului Expoziţia lui Dumitru Rusu, prin fabulosul său, sugerează o Bucovină boreală, în care culoarea fascinează retina, catifelând-o Artistul, „un nume important al artelor din Moldova şi România” (Valentin Ciucă), nu este doar emblematic pentru spaţiul pe care-l înnobilează cu creaţia sa plastică, ci este şi un om al cetăţii După o carieră pedagogică de excepţie, Dumitru Rusu are puterea, la venerabila sa vârstă, să fie în continuare modelator de destine plastice şi dăruitor plin de răbdare a unor poveţe utile ucenicilor săi E un „zugrav de subţire” cu personalitate solară, emanând bunătate, surâs şi o extraordinară stare de bine moral Viaţa nu elogiază şi nici nu premiază Viaţa poate fi doar luminoasă sau nemernică Dumitru Rusu o face mai bună şi mai accesibilă prin aceea că ne face pe noi, privitorii artei sale, mai amnezici la durere şi suferinţă şi mai predispuşi la rezonanţa cu esteticul şi frumosul artistic Având o „tuşă” inconfundabilă, oricând recognoscibilă prin fineţea penelului şi prin luminozitatea sufletească transpusă cromatic, Dumitru Rusu a fost, de-a lungul experienţelor sale existenţiale, un îndrăgit al colegilor Patriarhul plasticii sucevene este şi un venerabil ambasador bucovinean, lucrările sale fiind prezente în numeroase colecţii din străinătate Premiile, ilustraţiile de carte sau alte prezenţe plastice din spaţiul românesc sau din afară fac din Dumitru Rusu nu doar un artist cu o individualitate perfect definită ci şi un ghid, fabulos prin unicitatea sa, pentru cei care vor să cunoască „Bucovina Roman Istrati 102 boreală” Dumitru Rusu este un muzician al fantasmelor cromatice, este ca un Gabriel Garcia Marquez al realului fantastic, tradus cu vârful penelului, al creionului ori peniţei, dar mai ales cu vârful catifelat al sufletului său Valentin Ciucă, la sfârşitul vernisajului, a spus că se simte dator să facă „o reverenţă în faţa artistului” Noi adăugăm reverenţei domnului Ciucă urările noastre numai de bine Maestrului Dumitru Rusu 103 d’istrati: jupânii Romeu Săndulescu Un consulat sau o ambasadă reprezintă, întotdeauna, pământul ţării de baştină Din această cauză, ele trebuie să fie emblematice, adică să promoveze imaginea ţării pe care o reprezintă Poate că nu toate misiunile noastre diplomatice sunt preocupate de acest lucru, dar cu siguranţă că reprezentanţii Consulatului României de la Cernăuţi ne-au demonstrat că, atunci când se vrea şi atunci când oamenii pun suflet, pot ieşi lucruri minunate Nu este prima oară când „Jupânu” semnalează activităţile culturale pe care le desfăşoară Consulatul de la Cernăuţi Mai nou, are un sediu cochet, unde solicitările cetăţenilor ucraineni, români sau de alte etnii, pot fi rezolvate mult mai rapid Au dispărut, deja, cozile interminabile, oamenii nu mai stau în stradă şi îşi pot obţine vizele cu mai multă rapiditate În afară de activităţile curente, care ţin de specificul unei reprezentanţe consulare, în sediul din Cernăuţi s-a deschis, nu cu mult timp în urmă, Salonul „Diplomat Art” Să nu vă închipuiţi că o fi vreun salon de modă sau de coafură E un salon de artă, adică un spaţiu în care creatorii din Ucraina, România şi nu numai îşi pot expune lucrările lor Aici s-au întâlnit poeţi, pictori, sculptori, s-au vernisat expoziţii şi au fost lansate cărţi şi discuri Cartea de onoare a Galeriei „Diplomat Art” este o mărturie, care cuprinde semnăturile a multor creatori de frumos Ultima întâmplare s-a desfăşurat săptămâna trecută, iar în strada Skilna, la numărul…, acolo unde este şi adresa Consulatului, au fost prezenţi, nu doar Roman Istrati 104 artişti, ci şi autorităţi locale, oameni din presa scrisă, de la radio „Ucraina Internaţional” şi de la două televiziuni Poate credeţi că s-au întâlnit la o cafeluţă, la un ceai şi la un fursec? Nu, s-au întâlnit pentru că profesorul Romeo Săndulescu, consulul general al României la Cernăuţi, a lansat o invitaţie către oamenii de suflet Invitaţie prilejuită de vernisarea expoziţiei de pictură „Bucovina – trecut, prezent şi viitor” Trebuie de precizat că, la această expoziţie, au participat, cu lucrări, artişti din opt ţări: Ucraina, România, Estonia, Slovenia, Republica Moldova, Republica Belarus, Letonia, Lituania Toţi aceşti artişti au prezenţi, în această vară, la cea de-a doua ediţie a plennerului de pictură organizat de Uniunea Ucrainenilor – Ţinutul Bucovina Aşa cum arăta domnul Romeo Săndulescu, tablourile de la „Diplomat Art” reprezintă o parte din frumuseţile acestui pământ binecuvântat, pe care-l numim Bucovina Iniţiativa realizării expoziţiei aparţine UUR – Ţinutul Bucovina, Prefecturii judeţului Suceava şi Consulatului României de la Cernăuţi La vernisaj, au putut fi auzite numai vorbe de laudă la adresa calităţii şi originalităţii creaţiilor plastice expuse Încă o dată, „zugravii de subţire”, care ne-au vizitat judeţul, au reuşit nu doar să fotografieze, prin culoare, frumuseţile Bucovinei, ci să dea o imagine a frumuseţii autentice, cu care Dumnezeu a picurat peste acest ţinut Toţi aceşti ambasadori ai penelului au devenit, în acelaşi timp, şi ambasadori ai României în ţările lor de baştină, pentru că au avut de povestit numai lucruri frumoase la adresa bucovinenilor Stăruinţa cu care consulul Romeo Săndulescu se apleacă asupra unui program de manifestări culturale în cadrul „Diplomat Art” îl face să apară din nou în rubrica Jupânului de Salon, de salon de presă de data aceasta 105 d’istrati: jupânii George Sârbu În această rubrică nu jupânim circumstanţial Faptul că ăla sau aia împlinesc vreo etate cu caracter „jubiliar” nu este şi nici nu poate fi vreun criteriu valoric Doar maculatura ceauşistă făcea din 7 şi din 26 ianuarie repere calendaristice ale propăşirii neamului Şi asta, numai pentru că tot felul de vadimi, de cristoi, de tatulici şi de alţi lingăi exersau pupincurismul ceauşist Leana din Petreşti, o curviştină care vindea seminţe în gară la Titu şi care era poreclită „păsărica”, fiindcă nu purta chiloţi şi se dedica erotic cu toţi navetiştii clasei muncitoare, a ajuns să fie sărbătorită ca „savant de renume mondial”, de către nişte neghiobi fără pereche Bărbat-su, Scornicitul, un gângav cu patru clase, de profesie „revoluţionar”, a ajuns şi ăsta să fie sărbătorit ori de câte ori împlinea 75 de kilograme, când tăia femeilor vata, când răcea caloriferele şi stingea lumina studenţilor aflaţi în sesiune sau când mai trăgea câte o bâlbă dintr-aia de lăsa perplexă mass-media mondială E dizgraţios să lauzi pe unul că a împlinit nu ştiu câţi ani sau că a reuşit performanţa de a fi constipat 8 zile Astea nu-s criterii Valoarea se măsoară cu altfel de unităţi Nu-l poţi evalua pe Dante la metru, pe Bayron cu ocaua sau pe Eminescu la kilogram Aşadar, oamenii trebuie să fie cântăriţi prin faptele lor Mulţi dintre „iubiţii noştri artişti”, denumiţi în modul cel mai aiurea şi „emeriţi” au scris pluguşoare, ode şi au compus simfonii pupincuriste pentru diverşi nemernici, care au oropsit neamul acesta Generaţia actuală habar Roman Istrati 106 n-are câţi alogeni, câţi ştruli, ţigani analfabeţi, rusnaci nespălaţi, bozgori sau curviştine trimise de la Moscova au populat Ministerul Culturii din România Ăştia, fără nici un dram de minte şi de suflet au arestat folclorul românesc şi l-au înlocuit cu făcături proletcultiste Cu siguranţă că George Sârbu îşi aduce aminte de această prigoană Adică de perioada în care proletari ai gazetei de perete se credeau poeţi şi compuneau texte folclorice „de autentică valoare strămoşească”, pe la diverse chindii bahice, cu instructori sovietici, aflaţi într-o eternă stare de ebrietate George Sârbu a atins frumoasa vârstă de 76 de ani Toată lumea-i zice „maestre” Foarte frumos, pentru că maestrul declară obştii că a scris ce a auzit în sufletul său, „în cel al rapsozilor populari şi în ceea ce a văzut în cartea timpului” Suntem jupâni, adică rapsozi de litere şi idei, şi ne cam îndoim că-n perioada 49-64 „rapsozii populari” mai fredonau altceva decât osanale săltăreţe, în favoarea colectivizării, sau doine de jale, pentru securiştii căzuţi în lupta cu chiaburii, care se ascundeau prin pădurile Bucovinei Pe atunci, „rapsozii populari” credeau că nota sol trebuie arată şi însămânţată, precum şi irigată la timp, aşa ca întreg solul patriei să dea roade cât mai îmbelşugate Într-o recoltă consistentă de proletcultişti, George Sârbu a reuşit să păstreze un echilibru, să trimită la plimbare rapsozii populari cu grade ascunse sub bundiţă şi să-i susţină numai pe cei pe care i-a citit că merită să intre „în cartea timpului” Ne displac „laudatio”- urile de sine, făcute în presă, dar avem decenţa de a aprecia ceea ce e bun şi ceea ce e valoros la un artist Ştim, ca jupâni investigatori ce suntem, mai mult decât îşi închipuie toţi cei care au scris despre George Sârbu în presă sau în diverse note discrete, toţi cei care l-au lăudat fals sau care l-au preţuit făţarnic George Sârbu rămâne, peste toate şi peste tot, un educator, un pedagog, un artist pe care, vorba lui, „cartea timpului” nu-l va uita Jupânul de Salon salută toate performanţele acestui ctitor de frumos 107 d’istrati: jupânii Vasile Angel Siminiuc O clipă de frumuseţe dă, cu siguranţă, mai multă energie, vitalitate, candoare şi stare pozitivă decât orice hapuri miraculoase, reţete medicale, decât orice liturghie plictisitoare, gângurită ritmic de vreun popă anost, decât orice profeţie horoscopică, manevrată abil prin mass-media, şi chiar decât orice ghiceală-n cafea, în palmă, în ghioc sau în Sfântul Aşteaptă, cu care pirandele clarvăzătoare sau diverşi guru de operetă devalizează fraierii planetari de parale O clipă de frumuseţe, indiferent dacă-i plastică, scenică, melodică, literară sau, într-un cuvânt, umană, îndumnezeieşte mai mult decât putem noi păcătui De aceea, poate, artiştii sunt aidoma unor preoţi, depozitari de sacralitate şi apostoli ai armoniei universale E clar ca bună ziua că, în perioada pe care o parcurgem, numai de armonie nu poate fi vorba Imperiul necesităţii, absurd şi vorace, ne-a deturnat de la ieslea spirituală, de la credinţă, de la valorile etice, estetice sau artistice Animozitatea socială, generată de pragmatismul gregar, de lupta pentru privilegii şi putere, a trimis în derizoriu fiinţa umană şi a îndepărtat-o de propria umanitate, adică de propria esenţă Pentru cei care, datorită indecenţei slujitorilor ei, nici credinţa nu le mai oferă o izbăvire, nu mai rămâne decât şansa de a se însănătoşi spiritual prin artă De aceea, orice parcurs artistic este un prilej nu doar de încântare estetică, ci şi de reîntoarcere la semantica binefăcătoare a sensibilităţii Un asemenea eveniment ni l-a oferit, de curând, suceveanul Roman Istrati 108 Vasile Anghel Siminiuc, printr-un interludiu retro al plasticii sale, eveniment organizat de Filiala Suceava a Uniunii Artiştilor Plastici din România şi de „Shopping City” Chiar dacă vernisajul retrospectivei lui Siminiuc s-a suprapus cu un alt eveniment, mai festivist şi, deci, mai mediatic, la simezele de la „Shopping City” a venit suficientă lume, care să se întâlnească cu arta mai veche sau mai nouă a reputatului artist Poate că a fost mai bine aşa şi poate că atmosfera intimistă se asortează mult mai bine gestului plastic, decât zdrăngănelele şi complezenţele cu care, din păcate, ne mai întâlnim pe la unele expoziţii, populate de acrobaţi politici, boschetari de vernisaje, gurişti de ocazie ori dame care fac genuflexiuni de imagine publică Indiscutabil că Vasile Anghel Siminiuc merită, sub aspectul atenţiei, mult mai mult decât sporadicele rânduri cu care cronicarii de presă ori criticii de artă îl înconjoară De la prima „personală”, de pe holurile Casei de Cultură din Suceava, din 1972 şi până azi, Vasile Anghel Siminiuc şi-a desenat, cu tenacitate şi talent, un destin plastic, punctat de prezenţe surprinzătoare, atât în registrul imagistic, în maniera de expresie, cât mai ales în varietatea tematică abordată Arta sa creează temporalitate printr-un mod aparte de contorsiune imago-grafică, în care, ca într-un puzzle, cromatica îşi găseşte alăturări nefireşti: delfini aerieni, păsări cuibărind cranii australe, clopote şi arlechini, profiluri savante ori aglomerări babilonice etc Universul său plastic, fie că-i o multiplă revelaţie, în care Yin şi Yang gravitează teluric, acvatic, solar sau stelar sau imaginează capricii ale unei ordini suspendate, rămâne superstiţios dependent de o teatralitate, din care nu lipsesc apetitul ocult, cripticul şi respiraţia sublimată a secretelor şi tainelor ancestrale Toată grafica sa e o hymerologie, un excurs între Janus şi Pythia, atent controlat în fiecare profil, fiecare subansamblu cromatic, fiecare tuşă sau peniţă, toate depozitând un simbol şi un joc de oglinzi, în care actorii proiectează cioburi semantice Am risca să spunem 109 d’istrati: jupânii că grafica sa este secvenţială, flash-ideatică şi sonorizantă, care-şi propune să ne redea lumea nu idilic sau bucolic, ci într-o manieră stroboscopică, decupată şi iluminată cromatic precum feţele lui Janus Creaţia lui Vasile Anghel Siminiuc, dincolo de ipostazele sale tematice, de maniera expresivă sau de fabuloasele tentative de substituire a realului prin pictograme, are vocaţia de a revendica nu doar sensibilitatea meditativă a privitorului, ci şi inteligenţa şi eventuala sa apetenţă filosofică Gândirea are, totdeauna, culisele ei şi aceasta e zona în care simbolurile desenează multipla identitate gnomică a lui Vasile Anghel Siminiuc Penelul său e capabil să imagineze inefabilul, colorând, cu aceeaşi ardoare, frigul, tristeţile autumnale, vitalitatea senzuală a florilor, sunetele solare ale caniculei sau parfumurile unei proximităţi imemoriale În lucrările sale, culoarea devine stereofonică şi te trezeşti că de fapt participi nu la un vernisaj, ci la o audiţie cromatică, reverberând metaforic şi ideatic E o plutire în care acvaticul, solarul şi spaţialitatea devin reperele oceano-cosmice în care gândeşte şi prefigurează artistul Reputatul critic de artă Valentin Ciucă spunea că „în Vasile Anghel Siminiuc, Bucovina artistică de astăzi are un exponent care o onorează” Stau mărturie expoziţiile personale şi de grup (nici nu le mai ştim numărul) din ţară şi străinătate (Ucraina, Republica Moldova, Franţa, SUA sau Italia), lucrările din colecţiile personale de pe tot globul, premiile, dar şi prezenţele plastice din diverse cărţi, reviste sau publicaţii Ultima întâmplare plastică, însoţită de un elegant şi frumos catalog color, a fost sponsorizată de un prieten mai vechi al artistului, adică de Liceul Particular nr 1 din Suceava, prin directorul său, profesorul Dan Lohănel În concluzie, arta lui Vasile Anghel Siminiuc poartă pecetea unei nelinişti care forţează cu talent şi vocaţie pătimaşă limitele interogaţiei umane Arta sa e o continuă nelinişte carismatică Deşi Roman Istrati 110 e prea devreme pentru o expoziţie „retro”, credem că ultima apariţie pe simezele sucevene a lui Vasile Anghel Siminiuc este un eveniment pe care media nu l-a punctat aşa cum s-ar fi cuvenit Pentru clipa de frumuseţe pe care a dăruit-o conaţionalilor săi, Vasile Anghel Siminiuc este Jupânul de Salon din această săptămână * Prin definiţie, artiştii au hachiţele lor, au orgoliile lor Unii sunt fiţoşi din cale afară, mofturoşi ca nişte copii mari, care cred că li se cuvine totul, chiar dacă valoarea lor socială sau artistică nu justifică astfel de comportamente Sunt, însă, şi unii care cred că haina modestiei este ea mai potrivită Am vizionat, în lumea artiştilor, şi gospodine, şi sfioşi, şi păpădii zaharisite, dar şi exemplare îmbujorate de sfioşenie, am întâlnit beţivi notorii şi abstinenţi încrâncenaţi, guralivi şi mutălăi, băieţi cu sânge albastru, dar şi plăvani sadea, persoane finuţe, dar şi grobieni, precum şi doamne pline de farmec şi stil, alături de ţoape prea puţin igienice în purtare şi vocabular Am văzut pânze geniale, semnate de nişte iluştri anonimi, dar şi făcături penibile, purtând girul unor semnături cu ştaif Universul artiştilor este prea heterogen pentru a putea fi cuantificat Pe unii îi uneşte dragostea pentru frumos şi pentru artă, în general, pe alţii, doar ambiţia de a se împăuna cu elogii deşarte Lanul e atât de amestecat, încât cu greu deosebeşti grâul de neghină Universul artiştilor e un prefabricat, în care fiecare încearcă să-şi construiască propria „boemă”, să-şi deseneze propriul soclu, cât mai înalt şi mai strălucitor, întru prosteala totală a anilor ignoranţi sau a cocuţelor care aleargă numai după mondenităţi Indiferent de trăsnăile din viaţa personală a fiecărui artist, rămânem la concluzia că marii creatori, marile genii au preferat modestia şi au fost retractili faţă de mizeriile vieţii diurne Din păcate, gloriile efemere, ca şi purtătorii lor, abundă, în detrimentul adevăratelor valori Breasla e unită şi vocală, atunci când îi sunt atinse interesele, dar e dezbinată şi măcinată de invidii şi ranchiuni, atunci când e vorba de împărţit 111 d’istrati: jupânii premii şi foloase La urma urmei, nu premiile şi coroniţele de lauri fac dintr-un om un artist adevărat Cunoaştem nulităţi actuale, care au luat înzecit mai multe premii decât un Luchian, care a murit sărac şi bolnav Aţi auzit vreodată de premiantul Michelangelo? Nici noi Îl ştim pe Michelangelo şi atât Premiile şi onorurile sunt, în general, nişte efemeride, care se intersectează, mai mult sau mai puţin, cu destinele marilor artişti De fapt, destinul în artă pare a respecta o înţelepciune românească: cum ţi-ai aşternut, aşa dormi Dacă eşti un terchea-berchea sau un încurcă-lume, va rămâne după tine doar praful de pe tobă Dacă eşti serios şi statornic cu tine însuţi, dacă eşti profund şi îndrăzneţ în a privi lumea cu vârful penelului, atunci cu siguranţă că şi muzele te vor ocroti, iar succesele şi recunoaşterea publică nu vor întârzia să apară Vasile Angel Siminiuc este un asemenea personaj, un artist căruia îi repugnă superficialitatea ori lucrul făcut de mântuială Este meticulos şi vivace şi, vorba maestrului Valentin Ciucă, „Simi este un spirit viu şi frenetic, intenţionează să transforme totul în pictură şi ezitările nu-i stau în fire” sau, aşa cum îl caracteriza un jurnalist sucevean, „Simi este un univers paradoxal: pictează deopotrivă nuduri şi catapetesme, cămătari şi apostoli, îngeri şi demoni, totul în izbucniri simfonice de culoare, tulburătoare prin dezmăţul lor senzitiv” Portretist de excepţie, dar şi peisagist care excelează prin parfumul patriarhal, pe care-l inspiră, Simi este un căutător neliniştit de forme noi de expresie identitară Penelul său imortalizează stări, angoase, umbre şi tristeţi, căpiţele sale miros a Dumnezeu şi totul pare desprins dintr-un alt timp şi dintr-o altă respiraţie cosmică Peisajele sale sunt ipostazele plastice ale unei lumi suspendate, ireale, dar tangibile doar cu sufletul Simi este un grafician care a descoperit inexistentul continuu şi pe care îl explorează şi-l exprimă în variante inepuizabile El se mişcă lejer în simbolistica ocultă şi creează un univers al metamorfozelor ideatice, contorsionat de surprinzătoare Roman Istrati 112 sofiste plastice Ultima sa expoziţie, datorată criticului de artă Geta Delanu, de la Constanţa, o eternă iubitoare de Bucovina, s-a vădit a fi un real succes Organizată cu sprijinul CJ Suceava, prin implicarea personală a preşedintelui Cătălin Nechifor şi a vicelui Ilie Niţă (rame, transport cu microbuzul, catalog de expoziţie etc ), expoziţia lui Siminiuc a adus un fior bucovinean pe simezele Muzeului de Marină din Constanţa Chiar directorul muzeului constănţean s-a arătat încântat de o colaborare cu UAP Suceava şi cu Muzeul Bucovinei, astfel încât şi artiştii constănţeni să poată expune în Cetatea de Scaun a Moldovei La Constanţa, desantul plastic sucevean a fost primit cu curiozitate şi admiraţie, la vernisaj participând artişti plastici, poeţi, scriitori, oameni de cultură şi mai toată presa dobrogeană Şi radiourile, şi televiziunile, şi presa scrisă din cetatea tomitană au oferit spaţii de expresie artistului sucevean La un aşa succes, evident că Vasile Siminiuc nu putea lipsi de pe simezele Jupânului de Salon * Vasile Anghel Siminiuc e un Ianus E un maestru al polifoniilor cromatice, dar, în acelaşi timp, reuşeşte să rămână egal cu sine şi inconfundabil Feţele lui Ianus sunt eternele căutări ale artistului, acele intime frământări, din care se ivesc, când şi când, nestematele plastice Siminiuc are şi apetenţa, dar şi ştiinţa unui contorsionist al ideii, fără a mutila însă sensuri sau semnificaţii Arta sa şi-a înrămat deja maturitatea şi, în acest registru autoimpus, artistul se dezvăluie ca un iluzionist, fantazând într-o semantică a culorii cu ipostaze inedite şi surprinzătoare Dacă grafica sa, memorabilă de altfel, obligă privitorul la meditaţie, la desluşirea sacrului şi a profanului şi induce starea de filosofare lăuntrică, pictura lui Siminiuc (căreia unii confraţi nu prea îi ofereau şansa acreditării) s-a dovedit a fi, cel puţin la ultimul vernisaj, petrecut, nu cu multă vreme în urmă, o altă „faţă” a lui Ianus, descoperind un alt Siminiuc, la fel de inventiv, dar 113 d’istrati: jupânii mult mai pasional în exerciţiul cromatic „Anotimp în Bucovina”, ultima ispravă picturală a prietenului nostru Siminiuc, este, fără doar şi poate, copilul de suflet al unui artist care şi-a găsit desăvârşirea Arta lui Simi, aşa cum spunea, la vernisaj, reputatul critic de artă Valentin Ciucă, „a generat o stilistică cu amprentă personală şi inconfundabilă” Peisajele sale evocă acel echilibru ancestral al Bucovinei El nu pictează căpiţe, ci mirosul de fân, nu pictează case, pur şi simplu, ci tihna şi răcoarea odăilor bucovinene, el nu pictează hibernale, ci aerul muşcător al gerului, nu pictează zăpadă, ci catifeaua imaculată, cu care Dumnezeu înveleşte, iarna, obrajii Bucovinei Acelaşi Valentin Ciucă, acest mare prieten al artelor bucovinene, nota că „Vasile Anghel Siminiuc face din observaţia spontană un punct de plecare în dezvoltarea ulterioară a compoziţiei, unde forma şi culoarea evocă o posibilă stampă de epocă, reînvie trecutul cu respect şi perpetuă admiraţie” Vasile Anghel Siminiuc este, cu siguranţă, mai mult decât graficianul încifrat, decât iluzionistul care jonglează cu ezoterisme El este un poet, care a transformat culoarea în patimă Ultima expoziţie este o explozie cromatică, în care patima se simte cu adevărat descătuşată E o explozie, care nu-i născută din frustrare, ci mai curând din încăpăţânarea orgolioasă de a demonstra că, din orice unghi l-am privi, el, Vasile Anghel Siminiuc, rămâne un artist multifonic În timp ce grafica sa (probabil o dragoste care-l va devora, dar îl şi va consacra definitiv) este de o acurateţe ce ţine de desăvârşire, pictura sa vine ca un copil conceput la bătrâneţe: obraznic, cu o nervoasă tuşă de personalitate, capricios ca şi tătâne- su, dar plin de o candoare şi o frumuseţe explozivă Vasile Anghel Siminiuc este şi un portretist excepţional şi e mare păcat că-şi ignoră această abilitate Ar fi interesant ca „stampele de epocă”, cum spunea maestrul Valentin Ciucă, să fie completate de stampele fizionomice ale acestui târg bucovinean, numit Suceava şi care, din păcate, rămâne rătăcit într-o modernitate tembelă şi într-un Roman Istrati 114 urbanism făcut de nişte troglodiţi şi nişte gospodine „Parteneriatul liber ales” (formulare datorată aceluiaşi Valentin Ciucă), pe care Vasile Anghel Siminiuc l-a semnat cu Bucovina şi cu Suceava este unul care aduce bucurie tuturor Şi sucevenilor, şi iubitorilor de artă şi nonconformistului artist Vernisarea expoziţiei „Anotimp în Bucovina” (observaţi, nu zice anotimpuri, ci foloseşte singularul, tocmai pentru că nu pot exista mai multe Bucovine, adică mai multe eternităţi, ci doar una) a reprezentat un regal de pictură, un regal al unui „artist cu disponibilităţi circumcise uneori poeticului” Ceea ce ne-a surprins neplăcut, umbrind oarecum bucuria vernisajului, a fost că, exceptându-l pe „patriarhul” Dumitru Rusu şi pe mai tânărul confrate Chifan, colegii UAP-işti de la Suceava au strălucit prin absenţă Necolegial şi total lipsit de eleganţă faţă de un creator care are, totuşi, 40 de apariţii pe simezele din ţară şi străinătate, care are peste 20 de expoziţii personale, care are numeroase premii şi e prezent constant în diverse publicaţii (cărţi şi reviste) Nu suntem noi, cei de la „Jupânu”, nişte mari portretişti dar sperăm că vi l-am „pictat” bine pe Vasile Anghel Siminiuc, în expoziţia Jupânilor de Salon 115 d’istrati: jupânii Carmen Veronica Steiciuc De ani şi ani, în fiecare toamnă, scriitorimea mai măruntă sau mai strălucitoare a ţării se reuneşte în grădina cu pini şi castani de la Mălini, pentru a evoca tragicul destin al autorului „Primelor iubiri” şi al „Luptei cu inerţia” Vrem, nu vrem, Măliniul a devenit una dintre iesle lirice postdecembriste, iar numele lui Nicolae Labiş se identifică cu cel al poeziei tinere E o binecuvântare pentru noi faptul că cel mai longeviv festival de poezie din România îşi are obârşia în judeţul nostru Aşa cum o binecuvântare reprezintă şi întâlnirile publicului cu scriitorii importanţi ai slovei române Mulţi au încercat, după ’89, să-i interzică lui Nicolae Labiş dreptul la eternitate Nu numai lui Labiş, ci şi lui Nichita Stănescu, şi chiar Eminescu Aceşti iluştri anonimi au uitat, însă, că Nicolae Labiş a simţit şi a scris într-o perioadă în care patriotismul putea să reprezinte o fărădelege, în care naţionalismul era crimă împotriva orânduirii de stat şi în care poezia era şablonată de politrucii ideologiei comuniste Aşa că anatemizarea lui Nicolae Labiş este o întreprindere răuvoitoare, prin care se încearcă anatemizarea întregii literaturi şi lirici româneşti din perioada socialismului Dar, oare, au apărut genii literare după ’89? Unde sunt corifeii liricii române, care să-i înlocuiască pe Eminescu, Labiş sau Nichita? Din această cauză, aflat la a 40-a ediţie a sa, Festivalul Naţional de Poezie „Nicolae Labiş” rămâne garantul celor care încearcă să se închine la catapeteasma marii poezii De-a lungul existenţei sale, festivalul a reunit cele mai Roman Istrati 116 importante nume din literatura română şi a premiat tineri care, ulterior, au devenit scriitori emblematici ai liricii româneşti Prestigiul festivalului e dat şi de numărul mare de premii, pe care le acordă revistele literare din ţară (peste 15 la număr), de consistenţa membrilor juriului (anul acesta, un juriu alcătuit eminamente din critici literari), precum şi de prezenţa, în fruntea acestui juriu, a academicianului Eugen Simion Dar acest prestigiu este mai degrabă dat de valoarea textelor literare participante în concurs Să nu uităm faptul că Margareta Labiş a fost, şi în acest an, prezentă la manifestările prilejuite de festival, manifestări inaugurate la Colegiul Tehnic „Petru Muşat” din Suceava şi încheiate cu premierea laureaţilor, în faţa casei memoriale de la Mălini Tot cu acest prilej, a fost turnată o medalie jubiliară, cu efigia poetului Nicolae Labiş Pentru ca întreg festivalul să aibă rezonanţa şi strălucirea unui autentic act de cultură, trebuie să îi amintim, măcar pentru o clipă, pe organizatori, pe cei care, an de an, veghează la succesul acestui eveniment Directorul festivalului, poeta Carmen Veronica Steiciuc, a ştiut ca, în acest an jubiliar, să conjuge eforturile organizatorilor, adică a Consiliului Judeţean Suceava, a Centrului Judeţean pentru Conservarea şi Promovarea Culturii Tradiţionale Suceava, a Societăţii Scriitorilor Bucovineni, a Colegiului Tehnic „Petru Muşat”, a Complexului Muzeal Bucovina, a Parohiei Mălini şi, nu în ultimul rând, a Parohiei Sf Arhanghelilor Mihail şi Gavril, din satul Pâraie, comuna Mălini Din această cauză şi noi îi conjugăm numele la rubrica Jupânului de Salon * În lumea de azi, a scrie despre poezie pare la fel de incestuos ca a îndrăzni să te numeşti poet Mentalul colectiv românesc, anoreic intelectul şi imatur axiologic, îşi dirijează interesul mai curând către facilităţile maneliste, decât către introspecţiile intimiste, de natură lirică Lumea se uită la „poet” ca la o curiozitate socială şi nu-i găseşte locul într-un puzzle existenţial din ce în ce mai 117 d’istrati: jupânii pragmatic şi mercantil Întreprinderile poetice sunt, prin natura lor, proiecţii iluzorii, iar erosul liric, deloc spectacular, e departe de a mai trezi cognoscibilităţi în care poezia să facă parte din meniu Frivolitatea primează suavului, iar fiorul stârnit de cardul bancar este mult mai consistent decât anxietăţile trăite semantic A persista în poezie este, în lumea actuală, echivalentul unui martiraj, care-şi găseşte cu greu explicaţii şi justificări în apetitul grobian al insului de rând Imaginarul social, decrepit şi anonim, digeră greu poezia, un condiment mult prea savant şi exotic pentru apetitul sătesc al „intelectualilor” dependenţi de mousse şi prea puţin de fişa de la sala de lectură De aceea, spunem că a fraza liric, într-un univers cabotin, incumbă riscul unei autoflagelări, a unei detaşări elitiste şi sectare faţă de atotputernicia nonvalorii şi a primitivismului gregar Retina socială sesizează şi reţine mai curând fastuozitatea nimicului, se mulează mai repede pe anvergura truismului şi e luminată doar de spectaculozitatea trivială, dar e perfect mioapă la semiotice lirică Iar „semnele”, pe care Carmen Veronica Steiciuc le imaginează în ultimul său volum de poeme („Vitrina cu dimineţi circulare”, ediţie bilingvă română-franceză, apărută la prestigioasa editură „Paralele 45”), sunt din registrul unui alfabet intimist, al unui jurnal „ca un abur fraged în dezechilibru”, în care sentimentele sunt atâtea ipostaze ale unei logici secrete, prin care poeta se identifică elegiac Deşi este evident elaborată, uneori mergând până la preţiozitatea pe care o presupune minuţia descripţiei, arta poetică a doamnei Steiciuc nu-şi refuză savoare incantaţiei, ba chiar recurge, cu o cochetă feminitate, la subterfugii ludice, care adâncesc magia „Singurătatea mea e locuită de un poem necunoscut mie”, spune poeta, făcându-ne automat complici nu doar la propria ei uimire, ci şi la epifrazarea lirică a Sinelui, care îşi adânceşte (blagian?) propria-i enigmă Nu-i nici locul şi nici spaţiul unui angajament critic pe textele doamnei Steiciuc, dar universul „incertitudinii”, în care poeta îşi absoarbe inocenţii lectori, ne oferă cu prisosinţă Roman Istrati 118 certitudinea că ne aflăm în faţa unui creator de poezie inteligent şi sensibil, care proiectează între realitate şi propria fiinţă alchimia unei senzorialităţi magice Acest al cincilea volum de poezie este, aşa cum nota Mircea Ghiţuleascu, prefaţatorul cărţii, „un jurnal liric scris în împrejurări excepţionale, cum e rezidenţa literară la Villa Mont Noir de Saint Jans-Cappel din Franţa”, unde, cândva, a locuit şi scriitoarea Maguerite Yourcenar De fapt, în cadrul unui generos proiect francez, intitulat „Femeia în artă şi cultură”, a fost aniversată împlinirea a 30 de ani de la primirea reputatei scriitoare în Academia Franceză, iar cu acest prilej, la cea de-a 12-a ediţie a festivalului „Par Montse / Par Mots”, au fost invitate 30 de scriitoare, care au participat la importante evenimente culturale, lecturi, dezbateri, târguri de carte, cafenele literare sau sesiuni de autografe România a fost reprezentată de Carmen Veronica Steiciuc şi de volumul bilingv „Vitrina cu dimineţi circulare” Volum care a avut, săptămâna trecută, de ziua Franţei, o extrem de rezonantă lansare şi la Librăria „Cărtureşti”, din incinta „Iulius Mall” De fapt, „Iulius Mall” îşi respectă statutul de ambient elitist pentru arta adevărată, lucru dovedit şi de faptul că, tot de ziua Franţei, spaţiul de la etaj a găzduit o impresionantă expoziţie de fotografie, intitulată „Întâlnire cu Franţa” (având ca autori doi elevi, pe Emanuela Motreanu, de la CN din Suceava, şi pe mai tânărul Iustin Buculei, de doar 12 ani, din Fălticeni) Această expoziţie a înlocuit un alt expozeu fotografic, intitulat „Alo, aici America”, al profesorului Dan Lohănel, dedicat zilei naţionale a Statelor Unite Numai CV-ul literar al poetei Carmen Veronica Steiciuc ar putea fi o broşură, dar dacă vă vom spune că poeta are peste 35 de premii, la concursuri naţionale şi internaţionale, că e membră a unor importante uniuni, asociaţii sau foruri literare internaţionale, că a fost membră a numeroase jurii de la festivaluri de literatură, că este un apreciat redactor de carte sau că a făcut să fie cunoscută poezia 119 d’istrati: jupânii română în SUA, Canada, Italia sau Franţa, credem că tot n-am epuiza argumentele cu care, pe drept, Carmen Veronica Steiciuc îşi adjudecă trofeul elitist al Jupânului de Salon Roman Istrati 120 Elena Brânduşa Steiciuc De curând, a fost la Suceava atât de huiduitul ministru al învăţământului, Cristian Adomniţei Dacă stăm bine şi ne gândim, domnul Adomniţei seamănă, pe undeva, cu Emil Constantinescu, fostul preşedinte al României Nu la chip, ci la situaţie Ca şi Emiluş, domnul Adomniţei poate spune că a fost învins de sistem Pe undeva, este iertabil, atâta vreme cât Emiluş a fost preşedinte, patru ani, în care a prezidat deriva românească, în timp ce Cristian Adomniţei nici n-a prea avut timp să se familiarizeze cu meandrele realităţii educaţionale de la noi Sistemul acesta e putred Asta e clar Nu că ar fi sucevean de-al nostru şi că i-am lua apărarea domnului Adomniţei, dar trebuie să recunoaştem că sărăcia din învăţământ, pauperitatea jenantă şi umilirea permanentă la care au fost supuşi dascălii, în ultimii 19 ani, au generat, în mod inevitabil, şi marginalizarea socială, dar şi corupţia din acest segment social Şi pentru că niciodată conştiinţa n-a ţinut de foame, mulţi dintre dascăli au făcut pactul cu diavolul Ultimul exemplu ni-l oferă sesiunea din acest an a examenului de Bacalaureat Pentru fraudele descoperite, a picat de fazan ministrul, deşi nu el poartă întreaga şi cea mai mare vină Acelaşi ministru, însă, vine la Suceava şi spune că nu vede oraşul reşedinţă de judeţ ca pe un oraş economic sau ca pe un oraş al serviciilor, ci ca pe un puternic centru al învăţării Asta a spus-o la Universitatea din Suceava, care a împlinit venerabila vârstă de 45 de ani În acest an aniversar, Universitatea „Ştefan cel Mare” a ajuns 121 d’istrati: jupânii să pregătească în jur de 14 000 de studenţi Performanţa şi prestigiul naţional şi internaţional al universităţii sucevene se datorează activităţii unui corp universitar de excepţie Universitarii suceveni au dus numele şcolii superioare de la noi peste tot în lume De data aceasta, universitatea şi-a demonstrat potenţe de pivot spiritual al urbei şi judeţului, prin organizarea unui colocviu internaţional, cu tema „Traducerea limbajului religios ca dialog intercultural şi interconfesional” Faptul că acest colocviu se desfăşoară la Suceava nu e o întâmplare, ci reprezintă confluenţa fericită a mai multor factori, între care cel mai important este acela că Bucovina reprezintă deopotrivă interculturalitate şi interconfesionalitate Personalităţile din domeniul traducerii, prezente la Suceava, au ţinut să sublinieze faptul că şcoala suceveană a creat, deja, tradiţie în abordarea acestei tematici, editând, în acest sens, revista „Atelierului de Traducere” Oaspeţii din acest an ai Bucovinei sunt nume de rezonanţă în domeniul traducerilor, iar întâlnirea lor cu Bucovina demonstrează că acest ţinut, prin importanţa lui istorică, este un spaţiu care poate găzdui preocupări spirituale de înaltă clasă Probabil că aceste preocupări nu şi-ar fi găsit coagularea la Suceava, dacă aici n-ar fi existat un colectiv de universitari de excepţie Manifestarea a fost organizată de Centrul de Cercetări Inter Litteras, de redactorii revistei „Atelier de Traducere” şi de Agenţia Universitară a Francofoniei, prin Biroul Europei Centrale şi Orientale din Bucureşti Dar noi zicem că sufletista acestei manifestări de tradiţie rămâne doamna prof univ dr Elena Brânduşa Steiciuc, cea care probabil că e convinsă, ca şi ministrul Adomniţei, că, până una-alta, Suceava nu poate fi încă un oraş economic, un oraş al relaţiilor, dar poate fi un oraş al învăţării Roman Istrati 122 Paula Şalar Privit din afară, universul artei pare unul al delicateţei intelectuale, al geniilor diafane, al bonomiei amicale, al toleranţei şi consensului şi, evident, al epitetului laudativ distribuit cu generozitate divină Asta, numai din afară, fiindcă, dincolo de gardul verde stau leoparzii, cruzi, neiertători şi cu un exerciţiu al cinismului ce nu s-a mai văzut Asta-i lumea artei Urmărim, de multă vreme, cu condescendenţă, tot felul de întâmplări scriitoriceşti, de vernisaje, unde laudatio striveşte pur şi simplu autorul, de cenacluri, la care, invariabil se produc literar numai genii, de colocvii actoriceşti sau de simpozioane scenice, unde gurişti sau compozitori mărunţi interpretează mai degrabă pretenţii artistice, decât creaţii autentice şi, nu în ultimul rând, contabilizăm cu o reală indispoziţie pleiada de festivaluri, cu sau fără rost, care încearcă să umple vidul cultural în care naţiunea română se lăfăie vegetativ Festivalul Internaţional „George Enescu” stă alături (ba chiar mai puţin mediatizat) de Festivalul Barabulei, al Hribului, al Păstrăvului, al Coacăzei, al Ghindei de Pădure sau de apartament, al Soacrei sau al Şerbetului de Dude N-am organizat, încă, o „odă a sfeclei furajere” sau o „corală a pătrunjelului pufos” În habarnismul şi năuceala culturală a naţiei române, au prosperat impostorii, inculţii, fariseii şi, nu în ultimul rând, crupierii de valori şi de talente Şi relaţiile dintre artişti au devenit bulevardiere, degenerând 123 d’istrati: jupânii până la invectivă, bârfă cazonă condimentată bahic, invidie, răutate sau comportament deviant Dacă întrebi un caricaturist, „băi, frate, care-s, după părerea ta, cei mai tari din casta voastră?”, invariabil ţi se va răspunde: „păi, în afară de mine, ar mai fi vreo doi sau trei, dar ăia-s deja constipaţi şi cu imaginaţia mucegăită” Lumea artei e una de rechini şi, în universul ei e foarte greu să rămâi imperial Toţi aleargă după recunoaştere, după faimă şi bani A face azi artă pentru artă înseamnă a vegeta într-un maiorescianism desuet Toţi fac artă cu tendinţă, ca la Gherea, atâta doar că tendinţa e mai puţin îndreptată către gloria artei şi mai mult către interese particulare Ca nişte desăvârşiţi patrioţi locali ce suntem, ne bucurăm, totdeauna, de succesele consătenilor noştri De data aceasta, Paula Şalar este cea care ne-a impresionat La Festivalul „Mărul de Aur”, de la Bistriţa, suceveanca a câştigat premiul întâi, la concursul de grafică satirică, cu tema „Bistriţa, the original land of Dracula” Pe 27 septembrie, când e ziua sa de naştere, Paula Şalar a confiscat laurii de la acest prestigios festival, aflat şi el la a 27-a ediţie Nu suntem numerologi, dar întâmplarea cu numărul 27 s-a dovedit a fi fericită Artista noastră nu-i la prima ispravă de acest gen Palmaresul ei este impresionant Chiar dacă în pruncia sa a studiat vioara şi pianul, la şcoala de muzică şi arte plastice din Suceava (unde, acum, este cadru didactic), tot grafica i-a adus Paulei cele mai mari satisfacţii Adică: premii naţionale şi internaţionale, diplome de excelenţă, prezenţă pe unele din cele mai renumite simeze, prezenţă în cataloage de prestigiu din ţară şi din afară, lucrări în colecţii particulare şi-n muzee din Germania, Franţa, Grecia, Italia, Polonia, SUA, Turcia, Bulgaria sau Portugalia Paula este o artistă atipică Sare din şablonul clasic al conceptului de caricatură Ea este un grafician de şevalet, la care mesajul, idee sugerată prin umor depăşeşte cadrul uzual, cursiv al caricaturii Arta sa acoperă grafica de şevalet, grafica de carte, caricatura, grafica publicitară, designul, grafica de afiş, dar excelează, Roman Istrati 124 în aceeaşi măsură, şi-n portretistică Paula este şi un pedagog de excepţie A înfiinţat prima şcoală de grafică pentru copii din România, iar pruncii care buchisesc sub îndrumarea ei i-au umplut sufletul de bucurie cu premiile pe care leau adus la Suceava Premii, nu de oriunde, ci de la saloane din ţară, dar şi din Germania, Japonia, Franţa sau Turcia Artiştii adevăraţi îşi antrenează discipolii, aducându-şi aminte că şi ei, la rândul lor, au fost discipolii cuiva şi că genetica creaţiei nu se poate rupe doar din cauza unor infatuări sau autosuficienţe pasagere Ca şi Virgil Parghel, Radu Bercea, Mihai Pânzaru/PIM, regretatul Cornel Tincu, Grigore Rusu sau dascălii de la Colegiul de Arte din Suceava, care mănâncă pâine amară a învăţământului românesc, Paula Şalar a înţeles că, aşa cum educatorul pune în mâna copilului condeiul şi-l învaţă lumina literelor şi a cifrelor, e la fel de important ca cei mici să înveţe frumosul de la dascălul de desen Şi, din penel, Dumnezeu picură bucurie, chiar dacă ea se numeşte banal bucurie pedagogică Vom mai spune doar că, numai în 2011, Paula Şalar a fost prezentă (şi, prin ea, a fost prezentă şi România) la prestigioase manifestări artistice din Bulgaria, Luxemburg, Germania, Portugalia, SUA, Macedonia, Spania, Turcia sau Italia Aşa că nu putea să nu fie prezentă şi în rubrica Jupânului de Salon * E clar că boceala de sine a ajuns un sport naţional Ne tot plângem, câtă-i ziulica de lungă, ba de una, ba de alta Adevărul e că avem şi motive de tânguială Preţurile au luat-o razna, păpica e din ce în ce mai scumpă, ţăranii şi angrosiştii ne fură, politicienii ne mint şi sărăcia îi muşcă pe tot mai mulţi români de turul pantalonilor În timpul ăsta, guvernanţii joacă şah cu suferinţele cetăţenilor De fapt, ei sunt singurii care nu au a se plânge de ceva O duc bine, mersi Clasa noastră politică, indiferent dacă-i la butoane sau dacă freacă băncile opoziţiei, are căldurica financiară asigurată Ei bine, în tot bocetul ăsta naţional a rămas loc şi de hlizeală Nu-i rău că nu ne-am pierdut 125 d’istrati: jupânii încă simţul umorului Chiar dacă Bulă a decedat, mioriticii continuă să şuguiască De la miştoul bulevardier, condimentat cu „spirite de glumă”, şi până la umorul elaborat după criterii literare, pofta de a râde, fie şi strâmb, nu ne-a părăsit Existenţa de zi cu zi ne lasă un gust amar, dar asta nu ne face să ratăm multiplele ocazii de a râde Motive se găsesc din plin Ori prostia şi ignoranţa concetăţenilor, ori năravurile politice, ori ticurile şi apucăturile semenilor noştri sunt tot atâtea prilejuri de a ne însenina O ironie deşteaptă face mai mult decât un întreg tratat de morală Parcă Napoleon zicea că n-are nici un sens să-ţi beşteleşti subalternii netrebnici Este mult mai eficient să-i ironizezi pentru nevolnicia lor şi cu siguranţă că se vor îndrepta Evident că umorul nu-i la îndemâna tuturor Mai sunt şi bătuţi în cap, care, la auzul unei ironii, se fac foc şi pară, suduie ca la uşa cortului sau, mai rău, sar la cafteală Şi, apoi, şi umorul ăsta ţine de un anumit grad de cultură O ironie fină, de substrat va fi mult mai apreciată decât garagaţa de tarabă sau miştocăreala navetiştilor Fiind o formă de manifestare a spiritului, umorul se cultivă Indiferent că-i vorba de o schiţă umoristică, de un scheci, de o satiră sau de o caricatură, umorul are nevoie de un public, iar acesta, dacă-i tălâmb şi nu sesizează „poanta”, atunci trimite eforturile umoristice în derizoriu La Suceava, cel puţin în privinţa caricaturii, n-avem a ne boci ca nişte babe Şcoala suceveană de caricatură are nume mari, e doldora de premii şi nu dă semne c-ar obosi de prea mult râs PIM, Radu Bercea, COV, Doru Olaş Ghiocel, Pamfil Horodnic, Ovidiu Bortă-BOA sau Paula Şalar sunt doar câteva nume care au făcut ca inteligenţa şi subtilitatea graficii satirice sucevene să fie unanim recunoscute Ba, chiar la Suceava, a luat fiinţă şi prima „şcoală de caricatură” din România, unde, de le prichindei, la adolescenţi, toţi învaţă cum se ţine peniţa în mână, cum se realizează cu tuşă, cum se face un portret haios sau cum se pot îndrepta năravuri prin desen E impropriu să spunem că Paula Şalar îşi dădăceşte cursanţii într-ale umorului La urma urmei, umor sau haz, sau har, sau cum vreţi să-i Roman Istrati 126 spuneţi, au mulţi, dar puţini ştiu să ţină un creion în mână şi chiar şi mai puţini reuşesc să se facă hazlii prin desen La şcoala Paulei Şalar, ucenicii nu vin din obligaţie, n-au carnet de note şi şedinţe cu părinţii, n-au absenţe sau corigenţe, n-au teze şi extemporale şi, în general, nu se bucură de constrângerile „binefăcătoare” ale învăţământului de stat La şcoala de umor a Paulei Şalar, copiii vin de bună voie, pentru a crea bună voie Unii au privit proiectul acesta cu neîncredere, dar, din 1998, încoace, şcoala Paulei Şalar a „produs” şi promovat talente autentice Aşa se explică şi ultima expoziţie, vernisată săptămâna trecută, la Biblioteca „I G Sbiera”, şi care e datorată unui tânăr artist, ce a împlinit abia 11 ani Cristian Constandache a surprins prin farmecul, fantezia, dar şi prin umorul său întreaga asistenţă Cele 100 de lucrări ale sale nu s-au făcut aşa, peste noapte, pocnind din degete Băiatul lucrează de la vârsta de 6 ani Lucrările acestea reprezintă rodul eforturilor pe care şi Cristian (elev la Colegiul de Artă „Ciprian Porumbescu” din Suceava), dar şi dăscăliţa sa într-ale frumosului, Paula Şalar, le-au depus, în ultima vreme Ciprian Constandache are o vitrină de premii, diplome şi medalii, obţinute la concursurile naţionale şi internaţionale, pe la care a participat El nu-i nici primul şi nici ultimul copil talentat, care bate la porţile consacrării Nu publicăm noi liste cu premianţi, dar tinerii artişti ai Paulei Şalar s-au făcut remarcaţi pe tot globul, fie că vorbim de Japonia, Franţa, Turcia sau România E ştiut că artiştii au o anumită doză de egoism, tocmai pentru că sunt individualităţi, care şi-au învins anonimatul Cu siguranţă că Paula Şalar şi-a învins şi această barieră a egoismului şi a demonstrat că este nu doar un remarcabil artist, ci şi un pedagog desăvârşit O demonstrează faptele, cu prisosinţă Iar Jupânul de Salon vine să întărească această opinie 127 d’istrati: jupânii Aida Şuster Boţan Galeria „Tras Şevcenko” din Suceava, aflată în incinta Uniunii Ucrainenilor – Ţinutul Bucovina, a lansat, nu demult, o nouă provocare atât plasticienilor, cât şi iubitorilor de artă Idee e ca micuţa şi cocheta galerie să găzduiască pe simezele sale o suită de expoziţii, aparţinând unor artişti din rândul minorităţilor naţionale Un fel de colocviu plastic interetnic, în care să fie cuprinşi şi creatorii de frumos de la Botoşani Împreună cu artiştii botoşăneni, plastica din acest nord de ţară va avea o altă dimensiune a vizibilităţii sale Ideea asta a venit atunci când jurnalistul Tiberiu Cosovan, de la „Monitorul de Suceava”, împreună cu pictorii Radu Bercea şi Ioan Bodnar, au vernisat, la galeriile „Ştefan Luchian” din Botoşani, o expoziţie de grup, în care centrul de greutate l-a reprezentat arta Aidei Şuster Boţan Cu acest prilej, a fost lansată şi invitaţia către plasticienii din Botoşani, de a expune la Suceava Lucru care s-a şi întâmplat Aşa se face că Aida Şuster Boţan a deschis „balul” cu o expoziţie, am zice noi, de excepţie Artista nu transmite numai „Stări” (acesta este genericul sub care ea şi-a reunit lucrările) ci are ambiţia de a cotropi vizual şi mintal privitorii Cu o personalitate construită în universul socratic al lui „cunoaşte-te pe tine însuţi” (este absolventa liceului pedagogic din Botoşani şi licenţiată în psihologie), Aida Şuster Boţan şi-a identificat relativ târziu un alter ego de mare vibraţie şi sensibilitate De la nevinovatele exerciţii ludice, Aida s-a luat în serios şi şi-a însuşit tehnici şi noi maniere de exprimare, Roman Istrati 128 astfel încât, acum, a devenit o artistă care nu mai trăieşte spaimele căutărilor de sine, ci îşi dezvoltă arta cu deplină maturitate Aida Şuster Boţan are ştiinţa de a aranja câmpurile plastice de pe pânză, dând senzaţia că fantazează şi că oniricul a confiscat maniera ei de exprimare Dar, nu, artista îşi desenează cu luciditate şi chiar cu o oarecare acribie detaliile componente ale lucrărilor Fiecare tablou este un univers în sine, este idee care suscită imaginaţia şi puterea de înţelegere a privitorului Ea manipulează discret imaginativul celor cu care intră în dialog plastic, angajându-i la o coparticipare afectivă şi intelectuală Desenul său are rigoare muzicală, iar fantasmele sale ideatice sunt devoratoare de inefabil Euforiile sale onirice sunt mult mai catifelate şi mai calde decât la Chirico sau Dali Ca psiholog, Aida Şuster Boţan ştie să-şi controleze incursiunile în propriul Eu, ştie să extragă de acolo luminozităţile ideatice, dar mai ales ştie să le transfere într-un registru vizual, în care compoziţiile cromatice obligă la meditaţie Fiind de compoziţie, arta Aida Şuster Boţan este una în care proporţiile nu mai respectă rigorile vreunui manual de estetică, ci sunt disjunse diverselor module ideatice, cu care artista operează Registrul tematic al Aidei Şuster Boţan dezvăluie, aşadar, un artist de compoziţie, dar şi un fin analist Ca instructor ergo-terapeut într-o unitatea spitalicească de psihiatrie, ea ştie să observe ipostazele durerii şi rătăcirii şi chiar pe cele ale întunericului Aşa se explică şi de ce artista şi-a nuanţat discursul plastic abordând şi portretistica Şi în aceste lucrări, Aida îşi refuză tentaţia de a fotografia stări psihice Ea realizează mai curând desenul dureros al desprinderii de sine, desenul estompat al durerii şi al pierderii identitare Portretistica sa surprinde acroşaje afective dintr-o dinamică diurnă, la care Aida nu poate rămâne indiferentă prin însăşi natura serviciului său De fapt, altarul suprarealist al religiozităţii sale plastice a determinat-o să experimenteze un proiect inedit, împreună cu pacienţii săi Ea exersează tehnici de terapie psihică prin 129 d’istrati: jupânii artă E vorba de o manieră de tratament nechimică, nedureroasă, necoercitivă şi cu impact emoţional reconstructiv la nivelul dobândirii încrederii de sine Credinţa că arta nu e doar o izbăvire personală, ci şi un model de definire identitară, îi conferă artistei, aşa cum am spus, aura unei religiozităţi aparte sau, aşa cum spunea jurnalistul Tiberiu Cosovan, o religiozitate „care transpune ilogicul visului în reprezentări vizuale” „Stările” Aidei Şuster Boţan au fost foarte bine primite la Suceava, la vernisaj participând jurnalişti, artişti plastici, reprezentanţi ai minorităţilor, ai Consulatului General al Ucrainei, dar şi ai autorităţilor judeţene Atât subprefectul Angela Zarojanu, cât şi vicepreşedintele CJ Vasile Ilie (prezenţe constante la manifestările culturale organizate de galeria „Taras Şevcenko”) au exprimat cuvinte elogioase la adresa artistei din judeţul vecin N-avem nici spaţiu şi nici dispoziţia de a ne transforma în contabili şi de a înşira aici prezenţele artistice ale Aidei Şuster Boţan, premiile luate sau activităţile diverse, care-i compun CV-ul „Stările” plastice ale Aidei Şuster Boţan au indus, de pe simezele de la „Taras Şevcenko”, o stare de bine, o reverenţă în faţa nevoii de meditaţie, dar şi provocarea de a părăsi, prin artă, şabloanele, stereotipiile şi cenuşiul existenţei cotidiene Cu siguranţă că vom mai auzi şi vom mai scrie despre Aida Şuster Boţan; deocamdată, ea este Jupâniţa noastră de Salon şi e onorant ca, printre atâtea clandestinităţi existenţiale, să descoperit şi repere artistice de reală valoare Roman Istrati 130 Vasile Tărâţeanu Disputa dintre protocronism şi sincronism în cultura română, fără nici o umbră de îndoială, găseşte un teren fertil în universul creat de opera lui Eminescu A-l contesta pe poet ca simbol naţional repugnă, cel mai adesea, nu doar judecăţii elitiste, ci chiar mentalului colectiv, prea obişnuit cu sintagma „poetul nostru”, ca să-şi facă timp pentru a-l mai şi citi Ca în fiecare an, la Suceava se desfăşoară Festivalul Literar „Mihai Eminescu” Din păcate, din acest an, Eminescu a fost trimis în vacanţă Gestul, de mare profunzime culturală, i-l datorăm preanefericitului cu duhul Daniel Daniel Funeriu adică, ministrul care, prelungind vacanţa elevilor până pe 16 ianuarie, a lăsat în off side şi festivalul de la Suceava (în fiecare an, deschiderea acestui festival naţional se făcea la Colegiul Tehnic „Petru Muşat”), dar şi sărbătorirea în şcoli a Zilei Culturii Naţionale Mulţumim, domnule ministru, eşti tare ca fularul Anul acesta, după cum se ştie, elevii au ratat o lecţie de istorie literară, de critică şi eseistică, dar şi de poezie, lecţie pe care ţi-o pot preda numai nişte oameni dedicaţi fenomenului eminescian Adică scriitorii Faptul că ziua poetului dar şi Ziua Culturii Naţionale au fost trimise în vacanţă e încă o reuşită de răsunet a actualei guvernări Spunem asta pentru că, dacă anul trecut, de 15 ianuarie, o sală arhiplină de copii de la Colegiul „Petru Muşat” au avut ocazia să-l asculte pe academicianul Dimitrie Vatamaniuc, e drept, prin 131 d’istrati: jupânii telefon, anul acesta ar fi avut ocazia să-l vadă şi să-l audă pe poetul Vasile Tărâţeanu, de la Cernăuţi, şi el proaspăt membru de onoare al Academiei Române Şi domnul Vatamaniuc, şi Vasile Tărâţeanu au primit Premiul „Opera omnia”, oferit de profesorul Dan Lohănel, de la Liceul Particular Nr 1 din Suceava Prezentarea de excepţie, pe care i-a făcut-o poetului Vasile Tărâţeanu scriitoarea Doina Cernica, în „Laudatio” care a însoţit momentul festiv, ne-a scutit pe noi de un efort, dar ne-a dat şi ocazia să vă oferim textul integral al colegei noastre de la „Crai Nou” (cu acceptul domniei sale) Deci, Doina Cernica, „Laudatio” – Vasile Tărâţeanu, la decernarea premiului opera omnia, din cadrul celei de-a 21-a ediţii a Festivalului Literar „Mihai Eminescu”, de la Suceava 11 01 2012: „După Grigore Vieru, Vasile Tărâţeanu este cel mai cunoscut poet din România de dincolo de graniţe De aceea, oricare dintre Dvs poate să vorbească despre Vasile Tărâţeanu Poate chiar mai bine şi mai frumos decât mine Dar pentru că mie mi s-a oferit prilejul acestei laudatio, am să încep prin a aminti de înalta recunoaştere – pe care o reprezintă calitatea de Membru de Onoare al Academiei Române acordată recent lui Vasile Tărâţeanu – pentru meritele poetului, publicistului, fruntaşului vieţii publice, pentru talentul şi carisma sa aduse şi folosite total, ca şi în cazul lui Grigore Vieru, într-o neodihnită luptă personală pentru cauza limbii române şi pentru fortificarea circulaţiei sângelui în făptura Bucovinei întregi Este în primul rând lupta unui scriitor, a unui intelectual şi a unui om de cultură cu armele condiţiei sale: poezia, articolul, cuvântul Îi cunoaştem cu toţii cărţile, peste 20, mulţi îi citim punctele de vedere în publicaţiile pe care le-a fondat şi le conduce, precum ,,Arcaşul”, ,,Plai Românesc” Aş mai aminti, dintre gesturile sale reunificatoare cultural, antologia ,,Poezia Bucovinei”, pe a cărei copertă este reprodus gardul de sârmă ghimpată, văzut de aparatul fotografic al basarabeanului Alecu Reniţă, gard care acum, fizic, nu mai există, însă mental continuă să fie şi de multe ori să rănească la Roman Istrati 132 trecerile în România de dincolo de graniţe Dar pentru că astăzi, la iniţiativa profesorului, intelectualului Dan Lohănel, pe care nu putem decât să-l felicităm pentru o alegere atât de justificată, activitatea prodigioasă a lui Vasile Tărâţeanu este încununată la Suceava cu Premiul ,,Mihai Eminescu” Opera Omnia, consider că se cuvine să-l privim pe laureat în lumina numelui Poetului, despre care, mărturisea, într-o supremă închinare: ,,Ca la spovadă vin la el” Aşa că voi aminti, succint, faptul că este membru fondator al celei mai importante organizaţii neguvernamentale a românilor din Regiunea Cernăuţi, Societatea pentru Cultură Românească ,,Mihai Eminescu” (înfiinţată în 1989) şi că primul premiu important cu care a fost distins pentru creaţia sa poetică este Premiul ,,Mihai Eminescu”, decernat la Putna, în 1993, iar cele mai recente sunt tot ,,Mihai Eminescu”: Medalia ,,Mihai Eminescu”, acordată în 2010 prin Decret prezidenţial de Mihai Ghimpu, preşedintele Republicii Moldova, şi Premiul ,,Eminescu” şi Medalia ,,Teiul de Aur”, decernate astă vară de Editura Geea din Botoşani Am fost prezentă la această ceremonie, în spaţiul Sărbătorii Eminescu din iunie, din care decupez şi mărturisirea: ,,Trăim (Vasile Tărâţeanu şi soţia sa, Elena Tărâţeanu) de-acum pentru realizarea Muzeului ‹Mihai Eminescu› Cernăuţi El este ţelul vieţii noastre” Un ţel de asemenea reunificator, dintre acelea de care Bucovina, românii au atâta nevoie! Să ne dorim, aşadar, să fim cu toţii la Cernăuţi în ziua inaugurării acestui muzeu-simbol al României unite în cuget şi simţiri şi să-l felicităm pe prietenul, fratele nostru, apelativ cu care nu doar ni se adresează, dar pe care îl şi trăieşte exemplar şi mobilizator, Vasile Tărâţeanu!” 133 d’istrati: jupânii Mihai Varzari Nu inedită, dar extrem de densă este maniera prin care doi „amatori” într-ale cognitivului cromatic şi-au dezvăluit, săptămâna trecută, pe simezele de la Iulius Mall, personalităţile de „zugravi de subţire” Sub genericul „Confluenţe plastice”, Leonard Adrian Melich şi Mihai Varzari au reuşit, prin demersul lor, să reconfigureze sufleteşte privitorii ocazionali, dar şi pe cei care au venit special la vernisajul expoziţiei lor Prin talentul acestora, confluenţa de pe simeze a depăşit, indiscutabil, multe alte manifestări plastice cu mofturi profesioniste Nu e o noutate că Şcoala Populară de Artă „Ion Irimescu” de la Suceava, TAG-ul (Tonitza Art Group), Societatea Artiştilor şi Amicilor Artelor Plastice şi Alianţa Pro Bucovina au reuşit că impună un serios segment concurenţial pe piaţa plastică bucovineană Noi, ăştia de la „Jupânu”, ca pânditori constanţi ai fenomenului, putem să vă asigurăm că nu sunt puţine saloanele anuale ale artiştilor plastici amatori, care concurează de la egal la egal cu cele ale profesioniştilor Jupânul care scrie aceste rânduri şi care a mai văzut, la viaţa lui, muzee de artă şi expoziţii naţionale şi internaţionale, vă poate spune, cu mâna pe inimă, că a întâlnit, fără nici o surprindere, „amatori” care, prin talent şi expresivitate, pot trimite în penibil mulţi uap-işti profesionişti De multe ori, talentul şi, mai ales, forţa creatoare pot bate orice fel de şcolire închistată în dogme Socrate nu ştia să scrie, dar rămâne în istoria filosofiei un Roman Istrati 134 gânditor de geniu, mult mai profund şi mai original decât toţi masteraţii şi doctorii în filozofie, care împânzesc, cu sutele de mii, instituţiile academice din întreaga lume La urma urmei, academismul este, prin natura sa, o instituţie conservatoare Sadoveanu a rămas corigent la română şi Einstein repetent la fizică Profesorii lor, teoreticieni apretaţi şi cu feţe de scrumbii fierte, care i-au şicanat pe ăştia doi, au rămas în neantul anonimatului, în timp ce elevii lor umplu manualele de literatură română sau pe cele de fizică Despre Hegel se spunea că e retrograd şi mărginit şi că n-are viziune Cine-i Hegel în istoria filosofiei şi cine-s profii cu robe academice, care, în tâmpenia lor, l-au catalogat pe genialul german, fără a avea nici cea mai umilă urmă de discernământ? E dizgraţios să vezi diverse gospodine uapiste, care, în virtutea unor diplome obţinute pe la institutele de arte plastice (unde au excelat pictând stahanovişti, feţe de oţelari, ţesătoare şi utecişti fruntaşi), vin acum şi, cu superioritate dispreţuitoare, nici măcar nu participă la sărbătorile plastice ale amatorilor E meritul colegului nostru de redacţie Mihai Pânzaru-PIM că a îngropat infatuarea, că nu ţine nasul pe sus şi că este, de ani buni, alături de artiştii amatori Ba, mai mult, sprijină mişcarea acestora E simplu Nu poţi scoate un Dobrin sau un Hagi, dacă nu susţii sportul amator Nu poţi descoperi talente, dacă n-ai cenacluri literare pentru cei tineri Concluzia e că diferenţa calitativă între profesioniştii uapiştii şi amatorii într-ale plasticii e din ce în ce mai difuză O demonstrează Mihai Varzari Când, despre un om, citeşti că-i absolvent de drept la prestigioasa Universitatea „Al I Cuza” din Iaşi, că are master în „ştiinţe penale”, la „Spiru Haret”, din Bucureşti, te gândeşti că omul e artist în pus cătuşe, în flagranturi sau în destructurarea reţelelor mafiote şi nicidecum în mânuirea penelului Mihai Varzari are, înainte de toate, halucinantul talent de a imortaliza straniul Sunt bizare construcţiile sale cromatice Cel mai adesea, artiştii, atunci când vor să se exprime, vizavi de eternul feminin, 135 d’istrati: jupânii ori eşuează în nuduri deşănţate, într-o senzualitate lăbărţată şi dizgraţioasă, ori, dimpotrivă, se îneacă într-un lirism, pe cât de dulceag, tot pe atât de pueril Varzari a evitat aceste şabloane şi a imaginat irealul feminin doar din câteva tuşe subţiri, într-o glacialitate de albastru Spre deosebire de colegul său, Leornard Adrian Melich, care este un descriptiv, un pictural foto-cromatic şi care preferă exuberanţa culorii, Mihai Varzari e reflexiv şi îi place să trăiască pe pânză angoasele propriei sale singurătăţi Varzari nu-i risipitor de culoare, tuşele sale sunt fine şi inteligente Policromia i se pare o impietate Lucrările sale, bucată cu bucată, sunt tot atâtea poveşti de însingurare, devorată obsesiv şi chiar utopic Universul său este unul tulburător tocmai pentru că esenţializează ideatic fioruri de mari incandescenţă O incandescenţă pe care o criptează într-o manieră plastică strălucitoare Dacă am fi maestrul PIM, l-am sfătui pe Mihai Varzari să lase în ciumă dosarele penale şi să picteze cât vede cu ochii, cu mintea şi, mai ales, cu sufletul său Mihai Varzari are reverenţa Jupânului de Salon Roman Istrati 136 Sofia Vicoveanca Faima şi bănetul, astea-s repere actuale ale succesului După astea aleargă toţi, excluzând, din start, elementul cel mai important al succesului şi anume munca Când s-a aflat că avocaţii câştigă bine, toţi mucoşii semi-analfabeţi au dat năvală în facultăţile de drept, care, contra-cost, i-au primit cu braţele deschise De aia vezi, pe la televizor, politicieni sau tipi în robe plini de fiţe, care nu-s în stare să lege o frază mai acătării, fără a mutila limba română După aia, a fost moda contabililor Muieretul juvenil al patriei române a inundat academiile de studii economice, iar acum absolvenţii se calcă în picioare sau stau în şomaj şi-şi admiră diplomele frumos înrămate şi agăţate pe pereţi Au urmat şcolile militare, de poliţie sau jandarmerie S-au dus în cap şi astea La noi, în ţară, pe la începutul socialismului, toţi băieţii se înscriau la şcolile de tractorişti Ăştia câştigau cel mai bine Profele de franceză şi de chimie, repartizate în mediul rural, se spărgeau în figuri ca să se mărite cu un tractorist şi să miroase toată viaţa a anvelopă Cea mai fascinantă îndeletnicire şi care orbeşte şi aşa precara judecată a tinerilor din ziua actuală este show bizz-ul Mulţi se visează mari cântăreţi, mari interpreţi Nu toţi se nasc cu câte o privighetoare-n gât, cei mai mulţi au, în loc de corzi vocale, nişte cozi de măturoaie ori sârmă-nghimpată şi, când încep să fredoneze, ori cheleşti brusc, ori dai în apoplexie „Acum este o avalanşă de cântăreţi, toată lumea cântă”, spune 137 d’istrati: jupânii marea artistă a Bucovinei, Sofia Vicoveanca Câţi dintre ei vor scrie o pagină în istoria folclorului naţional, rămâne de văzut În artă, ca în orice domeniu, vârsta nu-i un criteriu valoric Dacă ar fi, am ajunge să omagiem un infractor doar pentru că a împlinit 90 de ani Dar, chiar şi aşa, trebuie să ţinem cont de experienţa, de maturitatea asumată axiologic a celor în etate Când e vorba de artişti, minima lor gestică e mai plină de semnificaţie decât tot circul mediatic pe care-l flutură puştimea îndoielnic de talentată De aceea, marii noştri artişti rămân, volens – nolens, repere culturale La cei 70 de ani, pe care i-a împlinit, vinerea trecută, pe 23 septembrie, Sofia Vicoveanca este un asemenea reper cultural, este model inconfundabil în peisajul interpretativ al folclorului românesc Ea şi-a conturat propria rezonanţă în mentalul naţional, tocmai pentru că vocea sa unică a îmbrăcat sentimente umane profunde Ea a obişnuit publicul cu „cântece de dragoste, de dor, de urât, de nuntă, de joc, cântece satirice, doine” Întâmplător sau nu, ultimul DVD („Oameni dragi şi lume bună”), dar şi albumul care se află, acum, pe ultima sută de metri („Lume dragă – am petrecut”), cuprind ambele câte 23 de piese, pentru că 23 este data în care artista a deschis ochii spre lume, într-o localitate de lângă Cernăuţi, Toporăuţi Tot în această toamnă, pe 1 octombrie, Sofia Vicoveanca va sărbători şi 52 de ani de carieră A debutat, în 1959, ca artistă profesionistă la Ansamblul „Ciprian Porumbescu” din Suceava, deşi vocea ei se făcuse cunoscută nu cu mult înainte De pe dealurile împădurite de la Vicov, cântecele Sofiei au ajuns repede pe scenele ţării, în albumele care se epuizau instantaneu, la radio, în spectacolele de televiziune şi, în scurt timp, cucerind aplauze, în Europa, America, Asia sau Australia Sofia Vicoveanca nu-i doar o interpretă, este o emblemă a Bucovinei, care înţelege să-şi completeze arta interpretativă şi cu o paradă a portului popular (la ultimul DVD, pentru fiecare piesă a îmbrăcat alt costum popular) Sofia este şi o împătimită culegătoare Roman Istrati 138 de folclor S-a dus, totdeauna, la sursă, pentru că a înţeles că numai vatra satului bucovinean este cea care păstrează, nealterată, originalitatea folclorului românesc De la primul ei album (1965) şi până la ultimul pe cale să apară, cariera artistei a desenat o sensibilitate unică, dar şi o copleşitoare forţă expresivă Sofia îşi subjugă publicul, îl pune în genunchi, să se roage, să plângă şi să jelească odată cu ea, îl ridică în slăvile bucuriei, îl face să dănţuiască vesel la nunţi sau să îşi îndolieze sufletul la necaz Să ne amintim numai personajul interpretat în „Baltagul” sau versurile de mare sensibilitate şi acurateţe lirică şi vom înţelege că, printre noi, respiră şi luminează forţa unei mari artiste a ţării Artistă pe care mulţi o păstrează în suflet ca pe o icoană dragă, tocmai pentru că le înnobilează viaţa Aşa să-i ajute Bunul Dumnezeu, Sofiei Vicoveanca! Şi nouă, la fel, ca să scriem cât mai des despre ea în această rubrică La mulţi ani! 139 d’istrati: jupânii Matei Vişniec Este evident că mondializarea îmbracă, de multe ori, forme aproape brutale de marginalizare sau chiar de ştergere a unor entităţi identitare E vorba şi de o preluare, uneori cam tâmpă, a unor modele, a unor paradigme cu totul străine spiritualităţii şi tradiţiei unei comunităţi Nouă, românilor, nu ne-a băgat nimeni pe gât Valentines Day, o sărbătoare a îndrăgostiţilor mult mai cu ştaif decât ţărănescul nostru „Dragobete” Am preluat sărbătoarea, fără nici un discernământ, doar aşa, pentru că e şic să ne americanizăm niţel, ca să părem mai civilizaţi Deşi cu siguranţă că nu Valentines Day, McDonalds sau Coca Cola ne pot face mai culţi, mai deştepţi şi mai civilizaţi Fondul problemei constă în aceea că astfel de modele de succes nu prea se lovesc bine cu structura noastră spirituală Sau, dacă totuşi se lovesc, o fac fix ca nuca de perete O fi modernizarea o formă a progresului, una necesară, cu siguranţă, dar ea nu-i şi o condiţie suficientă Civilitatea nu se realizează doar schimbând mângalăul cu maşina automată de spălat, ceaunul de tuci cu mult mai fiţosul cuptor cu microunde sau nelipsita farbă de ouă, folosită la Paşti, cu abţibilduri colorate cu chipul Mântuitorului Am preluat de-aiurea modele tembele, atât în ceea ce priveşte educaţia, privatizarea, modul de a ne îmbrăca şi de a mânca sau cel de a discuta despre dragoste Mai nou, ne învaţă vesticii toate chestiile astea de parcă noi am fi tâmpiţii planetei Ne-am modernizat atât de tare, încât am ajuns Roman Istrati 140 să facem Crăciunul în cluburi şi să sărbătorim Învierea Domnului făcând topless pe plajele de la Mamaia Mai nou, coşul pascal nu mai cuprinde ouă, pască, drob şi cozonac, ci o punguţă de canabis, o sticlă dintr-o băutură fiţoasă, cosmeticale de firmă şi, eventual, un bilet de intrare la o locantă, unde duduie, prea puţin liturgic, manele fără număr E halucinant, Paştele strămoşesc, ăla pe care ţăranii noştri îl întâmpină cu smerenie şi curăţenia sufletească, a încăput acum pe mâna nutriţioniştilor De parcă n-ar învia Mântuitorul, ci micuţul doctor Mencinicopschi Marile sărbători ale ortodoxiei au devenit, mai nou, tot atâtea afaceri de succes E vorba, aici, de turism ecumenic, de pelerinaje, de comerţ stradal cu iconiţe, cruciuliţe, mătănii, cărţulii ilustrate cu figuri de sfinţi şi alte alea, de nu le mai ştim numărul Ne tehnicizăm în deficitul spiritualităţii şi sacralităţii E pe cale să dispară până şi amărâta meserie de clopotar Acum, popa apasă pe un buton şi clopotele pornesc a bate singure, pe orice ton vrea prelatul (pentru cununie, într-un fel, pentru botez, pentru înmormântare, pentru grindină, pentru a alunga norii sau împotriva secetei, toate în alt fel) Există culte în bisericile cărora enoriaşii cântă blues, reggae sau hip hop Mişto, nu? Vorba lui Matei Vişniec, mâine, poimâine, vom vedea chipul lui Hristos pe cutiile de detergent sau pe diverse cosmeticale Se duce în ciumă toată pioşenia şi smerenia, atunci când faci comerţ cu chipul Maicii Domnului, ca să-ţi cumperi jeep sau s-o îmbraci în blănuri pe coana preoteasă Are dreptate Matei Vişniec Tocmai negustorii pe care Iisus i-a alungat din Templu, pentru că spurcau, cu mercantilismul lor, un loc sfânt, sunt acum chemaţi să organizeze spectacolul pascal Pentru că asta a devenit Învierea Domnului, un spectacol Mai nou, „enoriaşii” fumează în curtea bisericii, ascultând, la difuzor, slujba de Înviere, în timp ce mai trag câte o duşcă din „sângele Domnului” sau mai povestesc câte o glumă porcoasă, 141 d’istrati: jupânii râzând în hohote E limpede că decenţa în faţa sacrului e pe cale să devină o poveste nostalgică Nici nu-i de mirare, atâta vreme cât arhiereii mercantilismului sunt noii idoli ai gloatei Aproape că nici nu ne miră că un puşcăriabil ca Adrian Năstase, fost Messia social-democrat şi prim arhiereu la Palatul Victoria, vine, acum, şi ne spune că, cităm, crucindu-ne: „Iisus a fost răstignit în urma unui act, pe care astăzi l-am considera democratic”! Poftim de vedeţi ce zice ăsta Sigur nu i-a priit puşcăria Aşa că, dragă Matei Vişniec, nu mai fi nostalgic după sărbătorile pascale de odinioară Tu eşti un prea fericit, fiindcă trăieşti la Paris şi te întâlneşti cu realităţile româneşti doar din an în Paşti Noi respirăm această nenorocire zilnic Pentru că ai fost, totuşi, printre puţinii care şi-au manifestat nemulţumirea (mascată în amărăciune) faţă de desacralizarea celei mai mari sărbători a ortodoxiei, ţi-ai căpătat un loc pe catapeteasma „Jupânilor de Salon” * Cei care au trăit cultural şi înainte de ’90 au simţit eforturile pe care le făceau creatorii pentru a deconspira totalitarismul din interiorul său Era uşor să dezvălui realităţi, să faci analize sau să spui adevăruri dureroase, aflându-te dincolo de cortina de fier Nu ştim cât de sinceră era compasiunea celor de la „Europa Liberă” faţă de românii supuşi ororilor regimului ceauşist, cât de îndureraţi s-or fi simţit cei de la „Vocea Americii”, atunci când căinau lipsa hranei, căldurii sau supozitoarelor din România, sau câte insomnii or fi avut domnii de la „Deutche Welle” sau „BBC” din cauza frigului arctic, în care munceau românii, a îndoctrinării sistematice sau a cenzurii, dar cu siguranţă că vocile lui Noel Bernard, Cornel Chiriac sau Monica Lovinescu făceau o mult mai mare audienţă decât „din muzica popoarelor”, „noapte bună, copii”, „teatru radiofonic” sau alte emisiuni de succes ale radio-difuziunii naţionale Şi, apropo de creaţie, poate că se discută prea puţin faptul că, în interiorul blocului socialist, autorii opuneau formelor aberante de cenzură Roman Istrati 142 opere artistice, în care excelau subtilitatea şi logica echivocului În mod paradoxal, cenzura a indus la efortul de criptare metaforică şi la exprimări artistice de înalt rafinament Cenzura ceauşistă a obligat arta să se exprime „printre rânduri” Aşa se face că exerciţiile semantice au ridiculizat constant realismul socialist, trâmbiţat cu atâta zel de slujbaşii ideologiei şi de trompetiştii proletcultismului literar Era o încântare să urmăreşti cum, sub aerul sobrietăţii şi apretului socialist, teatrele româneşti (mai cu seamă cele bucureştene) puneau în scenă adevărate satire la adresa regimului şi a camarilei ceauşiste Şi asta, chiar sub nasul cenzurii Nu toţi cenzorii erau, însă, nişte dobitoci Mai erau unii şi deştepţi, şi şcoliţi De ăştia era mai greu de trecut Fenomenul cenzurii, în afară de mijloacele halucinate cu care opera, a creat, prin efectul „lovitorii cu manta”, o extrem de prolifică şi valoroasă literatură de sertar Creatorii ei erau „autori de cărţi moarte” Totodată, frustrarea creată de totalitarismul românesc a modificat şi destine umane Într-o accepţie generică, Matei Vişniec este un asemenea exemplu El este rădăuţeanul care, ajuns la Bucureşti, a fost asimilat urgent de lumea artistică a capitalei Ca voce personală a „Cenaclului de Luni”, Matei Vişniec, student la filozofie, în tinereţile sale, a intrat, curând, în conflict şi cu cenzura, dar şi cu sistemul de atunci Ăla, sistem troglodit, nu ăsta de acum, care pare o dulce adiere După ce a figurat strategic în zona cenuşie a literelor române (scena mare fiind ocupată de aplaudacii şi pupincuriştii literari ai regimului), după ce a cunoscut tratamentele „vigilenţilor” de la cenzură şi după ce a realizat că arta sa, poezia, proza, eseul filosofic sau teatrul, n-are nici o şansă de contact cu publicul, Matei Vişniec a „defectat” previzibil la Paris Experienţa aceasta face obiectul discursului epic, filosofic, dar şi etic al romanului „Sindromul de panică în Oraşul Luminilor” Alături de acest ultim roman, volumul de teatru, cuprinzând piesele „Occident Express” şi „Despre senzaţia 143 d’istrati: jupânii de elasticitate când păşim peste cadavre”, a oferit, împătimiţilor suceveni de lectură, prilejul savuros şi savant de a se întâlni cu un autor care şi-a transformat numele în renume şi vocaţia artistică unică în mod universal de respirare Acum, când avem cinematografe goale, biblioteci goale, săli de lectură în care bântuie doar praful, când galeriile de artă sunt locuri de odihnă pentru snobi sau spaţii de fandoseală pentru agramaţii protipendadei sociale sau când concertele simfonice ori cele corale sunt nişte bizarerii, Matei Vişniec trăieşte speranţa halucinantă a recuperării morale prin arta dramatică Pentru că a realizat „joncţiunea” între teatrul absurdului şi absurdul istoriei (absurdul totalitarismului ceauşist), arta sa l-a transformat, din „autor de cărţi moarte” (timbru al generaţiei optzeciste), într-un autor de originală substanţă şi de imensă notorietate E super fluu să mai argumentăm de ce Matei Vişniec, proaspătul oaspete la el acasă, în Bucovina, cu ocazia lansării celor două cărţi ale sale, dar şi a întâlnirilor cu cititorii săi, ilustrează în acest număr, galeria Jupânului de Salon * Despre Matei Vişnec s-a spus că „este cel mai important dramaturg pe care îl are literatura română contemporană” Asta sună bine Atâta doar că Matei, de prin 1987, nu mai scrie în România, ci la Paris, unde, de altfel, şi lucrează, ca redactor la „Radio France Internationale” În opinia sa, afirmarea unei literaturi naţionale, pe plan european sau chiar mondial, nu este posibilă, decât atunci când ea are ca suport de comunicare o limbă de circulaţie mondială De aceea, Matei a rămas la Paris şi de aceea scrie în franceză Probabil că, dacă ar fi rămas în ţară, piesele sale (care oricum erau cenzurate în perioada comunistă) nu ar fi ajuns să fie jucate, acum, de la Moscova, la Teheran, de la New York, la Tokio sau pe scenele din Canada, Italia, Germania, Franţa, Ucraina, Ungaria, Bulgaria şi, evident, România Asta, pentru a înşira doar câteva ţări, unde teatrul lui Matei Vişnec a ţinut capul de afiş Roman Istrati 144 Cei care-l ştiu, cei care l-au citi şi-l respectă au avut ocazia, sâmbăta trecută, să-l întâlnească în amfiteatrul „Leonida”, de la Universitatea „Ştefan cel Mare” de la Suceava Şi nu doar să-l întâlnească, ci să şi discute cu el Asta, cu ocazia reeditării, la „Cartea Românească”, din Bucureşti, a unui volum de teatru, care cuprinde piesele „Omul pubelă” şi „Femeia ca un câmp de luptă” Deşi Matei Vişnec are, în acest moment, arta vervei oratorice, a vivacităţii captării auditoriului, el rămâne, totuşi, un introvertit, un creator care nu-şi etalează emoţiile, dar care ştie să le povestească cu o savoare purtătoare de inefabil Aşa cum spunea şi prof univ dr Mircea A Diaconu, cel care i-a recenzat volumul: „Matei Vişnec, spre deosebire de foarte mulţi scriitori români, nu se transformă într-un personaj, care să-şi contemple şi să-şi savureze prestigiul şi gloria, şi nici nu cade în extrema cealaltă, care este complementară cu prima, aceea a boemiei” Matei nu face parte din acea categorie de scriitori care, după primele succese literare, se retrag ori în turnul lor de fildeş, ori la bodegă, pentru a proba o anume mondenitate perdantă Nu, Matei Vişnec, după fiecare succes, a ales să uite totul şi să o ia de la capăt An de an el, vine în Bucovina, la Rădăuţi, pentru a-şi vedea părinţii şi pentru a se întâlni cu prietenii De fapt, în aula universităţii sucevene, au fost alături de el numai cei care-i sunt apropiaţi sau care, într-un fel sau altul, au devenit prieteni ai cărţilor lui În secret vorbind, Matei vine în Bucovina ca să-şi încarce bateriile, să revadă locurile acestui frumos spaţiu şi duce, de fiecare dată, cu el, la Paris, încărcătura de idei şi simboluri cu care l-a hărăzit acest pământ Pentru gestica sa generoasă, pentru apropierea sinceră faţă de cititorul bucovinean, l-am investit, acum, în Săptămâna Patimilor, pe Matei Vişnec cu titlul de Jupân de Salon 145 d’istrati: jupânii …şi alţi jupâni 147 d’istrati: jupânii Rodica Alexandru E greu, în ziua de azi, să faci vorbire, în România, despre eleganţă, distincţie şi mai ales excelenţă identitară Ţara a încăput pe mâna unor sfertodocţi de imensă notorietate, dar şi de-un la fel de imens amuzament Când şefii învăţământului românesc amputează gramatica română sau când demonstrează că sunt depozitarii unor fundamentale lacune de cunoaştere, când tot felul de politruci au ajuns să imagineze proiecte educaţionale, deşi ei şi-au luat licenţele la apelul de seară, e firesc să devii nostalgic al vechii şcoli româneşti Spunem asta cu toată responsabilitatea Şcoala românească a fost, prin performanţele ei, o formă de rezistenţă împotriva tembelismului ceauşist Pe cât de prost şi neinstruit era Scornicitul, pe cât de toantă infatuată era „savanta de renume mondial”, tot pe atât de descuiaţi la minte erau micile genii din băncile, sălile de clasă şi aulele României Olimpicii ţării, ăia care-şi construiau performanţele prin biblioteci, cu nasu-n cărţi, într-un cuvânt „tocilarii” mioritici erau prea puţin băgaţi în seamă de conducerea de partid şi de stat Asta, pentru că erau periculos e deştepţi Ceauşismul premia sportivii, aruncătorii cu discul şi cu suliţa, cu ciocanul sau măslina, discipline pentru care nu-ţi trebuie prea multă minte Profesorii de tumbe şi discipolii lor primeau premii, medalii, onoruri şi multă băgare în seamă E meritul unor dascăli adevăraţi că au reuşit să insufle demnitate celor care vroiau să se specializeze în fizică cuantică, şi nu în „mersul piticului”, în Eminescu, Blaga şi Cioran, şi nu în „săritura broscuţei” Roman Istrati 148 sau altfel de genialităţi de astea sportive Gândiţi-vă că un notoriu personaj politic din România actuală se lăuda că el n-a citit, în viaţa lui, nici o carte Halucinant! Aici am ajuns Din cauza asta, trebuie să acordăm, în fie ce secundă, o reverenţă faţă de toţi cei care n-au lăsat să piară şcoala românească, faţă de toţi cei care, indiferent de forma de guvernare, au făcut din catedră un altar, din elevi, nişte enoriaşi adevăraţi şi din lecţiile predate, nişte adevărate predici de viaţă Astfel de oameni merită toată dragostea noastră Despre două distinse doamne, care au desenat, prin vocaţia şi talentul lor, destinele multor generaţii de elevi facem astăzi vorbire Două doamne care, iată, reuşesc şi acum, la vreme de pensie, să ne surprindă cu talentul, cu vitalitatea şi mai ales cu frumuseţea lor sufletească Jupânul care scrie aceste rânduri a fost şi rămâne un îndrăgostit de cumpătarea, de luciditatea, de calmul şi tactul pedagogic, de abilitatea şi inteligenţa cu care fosta directoare a Liceului „Ştefan cel Mare” din Suceava a reuşit să opună dictaturii politice performanţele pedagogice Atâta timp cât a condus cea mai veche şi prestigioasă instituţie de învăţământ din Suceava, Rodica Alexandru a ştiut să ţină la distanţă politrucii, semianalfabeţii, instructorii de UTC şi activiştii de partid, care aveau două clase mai mult ca trenul şi care se băgau în seamă prin consiliile profesorale de la „Ştefan” Doamna Alexandru a protejat şcoala de noxele politice, care intenţionau să ideologizeze până şi tabelul lui Mendeleev „Ştefaniştii” se simţeau protejaţi, fiindcă erau în dirigenţia unei echipe de dascăli iluştri Iulia Leo-Miza, cu distincţia ei aristocratică, Emil Ursu, genialul latinist, halucinantul, enciclopedistul fizician, entomolog şi, mai ales, dascăl Ioan Nemeş, profesorul Ştefănescu, cel arestat de securitate pentru că a recitat „Doina” lui Eminescu în clasă, pe vremea când eram sub ocupaţie sovietică, sau Nae Lungu, matematicianul care băga câte o generaţie întreagă de absolvenţi la Politehnica din Iaşi, sunt doar câteva exemple de ilustre figuri 149 d’istrati: jupânii pedagogice de la „Ştefan” La fel de îndrăgostit a fost şi rămâne semnatarul acestor rânduri de doamna Aura Pan, cea care, în memoria colectivă suceveană, n-a fost doar una dintre frumuseţile târgului, ci şi o profesoară care a reprezentat Suceava la cel mai important concurs de perspicacitate şi cunoştinţe generale care s-a organizat, pe vremuri, în România, sub auspiciile televiziunii naţionale Ea, împreună cu alţi deştepţi ai Sucevei, au adus lauri pentru judeţul nostru Cu sufletul ei, iluminat ca o catapeteasmă de flori încărcate de rouă, Aura ne-a oferit, împreună cu Rodica Alexandru, un recital plastic fabulos Expoziţia lor, vernisată de curând, reprezintă nu doar un eveniment cultural de mare vibraţie şi frumuseţe, ci şi un gest de delicateţe şi distincţie „Florile”, pe care cele două doamne le-au oferit iubitorilor de artă, pe simezele la „Iulius Mall”, reprezintă cel mai frumos mărţişor pentru suceveni, dar şi cel mai frumos cadou, pe care cele două doamne şi l-au oferit lor, de 8 martie Să nu uităm că expoziţia de la „Iulius Mall” marchează şi cel mai spectaculos debut plastic, doamna Rodica Alexandru ieşind, la vârsta de 80 de ani, pentru prima dată pe simeze Jupânul le doreşte viaţă lungă în galeria atât de elitistă „a zugravilor de subţire” Roman Istrati 150 Sanda Maria Ardeleanu Deşi e un municipiu de talie medie, Suceava se poate mândri, totuşi, cu o istorie bogată şi cu obiective turistice şi culturale de primă mână Nu toţi sucevenii sunt ticăloşi şi nevrednici, cum poţi întâlni prin alte părţi La noi, cetăţenii nu fură apa din calorifere, ca să facă baie, nu-şi încălzesc locuinţele cu paie şi balegi uscate, nu beau toţi numai rachiu de pufoaică şi nu mănâncă doar borş de ştevie, îndulcit cu mentosan Oamenii sunt parcă oleacă mai gospodari, mai aşezaţi şi mai chibzuiţi Suceveanul nu e tipul de om leneş, care doarme, şi vara, şi iarna, pe cuptor, care cere, tot timpul, de mâncare şi se dă jos de acolo numai atunci când merge la privat Nu, sucevenii se foiesc, de dimineaţă, până seara, după treburile lor, îşi văd de servicii sau de afaceri, aleargă cât îi ziulica de lungă şi, oricum, nu stau să caşte gura la lume ca proasta la Gerovital Oamenii sunt simpli şi curaţi, cei mai mulţi dintre ei, cu bunăcuviinţă şi respect, ştiu încă să se salute între ei şi să schimbe două vorbe şi probabil că încep să se europenizeze mai repede decât românii de prin alte părţi Dar nu-i mai lăudăm atâta pe sucevenii ăştia, că o să creadă Ion Lungu că-i stareţ peste un municipiu de maici Cu siguranţă, însă, că una din podoabele oraşului nostru este Universitatea „Ştefan cel Mare” Cu calm şi profesionalism, cum se zicea pe vremuri, universitatea suceveană şi-a construit propriul statut şi propria imagine, în spaţiul universitar naţional Ea e suficient de bine cotată, pentru a fi agreată de absolvenţi de liceu 151 d’istrati: jupânii din toate colţurile ţării Iar cei care şi-au luat licenţa sau masteratul în campusul din Areni, în marea lor majoritate nu se fac de râs pe unde ajung Ne-ar trebui o carte întreagă, dacă am vrea să scriem despre proiectele iniţiate, desfăşurate şi finalizate de Universitatea „Ştefan cel Mare”, sau să scriem despre parteneriatele şcolii superioare sucevene cu instituţii academice similare din ţară sau străinătate E clar că nu se doarme în Senatul universităţii şi, cu atât mai puţin, la nivel de facultăţi sau catedre Numai dacă ar trebui să înşiruim congresele naţionale şi internaţionale, organizate la Suceava, şi numele prestigioase ale celor care au trecut pragul universităţii, ar trebui să folosim un ziar întreg Evident că, an de an, conducerea universităţii face eforturi serioase pentru îmbunătăţirea condiţiilor de viaţă şi de studiu ale studenţilor Amfiteatre noi, laboratoare moderne, cu aparatură de ultimă generaţie, terenuri de sport, într-un cuvânt, tot ceea ce e necesar pentru desfăşurarea actului educativ, în condiţii care să se apropie de cele din vestul Uniunii Europene Cu bani sau fără bani, universitatea şi-a pus în practică proiectele pe care şi le-a propus Nu degeaba Ministerul Educaţiei şi Cercetării a premiat-o şi i-a dat şi o diplomă Nu vă speriaţi că nu-i vorba de metoda comunistă, când premiantul primea o coroniţă, o strângere de mână tovărăşească şi două cărţi de poezii de Topârceanu şi Coşbuc Premiul pentru multiculturalism e în valoare de 6 miliarde de lei Suficient de baban, premiul ăsta, iar cu banii obţinuţi se poate iniţia sau finaliza o investiţie O motivaţie în plus pentru universitate să facă, în continuare, eforturi în plus pentru dotările didactice şi cele necesare cercetării De fapt, universitatea suceveană ocupă un onorabil loc 14, în topul universităţilor din România, la capitolul cercetare ştiinţifică Noi n-avem banii ministrului Cristian Adomniţei, dar, aşa cum aţi văzut, din când în când, premiem şi noi pe câte cineva de la Universitatea „Ştefan cel Mare” Pentru această săptămână, premiantul de la rubrica Jupânului de Salon este doamna prorector Sanda Maria Ardeleanu Dixit Roman Istrati 152 * Vă prezentăm, de data asta, un singur personaj, cu două feţe Un Ianus, pe care politica românească nu pridideşte să-l xeroxeze în sute şi mii se exemplare Nu ne putem bucura de lumina unui gând sau a unui gest, pentru că, imediat, în subsidiar, apare chipul diform al fariseismului, nu putem măsura sufleteşte generozitatea şi filantropia, fiindcă, imediat, cineva descoperă un înţeles ascuns Până şi mecenatul e suspectat că ar avea un suport egoist şi egocentric Morala pare mai curând o ţigară puturoasă, care se fumează singură, iar principiile ei pot fi îndrumare canonice doar pentru fraieri şi văzduhişti şi nicidecum pentru elitele cinice şi hrăpăreţe ale acestui început de mileniu E destul de anevoios să discerni profilul unui Jupân de Salon, iar când, totuşi, ai norocul să descoperi unul, iată, te trezeşti că personajul luminos poate fi, în aceeaşi secundă, la fel de dezamăgitor, de penibil şi revoltător de incert Chiar ne bucuram s-o găzduim pe Sanda Maria Ardeleanu în salonul eleganţei, a distincţiei sufleteşti şi a solidarităţii necondiţionate Ca să nu pară că filosofăm pe arătură despre etică şi filantropism, o s-o luăm punctual Televiziunea suceveană „Intermedia” a difuzat un material, dacă nu revoltător, cel puţin capabil să ne umple de amărăciune O familie din cartierul Zamca, rămasă, în plină iarnă, fără lemne de foc, s-a văzut nevoită să dezmembreze bucăţi din mobilierul din casă, pentru a avea ce băga în sobă Poate că părinţii, ajunşi într-o situaţie atât de strâmtorată, s-ar fi descurcat, într-un fel sau altul, dacă era vorba numai de confortul lor Disperarea lor a fost cu atât mai mare, cu cât au văzut că gerurile acestei ierni siberiene pun în pericol şi sănătatea celor trei copii ai lor, între care unul, un bebeluş de doar două luni Sunt sute de mii de cazuri de o asemenea gravitate, în România actuală, în România asta, pe care tot o modernizăm, de când hăul şi părăul, irosind resurse materiale şi chiar vieţi omeneşti, fără a se întrezări vreun rezultat palpabil Modernizarea asta a făcut ca 153 d’istrati: jupânii 41% din populaţia României să ajungă la limita sărăciei Suntem pe primul loc în Europa, la capitolul ăsta Noi suntem, cu modernizarea ţării, cam la nivelul la care erau occidentalii pe la sfârşitul mileniului trecut Când noi descoperim fierul de călcat, alţii deja au inventat textilele care nu mai trebuie călcate Totul se datorează clasei politice inepte, incapabile şi cu o cultură politică din zona primitivismului rapace Familia din Zamca este efectul managementului tembel, cu care s-a gestionat „modernizarea” României Când ajungi să vezi că nişte părinţi au ajuns să pună pe foc uşile de la şifonierul cu haine, pentru a nu muri de frig, stai şi te întrebi când această disperare va lovi şi în standardul lor alimentar Cu ce se hrănesc oamenii ăia şi de ce bebeluşul de două luni e unul din milioanele de copii care vor forma următoarea „generaţie de sacrificiu” Numai când un astfel de caz absolut revoltător răbufneşte în presă, atunci se sensibilizează şi autorităţile Dar unde mă-sa, în ciumă, au dormit instituţiile statului, de s-a ajuns la o astfel de situaţie abominabilă? Dacă nu făcea „Intermedia” vâlvă, slujbaşii primăriei cloceau, şi acum, bine, mersi, la căldurică, fără să le pese de ce se întâmplă în realitate Păi, de când televiziunile trebuie să se ocupe de problemele cetăţenilor? Sau poate că la ultimele alegeri am votat televiziuni, nu consilieri locali? Datorită presei, s-a urnit şi primăria şi a trimis familiei amărâte din Zamca lemne de foc, până la sfârşitul sezonului rece Băi, voi, ăştia care vreţi să ne convingeţi că debordaţi de compasiune, ia, faceţi bine şi le cumpăraţi amărâţilor din Zamca şi un şifonier nou, cu uşi, ca să nu-şi mai amintească bieţii copilaşi prin ce coşmar au trecut ei şi părinţii lor! Cam lungă introducerea pentru un Jupân de Salon! Dintre toţi politicienii locali, doar Sanda Maria Ardeleanu a rezonat la drama familiei din Zamca Ea le-a trimis, în nume propriu, pachete cu alimente, rechizite şcolare, hăinuţe şi încălţări celor trei copii, care n-au absolut nici o vină că părinţii lor sunt săraci lipiţi pământului Roman Istrati 154 Gestul acesta demonstrează că Sanda Maria Ardeleanu nu-i străină de realităţile dureroase ale comunităţii din care face parte şi, în plus, atunci când e nevoie, ştie că intervină în mod hotărât Din păcate, în cazul familiei din Zamca, gestul doamnei Ardeleanu nu a fost copiat şi de alţi colegi parlamentari sau politicieni locali Dacă, la acest gest, adăugăm şi faptul că, prin eforturile doamnei Ardeleanu, s-a deschis, în sfârşit (după 3 ani), şi Biroul Francez, de la Casa Prieteniei din Suceava (eveniment cu adevărat notabil, care pune Bucovina în contact direct cu francofonia), atunci veţi înţelege de ce Sanda Maria Ardeleanu este cea mai corectă alegere a Jupânului de Salon * Ştiţi glumiţa lui Arghezi cu „una spunem, alta fumăm” Era vorba despre un înalt activist de partid, care, în timp ce, înăuntru, înfiera cu mânie proletară orânduirea capitalistă, afară, în pragul prăbuşirii, trăgea ţeapăn în piept fumul unei ţigarete Kent Ţigaretă extrasă dintr-o elegantă tabacheră de argint şi aprinsă, cu o tot atât de elegantă brichetă „Zippo”, cu gaz de ăla fin Că doar n-o fi fumând vrăjmaşul pieţei libere şi al profitului mahorca turtită din buzunarul de pufoaică şi aprinsă cu electrodul de la aparatul de sudură! De fapt, Arghezi nu făcea decât să ştampileze, cu umorul său ascuţit, noua clasă politică din România postbelică, proaspăta burghezie proletară, de care însuşi Lenin ne sfătuise să ne ferim ca dracul de tămâie Arghezi, însă, nu se referea la un tip anume, la un tovarăş concret, în carne şi oase, ci la armata de cocălari politici prespălaţi, care, cu timpul, uitaseră mirosul de uzină şi de unsoare de şaibă, în favoare odecolonolui rusesc şi a parfumului facturat cu găleata Arghezi înfiera, nu cu mânie proletară, ci cu umorul răspopitului, care suflă şi-n iaurt, năravul clasei politice de a promite una şi de a face, în realitate, pe dos Ne repugnă şi ne este şi lene să desfăşurăm, aici, pomelnicul promisiunilor electorale, de care s-a ales praful şi pulberea, sau 155 d’istrati: jupânii fiţoşeniile de operetă ale fruntaşilor politici, care exersează minciuna şi gargara pe la parangheliile naţionale Fariseismul popesc, bărbierit şi înţolit cu Armani, păşind pe podiumul prezentărilor de modă politică, sub fleşurile populismului retardat şi în aplauzele gloatei prosternate admirativ, asta-i imaginea sublimului politic, ce însoţeşte sărăcia şi calicia românească Românul de rând nu mai sesizează dimensiunea şi realitatea patriei sale, pentru că i se bagă, zilnic, pe gât alte şi alte Românii, străine fiinţei sale România violentă din beciurile poliţiei, România evazionistă din scriptele ocultelor contabile, România mizeră şi boschetară, România vulgarităţii stradale şi a prostituţiei morale, România insalubrităţilor mortale sau România papagalilor cu papion, a analfabeţilor cu ştaif şi a parlamentarismului guraliv sunt doar câteva exemple de substitute naţionale Politicienii noştri una vorbesc, la Cameră, şi alta fumează, în teritoriu Sunt, însă, şi excepţii Cel mai la îndemână exemplu este, din fericire, unul sucevean Ştiţi că, pentru legea educaţiei, au fost luate în calcul varianta prezidenţială, recte proiectul Miclea, şi cea ministerială, făcută pe genunchi şi după celebrul dicton „fă-te că munceşti ceva” Ca să împace şi proprietarii de capre, şi producătorii de verze, guvernul şi-a asumat proiectul ministerial, împănat cu amendamentele partidelor parlamentare Unul dintre amendamente a fost propus de Sanda Maria Ardeleanu, deputat PD-L de Suceava Dacă tot e vorba depolitizarea învăţământului românesc, atunci e normal ca demnitarii să nu cumuleze şi funcţii universitare de conducere Această disjungere face obiectului amendamentului propus de doamna Ardeleanu, inspirat din varianta Miclea, la legea educaţiei Vă veţi întreba ce are amendamentul cu prefectura, pardon, cu rubrica Jupânului de Salon? Păi, are fiindcă, imediat după ce amendamentul Sandei Maria Ardeleanu a fost luat în calcul, aceasta a depus, pe masa lui Adrian Graur, rectorul universităţii „Ştefan cel Mare”din Suceava, şi pe biroul Senatului universităţii, cererile de autosuspendare din Roman Istrati 156 funcţia de prorector, pe care o deţinea doamna Ardeleanu Pe lângă cea de deputat Pentru asumarea acestui gest de demnitate morală şi pentru că a demonstrat că nu „una vorbeşte şi alta fumează”, Sanda Maria Ardeleanu primeşte, chiar de la începutul anului şcolar, coroniţa Jupânului de Salon 157 d’istrati: jupânii Vasyli Boeciko Popoarele au, în istoria lor, anumite momente de iluminare şi de deşteptare a spiritului naţional Sunt momente în care energiile naţionale converg către un ideal comun Sunt momente de clarviziune ale conştiinţei naţionale Atunci, luciditatea unui popor vede, în mod distinct, care-i calea de urmat Este, cu alte cuvinte, momentul în care un popor îşi lasă deoparte necazurile diurne şi-şi vede cu claritate viitorul La unele popoare, aceste momente sunt mai dese, la altele ele se întâmplă din an, în Paşti Depinde de AND-ul fiecărei naţii, de structura şi dinamica sa şi, nu în ultimul rând, de înţelepciunea elitelor sale Aceste momente de iluminare devin repere în istoria naţională România a trăit astfel de clipe: 24 ianuarie 1859 (Unirea principatelor), 1877 (cucerirea independenţei), 1918 (crearea României Mari) şi 1989, anul pe care românii ar putea să-l numească „sublimul însângerat”, adică anul în care teroarea şi dictatura ceauşistă au fost înlocuite cu libertatea şi democraţia Şi Ucraina a trăit astfel de momente majore Unirea Ucrainei de Est cu Ucraina de Vest, la 22 ianuarie 1919, sau declararea independenţei Ucrainei, în 1991 când, în urma puciului comunist eşuat, de la Moscova, mai multe foste republici sovietice au hotărât să se desprindă iremediabil de URSS Sub conducerea preşedintelui Cravsiuk, ţara a devenit stat independent şi unitar Astăzi, aşa cum arăta, într-un recent interviu, Excelenţa Sa Vasyli Boeciko, consulul general al Ucrainei la Suceava, „statul ucrainean se dezvoltă ca un Roman Istrati 158 stat democratic şi de drept, care-şi construieşte societatea civilă după modelul european, mărturisind valorile europene şi tradiţiile culturale În politica externă, Ucraina îşi continuă drumul spre integrarea europeană, dezvoltând relaţii de prietenie cu ţările vecine, în mod special cu România” De fapt, prezenţa domnului Boeciko la Suceava, printr-un al doilea mandat de diplomat, este, prin ea însăşi, o garanţie a dezvoltării relaţiilor de bună vecinătate şi de normalitate dintre cele două ţări Dovadă stau acţiunile, proiectele şi programele care au fost iniţiate, patronate sau sprijinite de Consulatul General al Ucrainei de la noi Etnicii ucraineni din circumscripţia consulară suceveană nu au a se plânge că patria lor, Ucraina, i-a uitat Kievul, prin corpul său diplomatic şi nu numai, menţine, aşa cum arată şi domnul Boeciko, „tradiţionalele legături cu diaspora şi concetăţenii săi, realizând proiecte importante în sfera cultural-umanitară” Un vector activ în acest proces este filiala Uniunii Ucrainenilor din România, de la Suceava Profesorii Ioan Bodnar şi Lucia Mihoc, în calitate de lideri ai comunităţii ucrainene din judeţ, au imprimat o dinamică aparte manifestărilor culturale şi spirituale, prin care comunitatea ucraineană să-şi facă simţită prezenţa Presa suceveană nu doar că a consemnat toate aceste eforturi ale concetăţenilor noştri, dar a contribuit la desenarea mai exactă şi corectă a vizibilităţii etniei ucrainene, în comunităţile locale, în care aceasta trăieşte şi-şi desfăşoară activitatea Important e că, pentru ucrainenii din România, consulatul de la Suceava e perceput nu doar ca o instituţie care pune vize sau taie panglici inaugurale, ci ca o instituţie care le apără interesele, care-i reprezintă şi care poate asculta şi transmite problemele lor acolo unde trebuie Printre manifestările organizate, cu prilejul aniversării a 21 de ani de la dobândirea independenţei de către Ucraina, consulatul general şi UUR Suceava au organizat o serie întreagă de manifestări: expoziţia, deja tradiţională, a pictorilor din diaspora ucraineană, 159 d’istrati: jupânii participanţi la plenerul de pictură „Bucovina – trecut, prezent şi viitor” (anul acesta au fost artişti din Canada, Cehia, România şi Ucraina), organizarea unei excepţionale expoziţii de goblenuri, la Cernăuţi, eveniment purtând semnătura doamnei Nadia Boeciko, soţia consulului general al Ucrainei la Suceava, organizarea unei expoziţii de pictură în duet (Ioan Bodnar şi Radu Bercea), expoziţia de fotografie „Ucraina independentă Feţele istoriei”, datorată unui cunoscut artist fotograf din Ucraina, pe nume Volodymyr Repik, vernisarea, chiar în ziua de 24 august, Ziua Independenţei Ucrainei, a expoziţiei de pictură „Artă şi prietenie” (cu semnăturile artiştilor V Tipa, I Csukat, I Dzubinski, Gh Ropciuc şi I Bodnar) Să nu uităm că acelaşi consulat general de la Suceava a făcut toate diligenţele pentru ca relaţiile dintre zone din România şi Ucraina să capete contur nu doar pe hârtie Cu sprijinul consulatului, s-au semnat acordurile şi parteneriatele dintre judeţele Suceava, Botoşani şi Neamţ cu regiunile Ivano-Frakivsk, Ternopil şi Hmelniţk Consulatul colaborează strâns şi cu ministerul culturii, dar şi cu departamentul pentru relaţii interetnice, din cadrul guvernului României, şi este un pivot semnificativ în cadrul programului operaţional „Ucraina – România – Republica Moldova”, realizat cu fonduri europene Pentru viitorul apropiat, consulatul va sprijini organizarea „Zilelor teatrului ucrainean”, la Suceava, dar şi prezentarea potenţialului economic, cultural şi turistic al Ucrainei, în judeţele Suceava şi Botoşani Deci, s-a înţeles: consulatul general al Ucrainei de la Suceava nu-i doar o simplă reprezentanţă diplomatică, unde flutură un steag la poartă, ci o instituţie implicată activi în dezvoltarea relaţiilor româno-ucrainene Aceasta este şi cauza pentru care consulul general Vasyle Boeciko, doamna Nadia Boeciko, o distinsă artistă, şi întregul personal al consulatului ocupă cu brio rubrica Jupânului de Salon Roman Istrati 160 Traian Căldare Probabil că, acum, mai mult ca oricând, se vede treaba că, pentru a respira aerul performanţei, nu-i suficient heirupismul, patriotismul local, entuziasmul popular sau sufletismul unor împătimiţi de sport A murit secretarul de partid, care trasa sarcini pe linie de sport, care recomanda echipajului de 8 plus 1 vâsle să facă economie şi să renunţe la ăla, 1, cârma urmând să fie ţinută de către cineva dintre ceilalţi vâslaşi, iar voleibaliştilor le reproşa că n-au scos măcar un egal de 3-3, într-un meci oficial Sportul românesc a avut şi „specialişti” dintr-ăştia Au fost şi vremuri troglodite, în care golful era considerat un joc imperialist, tenisul de câmp era cosmopolit, iar hipismul era sportul deviaţioniştilor troţkişti Emanciparea prin sport era controlată drastic de ideologii comunişti, iar marii performeri ai sportului românesc, atât în ţară, cât şi în străinătate, erau pururi secondaţi de diverşi căţei politici, activişti puţintei la minte, dar cu norme politice şi informative bine conturate (şi renumerate) Indiferent că era vorba de loturile naţionale sau de sportul de masă, peste tot întâlneai politruci, care, de cele mai multe ori, încurcau sau puneau beţe în roate cu ideile lor tâmpite, iar în cele mai fericite cazuri, produceau greaţă printre sportivi, prin comportamentul lor toxic „Oficialii” ăştia, care căpuşau politic sportul naţional, reprezentau, de fapt, o faună fetidă, care angaja un fenomen de masă, în zona gri a delicvenţei şi infracţionalităţii Când scorurile unor meciuri de fotbal, handbal, baschet, volei sau 161 d’istrati: jupânii hochei se stabileau în birourile unor generali de miliţie, armată sau securitate sau erau dictate de primii secretari, ori veneau direct de la comitetul central al PCR, eforturile sportivilor şi ale stafurilor tehnice erau trimise în derizoriu, iar competiţia autentică era viciată cu o mitocăneală debordantă Flagelul mistificării din politică cangrena serios şi organismele sportive Nu-i vorbă, trânteli de meciuri, blaturi şi fuşărăi de culise se făceau şi atunci şi se fac şi acum, iar noi, românii, dacă nu suntem în stare să desenăm o etică sportivă, pe care s-o şi respectăm, măcar să încercăm să practicăm un sport al decenţei şi onestităţii comportamentale La urma urmei, în spatele marilor performanţe stau mari caractere, oameni din zodia ireproşabilului moral şi al verticalităţii spirituale, şi nu pitici politici, colportori de duzină sau artişti ai mânăriilor specifice actului infracţional Ştiţi cum este şi cum funcţionează raportarea la performanţă E şi cazul voleiului sucevean Cât echipa s-a mişcat în lamentabilul anonimat al seriei a doua valorice, n-am avut parte decât de bocitoare, de căinări, de scuze reale sau închipuite sau de veşnicul refren al jenei financiare Acum se pare că problema financiară nu mai reprezintă un impediment şi, deci, accederea în elita voleiului naţional se reclama de la sine Antrenorul Victor Pancu n-ar mai fi avut argumente pentru a justifica un eventual eşec Bine că s-a terminat cu bine şi sperăm că jucătorii, antrenorii şi susţinătorii echipei şi-au învăţat bine lecţia performanţei Vorba lui Valerică Gherasim, preşedintele CSM Suceava, şi nu numai a lui, „greul abia de acum începe” Ideea e să ne menţinem în prima divizie şi nu să facem doar turism, timp de un an, pe la mesele alese De fapt, greul a început în 1958, când Suceava avea o echipă de Doamne-ajută, în a doua divizie valorică, dar când, în urbea noastră, a aterizat medicul stomatolog Traian Căldare La doar 26 de ani, acesta şi-a început practicarea profesiunii la „Tinda lungă” (aşa era poreclită policlinica regională Suceava, fiindcă avea un gang lung şi era prea puţin primitoare) Roman Istrati 162 Despre medicul Căldare se ştia că este şi un jucător de volei foarte talentat (jucase la Tractorul Braşov şi Universitatea Cluj) Aşa că Traian Căldare, despre care deputatul Gabriel Gospodaru spune că stomatologia modernă la Suceava a început cu acest tânăr bistriţean, care era, în plus, şi un talentat voleibalist, a şi fost rapid cooptat în echipa de volei Voinţa Suceava (actualmente CSM LPS Suceava) Cu sprijin nemijlocit sau doar din culise, Traian Căldare a ajutat voleiul sucevean să acceadă, de trei ori, în prima divizie a ţării Prima dată, în 1961, cu echipa „Fulgerul Suceava” (era patronată, atunci, de Poşta Română, iar jucătorii aveau pe tricouri un fulger, exact ca angajaţii de la poştă), a doua oară, în 1974, şi a treia oară, în 2010 Doctorul Căldare a fost nu doar jucător, căpitan sau antrenor, ci a fost sufletul voleiului sucevean A crescut şi a promovat generaţii de băieţi, având chiar satisfacţia ca unii dintre ei să fie cooptaţi nu doar în lotul naţional al României, ci chiar în simbolicele loturi mondiale Probabil că şi acum îi sunt recunoscători sportivi ca Gabriel Udişteanu, Dorel Mîndru, Cristian Pentelescu, Cornel Andrieş, Cristian Răţoi sau Lucian Huţuleac Frumoasa legendă a voleiului sucevean este, în aceeaşi măsură, şi legenda de suflet a doctorului Traian Căldare Pentru ultima performanţă, ne alăturăm „doctorului” în mulţumirile pe care acesta le-a adus primăriei Suceava, Consiliului Judeţean, universităţii sucevene, Clubului CSM (care a deblocat şi premii pentru jucători) şi, nu în ultimul rând, „Iulius Mall”, precum şi unor oameni de bine, care au ţinut să-şi păstreze anonimatul, dar care au acordat tot sprijinul pentru această performanţă V-aţi prins de ce Traian Căldare a promovat în divizia selectă a Jupânului de Salon? 163 d’istrati: jupânii Gabriel Cărăbuş Nevoia românului de a fi „fiţos” e trecută în ADN-ul naţional Chiar şi când pleacă pe afară, românii ţin morţiş să se dea în stambă Cei mai mulţi pleacă doar cu gândul căpătuielii, prin muncă cinstită sau prin alte mijloace Ăia cu bani îşi petrec concediile prin locaţii luxuriante, numai ca, la întoarcerea acasă, să aibă cu ce-şi enerva vecinii, povestind despre ce experienţe magnifice au trăit Fiţoşii de profesie, ăia pe care întâmplarea a făcut să-i mute, de pe toloaca natală, pe aeroportul Hitrow, sau, de la „Balul Gospodarilor”, la „Moulin Rouge” din Paris, rezumă din aceste experienţe doar aspectele de cancan Fiţosul românesc e material de tabloid şi de emisiuni stupide pentru telemani cu un pronunţat retard cultural Sunt un milion de români în Spania V-aţi întrebat câţi dintre ei au văzut Muzeul Prado, pe dinăuntru? Geme Parisul de mioritici, dar dacă 1 % dintre ei au intrat la Louvre (nu pentru a fura), e o mare minune Mulţi dintre urmaşii lui badea Cârţan, care au inundat Italia, dacă-i întrebi de „Capela Sixtină” se jură că-i cea mai bună pizza pe care au mâncat-o vreodată Mulţi dintre ei chiar au senzaţia că pot fi intelectuali, dacă-şi fac poză cu Turnul din Pisa sau cu Palatul Dogilor din Veneţia E năucitor, când vezi că diverse delegaţii ale unor primării toacă bani publici, efectuând vizite (de lucru) în insulele baleare, în Thailanda sau la dracu-n praznic, de exemplu la Mogadiscio Moda e indusă chiar de aleşii neamului, care freacă menta şi banii de la buget în deplasări fără rost Ăştia nu fac decât Roman Istrati 164 shopping, pe cheltuiala noastră Cei mai mulţi se duc boi şi se întorc şi mai boi (dar bronzaţi şi relaxaţi) din importantele lor vizite de lucru Ce schimb de experienţă poate să existe între primăria de la Cotul Dobii şi sfatul orăşenesc din Honolulu sau Okinawa? Poate doar în literatura absurdului Chestia e că, dintotdeauna, în toate societăţile, pălmaşii au fost cu munca şi domnii cu plimbarea De aia ne-a şi impresionat faptul că Gabriel Cărăbuş, managerul Bibliotecii Bucovinei „I G Sbiera” din Suceava, n-a fost în SUA doar ca figurant turistic, pe banii comunităţii Filmul este următorul: există o societate intitulată International Resarch Exchange Board (IREX), cu sediul în Washington, care se ocupă cu promovarea planetară a unor programe cultural-educative IREX ăsta a obţinut, pentru România, o finanţare importantă de la Fundaţia „Bil şi Melinda Gates” Aşa că filiala IREX din România a pus la dispoziţie programul de trening „Lideri şi inovatori”, organizat de Centrul Mortenson pentru programe internaţionale de formare a bibliotecarilor Aşa se face că managerul Cărăbuş (observaţi că nu-i zicem director) a zburat, peste ocean, tocmai pentru a vedea cum stă treaba într-una din cele mai bune biblioteci academice din SUA, adicătelea Biblioteca Universităţii din Illinois Gabriel Cărăbuş nu s-a dus să se bronzeze, să facă shopping sau să înveţe cum se şterge praful de pe vechile hrisoave americane Managerul a venit tobă de carte, mai ales că „experienţa” Mortenson i-a oferit ocazia să vadă la lucru bibliotecari din mai multe centre americane A învăţat ce înseamnă oferta unei biblioteci, ce înseamnă diversitatea serviciilor către comunitate, cum se organizează spaţiul ambiental pentru lectură, în ce constă rolul socializator şi de comunicare al bibliotecii, în ce constă promovarea informaţiei şi a cunoaşterii, diseminarea ideilor, corelarea serviciilor de specialitate cu necesităţile comunităţii şi dezvoltarea abilităţilor unor buni manageri La biblioteca din Chicago, de exemplu, Gabriel Cărăbuş a 165 d’istrati: jupânii participat la programe concrete de studiu: „profesor în bibliotecă” (program care asigură ajutor gratuit la teme pentru orice elev de şcoală elementară care frecventează biblioteca după orele de curs) Biblioteca „I G Sbiera” de la Suceava a desfăşurat un program similar, intitulat „Ajutor la teme”, pentru copiii şi tinerii instituţionalizaţi, la care au participat profesori voluntari Proiectul s-a dovedit de real folos şi a fost un succes Alt program american, pe care-l întâlnim şi-n variantă bucovineană, se intitulează „Book Mania”, considerat de yankei „o adevărată sărbătoare a lecturii” Ca şi la americani, Book Mania de la „I G Sbiera” punctează întâlniri cu autori şi ilustratori de carte, lecturi de autor, spectacole ale unor muzicieni, activităţi instructiveducative etc Programul Biblio-net, la Suceava, e o altă dimensiune din agenda de funcţiuni a managerului Cărăbuş Pe ideea că „bibliotecile au puterea să schimbe în bine viaţa oamenilor”, prin programul Biblio-net, în judeţul nostru au fost donate bibliotecilor din teritoriu 190 de calculatoare, iar 60 de bibliotecari au participat la cursuri de instruire în IT Valoarea donaţiei IREX pentru judeţul Suceava depăşeşte un milion RON Săptămâna trecută, s-a desfăşurat, în municipiul reşedinţă de judeţ, o nouă rundă a programului „Bibliotecile – porţi deschise spre cunoaştere”, care reuneşte parteneri din Ucraina şi Republica Moldova Dacă ne gândim că biblioteca suceveană organizează constant şi vizibil expoziţii, lansări de carte, dezbateri sau întâlniri cu personalităţi culturale şi ştiinţifice, avem o imagine a ceea ce se numeşte o instituţie modernă, în care cărturari şi oameni de suflet îşi merită nu numai fiecare bănuţ de pe statul de plată, ci şi întreaga stimă şi apreciere din partea comunităţii Ca instituţie subordonată Consiliului Judeţean, nu putem să spunem decât că există o colaborare excelentă între „Flutur şi Cărăbuş” Ei, acum v-aţi prins de ce managerul Gabriel Cărăbuş e Jupânul nostru de Salon? Roman Istrati 166 * Ştiţi cu toţii cât de greu se construieşte o personalitate De la primul creion, pus în mână, de la prima literă, cifră, prima notă muzicală, sau primul penel, până la conştiinţa lucidă, care-şi identifică sensul şi aspiraţiile proprii, e un drum lung şi anevoios Acest drum pleacă din armonia căminului (vai, de multe ori zdruncinată de cataclisme financiare) şi trece, inevitabil, prin sistemul de învăţământ, pornind de la formele elementare, până la cele academice Dar, tot inevitabil, construcţia individului contemporan, ca personalitate distinctă, trece şi prin bibliotecă Sau cel puţin ar trebui să se întâmple Această instituţie pare, în ultima vreme, o Cenuşăreasă a educaţiei şi ea e umbrită de învăţământul digital, pe care se pune mai mult accent Legătura cu cartea devine din ce în ce mai fragilă şi poate, tocmai de aceea, şi produsele didactice ale şcolii româneşti, adică absolvenţii, sunt din ce în ce mai străvezii intelectual şi mai diluaţi ca bagaj informaţional Din această cauză, cartea şi biblioteca rămân, în continuare, pivoţii centrali ai oricărui act educaţional Iar oamenii dedicaţi cărţii şi bibliotecii pot fi consideraţi eroii din umbră ai civismului comportamental Cu nici un fel de falsă modestie, trebuie să spunem că Suceava îşi merită prestigiul de placentă culturală Bucovina e spaţiul în care destinele istorice s-au împletit cu destinele culturale şi cărturăreşti Unirea Bucovinei cu patria mamă au îndeplinit-o oamenii ştiutori de învăţătură şi nu politicienii, cu educaţia suflecată doar până la cot Nu avem spaţiu şi nici timpul necesare pentru a ne erija în avocaţii cărţii şi ai actului bibliotecar Trebuie, însă, să dăm cezarilor ce e al cezarilor Unul dintre aceşti cezari este şi profesorul Gabriel Cărăbuş, directorul Bibliotecii judeţene „I G Sbiera”din Suceava Deşi e absolvent al unei şcoli de industrie alimentară, profesorul Cărăbuş a urmat vocaţional cursurile Facultăţii de Litere şi Ştiinţe, specialitatea Istorie-Geografie, a Universităţi „Ştefan cel Mare” din Suceava El 167 d’istrati: jupânii s-a construit intelectual continuându-şi studiile, urmând masterate, cursuri postuniversitare şi de perfecţionare continuă şi culminând cu susţinerea tezei de doctorat în domeniul ştiinţelor umaniste, specialitatea istoriei Experienţa sa s-a completat şi cu exercitarea profesiunilor de bibliotecar (de la debutant, până la bibliotecar gradul unu), şi de profesor la Colegiul Naţional „Nicu Gane” din Fălticeni şi la Grupul Şcolar „Samuil Isopescu” din Suceava Actualmente, aşa cum ştiţi, doctor în istorie, Gabriel Cărăbuş este director al Bibliotecii sucevene şi este omul care a remodelat această instituţie, acordând-o la nivelul standardelor europene Numai dacă urmărim activităţile desfăşurate în 2008, ne putem da seama de modernitatea şi de încărcătura şi importanţa socială a muncii pe care o desfăşoară colaboratorii domnului Cărăbuş E vorba de peste 70 de activităţi şi manifestări cultural-artistice, pe genuri de conferinţe, colocvii, expoziţii temporare şi permanente, de concursuri, comemorări ale unor personalităţi, saloane literare, vernisaje, expoziţii de carte veche sau desfăşurarea unor programe de educaţie antidiscriminare, editarea de pliante de prezentare, de orare pentru cei mici şi de alte materiale de promovare, care vin ca argumente ale imaginii unei instituţii, pe cât de necesare, pe atât de importante, în peisajul cultural al judeţului Să nu uităm că, în 2008, secţiile bibliotecii, precum şi sălile de lectură pentru cărţi, seriale şi periodice, secţia de artă şi muzică şi secţia „Fond Bucovina” au oferit servicii specifice unui număr de peste 11 000 de utilizatori vizitatori (cifră care reprezintă o creştere fără precedent faţă de anii anteriori) Tot sub bagheta profesorului doctor Gabriel Cărăbuş, biblioteca suceveană, cu sprijinul Consiliului Judeţean, a realizat o serie de lucrări de refacere completă a utilităţilor, astfel încât sediul arată, acum, mult mai cochet, mai ambiant şi mai atrăgător pentru cei care îi păşesc pragul, fie că au vârste pitice sau matusalemice Numai în anul acesta, într-o privire succintă, am putea trece în revistă, la capitolul activităţilor Biblioteci „I G Sbiera”, Festivalul literar „Mihai Roman Istrati 168 Eminescu”, organizat împreună cu Societate Scriitorilor Bucovineni, cu Centrul de Creaţie Suceava, cu Colegiul Tehnic „Petru Muşat” şi cu Universitatea „Ştefan cel Mare”, „Unirea Principatelor şi naşterea României Moderne” (simpozion şi expoziţie de carte şi documente istorice), „George Lowendal – un virtuoz al penelului”, „În căutarea lânii de aur” sau „Biblioteca de Azi” (manifestare organizată la Gura Humorului), „Primăvara poeţilor”, „Umor moca, de criză”, „Paştele în Bucovina” (ziua Învierii Domnului – Ziua bucuriei depline), „Zilele Monica Lovinescu” (ediţia a doua) sau Festivalul de literatură „Eusebiu Camilar – Magda Isanos”, care se desfăşoară, în fiecare an, la Suceava şi la Udeşti Însumând aceste câteva repere, ne este clar acum de ce profesor doctor Gabriel Cărăbuş, directorul Bibliotecii „I G Sbiera” Suceava, a primit, pentru activitatea desfăşurată în anul trecut, cea mai înaltă distincţie în domeniu: „Bibliotecarul anului”, premiu oferit de Asociaţia Naţională a Bibliotecarilor şi Bibliotecilor Publice din România Ne alăturăm şi noi, cu mai umila medalie a Jupânului de Salon * Recunoaşteţi că habar n-aţi avut că, pe 21 ianuarie, a fost „Ziua mondială a îmbrăţişărilor” Aşa a stabilit nu ştim ce organizaţie cu ifose planetare şi, ca atare, trebuie să ne conformăm Nici numi închipui că românii au ratat ocazia de a sărbători ceva aşa de original Au lăsat toţi lucrul, directorii n-au mai răcnit la angajaţi şi, cu zâmbete pe buze, s-au năpustit să-şi îmbrăţişeze subalternii Şuţii s-au îmbrăţişat cu gaborii, nurorile cu soacrele, nevestele cu amantele, iar Ponta şi Crin au tremurat de nerăbdare să ajungă la Cotroceni, ca să-l îmbrăţişeze pe Băsescu Preşedintele i-a primit în lacrimi, cu braţele larg deschise, şi au trecut vreo două ore până ce gărzile sepepiste au reuşit să-i despartă Preşedintele chiar a fost niţel trist, când a auzit că prietenul lui, Dan Felix Voiculescu, n-a putut să vină, fiindcă a fost îmbrăţişat de un guturai nenorocit, ceva 169 d’istrati: jupânii ce nu s-a mai văzut Şi noi am împodobit frumos uşa redacţiei şi am aşteptat, cu sufletul la gură, să vină cei pe care îi tot băgăm în seamă, în „Jupâni”, ca să ne îmbrăţişăm Mai ales pentru faptul că scriem atât de duios despre unii şi alţii Sanchi, n-a venit nimeni, aşa că ne-am îmbrăţişat noi între noi, dar mai ales am îmbrăţişat generoasa idee ca, până la anul, să nu mai tânjim după afecţiunea semenilor nerecunoscători Aşa că am sărit peste Ziua Mondială a Îmbrăţişărilor şi ne-am concentrat pe evenimente mai româneşti Pe ziua de naştere a Luceafărului poeziei noastre, care e şi Ziua Culturii Naţionale, dar şi pe ziua de 24 ianuarie, când sărbătorit mica unire a Principatelor Şi, curioşi cum suntem, ne-am uitat şi noi, în dreapta şi-n stânga, ca să vedem ce mai fac instituţiile Cele două evenimente, care încheie lungul şir al Sărbătorilor de Iarnă, nu au ieşit din şabloanele festivismului românesc E ştiut faptul că, pentru marea majoritate a românilor, e mult mai important Ignatul şi asasinarea porcului, decât naşterea lui Eminescu sau numirea lui Cuza ca principe unic al celor două Principate, despărţite de Milcov De pârâul, nu de coniacul Milcov Aşa că, în fiecare 15 ianuarie, copilaşii recită „Lacul” şi „Somnoroase păsărele”, maturii lansează cărţi şi depun coroane de flori pe la busturile poetului, iar diverse coruri interpretează jalnic romanţa „Mai am un singur dor” Evident că şi oficialităţile se înţopipează, cu ocazia acestui eveniment, în costume solemne şi mimează melancolic dragostea de lirica eminesciană, deşi mulţi dintre oficiali nu-şi mai aduc aminte nici măcar o strofă întreagă din „Luceafărul” Fiţa se repetă şi cu ocazia lui 24 ianuarie, atâta doar că, de data asta, toţi se prind în horă şi flutură drapele, cu atâta bucurie, de parcă s-ar fi băgat rachiu gratis la mall-uri şi s-ar fi mărit pensiile şi salariile Există, însă, şi instituţii care tratează serios aceste două importante evenimente ale culturii şi istoriei naţionale Una dintre ele este Biblioteca Judeţeană „I G Sbiera”, care, alături de Muzeul Naţional al Bucovinei şi de Universitatea „Ştefan cel Mare” din Roman Istrati 170 Suceava, reprezintă, aşa cum am mai scris, efigii cu ţinută intelectuală emblematică pentru această parte de ţară Biblioteca s-a dovedit a fi un extrem de pulsatil centru cultural şi asta pentru că managerul Gabriel Cărăbuş a înţeles să transforme o bibliotecă publică într-un concept utilitar şi intelectual care depăşeşte accepţia tradiţională Biblioteca suceveană, ea însăşi o entitate care s-a modernizat din mers, nu mai este instituţia care aşteaptă „clienţi”, ci a devenit un element de expansiune, invadând preocupările multor segmente sociale Programele interactive, simpozioanele, lansările de carte, expoziţiile de tot felul, dezbaterile pe varii teme sau, pur şi simplu, proiectele şi parteneriatele, realizate în colaborare cu instituţii diverse din ţară şi străinătate, au reliefat dorinţa „bibliotecarilor” de a-şi transforma meseria într-o activitate participativă de primă clasă Asta contează enorm în procesul formativ al unui individ sau chiar a întregii comunităţi Biblioteca este cea care, alături de familie şi şcoală, desenează statura unei personalităţi În multe cazuri, familia e difuză cultural, iar şcoala nu oferă atractivitate reală Ca atare, o instituţie cum este cea condusă de Gabriel Cărăbuş poate prelua o parte din sarcinile educative şi formative Noi l-am mai bontănit pe Gabriel Cărăbuş, pentru că a încercat să facă slalom politic A fost la PSD, a trecut la PD-L, când acesta era pe val, iar când portocalii s-au înecat, s-a îndreptat, din nou, spre PSD Dar, chiar dacă nu va fi reprimit în partidul domnului Ponta, Gabriel Cărăbuş a demonstrat că, în orice barcă ar fi, ştie să facă treabă E un luntraş destoinic, pe care munca şi ideile nu-l ocolesc Nici pe el, nici pe colaboratorii săi De aia, la început de an, Gabriel Cărăbuş şi echipa lui primesc îmbrăţişarea Jupânului de Salon Că tot a fost Ziua Mondială a Îmbrăţişărilor 171 d’istrati: jupânii Ioan Costea Ştiţi cum se zice: „gura lumii, slobodă” Chestia e că unii nu prea înţeleg că-şi drămuiască slobozenia şi nu puţini sunt cei care au avut de pătimit din cauză că „i-a luat gura pe dinainte” Termenul în sine denotă multe Unii au ajuns celebri doar pentru că au fost tari în clanţă, alţii, pentru că au înţeles că tăcerea „e de aur” Bine, nu poţi să amesteci feluritele celebrităţi între ele N-are ce căuta Ioan Gură de Aur, la un loc cu prestaţia suburbană a unei guralive ca Zăvoranca Gura bogată te poate face orator, pensionar de ospiciu sau te poate băga chiar la zdup Foştii gurişti, care prestau la Secu şi care au trimis mii de oameni nevinovaţi în închisorile comuniste, sunt, acum, prosperi oameni de afaceri, care „gurizează” cu succes despre beneficiile democraţiei Media este şi ea o tarla propice cultivării gurismului Talk show-urile sunt pline de gurişti moderatori, de guriste pe care le-a lovit civismul, de guralivi sfertodocţi sau de diverse golănci tunate, care, dacă deschid, o secundă, gura, se lasă pâlcă pe întreaga intelighenţia naţională Gura te poate umple şi de bani Cu o privighetoare-n gât, cu oleacă de şcoală populară de artă, făcută la f f , cu un taraf şi cu vreo două pile pe la Tezaur Folcloric, gata, eşti om, gâlgâi la microfon, pe la nunţi şi zaiafeturi şi bănuţii gâlgâie şi ei în portofel, fără ştirea fiscului Nu amestecăm gura prostului (care adevăr grăieşte) cu gura fără de prihană, cu care glăsuieşte un duhovnic sau un moralist Şi înţelepciunea cântată a poporului român face dese referiri la gură Invariabil, una bucată Roman Istrati 172 bădiţă, îmbrăcat în una bucată bundiţă, solicită una bucată guriţă, musai în faţă, la portiţă Şi numai pe întuneric, pentru că, dacă o prinde tac-su, pe fetiţa cu guriţă, că se ţocăne de minoră, atunci una bucată bădiţă riscă să ia una bucată-n gură, de la viitorul socru Aşa, ce să mai spunem decât că, de talentul de gurist, depinde şi cariera politică a multora dintre ignoranţii aleşi ai patriei De aia, igiena gurii, a cavităţii bucale, ar trebui să cuprindă şi o dimensiune morală Medicii stomatologi sunt prea fini, ca să le recomande, pe şleau, pacienţilor politicieni să-şi clătească mai des minunatele lor cavităţi Încă nu s-a făcut nici un congres pe această temă Dar nu-i târziu Specialiştii în domeniu exersează cu succes Noi, ca bucovineni serioşi ce suntem, nu glumim cu treburi dintr-astea, privind igiena bucală şi morală a politicienilor Dovadă stă şi cel de-al treilea Congres Internaţional de Medicină Dentară, organizat, mai deunăzi, la Suceava Sub genericul „Medicina dentară, de la teorie, la practică”, această manifestare a reunit 150 de medici dentişti din Germania, Ucraina, Republica Moldova şi România Fiind un colocviu cu ştaif, adicătelea cu blazon şi cotă pe piaţa din domeniu, mulţi medici au avut şansa de a-şi îmbunătăţi CV-ul profesional prin acumularea unor credite (o regulă zice că medicii dentişti trebuie să acumuleze 200 de credite, în 5 ani, pentru a-şi putea profesa meseria) Congresul de la Suceava nu numai că a oferit astfel de posibilităţi, dar, în plus, stomatologii au putut afla şi noutăţi din domeniul lor A avut loc o serie întreagă de comunicări şi prelegeri, susţinute de oameni cu experienţă (prof dr Alexandru Bucur, de la Universitatea „Carol Davilla” din Bucureşti, prof dr Ioan Dănilă, care reprezintă România în Comisia Europeană de stomatologie, dr Delia Barbu, de la Timişoara, care este şi vicepreşedinte al Consiliului Naţional al Dentiştilor din România, prof dr Teodor Trăistaru, profesor Andrei Iliescu sau doctor Alexandru Brezoiescu, actualul preşedinte al Uniunii Naţionale a Asociaţiilor Stomatologilor 173 d’istrati: jupânii din România) Congresul s-a bucurat de o prezenţă selectă, iar organizatorii, cei de la nivel naţional, dar şi cei din plan local, au avut tot sprijinul Consiliului Judeţean şi al Primăriei Suceava Ca să le mai taie din elanul ştiinţific, cu care au dezbătut, trei zile, despre tartru, carii, plombe, implanturi, proteze şi freze dentare, organizatorii le-au oferit congresiştilor şi-un relaş cu Ansamblul „Ciprian Porumbescu”, dar şi o vizită pe la principalele puncte turistice de atracţie din municipiu Chestii care evident că i-au lăsat pe doctori cu gura căscată Şi în acest an, capul răutăţilor, a fost tot doctorul Ioan Costea, ajutat de o trupă de colegi destoinici, care ţin ca Bucovina să fie nu doar o babă ştirbă şi medievală, ci o fiinţă care are surâsul veşnic frumos De aia, doctorul Ioan Costea şi colegii săi sunt Jupânii noştri de Salon Roman Istrati 174 Dumitru Cucu Ne-am obişnuit, deja La fiecare sfârşit de an, moş crăciuni şi moş niculaii politici ne cadorisesc cu tot felul de daruri financiare Mai pe româneşte spus, în creştinismul lor, plimbat pe la biserică doar din an în Paşte, politicienii noştri ne anunţă, în sunet de clopoţei, că preţul la gaze se va mări, că alimentele se vor scumpi, că sub pomul de iarnă ne vom trezi cu mai multe pacheţele de impozite frumos ambalate şi că ne va lovi pe toţi apoplexia, când ne vor veni facturile la întreţinere Nu-i nici o problemă Românii sunt stoici, prin structură, şi se vor gândi mai mult la porcu Gică, la artificiile şi petardele din noaptea Anului Nou, decât la faptul că, tot anul, au ţinut în congelatoare pulpe de furnici, antricoate de libelulă, cotlete de ţânţari şi şniţele de leuştean Ca să ne mai treacă amărăciunea, la fiecare sfârşit de an, facem bilanţuri şi ne lăudăm unii pe alţii Adică ne dăm premii Unele dintre acestea sunt doar simple premii de fandoseală Altele, însă, sunt pe bune De 12 ani, Fundaţia Culturală a Bucovinei, discret, fără ostentaţia gălăgioasă a unor instituţii ale statului, care îşi măcănesc realizările, acordă premii de suflet Premii, pentru cei care nu prea sunt obişnuiţi cu filosofia banului, ci sunt aplecaţi mai mult spre spiritualitate şi creaţie Anul acesta, au fost premiaţi 17 autori şi un periodic („Analele de Bucovina”, editat de Centrul de Studii a Academiei Române de la Rădăuţi) S-a acordat, de asemenea, un 175 d’istrati: jupânii premiu de excelenţă doamnei prof Univ Dr Sanda Maria Ardeleanu, de la Universitatea „Ştefan cel Mare” din Suceava, pentru că a fost unul dintre iniţiatorii şi organizatorii colocviului internaţional „Ştiinţe ale limbajului” şi pentru că şi-a adus o importantă contribuţie la dezvoltarea mişcării francofone în spaţiul Bucovinei Premiul Omnia pentru întreaga activitate i-a revenit prof univ dr Ion Horia Bârleanu, dialectolog român de marcă şi autor a circa 10 volume de specialitate De fapt, domnul Bârleanu este unul dintre cei care au contribuit substanţial la realizarea noului „Atlas lingvistic român” Laurii liricii au fost adjudecaţi de preotul Constantin Hrehor şi de poetul Ion Beldeanu, Constantin Arcu şi Mugur Andronic s-au dovedit a fi cei mai apreciaţi prozatori bucovineni, de anul trecut, iar la publicistică, premiile au fost împărţite între „Caţavencul” humorean Nicolae Romulus Dărămuş şi bossul de la „Monitorul”, excelentul ziarist Tiberiu Avram Cu „Salba reginei”, Nicolae Cîrlan a primit premiul pentru ediţii critice La etnografie, Dragoş Tochiţă şi Marin Constantin Gheorghe şi-au adjudecat laurii Dacă pe domnul Gheorghe nu-l chema şi Marin, îl confundam cu arbitrul sucevean, care fluieră a pagubă prin Senatul României Prin Alis Niculică, monografia a fost şi ea distinsă, pentru lucrarea „I G Sbiera – viaţa şi opera” Editarea de documente şi scrierii vechi şi premiul pentru volume de istorie au revenit Olimpiei Mitric şi, respectiv, generalului adjunct de la Inspectoratul Şcolar Suceava, Daniel Hrenciuc Viorel Corodescu-Cov a primit premiul pentru grafică, iar colea noastră, de la „Crai nou”, Doina Cernica, şi-a adjudecat premiul pentru promovarea actului cultural prin presă La traducere, a fost decernat un premiu refuzat E vorba de Ion Cozmei, cu traducerea în română a lui Taras Sevcenko Domnul Cozmei a făcut acest gest, declarând că, în acest moment, în Bucovina se promovează şi se premiază nonvaloarea Poate că la nivelul anumitor segmente sau structuri instituţionale acest lucru este adevărat, dar nu credem că nonvaloarea Roman Istrati 176 e o etichetă a spiritualităţii bucovinene contemporane La Biblioteca „I G Sbiera” din Suceava, într-o seară de sfârşit de an, Fundaţia Culturală a Bucovinei, prin strădania preşedintelui ei, Dumitru Cucu, a recompensat munca şi activitatea unor semeni de-ai noştri, care mai cred că literatura, arta şi cultura, în general, n-au emigrat încă şi că identitatea noastră naţională se păstrează doar prin ele Pentru acest motiv, Dumitru Cucu primeşte, din partea Jupânului, un simbolic premiu Omnia pentru întreaga activitate, de 12 ani, pe care a desfăşurat-o, până acum, în fruntea acestei respectabile fundaţii de cultură 177 d’istrati: jupânii Daniela Dungeanu De vreo 20 de ani, tot vin şi pleacă nişte unii prin Ministerul Educaţiei Toţi, fără osebire, spun că şcoala şi BAC-ul trebuie centrate pe competenţe Ceea ce, însă, vedem toţi cu ochiul liber este că noi, românii, suntem ultimii care ne-am pricepe la centrat ceva Dacă Dumnezeu ar fi fost român şi ar fi absolvit eternitatea la noi, la zi, la seral sau la frecvenţă redusă, cu siguranţă că ar fi picat la examenul de BAC din acest an Poate pentru că, fiind o entitate mai calculată şi mai cumpătată, cu o afinitate mai pronunţată pentru ordine şi înţelepciune, bunul Dumnezeu nu s-ar fi adaptat aşa uşor la bulibăşeala galactică ce domneşte în învăţământul românesc Încă o dată, spunem că numirea pe criterii politice, şi nu valorice, a celor care veghează la destinele şcolii româneşti este una dintre cele mai proaste alegeri făcute de societatea post-decembristă Şi nu vom înceta a spune că, în haosul în care se află acum şcoala, totuşi ea încearcă să-şi definească statul performant, numai prin prisma inerţiei cu care s-au conservat tradiţia educaţiei naţionale şi valorile acestei tradiţii şi prin dascălii care, indiferent de batjocora financiară în care supravieţuiesc, au refuzat să abdice de la principiile demnităţii lor vocaţionale Aceiaşi dascăli, care au transformat catedra în altar al ştiinţei, iar elevii în enoriaşi ai cunoaşterii Domnii din Capitală au jignit cadrele didactice şi elevii din Bucovina, prin neîncrederea lor, afişată de atâtea ori, după afişarea rezultatelor diferitelor examene În ultimă instanţă, ei n-au făcut decât să coboare o lumină proastă Roman Istrati 178 peste prestigiul şcolii din Bucovina Iată de ce vă prezentăm unul dintre argumentele puternice ale valorii învăţământului sucevean E vorba despre o şcoală cu tradiţie, o şcoală care a împlinit, anul acesta, onorabila vârstă de 105 ani Colegiul Naţional „Petru Rareş” se poate mândri, astăzi, cu o zestre impresionantă Are 1 200 de elevi şi 120 de angajaţi (82 de cadre didactice), cuprinşi într-o activitate didactică ce se desfăşoară la nivelul a două clase gimnaziale şi a 8 clase de liceu, din care trei cu profil umanist (filologie şi ştiinţe sociale) şi 5 cu profil real (mate-informatică şi ştiinţele naturii) Şcoala are o dotare pe măsura performanţelor ei: 3 laboratoare de info, câte un laborator de fizică, chimie şi biologie, cabinet de română, de engleză, franceză, germană şi psihopedagogie, o sală de sport modernă, cantină, internat şi două cabinete medicale Să nu uităm că, după media de admitere în clasa a IX-a, Colegiul Naţional „Petru Rareş” se situează între primele 10 colegii din ţară Şcoala suceveană derulează un număr impresionant de activităţi extraşcolare, cu rol important în educaţia informală a elevilor De asemenea, Colegiul e deschis către numeroase parteneriate cu unităţi şcolare din Germania, Franţa, Turcia, Ecuador sau Ucraina Trupa de teatru în limba franceză a colegiului sucevean a participat, în ultimii trei ani, la festivaluri internaţionale desfăşurate în Lituania, Belgia şi, anul acesta, la Roche sur Yon, din Franţa Tot anul acesta, şcoala a încheiat un parteneriat pe cinci ani cu Liceul din Amyot d’Inville Numai anul trecut, Colegiul Naţional „Petru Rareş” a obţinut premii întâi, doi şi trei, şi menţiuni la concursurile şi olimpiadele naţionale Eleva Sabinne Ţăranu a obţinut premiul trei la etapa internaţională a concursului „Mihail Eminescu”, iar elevul Ştefan Ionuţ Blesneag a obţinut premiul trei şi un loc în lotul internaţional lărgit de fizică al României Este meritul profesorilor George Cîrstean, la română, şi Anca Greculeac, la fizică Valoarea olimpicilor suceveni acoperă, însă, nu numai fizica şi româna, ci şi engleza, biologia, germana, istoria, 179 d’istrati: jupânii latina sau concursurile de informatică aplicată Aşa că nu-i nici o mirare pentru nimeni că, la BAC-ul din acest an, Colegiul Naţional „Petru Rareş” se poate lăuda cu patru absolvente, care au obţinut nota maximă, 10 Sînziana Elena Bârsan, Theodora Amalia Chirilă, Alice Christine Cojghiceanu şi Simina Rebeca Toderaş reprezintă careul de decari cu care colegiul condus de profesoara Daniela Dungeanu a luat potul cel mare Şi pentru că ne-ar trebui tot ziarul, ca să scriem despre această şcoală suceveană de prestigiu, şi de câteva volume, ca să povestim despre toţi copiii străluciţi şi toţi dascălii eminenţi, îi vom oferi, în mod simbolic, cununa de lauri a Jupânului de Salon numai profesoarei Daniela Dungeanu, directorul Colegiului Naţional „Petru Rareş”, sau, mai pe scurt, unul dintre directorii cu care se legitimează performanţa şcolii sucevene Roman Istrati 180 Adrian Graur „De ce România rămâne în urmă”? Este titlul discursului inaugural, pe care profesor universitar doctor Andrei Marga, rectorul Universităţii „Babeş Bolyai” din Cluj Napoca, l-a ţinut, la Suceava, cu ocazia conferirii titlului de Doctor Honoris Causa a Universităţii „Ştefan cel Mare” din municipiul nostru Noi, mai puţin eleganţi ca profesorul Marga, am fi titrat altfel: „De ce România rămâne tot timpul în urmă”? Chiar dacă au mai fost unele sclipiri ale guvernărilor de la Bucureşti, chiar dacă alţii ne-au împins de la spate ca să intrăm în UE, chiar dacă, şmecheriţi cum suntem, ne-am fofilat, fentând reperele morale europene şi chiar dacă şansa progresului nostru e prea puţin în noi înşine şi mai mult în poziţia noastră geopolitică şi în potenţialul nostru de piaţă (foarte apetisant pentru marile companii transnaţionale), România, dintr-un masochism funciar, continuă să adore postura de „oaia neagră” a bătrânului continent Profesorul Marga, aşa cum am spus, un intelectual prin excelenţă şi un filosof de anvergură europeană şi mondială, a fost blând în aprecierile sale, privind situaţia actuală a României Evident că n-au lipsit accentele critice la adresa modului în care românii au ştiut (sau, mai degrabă, n-au ştiut) să gestioneze criza economică mondială şi, mai ales, efectele ei în spaţiul mioritic „România a luat cele mai greşite măsuri anti-criză”, a spus proaspătul distins cu titlul de Doctor Honoris Causa al universităţii sucevene Suntem pe ultimul loc din Europa la „productivitatea muncii, venituri şi nivel 181 d’istrati: jupânii de trai şi pe loc de frunte la datorii neacoperite, la preţul produselor şi la bolile cardiace”, a spus profesorul Marga Suntem nepricepuţi şi corupţi, iar instituţiile statului sunt profund degradate De vină pentru toată această stare de lucruri se face „constelaţia politică şi atmosfera intelectuală” din ţările fostului lagăr comunist Interesează prea puţin, aici, faptul că, în unele lucrări filosofice, apărute înainte de 1989, Andrei Marga apela, cu oarecare detaşare, la generoase citate „filosofice” din opera politică a lui Nicolae Ceauşescu, „geniul Carpaţilor” A Carpaţilor fără filtru, am completa noi, cu smerenie jupânească Ce este important e că Andrei Marga a fost primul ministru al educaţiei care a demarat o reformă reală în învăţământul românesc de după 89 O reformă reală şi necesară Tot ce a venit după el a fost o continuă mutilare a unui program bine conceput, bine iniţiat şi, din păcate, nefinalizat Tocmai pentru că şcoala românească e într-o profundă şi periculoasă derivă, „atmosfera intelectuală” negativă, la care profesorul Marga a făcut referire, nu-i atât o cauză, cât, mai curând, un efect al ingerinţei toxice a politicului (fie el şi sub formă de „constelaţie”) în rânduielile unui învăţământ sănătos şi performant Faptul că, deşi este un critic al actualei guvernări, prin intervenţiile sale publice deranjează oficiali ai administraţiei româneşti din structurile ei cele mai înalte, faptul că dezavuează practicile oneroase şi oculte ale unor decidenţi de rang din România, nu l-au impresionat pe profesorul universitar doctor inginer Adrian Graur, rectorul Universităţii „Ştefan cel Mare” din Suceava, dimpreună cu Senatul universităţii, să-l propună pe Andrei Marga pentru înaltul titlu academic Nu prestaţia publică, de multe ori efemeră şi conjuncturală, a fost cea care l-a indicat pe Andrei Marga pentru importanta distincţie Cu substanţiale studii academice, făcute în România şi în străinătate, cu 36 de volume de autor, cu traduceri din engleză şi germană, cu studii şi articole de specialitate, scrise în română, dar Roman Istrati 182 şi în italiană, germană, engleză sau franceză, cu un impresionant palmares de titluri, ordine şi distincţii onorifice, academice, laice sau confesionale, Andrei Marga se impune prin sine şi prea puţin prin coteria politică românească, cea care premiază, de multe ori, rubedeniile analfabete sau agramaţi ai mercenariatului partinic Am urmărit cu interes personalităţile pe care Universitatea „Ştefan cel Mare” din Suceava le-a onorat cu titlul de Doctor Honoris Causa, în ultimii ani Spre lauda Senatului şi a conducerii universităţii, am întâlnit numai nume prestigioase, de specialişti în varii domenii şi-n care inteligenţa a prevalat oportunismului şi cameleonismului E cât se poate de clară opţiunea către claritate şi excelenţă, pe care universitatea de la Suceava o îmbrăţişează De fapt, Andrei Marga a şi declarat, sincer emoţionat: „Omagiez activitatea vizibilă a rectorului Graur de transformare profundă a programelor dar şi a infrastructurii Universitatea suceveană poate sta cu fruntea sus în rândul universităţilor din România şi din afara ei” Aşa am gândit şi noi Pentru că suntem de acord cu ce a spus domnul Marga, îi oferim şi noi rectorului Adrian Graur titlul modest, dar meritat, al Jupânului de Salon * Dacă am fi nişte politicieni năuci, dopaţi cu populisme şi infatuare şi loviţi de un tembel şi perdant patriotism local, atunci cu siguranţă că Suceava ar trebui să figureze, în descrierile noastre, alături de marile oraşe ale lumii Dacă am fi nişte politicieni năuci, atunci Suceava ar fi Vaticanul ortodoxiei, ar fi Sorbona educaţiei româneşti, ar fi, deopotrivă, Saint Mauritz-ul şi Ibitza turismului mioritic, cele câteva librării mai de Doamne-ajută, de la noi, ar reprezenta Olimpul culturii est-europene, aici ar trebui să se atribuie premiile Grammy şi Music Awards pentru hore şi fanfare şi, chiar dacă târgul nostru n-are nici măcar un cinematograf, tot aici, la Suceava, ar trebui să se acorde Oscarurile pentru cele mai reuşite filme dentare şi pentru cei mai comici politicieni ai ecranului Dar 183 d’istrati: jupânii cum, în ghivecele de la redacţia „Jupânului”, nu creşte populism, suntem străini de astfel de estetisme ieftine Nu trebuie să fii genial, pentru a observa că Suceava trăieşte mai mult din resursa sa patrimonială (istorică, ecleziastică şi silvică) şi mai puţin din ilustre realizări contemporane Umbra de industrie, pe care am avut-o, s-a dus pe apa Sâmbetei, iar coexistenţa comunităţii noastre cu performanţa se dovedeşte, astăzi, a fi una foarte puţin probabilă Dacă ne încăpăţânăm să desenăm identitatea locală, apelând doar la obiceiuri şi tradiţii, la brânză de burduf, la bundiţa cu jder, la păstrăvul în cobză, la horele şi fanfarele strămoşeşti şi refuzăm să fim antreprenorii propriului nostru viitor, vom eşua la fel de lamentabil ca şi până acum Legătura cu Europa nu se face prin Petru Luhan şi cârnaţii de Măzănăieşti Dacă încercăm să impresionăm mentalul european cu catrinţele din Bucovina sau cu taraful de la Gulia, putem fi consideraţi decedaţi Am transforma Bucovina într-un brand al crăpelniţei şi al colesterolului voios Bucovina are tradiţia multiculturalităţii Atâta doar că am redus-o şi pe asta la cântece şi dansuri, la cuşme brumării şi iţari de borangic Multiculturalismul, în dimensiunea sa intelectuală, e marginalizat, pentru simplul motiv că el nu-i agent electoral Un simpozion internaţional despre multilingvismul din Bucovina adună mai puţini oameni decât „Hora Gospodarilor” de la Botoşana Cultura intelectuală din Bucovina, care are o istorie ilustră şi resurse actuale nebănuite, e ecranată de „cultura” onomatopeică, zgomotoasă, în care diverşi „profesionişti” asortează alcoolismul localnicilor cu sârbe şi tropăţele kitch-uriste Nici nu-ţi trebuie toate degetele de la o mână, ca să numeri instituţiile sucevene care încă încearcă să susţină cultura intelectuală din Bucovina Indiscutabil că, pe lângă Biblioteca „I G Sbiera” şi Muzeul Bucovinei, Universitatea „Ştefan cel Mare” reprezintă contrafortul bucovinean cel mai redutabil împotriva ignoranţei şi a imposturii intelectuale Nu suntem un ziar al milosteniei şi pe frontispiciul Roman Istrati 184 „Jupânului” nu scrie „suceveni din toate ţările, iubiţi-vă”, ba, dimpotrivă, în principiul nostru e să punem punctul pe I De aia nici nu prea avem un exerciţiu coerent în a crea Laudatio Trebuie să recunoaştem, însă, că profesorul universitar dr ing Adrian Graur, până mai săptămâna trecută, rector al universităţii sucevene „Ştefan cel Mare”, se înscrie, cu prisosinţă, în categoria „Laudatio” În cele două mandate ale sale, şcoala superioară suceveană a cunoscut o dezvoltare, pe orizontală şi pe verticală, fără precedent Adrian Graur a regândit misiunea, obiectivele şi activităţile prioritare ale universităţii şi a făcut ca, într-un timp relativ scurt, centrul universitar de la Suceava să-şi depăşească condiţia de centru regional, compensatoriu cumva faţă de mult mai celebra universitate „Al I Cuza” din Iaşi, şi să devină un redutabil centru alternativ, competitiv la nivel de ţară În plus, universitatea suceveană a cunoscut o vizibilitate fără precedent, la nivelul învăţământului superior românesc şi european Peste 100 de mari centre universitare de pe bătrânul continent au încheiat parteneriate cu sucevenii, numai pe segmentul „Erasmus” An de an, universitatea organizează mese rotunde, colocvii, simpozioane, seminarii, work-shop-uri, dezbateri, conferinţe şi sesiuni pe teme ştiinţifice diverse, cu participare naţională sau internaţională Vizibilitatea universităţii e doar o formă a prestigiului pe care ţi-l dă performanţa în educaţie Pentru a atinge aceste standarde, universitatea noastră şi-a structurat oferta educaţională nu doar spre necesităţile mediului economic de proximitate, ci şi spre educaţia continuă şi are ambiţii de a fi un centru de cercetare ştiinţifică şi academică important Universitatea e afiliată la organizaţii internaţionale de prestigiu şi sprijină constant eforturile studenţilor în afirmarea lor, pe plan naţional, european şi mondial Adrian Graur a realizat, cu tact, înţelepciune şi echilibru, un ambient intelectual pozitiv, fără a face rabat de la standardele academice cele mai pretenţioase Se ştie că intelectualii care performează (şi universitatea de la Suceava nu 185 d’istrati: jupânii duce deloc lipsă de astfel de oameni) au orgolii fireşti, pe care chiar competitivitatea le generează şi le ascute Rectorul Graur a ştiut să elimine ciocnirile dintre aceste orgolii, să atenueze impacturile, uneori inevitabile, şi să conjuge efortul intelectual comun al studenţilor şi profesorilor, în interesul instituţiei sucevene de învăţământ superior Adrian Graur a performant şi la managementul resurselor umane şi financiare, dar, mai ales, la dezvoltarea patrimoniului universitar Prin universitatea „Ştefan cel Mare”, el a creat un motiv de mândrie sucevenilor Să nu uităm că nume de prestigiu ale ştiinţei şi cunoaşterii din ţară şi din lume au obţinut, la Suceava, distincţia de „Doctor Honoris Causa” Acum, când fostul rector a predat ştafeta, cu speranţa continuităţii managementului performant, nouă nu ne rămâne să vă spunem că Jupânul de Salon se simte onorat în a-l găzdui pe prof univ dr ing Adrian Graur în rubrica sa * Cine-şi închipuie că suntem zgârciţi la laude, că suntem căpoşi şi subiectivi, atunci când e vorba de recunoaşterea meritelor concetăţenilor noştri, sau cine-şi închipuie că folosim grile sau mercuriale, în aprecierea celor ce ne înconjoară, atunci chiar că respectivu-i bântuit de rea-credinţă sau măcar de-o nevinovată miopie vindicativă Vrem să credem că pixurile noastre nu sunt depozitarele unor idei sau expresii de lemn (întâlnite şi acum, după 20 de ani, prin media românească) sau că „Jupânul” ar vehicula mentalităţi şi fiţe din registrul imbecilităţii partinice sau al antamărilor finanţiste Pentru noi, jupâniţii sunt cu precădere elitişti şi, ca atare, ne vor ierta unele nevinovate şi neintenţionate erori, dar, ca cititori de clasă ce sunt, se vede treaba că nu ne putem dezamăgi jupâniştii cititori, promovând nonvalori, figurine ale mondenităţii ieftine, incompetenţi, tupeişti de orice limbă şi neam, oportunişti înspumaţi de valuri ocazionale, corăbieri în ape tulburi sau specimene din second-hand-urile comportamentului social Aşa se face că această rubrică e special Roman Istrati 186 configurată şi destinată faptelor şi persoanelor cu rezonanţă benignă pentru comunitatea socială Şi ce-i mai strălucit în comunitate decât elita sa academică, universitară? De aceea, vă spunem că Universitatea Ştefan cel Mare din Suceava este, pentru comunitatea Bucovinei şi nu numai, un prototip de coagulare intelectuală şi morală, un model, care valorizează potenţialul uman din întreaga ţară şi chiar de peste graniţe şi care oferă, apoi, societăţii continuatori ai tradiţiilor ştiinţifice şi morale româneşti Nu degeaba şcoala academică suceveană e la masa celor bogaţi (e vorba de bogaţii spirituali) din învăţământul universitar românesc şi nu plimbă tava prin nu ştiu ce spaţii improprii, înjghebate după apusul soarelui, prin scări de bloc sau prin subsoluri şi debarale curriculare Universitatea de la Suceava a înţeles că performanţa necesită potenţial uman, consistentă susţinere materială şi voinţa comunităţii sociale Inteligenţele au calitatea de a descoperi şi de a se concentra doar în nucleele benefice destinului lor Şi nu degeaba universitatea noastră e un nucleu de talente, de vocaţii, de idei şi speranţe şi de proiecţii în care se creează şi se dezvoltă propria continuitate De aceea, suportul material are semnificaţia lui Programul investiţional al universităţii sucevene a mai bifat o realizare Săptămâna trecută, a fost inaugurat complexul universitar de nataţie şi kinetoterapie De remarcat e că întreg complexul este realizat la cele mai moderne standarde europene Ca noutate, bazinul de înot al complexului are cea mai mare platformă mobilă din ţară, care poate asigura variaţia înălţimii apei (fiind, astfel, accesibilă şi copiilor, şi persoanelor cu dizabilităţi) Complexul mai are o staţie de tratare a apei, una de aclimatizare, o centrală termică proprie, dar şi o terasă cu 10 de panouri solare, care vor putea oferi energie alternativă Dacă ne gândim că întreaga construcţie mai cuprinde 10 laboratoare de kinetoterapie, saune, o sală polivalentă de masaj şi tratamente, realizăm efortul investiţional şi de management, în 187 d’istrati: jupânii care s-au angajat Senatul universităţi şi rectorul Adrian Graur În PUD (plan urbanistic de dezvoltare) se prevăd şi alte modernizări, care cuprind şi dezvoltarea pe verticală a campusului universitar Se vede clar că, unde-i minte şi voinţă, unde-s bani şi pricepere, lucrurile capătă contur Şi dacă tot veni vorba de bani, trebuie să recunoaştem gestul de eleganţă şi de bun simţ, pe care universitarii suceveni l-au făcut, invitându-l la inaugurarea complexului pe fostul ministru liberal al învăţământului, suceveanul Cristian Adomniţei Să nu uităm că acesta a pus serios umărul la dirijarea unor sume mari de bani către universitatea suceveană Pentru că nu a politizat festivitatea de inaugurare a noului complex, din cadrul Universităţii „Ştefan cel Mare” din Suceava şi pentru că a dat dovadă de eleganţă, recunoscând meritele cuiva, care nu se mai află în fruntea caşcavalului, prof univ ing Adrian Graur, rectorul universităţii sucevene, este alesului Jupânului de Salon din această săptămână * „Educaţia, eterna poveste”, pare a fi unul dintre hiturile autumnale la modă Să fim clar înţeleşi E vorba de eterna poveste politică An de an, toamna, politicienii fac duş, se dau cu gel sau se piaptănă cu prosopul, doamnele se coafează şi se epilează, după care întreaga clasă politică se buluceşte, încălţată, direct în sufletele emoţionate ale şcolărimii Nu doar deschiderile de an şcolar şi-au fumat inocenţa, ci şi toamnele universitate au început să-şi piardă farmecul, tocmai datorită imaginii toxice, pe care o presupune ingerinţa politică Destinul şcolii româneşti e precar şi suprarealist, atâta vreme cât pilonii săi vocaţionali şi materiali sunt implacabil erodaţi Dorinţa bizonilor politici, de a vernisa bucuria colegială a reîntâlnirii elevilor şi studenţilor cu dascălii lor, a devenit, din păcate, prilej de exersare a limbii de lemn şi a gargarei partinice Aşa că, mai nou, la fiecare început de an universitar, studenţii se interesează mai mult de numărul locurilor în cămin, de cuantumul burselor, de profii pe Roman Istrati 188 care-i vor avea la cursuri şi la examene şi prea puţin de festivismul rigid, la care „invitaţii de marcă” nu se dovedesc a fi decât nişte inteligenţe răsuflate, care mimează ţinuta academică Cu toate tarele şi racilele sale, şcoala superioară românească încearcă să supravieţuiască, să-şi păstreze linia de plutire şi să nu se scufunde în subacvaticul indolenţei După ’90, peisajul academic românesc arată halucinat Poţi întâlni universităţi unde nici nu te aştepţi, în uscătoare de bloc, piscine, boxe, foste coteţe zootehnice, mansarde, staţii de troleu, şuri particulare, magazine săteşti, maternităţi, centre de colectare a laptelui, cazărmi sau defuncte aprozare Aceste „universităţi” vidanjează ignoranţa populară, conferindu-i alură academică Aşa ne trezim că tot târtanu-i master în finanţe şi toată lelea-i doctoriţă în cuantică Ce calitate intelectuală mai poate gira o universitate, ai cărei absolvenţi sunt total agramaţi şi la care sesiunile de examene sunt, de fapt, sesiune de transferuri financiare, de la studenţi, spre profesori? Educaţia românească e împănată cu fabrici de diplome, care oferă statut, imagine şi privilegii nonvalorilor Consistenţa şi prestigiul unei şcoli nu se obţine prin stratagema lui hocus pocus şi nici păcălind jucătorii de bingo Vocaţia, perseverenţa, profesionalismul şi, nu în ultimul rând, mândria pozitivă a antetului academic de pe diplomă asigură succesul unei instituţii superioare În perioada postdecembristă, criteriile de evaluare a performanţei universitate au fluctuat între subiectivismul politic şi cererea clientelară Academizarea facturată a fost prioritară în faţa învăţării autentice, iar studenţii adevăraţi au fost substituiţi cu studenţi de hârtie creponată, de genul analfabeţilor cu licenţe xeroxate De aia, e un motiv de reală satisfacţie faptul că Universitatea „Ştefan cel Mare” din Suceava nu figurează în plutonul amorf al educaţiei fraudate Ba, dimpotrivă, în urma unui clasament, realizat de Revista „Capital” şi firma germană de consultanţă „Kienbaum”, universitatea suceveană ocupă locul patru, în topul general al universităţilor din România (înaintea unor 189 d’istrati: jupânii centre academice de răsunet şi tradiţie); în plus, sucevenii se pot mândri cu cele mai bune facultăţi economice din ţară, ocupând, totodată, un prestigios loc 6, în ierarhia naţională a facultăţilor de inginerie Luând în considerare şi efortul constant al studenţilor, şi al universitarilor suceveni, de a accede la performanţă, vom înţelege de ce învăţământul superior de la Suceava este în topul fruntaşilor În acelaşi timp, şi dumneavoastră veţi înţelege de ce profesor doctor universitar inginer Adrian Graur, rectorul Universităţii sucevene, primeşte „magna cum laudae” din partea Jupânului de Salon * Un deştept a zis, odată: „cărţile, din cărţi se scriu” Adică, de la grecii antici, încoace, nimic nou sub soare Asta ar putea fi adevărat, atunci când vorbim de disciplinele umaniste Când îţi dai doctoratul pe tema „Entităţile eidetice de natură abulică în viaţa lui Dănilă Prepeleac” sau te doctorezi în „Relaţii arhetipale ale cifrei 3 în Capra cu trei iezi şi Soacra cu trei nurori”, e normal să foloseşti vasta bibliografie a unor iluştri specialişti, care şi-au dedicat, în totalitate, vieţile lor pentru a aprofunda asemenea inegalabile universuri de cunoaştere Chestia e că, „doctorii” în nimic sunt cu ghiotura Au fost şi-nainte Toţi, pe criterii politice Şi la judeţeana Suceava, a defunctului Partid Comunist, erau nişte semianalfabeţi, cu funcţii, care se împăunaseră cu titluri academice Au câştigat, vorba lui Băsescu, bani mai mulţi la salariu, pentru că aveau doctoratul, deşi ei… era boi ca noaptea, „atât în cuget, cât şi-n simţiri”, cum zice poetul Năravul, prin care politica ambalează academic tot felul de ignoranţi, a rămas, asta pentru că prostia n-are termen de expirare şi este, alături de carbon şi impozite, al treilea element etern în univers De aia, zicem că rar mai găseşti un prost fără diplomă, în ziua de azi Există, însă, şi o altă faţă a lumii Există acea Românie profundă, construită pe valori reale, pe oameni integri, cu personalităţi ireproşabile, într-un cuvânt, pe Roman Istrati 190 români autentici, pe care nu-i mută, de colo-colo, apele tulburi ale vremurilor politice Mediul academic românesc oferă (e drept, din ce în ce mai rar) asemenea modele Adrian Graur, fostul rector al Universităţii „Ştefan cel Mare” din Suceava, este un asemenea exemplu de excelenţă intelectuală Tot parcursul său formativ dezvăluie constanţă şi seriozitate Imediat după absolvirea facultăţii, a lucrat, ca inginer proiectant, la Centrul de proiectare Suceava, făcând, însă, şi depanare, şi întreţinere de echipamente electronice, şi, cu timpul, s-a specializat ca inginer de sistem A lucrat ca asistent asociat la Institutul Politehnic „Gheorghe Asachi” din Iaşi, în tehnologia construcţiilor de maşini, dar şi ca asistent, pe aceeaşi specialitate, la Institutul de Învăţământ superior Suceava, actuala universitate A fost şef de lucrări, după ce a obţinut diploma de doctorat (v-aţi prins, nu în Dănilă Prepeleac, nici în capra cu trei nurori sau soacra cu trei iezi, ci în „Contribuţii la implementarea calculatorului de proces în conducerea sistemelor de acţionare electrică”), la Universitatea tehnică „Gheorghe Asachi” de la Iaşi La nivelul despre care vorbim şi în disciplinele la care facem referire, doctoratele-s pe ştiinţă, nu pe vorbeală, ca la codul penal internaţional sau la alte alea, la care poţi compila sau plagia până şi din cartea de bucate sau din mersul trenurilor, fiindcă, oricum, nu se prinde nimeni Profesorul Graur s-a specializat (şi i-a specializat şi pe alţii) în calculatoare, automatizări, electronică şi mecatronică Este profesor universitar doctor inginer, este conducător de doctorat la Facultatea de Inginerie Electrică şi Ştiinţa Calculatoarelor şi este, mai nou, un proaspăt premiant El a primit titlul de „profesor emerit”, din partea Senatului Universităţii Suceava Mi se pare normal ca universitatea să-l omagieze, atâta vreme cât şi-a închinat viaţa, energia, gândurile şi toate eforturile pentru prestigiul acestei şcoli de excepţie E şi normal ca universitatea să-i întoarcă, măcar simbolic, tot ceea ce a dăruit el pentru ea Să nu uităm că Adrian Graur e 191 d’istrati: jupânii recunoscut nu doar în ţară, ci şi în afara ei: este Doctor Honoris Causa al Universităţii „Yuri Fedkovici” din Cernăuţi şi al Universităţii tehnice din Chişinău, Republica Moldova Statura sa academică s-a completat permanent cu studii, cursuri şi stagii de pregătire: Universitatea de Ştiinţe şi Tehnologii din Lille, Franţa, Institutul politehnic din Porto, Portugalia, Universităţile din Catania, Gent sau Limerick, şi că a fost, pe rând, secretar ştiinţific, prodecan şi decan la Facultatea de Inginerie şi, mai apoi, rector al universităţii sucevene Adrian Graur este membru în mai multe colective editoriale la reviste din ţară şi străinătate, este membru al unor asociaţii profesionale importante (Agenţia Generală a Inginerilor din România, Societatea Inventatorilor Români, IEEE Chaptor IAS, Societatea Română de Automatică şi Informatică Tehnică) În plus, este coordonator de proiecte academice europene şi a iniţiat şi organizat două manifestări internaţionale: Concursul internaţional studenţesc de calculatoare „Hard and Soft” şi Conferinţa internaţională „Development and application system”, care fac deja carieră 56 de contracte de cercetare ştiinţifică, 71 de articole de specialitate, publica în ţară şi străinătate, 114 lucrări ştiinţifice, în proceeding-uri la manifestări internaţionale, şi 63, la cele naţionale, 17 monografii, 14 brevete de invenţii şi 11 premii şi medalii, la saloanele internaţionale şi naţionale de inventică, vă spun ceva? USV a luat locul întâi, pe ţară, la inventică, iar pentru locul acesta absolut fabulos, o contribuţie importantă şi-a adus şi Adrian Graur În timpul acesta, ministerul lui Funeriu descalifica universitatea de la Suceava, evaluând-o doar la categoria educaţie şi nu la cea de cercetare Păi, de unde să ştie politrucul sfertodoct cum se mănâncă academism pe pâine? Şi pentru prestigiul universităţii sucevene s-a bătut Adrian Graur, dând în judecată ministerul politrucilor Ca manager, nici nu mai trebuie să vorbim despre el, că se vede cu ochiul liber: auditoriul „Joseph Schimdt”, corpul E de clădire, cochet şi modern, terenul de sport de sub balon sau complexul de nataţie şi kinoterapie, plus Roman Istrati 192 spaţiile modernizate din campus şi din corpul universităţii În timpul ăsta, primăria îi face cetăţeni de onoare pe tot felul de gurişti de folclor, care surzesc oamenii pe la întâmplările electorale Domnule Graur, nu fiţi trist din cauza asta „Profesor emerit” bate tot Pentru că e pe merit De la Dumnezeu mai mult, de la noi mai puţin: doar distincţia sinceră a Jupânului de Salon 193 d’istrati: jupânii Gheorghe Gutt „Ştiinţa înseamnă putere”, zicea Francis Bacon, reputatul filosof englez De aceea, patrimoniul ştiinţific al unei ţări dă şi măsura prestigiului, a imaginii, dar şi a consistenţei ei, pe piaţa valorilor spirituale globale Pentru a face performanţă în ştiinţă, trebuie, înainte de toate, ca inteligenţele ce au aplecare spre cercetarea fundamentală să aibă şi condiţii de studiu, de documentare şi de experimentare, dar, mai ales, să aibă suportul material, tehnologic şi financiar, pentru asigurarea demersurilor teoretice şi practice Altfel, cercetarea n-are nici o şansă, iar savanţii riscă să se facă de barabule, reinventând roata, apa caldă, mătreaţa şi mersul pe jos Pe vremea comunismului, cercetarea românească suferea de ingredientul ideologic Se politizau până şi polimerii, poliperii şi poliprunii „savantei de renume mondial”, tanti Leana din Petreşti Piranda asta semianalfabetă, dar cu ifose de Einstein, la menopauză obliga securitatea să-i tipărească, în străinătate, studiile făcute de alţii (de exemplu, de amantul Ioan Ursu), nota de plată fiind asigurată de portofelele amărâţilor de români Am plătit, ani în şir, soclul paranoic al inventatoarei Codoiului (aşa zicea Leana la CO2, adică bioxidului de carbon) În timpul ăsta, cercetătorii adevăraţi, ăia cu osteoporoză la coate, de cât frecaseră cu ele catedrele universitare şi bibliotecile academice româneşti, stăteau în umbră şi scriau lucrări, semnate, mai apoi, de diverşi politruci retardaţi şi de diverse coţofene, cu văzduh între urechi Astăzi, furtişagul e pe faţă, datorită minunii numite Roman Istrati 194 internet În plus, orice lucrare ştiinţifică de pe vremea lui Ceaşcă trebuia să cuprindă şi un citat din marele cârmaci Până aici ajunsese paranoia ideologică În timp ce ea, chimista cu inteligenţă de guvid, se uita la Tabelul lui Mendeleev ca vaca la asfinţit (apreciind că-i un tablou foarte frumos colorat, chiar aşa, şi rama unde a-ţi făcut-o, iar pictorul ăsta, Mendeleev, mai trăieşte, e membru de partid, că vreau să-i comand şi pentru tovarăşu’ un tablou asemănător, dar cu mai mult roşu, ca să-l pună în toaletă, cadou de ziua lui?), el, geniul Carpaţilor (cu şi fără filtru), numai nu împungea, când venea vorba de ştiinţă şi de cercetare Cizmarul din Scorniceşti aflase, de la prietenii săi sovietici, că e mai uşor să furi tehnologie din străinătate, decât s-o inventezi tu De aia şi băga bani în curul spionajului românesc, în timp ce cercetarea din ţară era lăsată cu ochii în soare Inteligenţa românească nu-i doar una conjuncturală, din categoria „lasă, că ne descurcăm noi, inventăm noi ceva” Nu, inteligenţa românească are resorturi intime, care o pot face performantă Dovadă stă şi ultimul Salon Internaţional de Inventică de la Belgrad, unde România, prin Universitatea „Ştefan cel Mare” de la Suceava, a obţinut două medalii de aur şi una de argint O veste foarte bună, atâta timp cât ţara a fost, sub aspect imagologic, ciuca bătăilor şi a contraperformanţei Când vezi că, în aceeaşi seară, Bute o ia peste ochi rău de tot şi-şi pierde centura, în faţa unui mardeiaş din Nottingham, când România-i trimisă pe un penibil loc 12, la Eurovision şi, ca bonus, echipa feminină de handbal o ia şi ea în freză, ratând calificarea la Jocurile Olimpice de la Londra, e normal să ţi se acrească şi să-ţi vină să pui bernă pe steagul patriei mioritice Noroc, însă, că avem puterea de a merge mai departe şi că România profundă nu stă în upercutul lui Bute, în bocancul lui Dodel, de la Steaua, sau în deja mult prea mâţâitele chimiste de la naţionala de handbal a străbunicului Radu Voinea România profundă, aia care, întâi, învaţă şi cugetă şi, după aia, iese în lume, reprezintă şansa noastră la perenitate Faptul că 195 d’istrati: jupânii universitarii suceveni dau clasă unor savanţi din ţări cu mofturi, la capitolul inventicii, nu face decât să ne bucure Profesorul universitar doctor inginer Gheorghe Gutt şi mai tânărul doctorand inginer Mircea Adrian Oroian şi-au tras caimacul la Belgrad, la Salonul Mondial de Inventică Să nu uităm că, mai deunăzi, şi nişte studenţi, de la aceeaşi universitate suceveană, s-au întors, de la un prestigios concurs, tot de inteligenţă E un prilej în plus de a aminti sfertodocţilor ministeriali, care au defavorizat învăţământul academic sucevean, clasificându-l într-o categorie nemeritorie Asociaţia Inventatorilor Români va propune Federaţiei Internaţionale a Inventatorilor ca reputatului universitar sucevean Gheorghe Gutt să i se acorde Ordinul în grad de cavaler, adică cea mai înaltă distincţie în invenţia planetară De fapt, profesorul Gutt e un recidivist notoriu El nu-i la prima „abatere” de acest fel, întreaga sa carieră fiind punctată de numeroase premii, ordine şi distincţii Este o onoare pentru noi că o luăm înaintea celor de la Federaţia Internaţională de Inventică şi să-i acordăm profesorului Gutt distincţia de Cavaler al Jupânului de Salon Nu-i nici prima şi, cu siguranţă, nici ultima oară, când Gheorghe Gutt îşi adjudecă, în mod strălucit, această modestă rubrică Roman Istrati 196 Florin Hău În doar câteva zile, au plecat dintre noi trei oameni deosebiţi, trei suflete alese Vasile Pînzaru, un destin tragic, un om a cărui viaţă a fost legată de idealul libertăţii româneşti şi de lupta împotriva bolşevizării ţării, un om care, timp de 13 ani, şi-a dus crucea supliciului prin puşcăriile comuniste, o fiinţă căreia credinţa şi Bunul Dumnezeu i-au dat atâta viaţă, încât să-şi îngroape torţionarii şi foştii călăi, fără a-i anatemiza public, deşi ar fi putut să o facă şi, nu în ultimul rând, Vasile Pînzaru, o fire sensibilă, în jurul căreia destinul a creat o uriaşă platoşă de chin şi de durere S-a stins nu doar eroul anti comunist, nu doar unul dintre martirii gulagului românesc, ci şi un scriitor sensibil, simplu şi frumos ca însuşi sufletul său de bucovinean curat şi demn Toată reverenţa Jupânului de Salon A trecut la cele veşnice şi Nelu Vaţlavec, revizorul contabil, premiat de preşedintele Emil Constantinescu Chestia asta, cu medalia, o ştiu prea puţini Cei mai mulţi îl ştiu pe Ioan Vaţlavec din paginile ziarelor unde a public, de-a lungul multor ani, „cuvinte încrucişate” Jupânul care scrie aceste rânduri a stat, de multe ori, de vorbă cu domnul Nelu, minunându-se de isteţimea şi schepsisul unor definiţii rebusistice Oricum, pentru acest sport al minţii, îţi trebuie nu doar logică, ci şi o serioasă cultură generală Careurile lui Ioan Vaţlavec aveau farmec, erau pline de capcane semantice şi de surprize Toţi cei care-s posedaţi de zeul fotbalului regretă, acum, „vocea” crainicului stadionului Areni, vocea lui Ioan Vaţlavec Şi 197 d’istrati: jupânii lui, întreaga reverenţă a Jupânului de Salon Cel mai tânăr, din această nefericită triadă a dispariţiilor, este profesorul şi arheologul Florin Hău „Uriaşul cu suflet de pluş”, cum l-a numit un coleg din presa suceveană, va rămâne în memoria colectivă a Bucovinei nu doar ca un suflet de o elegantă şi senină toleranţă, răbdător şi aproape pedant în a nu-şi supăra semenii, îngăduitor cu novicii şi ageamii, înţelept şi distins cu potentaţii zilei, dar totdeauna prietenos şi colegial cu cei cu care simţea el că poate schimba opinii, păreri şi, mai ales, idei Florin a fost o fire care emana bunătate în orice proximitate s-ar fi întâmplat O autoritate indiscutabilă în domeniul său (şef de promoţie la Facultatea de Istorie Geografie a Universităţii „Ştefan cel Mare” din Suceava), Florin Hău a fost un împătimit, un posedat, în sensul pozitiv al cuvântului, al arheologiei A căutat şi a găsit semne ale istoriei şi nu doar că le-a oferit semenilor săi, dar le-a făcut şi accesibile, sub aspectul înţelegerii istoriei, publicând diverse articole şi studii, care i-au adus respectul comunităţii academice româneşti Din această cauză, Florin Hău a şi fost ales vicepreşedinte al Comisiei Naţionale de Arheologie, funcţie în care, timp de 10 ani, a diriguit un domeniu de referinţă din istoriografia românească Nu doar colegii lui „de suferinţă”, de la Muzeul Bucovinei (Monica şi Ştefan Dejan sau Bogdan Niculică), resimt acum imensa pierdere, pricinuită de plecarea prematură, la cele veşnice, a lui Florin Hău, ci şi prieteni şi colegi din afara instituţiei unde el a lucrat Nu l-au uitat nici foştii colegi de la Liceul „Laţcu Vodă” din Siret, unde a lucrat ca profesor, şi nici primarul Adrian Popoiu, din aceeaşi localitate (Florin a fost, pentru o scurtă perioadă de timp, şi primar al Siretului) „Şi-a greşit secolul, spune profesorul Mihai Georgescu, despre Florin A fost mult prea bun şi de prea bună credinţă” Şi, acelaşi Mihai Georgescu dezvăluie lucruri neştiute despre Florin: „în arheologie, trebuie să ai nas Florin mirosea tezaurele” Îşi închipuie cineva că Florin Hău a urmat coregrafia şi că a fost balerin la Opera Roman Istrati 198 din Bucureşti? Şi după asta, îl regăsim ca arheolog! Mai spune Mihai Georgescu, prieten şi coleg de şantier arheologic, la Curtea Domnească: „dădeam cu şpaclu, la ora 20, seara, nu aveam lanterne, o făceam la lumina lunii şi la lumina din staţia de autobuz Am găsit un obiect ca o pară Era o pungă de bani, vreo 500 de monede, cu valoare istorică (secolele XVI, XVII), monede poloneze, suedeze şi aşazişii Şalăi (monede falsificate, unele chiar în Cetatea de Scaun a Sucevei) Am spălat monedele la toaleta publică, din staţia de autobuz 23 August, din centru Dimineaţa, am dus monedele la muzeu, pentru recondiţionare” Cam aşa se lucra pe atunci Curtea Domnească, Cetatea de Scaun şi Biserica Mirăuţi, de la Suceava, datorează smerenie lui Florin Hău La fel şi bisericile Horodniceni şi Reuseni, precum şi Mitropolia Moldovei din Iaşi, şi centrul istoric al Botoşaniului, adică toate locurile pe un de a lucrat arheologul Florin Hău De fapt, toţi îi datorăm lui Florin o reverenţă smerită, pentru că el ne-a învrednicit cu smerenia faţă de istorie 199 d’istrati: jupânii Daniel Hrenciuc Dumneavoastră nu ştiţi, dar, de multe ori, ne este foarte greu să găsim un personaj pentru rubrica aceasta Asta, datorită faptului că nu prea se înghesuie lumea la făcut fapte bune Din această cauză, atunci când găsim prilejul de a descoperi o astfel de faptă sau un personaj demn de laudă e o bucurie şi pentru noi De curând, profesorul Daniel Hrenciuc, adjunctul Inspectoratului Şcolar Suceava, a editat volumul doi al lucrării intitulate „Continuitate şi schimbare: integrarea minorităţilor naţionale din Bucovina istorică în regatul României Mari” Am spune că e o carte de referinţă şi chiar este una identitară pentru spaţiul bucovinean Dacă ne uităm numai la cele 30 de pagini, cuprinzând lista surselor bibliografice, ne dăm seama de volumul de muncă documentaristică, pe care l-a făcut Daniel Hrenciuc Cartea sa cuprinde surse inedite, edite, memorii ale unor personalităţi politice, ştiinţifice sau culturale, publicaţii şi lucrări de specialitate, apărute în ţară şi străinătate Acest al doilea volum, structurat pe 12 capitole, acoperă preocupările autorului, în studierea dinamicii minorităţilor din Bucovina, în perioada 1928-1940 Daniel Hrenciuc are meritul de a nu istoriciza rigid, ci reuşeşte să prezinte nu doar reperele de esenţă ale fenomenelor şi problemelor cu care s-au confruntat minorităţile din Bucovina, după realizarea României Mari Din această cauză, volumul ne apare ca o frescă a vieţii politice şi spirituale din acest spaţiu Autorul a acordat o atenţie deosebită rolului pe care l-a jucat învăţământul minorităţilor Roman Istrati 200 naţionale în păstrarea identităţii lor şi în condiţiile în care puterea de la Bucureşti ducea o politică centralist-integratoare Tradiţiile acestor minorităţi şi-au păstrat dimensiunile continuităţii, însă minorităţile au trebuit, în acelaşi timp, să se adapteze noului statut, configurat prin integrarea lor în graniţele regatului României Volumul face referire şi la loialitatea sau, dimpotrivă, la tendinţele iredentiste ale unor grupuri etnice minoritare din Bucovina interbelică Lucrarea lui Daniel Hrenciuc surprinde pertinent şi relaţiile dintre minorităţi şi populaţia majoritar românească, relaţii atent supravegheate de Bucureşti Să nu uităm că Bucovina are o substanţă identitară aparte, în condiţiile în care aici au coexistat, deopotrivă, români, polonezi, ruşi lipoveni, ucraineni, armeni, maghiari, germani sau evrei Din acest motiv, cartea profesorului Hrenciuc are meritul de a ne oferi o abordare complexă, în măsura complexităţii spirituale din Bucovina Parcurgerea cărţii ne oferă de asemenea o imagine vie a conglomeratului etnic bucovinean, cuprinzând năzuinţele minoritarilor, dar şi dramele strămutării sau repatrierii unor comunităţi etnice, cum a fost cazul germanilor sau maghiarilor Un alt reper, care nu trebuie tratat doar ca izvor istoric, l-a reprezentat şi presa în limba maternă a acestor minorităţi Daniel Hrenciuc reuşeşte să surprindă modul în care multitudinea de publicaţii bucovinene reflecta tendinţele de coagulare a sentimentelor identitare ale minoritarilor Aspectele politice, învăţământul, presa în limba maternă sau mişcările de populaţie din Bucovina sunt dimensiunile tabloului istoric din acest spaţiu geografic, într-o perioadă în care evenimentele se precipitau, culminând, în final, cu declanşarea celui de al doilea război mondial Ne-ar fi luat o pagină de ziar ca să transcriem CV-ul profesorului Daniel Hrenciuc şi, din această cauză, ne-am gândit să punctăm doar această ultimă apariţie editorială Este un prilej de a ne reîntâlni cu un personaj notabil al istoriografiei româneşti contemporane, care impresionează nu doar prin dorinţa de abordare exhaustivă a 201 d’istrati: jupânii fenomenului istoric, ci şi printr-o documentare amănunţită şi diversă Daniel Hrenciuc nu filmează şi nu evocă şi ştie să evite rigiditatea argumentării statistice Stilul său nu-i descripţie şi nici relatare novelistică, ci este mai degrabă stilul cronicarului, care are talentul să te plaseze în epocă, dându-ţi sentimentul participativităţii la derularea unor vremuri trecute Domnul Hrenciuc ne oferă o lecţie de istorie şi ne aşează în rafturile bibliotecilor un reper major de istoriografie Aşa ca el ar trebui să fie oamenii învăţământului românesc Deopotrivă, cărturari şi oameni ai cetăţii Din acest motiv, el a poposit în ziarul nostru, la rubrica Jupânului de Salon * Să nu credeţi că meseria de istoric este una uşoară N-a fost, nu este şi nici nu va fi A extrage esenţa factualităţii şi a evenimenţialului şi a descoperi, astfel, tendinţele, evoluţiile şi devenirile nu-i o treabă la îndemâna oricui În primul rând, condiţia de istoric presupune un contact total şi permanent cu realitatea, presupune o documentare amplă, putere de analiză şi sinteză şi, nu în ultimul rând, acel fler, pe care orice istoric de calibru îl are şi-l foloseşte, atunci când elaborează predicţii sau prognoze Dar cum tranziţia din România pare a nu înceta curând, şi titularii serioşi ai domeniilor de travaliu intelectual încearcă să se adapteze din mers Cercetarea istorică este un domeniu vitregit, sub aspect financiar, şi doar vocaţia împătimiţilor de istorie mai face ca studiul să nu deraieze în producţia de sertar Se ştie că, în civilitatea unui popor, cultura sa istorică este esenţială Şi nu vorbim de un popor abstract, de un popor în sine, ci de cel ce sfinţeşte ţara în care trăim, adică ţara fagilor Ne mişcăm, deci, într-o cultură şi într-o educaţie, care se dovedesc a fi vădit digitale Studiul cu cartea nu trebuie, însă, să dispară Profesorii şi, mai ales, cei aplecaţi spre disciplinele umaniste încearcă să păstreze un curs cât mai ridicat, în relaţia cu informaţiile furnizate de cartea scrisă Este cazul profesorului doctor în istorie Daniel Hrenciuc, inspector general adjunct la IŞJ Suceava Roman Istrati 202 Ultima sa lucrare, ieşită de sub teascul (digital) al tipografiei, se dimensionează tematic pe apariţia şi existenţa polonilor în spaţiul Bucovinei Lucrarea domnului Hrenciuc reliefează o preocupare mai veche a acestuia, privind dezvăluirea istoriei minorităţii poloneze din România Daniel Hrenciuc ne oferă cadrul socio-geografic al apariţiei primelor aşezări poloneze din Bucovina, făcând ample comentarii, privind imigraţia politică poloneză, precum şi evoluţia statistică a acestei minorităţi, în spaţiul nord românesc Un loc important în economia lucrării îl ocupă dimensiunea spirituală a etnicilor polonezi, dimensiune legată de comuniunea cu Biserica Romano-Catolică Daniel Hrenciuc face importante consideraţii privind cultura şi învăţământul în limba poloneză, atât în perioada administraţiei austriece, dar şi în timpul Primului Război Mondial, din perioada interbelică, din perioada autorităţii monarhice a lui Carol al II-lea, din perioada celui de-al Doilea Război Mondial, şi până în zilele noastre Spaţiul tipografic nu ne permite o recenzie, dar ne dă posibilitatea de a semnala o apariţie istoriografică de valoare Deşi născut la Tulcea, istoricul Daniel Hrenciuc se poate considera deja un bucovinean total Iar aplecarea sa către istoria Bucovinei îl recomandă ca unul dintre cei mai pertinenţi specialişti în domeniu La cei nici 40 de ani ai săi, profesorul Daniel Hrenciuc este doctor în istorie, are 10 cărţi tipărite, are un număr impresionant de lucrări ştiinţifice, apărute în ţară şi în străinătate, şi este deja un nume recunoscut la simpozioanele şi sesiunile ştiinţifice ale istoricilor Ultima lucrare, „Un destin pentru istorie: polonezii în Bucovina (1744 – 2008)”, reprezintă o frescă pertinent ilustrată a existenţei acestei minorităţi, în nordul ţării noastre Domnul Hrenciuc a gestionat un bagaj informatic şi documentar absolut fabulos, cuprinzând surse din România, Ucraina şi Polonia Să mai amintim, în plus, că actualul Jupân de Salon mai pregăteşte două lucrări, privind relaţiile militare româno-polone, precum şi situaţia germanilor din Bucovina Suficient, nu? 203 d’istrati: jupânii * Greu, şi cu învăţământul acesta! Aţi văzut şi dumneavoastră După ce s-a fumat pactul educaţiei, un fel de pipă a păcii politice, toţi politicienii au lăsat baltă treaba Şi pentru că a plouat fest cu nemulţumiri, balta s-a mărit şi a inundat În unele judeţe, a inundat aşa tare, încât au fost luate câteva fotolii ale şefilor de inspectorate şcolare La noi, la Suceava, fie că au fost numai liberalii, fie că au mai participat şi democraţii la conducerea Inspectoratului Şcolar Judeţean, totuşi nu se poate plânge nimeni de malpraxis Mai ales, nu se poate plânge de acest lucru onor ministerul, care a descoperit, cu proprii lui ochi, dar şi cu ochii ministrului sucevean al învăţământului, Cristian Adomniţei, că judeţul Suceava e fruntaş la concursurile naţionale şi internaţionale Luaţi în sine, cei trei muşchetari ai educaţiei sucevene pot fi consideraţi oameni de valoare Unul mai de valoare, decât altul Se ştie că, pentru Jupânul de Salon, contează mult buna intenţie şi fapta, şi mai puţin gargara sau şuşaneaua de culise Dacă ai un feeling, o vocaţie pentru educaţie, dacă nu te rezumi doar la a face ruta catedră-familie şi retur, şi dacă aplecarea spre învăţământ trece şi prin bibliotecă, atunci lucrurile chiar că tind să devină ideale Din păcate, cultura contemporană pare a părăsi aerul somptuos şi academic al bibliotecilor tradiţionale, agreând mai mult varianta ei digitală şi informatizată a cunoaşterii Profesorul Daniel Hrenciuc, doctor în istorie, este unul care navighează, deopotrivă, în spaţiul bibliotecar, cât şi în cel virtual Cu cele peste 10 cărţi ale sale, domnul Hrenciuc poate fi considerat, deja, un specialist în Istoria Bucovinei, adică a acestui spaţiu multicultural, multiconfesional şi multietnic Cum, necum, adjunctul IŞJ Suceava şi-a făcut timp să participe şi la o serie de acţiuni cu caracter ştiinţific, desfăşurate în ultima vreme Jupânul de Salon poate bifa, aici, comunicarea domnului Hrenciuc, cu titlul „Holocaustul în istoriografia română”, la care se adaugă şi participarea la sărbătoarea „Limba noastră cea română”, care se desfăşoară, în Roman Istrati 204 fiecare an, la Cernăuţi Împreună cu profesorul universitar Florin Pintescu şi cu istoricii cernăuţeni, conduşi de profesorul Antoficiuc, Daniel Hrenciuc a participat la o serie de dezbateri, pe teme privind cultura şi civilizaţia în Bucovina Aceasta, nu doar în calitate de inspector general adjunct, de dascăl şi de istoric, ci şi în calitate de vicepreşedinte al „Societăţii pentru Cultură şi Literatură Română Bucovina” Tot în ultima perioadă, proful Hrenciuc şi-a făcut timp să ţină şi o serie de comunicări, la Universitatea de vară „Ion Nistor”, care a avut loc la Siret, Milişăuţi şi Rădăuţi, sub genericul „Confluenţe culturale în Bucovina” De asemenea, domnul Hrenciuc a participat şi la simpozionul intitulat „Ruşii lipoveni”, precum şi la cel organizat la Sibiu, la Universitatea „Lucian Blaga”, şi unde profesorul Hrenciuc a conferenţiat pe tema germanilor bucovineni din perioada interbelică În calitatea sa de şef adjunct al IŞJ, Daniel Hrenciuc răspunde de situaţia cadrelor didactice din judeţ El a scos la iveală, nu de mult, unele matrapazlâcuri, pe care o serie de băieţi deştepţi din teritoriu le-au comis, cu intenţia de a verifica vigilenţa conducerii IŞJ Aşa se face că, de exemplu, fostul director de la Clubul Copiilor din Fălticeni, un anume Gheorghe Popa, n-a înregistrat dosarele a 20 de persoane, care au fost încadrate în instituţia fălticeneană pomenită, dar s-a prezentat, după 13 septembrie, adică după şedinţele publice de repartizare a suplinitorilor calificaţi şi necalificaţi, cu încadrarea gata făcută Şi alţi 10 directori din judeţ au fost prinşi cu mâţa în sac şi sancţionaţi de către generalul adjunct Hrenciuc Probabil că există o mânăreală cu posturile cadrelor didactice, în urma căreia, unii directori îşi rezolvă nişte interese sau chiar obţin unele foloase E bine, însă, că la IŞJ există cineva care şi-a făcut timp să vâneze aceste situaţii, aflate în afara legii, şi să le corecteze * Cine crede că Ministerul Culturii e fata bătrână şi etern nemăritată a spiritului naţional s-ar putea să aibă dreptate doar pe 205 d’istrati: jupânii jumătate E drept că, nemaifiind la prima tinereţe, Cultura Română nu mai este atât de apetisantă Junii de la Finanţe o ocolesc sistematic, miniştrii care ar trebui să o ocrotească şi să-i asigure dezvoltarea s-au dovedit a fi de fapt nişte asistenţi maternali de ocazie, nişte plutaşi lipsiţi de aluviuni intelectuale şi nimeriţi pe funcţii fără a fi exersat, în prealabil, demnitatea culturii Tot românul ştie că, alături de Educaţie şi Sănătate, Cultura e surata care mănâncă pe colţul mesei, care ciuguleşte din poală firmiturile bugetare, care-i mama mândriei naţionale, când sunt ani electorali, dar care se îmbracă rapid în hăinuţele amneziei politice, când aleşii neamului se văd cu sacii în căruţă Când e vorba de bătaie pentru ciolanul guvernamental sau pentru cel prezidenţial, toţi candidaţii devin galactici şi, dacă nu pot dovedi că se trag din cultura Cucuteni, atunci cu siguranţă că au certificate de rubedenie cu gânditorul de la Hamangia, personajul acela, despre care nu poţi spune niciodată dacă-i preocupat de o problemă existenţială sau dacă îl chinuie o amărâtă de colică intestinală Dar, aşa cum ziceam, dacă Educaţia şi Sănătatea au faliţii lor, adică de ce şi Cultura să nu-i aibă pe ai ei? Aşa se face că-n fruntea unor direcţii de cultură din ţară neam trezit cu tot felul de aurolaci politici, de şăibari şi conţopişti, de contabili, care convoacă la horă locatarii plastici de la Săpânţa, sau de manichiurişti ai vorbelor, care cred că TBC-ul lui Vasile Voiculescu sau obezitatea lui Minulescu fac parte din patrimoniul cultural naţional Din punctul ăsta de vedere, pe noi, bucovinenii, ne-a ferit bunul Dumnezeu de belele În afară de viiturile dogmatismului ceauşist, cultura locului a pendulat între conservarea patrimoniului material şi spiritual, şi încercarea de proiecţie, prin tradiţie şi cultură, a identităţii şi demnităţii noastre Lumea trebuie să admită că Bucovina e specială, nu numai prin moştenirea pe care o are, ci şi prin aceea că ea este un spaţiu multietnic, multicultural şi confesional, în care istoria se scrie într-o caligrafie mult mai complexă E bine că la Direcţia pentru Cultură Suceava au diriguit oameni dăruiţi Roman Istrati 206 studiului şi nu doar traseişti literari sau oratori accidentali, ahtiaţi după glorii efemere Profesorul doctor Daniel Hrenciuc, noul staroste al Direcţiei pentru Cultură, Culte şi Patrimoniu Cultural Naţional din judeţul nostru, vine să completeze seria de profesori care au girat acest segment instituţional (Vasile Demciuc, Emil Ursu şi Aurel Buzincu) De aceea, Jupânul de Salon ţine să marcheze startul perfect, pe care l-a avut fostul inspector general adjunct de la Învăţământ, în noua sa demnitate publică Şi, ca să nu spuneţi că frazăm în văzduh, trebuie să menţionăm că proaspătul director a demarat, deja, o serie de activităţi Crearea, la Rădăuţi, a Direcţiei de Cultură şi Patrimoniu Muzeal, amenajarea unui nou muzeu, modern, la Mănăstirea Probota, finanţarea monografiei Bisericii Mirăuţi şi editarea unui număr special al revistei „Patrimoniu” (cu accent pe diversitate şi multiconfesionalism) La acestea, s-au mai adăugat eforturile pentru alocarea sumei de 1,2 miliarde de lei, din bugetul Ministerului Culturii, pentru repararea acoperişului Mănăstirii Bogdana din Rădăuţi, avariată recent de furtună Nu în ultimul rând, istoricul Daniel Hrenciuc şi-a făcut timp şi pentru a participa la un simpozion internaţional de excepţie, privind cultura ruşilor lipoveni Simpozionul a avut loc la Sulina şi la el au participat istorici de prestigiu de la Moscova, Kiev, Chişinău şi Odessa Tot în registrul activităţilor practice, profesorul Hrenciuc, împreună cu specialiştii de la Complexul Muzeal al Bucovinei şi de la Universitatea „Ştefan cel Mare” din Suceava, a participat la un simpozion pe teme de arheologie, organizat la Suceava Cu această ocazie, s-a hotărât realizarea unui liste reactualizate a siturilor arheologice din Bucovina şi a unui repertoriu arheologic complex, astfel încât să avem o carte de vizită, cu care să ne prezentăm în faţa turiştilor, dar şi a specialiştilor Un asemenea repertoriu este şi un instrument pentru planurile urbanistice ale primăriilor din judeţ Poate aşa nu ne vom mai trezi cu toţi târtanii, care-şi construiesc şuri, coteţe, garaje sau 207 d’istrati: jupânii pridvoare peste aşezări neolitice, peste cimitire geto-dacice sau în zone în care se mai păstrează monumente ale medievalităţii moldave Vedeţi, acestea sunt argumentele pentru care pe noul director al Direcţiei pentru Cultură, Culte şi Patrimoniu Cultural Suceava, profesorul doctor Daniel Hrenciuc, îl întâlniţi în această rubrică * Bucovina, această Europă în miniatură, multietnică, multiligvistică şi pluriconfesională, este tributară nu doar unui spaţiu unic, ci şi unui prototip de culturalitate, care se legitimează prin diversitate Cercetările ştiinţifice dezvăluie că istoria acestui spaţiu este, în fapt, istoria a zece minorităţi naţionale şi a zece religii diferite, care, însă, îşi reclamă „apartenenţa la o cultură de factură germană şi central europeană” Graniţele, de multe ori variabile şi desenate de interesele hegemonice ale marilor puteri, n-au reuşit să mutileze identitatea spirituală a Bucovinei şi a locuitorilor ei Iluministul habsburgic a coagulat ideea de Bucovină, iar modernitatea acestui spirit, după cum se vede, este viabilă şi astăzi Evident că orice demers, care se vrea obiectiv şi ştiinţific, în abordarea diverselor aspecte ale istoriei Bucovinei este, din start, unul delicat şi asta tocmai datorită faptului că „un trecut obsedant şi ideologizant” încă mai stăruie în imaginarul colectiv De aceea, eforturile de desprindere, de detaşare faţă de maculatura istoriografică părtinitoare, elaborată la comanda Moscovei sau a altor cancelarii prea puţin interesate de destinele unor comunităţi umane, sunt absolut lăudabile Este şi cazul unui demers ştiinţific de consistenţă şi anvergură, intitulat „Provocările vecinătăţii: ucrainenii bucovineni în Regatul României Mari (1918 – 1940) Contribuţii”, lucrare apărută, săptămâna trecută, la Editura „Tipo-Moldova” din Iaşi, sub semnătura deja cunoscutului doctor în istorie Daniel Hrenciuc Aflat la a 11-a carte despre minorităţile din Bucovina, Daniel Hrenciuc îşi conturează, alături de nume deja celebre, propriul profil şi propria personalitate în istoriografia bucovineană „Provocările vecinătăţii” au făcut obiectul Roman Istrati 208 a numeroase studii şi articole, dar şi a unor cărţi referitoare la o serie de comunităţi, cum ar fi cea polonă, germană sau maghiară Acum, a venit rândul ucrainenilor, urmând ca, probabil în această vară, Daniel Hrenciuc să finalizeze un nou volum, privind comunităţile evreieşti din Bucovina Tot în pregătire (fază de documentare) se află şi o lucrare dedicată ruşilor lipoveni Ceea ce trebuie remarcat e faptul că, atât în cazul polonezilor, germanilor şi maghiarilor, cât şi în cazul ucrainenilor, abordarea problematicii istorice s-a făcut din varii perspective, într-un efort cu vădită tentă exegetică Acest lucru presupune o documentare temeinică şi utilizarea comparativintrospectivă a numeroase surse de informare: documente primare, articole şi cărţi, arhive, fonduri de documentare, biblio şi biografii, fonduri de carte, colecţii de ziare, arhive legislative, date statistice, demografice, geografice, sociale şi politice, civile sau militare, izvoare edite sau inedite, memorii, documente oficiale sau doar de informare curentă din ţară şi străinătăţuri Volumul referitor la ucraineni, din seria „Provocările vecinătăţii”, este structurat pe 27 de capitole, la care se adaugă „Concluziile”, „Anexele”, „Sumar” – în ucraineană şi engleză, şi o impresionantă bibliografie selectivă E de înţeles că perspectiva istoricului este una panoramată, ea oferind informaţii şi consideraţii valoroase, pornind de la originile ucrainenilor (fie că s-au numit, de-a lungul vremii, ruteni, rusini, maloruşi, rusnaci sau ucraineni), până la momentul 23 august 1939, când pactul Ribbentrop-Molotov a mutilat, din nou, această provincie Istoria Bucovinei nu poate fi desprinsă de istoria Moldovei, de conflictele şi solidarităţile dintre români şi ucraineni, de influenţele regatului polonez, de Petru Movilă, primul mitropolit al Kievului, de afirmarea identităţii naţionale, de rolul bisericii greco-catolice în Bucovina, de comuniunile şi dezbinările românilor şi ucrainenilor, în Dieta provinciei, de noile repere geopolitice, date de primul război mondial sau de unirea Bucovinei cu Regatul României Vastitatea problematicii presupune un efort 209 d’istrati: jupânii suplimentar de analiză şi sinteză, efort pe care Daniel Hrenciuc l-a depăşit, cu eleganţa intelectuală a unui cercetător serios Indiscutabil că „Provocările vecinătăţii …”, cu obiectualitate pe etnia ucraineană, este o frescă istorică, ce include şi realităţi „etnoconfesionale şi mentalităţi central europene” Frescă, din care nu puteau lipsi datele ce ţin de evoluţiile statistice şi demografice, de educaţie în limba maternă, de reformele economice din Bucovina, de organizaţiile culturale, de presă şi de alte forme de exprimare identitară Cu un stil concis şi agreabil, păstrând, însă, rigorile demersului ştiinţific, elegant şi atractiv, cu o cursivitate academică ireproşabilă, volumul „Provocările vecinătăţii: ucrainenii …” este un reper istoriografic major, cu o mare încărcătură pedagogică, subtil inserată de panseul lui Lucian Lefevre: „oamenii seamănă mai mult cu epoca lor, decât cu propriul lor tată”, care ar putea sta perfect ca moto al acestei remarcabile cărţi E superfluu să vă mai argumentăm de ce doctorul în istorie Daniel Hrenciuc este Jupânul de Salon din această săptămână * Europenismul a avut, neîndoielnic, în primele sale clipe de existenţă, mirajul unei religii I-a fascinat pe mulţi, iar unii au mers până la renunţarea identităţii sinelui, de dragul acestei minciuni frumoase Nu-i sigur dacă noi, românii, n-am dat pasărea din mână pe cioara de pe gard, atunci când, cu ardoare, ne-am îmbulzit sub steagul înstelat, marginalizând Tricolorul şi valorile naţionale Chestia e că aderarea noastră, în afară de faptul că am plătit-o în cash, cu vârf şi îndesat, a tulburat serios tihna mic burgheză a vest europenilor Şi acum aceştia achită iresponsabilitatea politică a celor de la Bucureşti În general, situaţiile limită (şi România parcurge de ceva vreme o astfel de situaţie) ar trebuie să ne coaguleze identitar, ba, chiar mai mult, ar trebui să creeze un consens etnic durabil Bucovina n-avea nevoie de vreun ghid de la Bruxelles, pentru a-şi dovedi valenţele multiculturale, diversitatea etnică şi Roman Istrati 210 confesională În Bucovina, sinagoga stă alături de catedrala ortodoxă, de biserica armeană, de cea lipovenească sau cea greco-catolică Fraţii şi surorile din bisericile neoprotestante n-au a se duşmăni cu ortodocşii, catolicii sau evreii Au toţi loc sub soare, tocmai pentru că, atunci când vorbim despre cultură, nu folosim topuri cantitativiste O cultură nu-i mai mare sau mai mică şi, ca atare, n-o măsurăm cu linguriţa sau cu polonicul Culturile reprezintă acumulări sintetice de experienţă spirituală şi e de la sine înţeles că un spaţiu al multiculturalităţii este unul mult mai prolific, decât un spaţiu confiscat de o singură paradigmă culturală De aceea, culturile închise sunt retractile, opace şi sortite eşecului, tocmai datorită conservatorismului lor Nu-i locul să facem consideraţii de filosofia culturii, dar lecţiile de acest gen reprezintă un firesc pentru spaţiul Bucovinei şi nu o noutate De aceea, summit-ul minorităţilor, organizat, săptămâna trecută, la Rădăuţi, de profesor doctor Daniel Hrenciuc, vine să definească multiculturalitatea, în conceptul mai larg al convieţuirii Ca istoric dedicat fenomenului minoritar bucovinean (a scris 11 cărţi pe acest segment), Daniel Hrenciuc a regândit substanţa summit-ului, încercând să-i dea altă rezonanţă publică Dovadă o dă programul manifestării, care a inclus: vernisarea expoziţiei internaţionale de pictură „Bucovina – trecut, prezent şi viitor” (expoziţie care include lucrări ale mai multor artişti români şi străini, reuniţi, în acest an, în Bucovina, într-o tabără internaţională de pictură), şi de care se face responsabil profesorul Ioan Bodnar, prezentarea de cărţi, ziare, reviste şi alte genuri de publicaţii, aparţinând minoritarilor (un prilej excelent de a cunoaşte preocupările acestora), o expoziţie de sculptură, a artistului Ştefan Csukat, o expoziţie culinară (identitatea etnică se manifestă şi gastronomic) şi, nu în ultimul rând, un spectacol în care toţi, indiferent de neam, limbă sau religie, au putut admira dansurile şi cântecele populare, specifice polonezilor, ucrainenilor, ruşilor lipoveni, rromilor, germanilor, evreilor sau maghiarilor 211 d’istrati: jupânii Din motive nefireşti (inundaţii, epidemia aviară sau lipsa gologanilor), summit-ul de la Rădăuţi a făcut pas-parol vreo trei ani, adică nu s-a ţinut A existat riscul real ca manifestarea să se piardă, în faţa altor priorităţi, mai puţin consistente Este meritului profesorului Hrenciuc şi a echipei sale că acest summit, devenit deja tradiţional, n-a eşuat în amnezia, din ce în ce mai rodnică, a memoriei colective Chiar şi primarul Olărean a salutat manifestarea, spunând, printre altele, că „în Rădăuţi nu au existat şi nu există conflicte interetnice” Asta ştiam şi noi, dar mai ştim şi faptul că cele mai multe conflicte nu-s între minoritari, ci chiar în cadrul primăriei, iar ele sunt generate, aţi ghicit, chiar de şeful administraţiei locale Bine că armonia etnică n-are de suferit, de urma stilului de management al primarului Olărean În rest, ce să spunem, profesor Daniel Hrenciuc rămâne acelaşi suflet mare şi neliniştit, de rădăuţean care ştie că Bucovina nu-i o abstracţie, ci o fiinţă concretă, căreia merită să-i dedice eforturile sale de istoric şi de om de cultură Din această cauză, Jupânul de Salon îl găzduieşte, în această săptămână * Chiar dacă ideea globalizării motivează multe dintre aspiraţiile şi acţiunile umane, totuşi, printr-un feedback spiritual, al cărui mecanism ne scapă încă, atât Europa, cât şi ţările partenere în UE, resimt nevoia stringentă a redescoperirii şi redefinirii identitare Acest fenomen ne relaţionează, mai clar şi mai fiabil, cu celelalte comunităţi umane, fără a ne mutila sau periclita consistenţa identitară şi perenitatea Reperele noastre, ca popor sud-est european, completează axiologic cromatica multiculturală şi confesională a bătrânului continent Ne revendicăm de la începuturile Europei, iar patrimoniul spiritual românesc, pe de o parte, ne individualizează în ramura răsăriteană a etnolatinităţii, iar pe de altă parte, ne conferă un indubitabil statut partenerial, în actuala configuraţie unională a Europei Aşa că globalismul, fie el şi restrictiv continental, nu dizolvă entităţile naţionale, cu particularităţile şi respirările lor Roman Istrati 212 unice, ci, dimpotrivă, le asigură o infuzie de reprezentativitate, la nivelul concertului spiritual european Cine consideră că UE pune epitafuri comunităţilor naţionale sau locale sau le prohodeşte destinele nu înţelege nimic din alchimia multiculturalităţii, ca formă de fiinţare existenţială De aceea, orice gest sau orice efort de definire a continuităţii identitare este salutar şi benefic, nu doar în planul orizontal al perenităţii Sinelui, ci şi în cel vertical, al integrării acestuia într-o intimitate valorică superioară De aceea, spunem că Buletinul de Informare „Patrimoniu”, al Direcţiei pentru Cultură, Culte şi Patrimoniu Cultural Naţional Suceava, este departe de a fi un simplu exerciţiu funcţionăresc, pendinte doar de documentarea statistică şi arhivistică Noul (l-am numi noi) catalog pe 2010 n-are pretenţiile exhaustivităţii, dar, păstrând proporţiile, el este o microenciclopedie, care combină interdisciplinar perspective şi repere de istorie, geografie, ştiinţele naturii, economie, demografie, viaţă publică sau religioasă şi care creează, totodată, şi o imagine panoramică a vieţii culturale, a educaţiei, a personalităţilor, a limbii şi literaturii din judeţul nostru, a publicisticii, artelor muzicale sau plastice, ca şi a dimensiunilor etnografice şi folclorice locale, dimpreună cu instituţiile, societăţile culturale şi asociaţiile profesionale care răspund de diriguirea concretă a vieţii materiale şi spirituale din Bucovina Cu titlu de noutate, această ediţie a Buletinului de Informare „Patrimoniu” cuprinde câteva secţiuni rezervate minorităţilor locale, personalităţilor emblematice pentru diversele zone, precum şi o hartă, în care circuitele culturale şi cele turistice fac corp comun Acest proiect, care cuprinde buletinul informativ, este unul aflat în derulare şi el se adresează nu doar turiştilor, ci şi primăriilor, bibliotecilor, cercetătorilor interesaţi de documentare sau simplilor cetăţeni Nu ne-am irosi energiile gazetăreşti, dacă lucrarea, realizată prin efortul direct a doi colaboratori de marcă (doamna consilier superior Liliana Corina Ignat şi profesorul Gheorghe 213 d’istrati: jupânii Giurcă, şi a referentului superior Viorel Blănaru) şi coordonată de doctor în istorie Daniel Hrenciuc, director al DCCPCN Suceava, nu s-ar fi constituit într-un ghid lămuritor şi orientativ de excepţie Daniel Hrenciuc a înţeles că a lucra în cultură nu înseamnă doar a practica un ritual funcţionăresc, ci înseamnă studiu, documentare şi implicare intelectuală cu rezonanţă civică Suntem informaţi, şi cu această ocazie află şi cititorii, că, în curând, lui Daniel Hrenciuc îi va apărea şi o nouă carte, intitulată „Provocările vecinătăţii – ucrainenii bucovineni din Regatul României Mari”, cu referire la istoria Ucrainei şi a ucrainenilor, la relaţiile lor cu românii, la evoluţia lor politică, educaţională, culturală, stilistică şi confesională, precum şi la elitele ucrainene de până la 1940 Şi dacă mai adăugăm că în pregătire se mai află şi o carte, intitulată „Dilemele convieţuirii – evreii din Bucovina” (1919 – 1940), veţi înţelege de ce Daniel Hrenciuc este alegerea noastră academică pentru rubrica Jupânului de Salon * Fain titlu au mai scornit şi isteţii de la „Academia Caţavencu”! Evident că e vorba de articolele vesele, care apar în rubrica „avem o ţară, cum procedăm?” Dacă interogaţia s-ar pune la Berlin , Londra, Paris sau Roma, ea ar produce răspunsuri în limitele logicii, ale bunului simţ şi ale lucidităţii Sarcozi se zbate pentru echilibru şi independenţa energetică a ţării lui, Angela Merkel contracarează criza economică prin reducerea impozitelor (la noi e invers), Italia se scutură deja de spectrul deprecierii nivelului de trai, ţările nordice se interesează, în mod serios, de protecţia globală a mediului, fermierii spanioli fac, din nou, liste cu angajări de căpşunari, la Londra se dau concursuri pentru posturi sezoniere de factori poştali, pe perioada sărbătorilor de iarnă, iar la Varşovia, elitele academice ale lumii dezbat semnificaţia aniversării a 70 de ani de la declanşarea celui de-al Doilea Război Mondial Europa e vie, caută soluţii, se mişcă Noi, ce facem? Cum procedăm noi cu ţara noastră? Iaca, cum să procedăm, altfel decât Roman Istrati 214 româneşte? Adică facem pe dracu-n patru, să mergem, din prost, în mai prost, ne dăm singuri cu tesla în mândria strămoşească, ne plângem de nenorocul de-a fi delăsători, cârcotaşi şi leneşi Astfel procedăm noi cu ţara noastră O lăsăm să cadă în paragină, să ajungă o ruină şi, după aia, o declarăm monument istoric şi o înscriem în patrimoniul mondial, la capitolul ţări jenante Nici măcar strălucirea propriei istorii nu ne mai incită În timp ce, în România, generalii se scobesc în gamele pentru a organiza o amărâtă şi cazonă festivitate militară, polonezii îşi rememorează istoria în dimensiune mondială Aşa se face că, la mijlocul lunii ce tocmai trecu (16-17 octombrie 2009), la Varşovia, a avut loc o Conferinţă Internaţională, cu tema „Campania poloneză din 1939: 70 de ani” Organizată de Muzeul Naţional de Istorie a Poloniei, de Institutul de Istorie şi Universitatea din Varşovia şi de Ministerul polonez al Culturii, conferinţa a avut un standard academic foarte ridicat, bucurându-se de participarea a peste 80 de istorici, din 25 de ţări Cercetătorii polonezi şi invitaţii lor s-au axat pe 5 mari domenii: problemele politice şi militare, strategiile operaţionale, percepţiile diplomatice şi două segmente de imagine, care au vizat semnificaţiile lui septembrie 1939, în memoria culturală a lumii şi în producţiile cinematografice Pentru a sesiza greutatea şi importanţa conferinţei poloneze, trebuie să spunem că ea a fost onorată de instituţii culturale, ştiinţifice şi militare de prim rang: Centrul de Istorie Militară din Texas, SUA, Institutele de Istorie din Berlin şi Postdam, Universitatea din Liverpool şi cea din Londra, GB, Universitatea Cork din Irlanda, Universitatea Paris VII-Denis Diderot şi reputata academie „Saint Cyr” din Franţa, precum şi universităţile din Moscova, Kiev, Vilnius şi Praga Şi, cu voia dumneavoastră, în nici un caz ultima pe listă, la conferinţă a participat şi România, prin singurul ei invitat, în persoana doctorului în istorie Daniel Hrenciuc, directorul Direcţiei pentru Cultură, Culte şi Patrimoniu Suceava Istoricul sucevean a susţinut, în cadrul secţiunii „Strategii”, 215 d’istrati: jupânii o disertaţie, cu tema „Polonia în politica militară şi diplomatică a României – octombrie 1938 – octombrie 1939” Aflat în Polonia, domnul Hrenciuc a participat şi la o activitate de studiu, organizată de Agenţia Naţională pentru Programe Comunitare, în domeniul educaţiei şi formării profesionale, în regiunea Rzsow La această activitate independentă, au participat şi alţi reprezentanţi ai învăţământului sucevean Cine crede că directorul Direcţiei pentru Cultură trebuie să fie un simplu gestionar de hârţogăraie funcţionărească sau un simplu purtător de „să trăiţi” al Ministerului Culturii, în teritoriu, se înşeală Pentru că se implică nu doar oficial, ci şi profesional, în evenimentele de cultură, cu semnificaţie naţională şi internaţională, şi pentru că a reprezentat, cu demnitate, judeţul şi ţara la numeroase simpozioane şi conferinţe ştiinţifice de înaltă ţinută academică, noi l-am invitat, pentru o săptămână, pe istoricul Daniel Hrenciuc să vadă cum e şi la întâlnirile cu cititorii Jupânului de Salon * Nu totdeauna viaţă îţi dă ce meriţi Soarta ştie să fie şi ironică, şi mulţi descoperă, cu uimire, că sintagma „facerea de bine e vai şi amar de mama ta” este una dureros de adevărată Cei structuraţi cu o oarecare rezistenţă psihică reuşesc, cel mai adesea, să treacă peste tristul conflict dintre realitate şi moralitate, dintre ceea ce ar trebui să fie şi ceea ce este Într-un cuvânt, dintre ceea ce meriţi şi ceea ce ţi se oferă Probabil că profesorul Daniel Hrenciuc, doctor în istorie şi autor a 15 volume de specialitate, s-a trezit în situaţia, devenită deja celebră, a micuţului fan stelist, căruia, din cauza unor regulamente tembele şi, mai ales, din cauza excesului de zel al unui observator federal de tip bolşevic (adicătelea, total bătut în cap), i s-a confiscat un banner absolut nevinovat Puştiul nu-şi dorea ca echipa lui de suflet să ajungă campioană A făcut sacrificii pentru a-şi exprima această dorinţă Şi s-a trezit că a primit o dureroasă lecţie de viaţă, Roman Istrati 216 din partea unor neica-nimeni, a căror minte nu funcţionează liber, şi, din cauza aceasta, trebuie s-o opereze tot timpul cu regulamente şi alte golăneli dintr-astea Aproape la fel a păţit şi profesorul Hrenciuc A vrut ca echipa politică al cărei fan este să fie câştigătoare A făcut sacrificii personale pentru acest lucru Ce a făcut PD-L în schimbul devoţiunii politice a domnului Hrenciuc? Păi, în imensa sa moralitate, partidul i-a dat cu flit Dacă Daniel Hrenciuc ar fi fost un terchea berchea (de care politica românească e suprasaturată), n-am fi comentat nici noi nimic Numai că profesorul Hrenciuc a avut naiva inspiraţie de a crede în „modelul Nicolae Iorga”, adică de a îmbina cariera intelectuală, cea profund morală şi ilustră pentru comunitate şi neam, cu cariera politică, adicătelea cu o activitate de a cărei respectabilitate se îndoiesc tot mai mulţi români Daniel Hrenciuc e un român normal, onest, cu rate la bancă şi care şi-a sacrificat confortul familial pentru iluzii politice Dacă l-ar fi dărâmat rivalii de la alte partide, domle, „ăsta-i modelul”, asta e, dar l-au carotat chiar colegii lui, unii cu nume mari în politichia locală şi naţională De ce? Pentru că Daniel Hrenciuc n-a avut şmolţ ca să ungă pe unul sau altul dintre mahării partidului I s-a dat şi lui, aşa, mai mult în batjocură, un post de director la o şcoală generală din Rădăuţi, în timp ce un altul, profesor de tumbe şi cu dreptul făcut la apelul de seară, se dă deja mare grande în educaţia judeţeană, pe un post pe care, în mod normal, trebuia să fie Hrenciuc Numai că neliniştitul doctor în istorie n-a stat să-şi bocească singur de milă Îndeobşte, cei din politică se refugiază ori în puşcărie, ori în beţie, ori în atlasul cu dinozauri de colecţie Daniel Hrenciuc şi-a găsit refugiul în cărţi În cărţile pe care le citeşte cu pasiune devoratoare, dar şi-n cărţile pe care le scrie De curând, el a scos, la Editura „TipoMoldova” din Iaşi, cea de-a 15-a carte a sa Volumul, intitulat „Cu ochii la răsărit: relaţiile românopolone în perioada interbelică (1919 – 1939)” configurează, într-o 217 d’istrati: jupânii manieră exhaustivă, tendinţa firească a celor două state, de a încheia o alianţă care să le protejeze politic, diplomatic şi chiar militar, în faţa pretenţiilor revizioniste ale Uniunii Sovietice Lucrarea poate fi numită monumentală (are 600 de pagini) şi ea cuprinde un material bibliografic impresionant Structurată pe 18 capitole, incursiunea istorică a domnului Hrenciuc pleacă de la tradiţia medievală a relaţiilor româno-polone şi se încheie cu atacul Germaniei asupra acestei ţări (1 septembrie 1931), dar şi cel al sovieticilor, din 17 septembrie, acelaşi an Chiar dacă România şi-a declarat neutralitatea, tezaurul Băncii Naţionale a Poloniei a tranzitat, în siguranţă, ţara noastră, către Londra, dar şi un număr mare de civili, soldaţi şi ofiţeri polonezi au găsit în România o gazdă primitoare O parte din tezaurul polonez a fost păstrat chiar în seifurile BNR şi, ulterior, toate componentele acestuia au fost retrocedate statului polonez Asta înseamnă o lecţie de istorie şi de onestitate, în relaţiile internaţionale Lecţie pe care mujicii sovietelor n-o prea ştiau Nu-i bai, că nici ăştia de acum nu sunt mi breji, păstrând şi acum tezaurul României în beciurile de la Kremlin Volumul profesorului Hrenciuc este unul nu doar al derulărilor evenimenţiale Istoricul are pană şi har de scriitor, re-creând, cu plasticitate, oameni şi fapte, într-un cuvânt, întreaga atmosferă a epocii, de care s-a preocupat cu distinsă elocinţă academică Dacă ne gândim că aproape 50 de pagini sunt numai sursele bibliografice ale lucrării, atunci ne dăm seama de dimensiunea efortului pe care profesorul Hrenciuc l-a investit în această întreprindere intelectuală Evident că deputatul Ghervazen Longher n-a găsit bani, pentru a sprijini această fabuloasă lucrare Dacă Daniel Hrenciuc organiza o paranghelie româno-polonă, poate că ar fi ar fi avut şi sprijin financiar din partea deputatului Longher, dar aşa va rămâne doar cu satisfacţia unei realizări editoriale cu adevărat semnificative Aţi înţeles, acum, de ce doctorul în istorie Daniel Hrenciuc este Jupânul nostru de Salon (dacă asta îl mai încălzeşte cu ceva) Roman Istrati 218 Tudoriţa Huţuleac Probabil că noi funcţionăm după principiul de genul „mai bine mai târziu, decât niciodată” sau „dă-i românului mintea cea de pe urmă” În sfârşit, se pare că diriguitorii noştri au renunţat la programele de industrializare şi chimizare a judeţului şi s-au reorientat către vechiul potenţial al Bucovinei Poate în ceasul al doisprezecelea, le-a venit minte la cap celor care au nevoie de asta şi vom putea vedea şi noi că, de acum, încolo, vor fi asigurate condiţiile materiale, financiare şi umane, pentru punerea în valoare a turismului şi renunţarea la eternul drujbărit al Bucovinei Până ne-am dumirit noi, bucovinenii, ne-au suflat caimacul turistic cei din Oltenia, astfel că cea mai mare bază alpinistică şi de schi din SE Europei va fi construită în Parâng, şi nu la noi Oricât i-am fi suflat în borş doamnei Udrea şi oricât am fi plimbat-o cu sania prin pădurile noastre, tot ne-a tras clapa blonda din guvern Dar nu trebuie să fim trişti, pentru că oameni de mare suflet sunt trăitori şi pe aici, prin nordul ţării, unde istoria neamului românesc se împleteşte cu lacrima de frumuseţe din ochiul lui Dumnezeu Nu mai departe decât la Vatra Moldoviţei, pe o bucată ruptă din rai şi aşezată între munţi, oameni de-ai locului păstoresc obiceiuri spirituale extraordinare, iar munca lor păstrează strălucirea unor datini ancestrale Ceea ce n-am învăţat noi, bucovinenii, este să ne vindem marfa La începutul lui februarie, când viaţa zace la portiţa cuptorului, când oamenii stârnesc natura doar pentru a face cărărui prin omăt 219 d’istrati: jupânii şi când fiecare visează doar la catifeaua ghioceilor şi brânduşelor şi la mirosul de primăvară de pe dealurile Bucovinei, iată că sunt şi oameni care îşi fac de lucru, pentru a ţine aprinsă candela frumuseţii Tudoriţa Huţuleac, deşi este absolventă a Facultăţii de Psihologie, din cadrul Universităţii „Petre Andrei”, a rămas aceeaşi persoană candidă, care se apleacă cu dragoste către sufletele copiilor, care păşesc, pentru prima oară, pragul abecedarului Tudoriţei Huţuleac îi place mai mult să se ştie doamna învăţătoare, din satul Paltinu, comuna Vatra Moldoviţei, decât doamna psiholog O primă ispravă a acestei fiinţe, care reflectă înţelepciunea românească, după care „omul sfinţeşte locul”, este aceea că, la Paltinu, a fost creat primul colţ etnografic al şcolii, care cuprinde exponate adunate de la localnicii din zonă Învăţătoarea Tudoriţa a ştiut să angreneze o întreagă generaţie de copiii, în realizarea acestui proiect La urma urmei, copiii şi doamna învăţătoare au creat un mic obiectiv turistic Fără a cere bani de la Consiliul Judeţean sau de la Ministerul Turismului Şi pentru a întări imaginea tradiţiei, doamna învăţătoare a organizat şi concursul zonal „Oul închistrit”, care se adresează copiilor între 5-10 ani Concursul se află la a treia ediţie şi uimeşte, deja, prin abilitatea concurenţilor De asemenea, doamna învăţătoare coordonează şi proiectul „Concurs naţional – Rădăcini”, aflat la a doua ediţie, concurs înscris în calendarul activităţilor educative, aprobat de Ministerul Educaţiei Să mai spunem că tot eroina rândurilor de faţă se ocupă de realizarea Albumului Meşterului Popular din Paltinu, dar a contribuit şi la realizarea unui proiect de implementare PIR, intitulat „Şcoala păstrează şi valorifică tradiţia locală” A coordonat sau a colaborat la o serie întreagă de proiecte educaţionale, realizând parteneriate cu şcoli din Galaţi, Alba sau Botoşani Un loc aparte îl reprezintă realizarea proiectului „Măştile, între tradiţional şi modern”, împreună cu artistul plastic Erin K Flood, din Statele Unite Să mai pomenim doar că şcoala din Paltinu are realizări semnificative şi colaborări Roman Istrati 220 cu Inspectoratul Şcolar Suceava, cu Muzeul Obiceiurilor Populare Bucovinene din Gura Humorului, Muzeul Ţăranului Român din Bucureşti, Muzeul Tehnici Populare „Dumbrava Sibiului” şi altele Revenind la ultima expoziţie, „Rădăcini”, putem spune că ea reprezintă tot fructul unei colaborări între Primăria Vatra Moldoviţei, Muzeul din Gura Humorului şi neliniştita învăţătoare din Paltinu Astfel că o expoziţie, cuprinzând, sub genericul „Familia”, peste 400 de fotografii autentice, ne relevă imagini reflectând cele mai importante momente din viaţă: botezuri, nunţi, plecări în armată, înmormântări etc , din 31 de judeţe ale ţării Cea mai veche fotografie datează de la 1850 Iată cum nişte oameni ca Virgil Saghin, primarul de la Vatra Moldoviţei, Dana Buburuzan, directoarea şcolii cu clase I-VIII, din aceeaşi localitate, Tatiana Vântul, reprezentanta IŞJ Suceava, Vera Romaniuc, directoarea Muzeului din Gura Humorului, şi Tudoriţa Huţuleac, de la Paltinu, pot crea imagini ale unei Bucovine necunoscute încă lumii întregi Şi asta, fără ajutorul Consiliului Judeţean sau a Ministerului Turismului Pentru dedicaţia de suflet pe care o are pentru copiii şi locurile de la Paltinu, Tudoriţa Huţuleac este, în această săptămână, Jupâniţă de Salon 221 d’istrati: jupânii Mihai Iacobescu Puţini înţeleg semnificaţia destinului socratic Există, în istoria culturii, dar mai ales a dimensiunii morale, trei embleme Iisus, Socrate şi Budha Toţi, învăţători şi jertfelnici de sine Spre deosebire de Fiul Bethleemului sau de Budha, atenianul este ctitorul unei „religii” aparte Toţi trei au întemeiat cetăţi spirituale Socrate are, însă, ceva în plus „Cunoaşte-te pe tine însuţi”, spunea, în Agora, genialul atenian Numai aşa te vei izbăvi Numai aşa vei putea păşi spre lumină Lecţia lui Socrate e simplă Sufletul care încearcă să cunoască divinitatea nu are nici o şansă, dacă, înainte de toate, nu se cunoaşte pe sine Degeaba buchisim gramatica lucrurilor, dacă nu înţelegem gramatica sufletului Platon n-a scris „Republica”, înainte de a înţelege natura relaţiilor interumane Toate ideologiile lumii, toate utopiile care ne-au ţinut în loc sau care au decimat demografic planeta, au plecat de la necunoaşterea sufletului uman Cu cât sufletul indivizilor e mai urât, cu atât sufletul istoriei e mai cinic şi mai deprimant Singura şansă rămâne, evident, cunoaşterea socratică de sine Altfel, suntem o turmă rătăcitoare, într-o lume dezorientată De aia şi trebuie să preţuim pe cei care ne luminează, adică pe dascălii noştri Nu ăia care cântă pe nas, în amvoane, care se hilizesc ascultând spovedanii de babe proaste, de fetişcane retardate sau de băitani la care desprinderea de apucăciunile onaniste e dureroasă psihic, ci de dascălii adevăraţi De acei dascăli, desprinşi din vechile hrisoave, din lumina literei de carte şi din sunetul divin al limbii române E Roman Istrati 222 vorba despre acei dascăli, care şi-au refuzat ingratul statut de titulari supremi şi aproape dictatoriali ai catedrei şi au coborât, cu tot sufletul lor, în minţile şi inimile discipolilor De fapt, asta şi este menirea unui dascăl adevărat Tot Socrate zicea că, „învăţând pe alţii, înveţi” E al doilea principiu, cu dimensiune pedagogică universală Cu siguranţă că profesorul universitar doctor Mihai Iacobescu are conştiinţa dimensiunilor cu care lucrează istoria Exact aceste dimensiuni a încercat, de-a lungul ilustrei sale cariere, să le inspire şi studenţilor săi, mulţi, foarte mulţi dintre ei oameni care au ajuns să aibă deja o operă scrisă, care au cariere didactice de excepţie, care sunt nume în administraţie, în mediul de afaceri sau în politică şi care, asta-i cel mai important, nu au pătat, prin comportamentul lor, „cartea de vizită” cu care Mihai Iacobescu i-a trimis în viaţă Distinsul profesor este Rectorul de suflet al învăţământului universitar sucevean El a avut tupeul politic de a propulsa un semiobscur institut pedagogic de provincie în sfera învăţământului universitar de mare clasă A ştiut să conjuge, la momentul oportun, toate energiile intelectuale, politice, financiare şi umane, pentru a realiza un lobby perfect A reuşit să dea o dimensiune nouă Bucovinei Prin Universitatea ei, Suceava este naţională şi europeană Nefericirea e alta Politicienii, în loc să contribuie la desenul acestor impresionante dimensiuni, s-au mulţumit doar să profite de ele Toţi se reclamă ca mari ctitori şi niciunul n-a adus nici un ban De aia spunem bravo unor eminenţe, ca regretatul rector Vasilescu, ca eminentul profesor Iacobescu, şi tot bravo, unor rectori, precum a fost Emanuel Diaconescu sau profesorul universitar doctor inginer Adrian Graur Universitatea „Ştefan cel Mare” e o emblemă a Bucovinei Dacă atunci, în perioada imediat post decembristă, Mihai Iacobescu ar fi fost un birocrat, care s-ar fi mulţumit să doarmă în papuci, eram şi acum nişte nimeni pe harta învăţământului superior românesc Mihai Iacobescu este un dascăl cu dimensiune socratică, om al cetăţii, învăţător şi modelator de minţi şi suflete, şi, acum, la venerabila 223 d’istrati: jupânii vârstă de 75 de ani, îşi poate bea liniştit dulcea „cucută” a succesului şi împlinirii, pentru că, într-un fel sau altul, mai toată comunitatea suceveană îi este datoare Pentru universitarul, scriitorul, pedagogul şi socraticul Mihai Iacobescu, pentru întreaga sa strădanie şi întreaga sa operă, reverenţa Jupânului de Salon este inevitabilă Roman Istrati 224 Virginel Iordache Ca niciodată, avem doi actori pentru piesa Jupânului de Salon De obicei, tragem cu tunul ca să găsim măcar un jupân de sămânţă sau umblăm, ca Diogene, cu lumânarea aprinsă, în plină zi, pentru a descoperi vreun om de bine, care a construit puţin cer senin pentru concetăţenii săi sau care s-a remarcat cu vreo idee strălucită Cei doi actori sunt Biblioteca „I G Sbiera” şi Colegiul Naţional de Informatică „Spiru Haret” din Suceava Deşi sunt instituţii distincte, ele şi-au descoperit o chemare comună în a acorda asistenţă educaţională copiilor şi tinerilor, care întâmpină dificultăţi în parcurgerea şi asimilarea unor discipline şcolare Biblioteca „I G Sbiera” a iniţiat proiectul „Ajutor la teme”, care vizează copii instituţionalizaţi din centrele de plasament „Speranţa” şi „Colţ Alb”, copii care înregistrează discontinuităţi în însuşirea diverselor materii, tocmai datorită faptului că sunt privaţi de căldura şi afectivitatea unui cadru familial adecvat Deja s-au făcut peste 40 de meditaţii, cu toţi copiii înscrişi, la materii precum matematica, franceza, engleza, româna, fizica, chimia, informatică, geografie şi latină Este remarcabil efortul, în termeni de total voluntariat, pe care-l depun cadrele didactice de la şcolile generale din Suceava (nr 1, 3 şi 10), de la Colegiul Tehnic de Industrie Alimentară, de la Colegiul Tehnic „Samuil Isopescu”, de la Colegiul Naţional „Mihai Eminescu”, de la Colegiul Naţional de Informatică „Spiru Haret”, toate din Suceava, dar şi de membri ai „The English Speaking Union Romanian” şi de 225 d’istrati: jupânii la Biblioteca „I G Sbiera” Asta denotă că directorul Gabriel Cărăbuş şi-a dorit ca instituţia pe care o conduce să sară din tiparul clasic al bibliotecilor publice şi să se implice în identificarea şi soluţionarea unor probleme ale comunităţii locale E spre lauda lui şi a personalului bibliotecii că oferă un sprijin celor cu şanse mai puţine, în speţă copiilor, veniţi din medii defavorizate Deci, laudă lui, dar aceiaşi lauri pot reveni şi Direcţiei Generale de Asistenţă Socială şi Protecţia Copilului Suceava, şi sponsorilor reprezentaţi de Grup „Carrefour” şi Grup „Muşatinii”, care au donat, celor prinşi în proiect, caiete, pixuri, creioane şi alte materiale didactice Am pomenit de Colegiul Naţional de Informatică „Spiru Haret” Profesorul Virginel Iordache, directorul instituţiei, a anunţat, de curând, oferta educaţională a şcolii sale, ofertă în care apare, cu titlu de noutate absolută, introducerea unei clase de gimnaziu cu program „After school”, o clasă cu program intensiv de studii pentru limba engleză şi informatică Ideea va fi pusă în practică, tot în termenii voluntariatului, prestat de cadrele didactice de la „Spiru Haret” Acest voluntariat nu va fi de o lună sau de un trimestru, ci de un ciclu întreg de patru ani sau chiar de opt ani Trebuie să recunoaştem că este absolut emoţionantă această solidaritatea a dascălilor cu copiii şi asta, cu atât mai mult, cu cât, sub aspectul tratamentului financiar, dascălii se situează undeva, în zona umilitoare a recunoaşterii şi recompensării muncii lor Dacă politicienii, ministerul şi guvernul s-au desolidarizat de cei care duc greul educaţiei naţionale, dascălii nu se pot dezice de vocaţia lor şi de conştiinţa socială a statutului pe care-l au Fără ei, România chiar că ar ajunge o ţară de chelneri analfabeţi şi depanatori auto hoţi Aşa cum a arătat şi profesorul Virginel Iordache, elevii de gimnaziu, care se înscriu în programul „After School”, vor avea aceiaşi profesori, până la clasa a IX-a, şi chiar până la absolvirea liceului, dacă vor opta să-şi continue studiile la „Spiru Haret” Acesta-i un lucru bun, pentru că se ştie că Roman Istrati 226 asigurarea continuităţii actului educativ elimină diversele sincope din comunicare Este meritul profesorului Iordache că nu a optat pentru funcţiile politice, în detrimentul şcolii, demonstrând, astfel, că prima dragoste nu se uită şi că elevii şi catedra sunt cele care i-au cucerit definitiv sufletul Nu vom prezenta, aici, fiindcă nu-i cazul şi nici locul, întreaga ofertă educaţională a Colegiului Naţional de Informatică „Spiru Haret”, dar vom sublinia, în mod plăcut, faptul că şcoala aceasta va avea o nouă specializare, şi anume aceea de filologie, cu sub-specializarea „jurnalism” Nu că ne-or muri nouă pixurile şi condeiele, dar cine ştie, poate că-n băncile de la „Spiru Haret” stau, deja, vreo câţiva viitori colegi de-ai noştri de redacţie Pentru că a pus politica mare la odihnă şi a ales să se ocupe doar de politica şcolii sale, noi l-am votat pe profesorul Virginel Iordache Jupânul de Salon, al acestei săptămâni 227 d’istrati: jupânii Gheorghe Lazăr Zice cu deplină nostalgie poetul: „Trecut-au anii / Ca nouri lungi pe şesuri” La fel ca anii şi ca nourii, trecut-au şi diverşi şmecheri prin fruntea Inspectoratului Şcolar Suceava, fără a avea nimic poetic în ei Unii au trecut cu oarece folos şi le păstrăm o amintire frumoasă Au fost, însă, şi tot soiul de talibani, teleportaţi politic, şi care nu s-au ocupat decât de propria lor proslăvire şi căpătuială Condus, după ’90, de tot felul de proletcultişti agramaţi, de tot felul de foşti aplaudaci destoinici ai defunctului bicefalism ceauşist, de tot felul de tufe văzduhiste şi cu mintea decoltată, învăţământul românesc a reuşit performanţa de a fi un etern paria al societăţii O cenuşăreasă umilă, veşnic cu mâna întinsă la mahării de pe Dâmboviţa, care birjăresc bănuţul public Chiar şi în asemenea condiţii, şcoala românească a reuşit să performeze Toate efemeridele politice, toţi miniştrii cu tărtăcuţele pline de reforme şi parareforme, care mai de care mai aiuristice, n-au făcut decât să afişeze inepuizabile pomelnice de promisiuni, pomelnice de care s-a ales praful şi pulberea, ştiut fiind că gargara electorală e ca balega reîncălzită, o dată la patru ani Au promis câte-n lună şi-n stele şi, în acelaşi timp, cu fiecare an bugetar, învăţământul a primit tot mai puţini bani Cum e la Bucureşti, aşa e şi în teritoriu Primarii iubesc şcoala numai în anii cu alegeri, în rest, dă-o-n mă-să, părinţii şi profii să se descurce şi singuri Asta-i mentalitatea acestor clănţăi rurali N-am văzut nici un primar din România, să sară la beregata Roman Istrati 228 lui Funeriu, atunci când acesta a desfiinţat peste 2 000 de şcoli Ba, dimpotrivă, mulţi au aplaudat tâmpenia şi au răsuflat uşuraţi, fiindcă au mai scăpat de o belea Fix datorită acestei mentalităţi retardate, majoritatea şcolilor n-au autorizaţie de funcţionare Îl doare pe primar la bască de faptul că grupul sanitar de la şcoala din comună e tocmai în fundul curţii, e mizer, neigienic şi greţos de mirositor Bine că are primăria căcăstoare – pardon, toaletă, îmbrăcată numai în faianţă italiană, şi uscătoare de mână cu senzori, ca să nu se electrocuteze tărtanii E o realitate tristă, pentru o Românie care are senzaţia că trăieşte în mileniul trei La capitolul ăsta, suntem medievali rău de tot De aia este lăudabilă iniţiativa profesorului Gheorghe Lazăr, inspectorul general al IŞJ Suceava, care a chemat la el, pe rând, toţi directorii de şcoli din judeţ şi s-a informat despre situaţia grupurilor sanitare din unităţile şcolare Metodic, aşa cum îi şade bine unui matematician, şeful IŞJ a realizat un centralizator pe această problemă şi le-a dat termen directorilor să se ocupe, în mod prioritar, de rezolvarea ei În felul acesta, vor fi create condiţii civilizate, atât elevilor, cât şi profesorilor, iar şcolile vor primi autorizaţie sanitară de funcţionare Situaţia nu-i chiar înfricoşătoare, la nivelul judeţului nostru Multe şcoli au grupuri sanitare noi, realizate cu bani europeni Sunt curate, civilizate şi igienice Atâta doar că sunt în afara şcolii Unele, deşi sunt făţoase, nu sunt funcţionale, pentru că ori nu-s racordate la reţelele de apă, ori apa are nitraţi şi nu poate fi folosită Aceste bude sunt ca nişte bibelouri foarte frumoase şi tot pe atât de inutile „Generalul” Lazăr i-a îndemnat pe directori să stea pe capul primarilor, până vor fi rezolvate toate aceste chestiuni Un alt impediment e acela că, în multe cazuri, s-a lucrat româneşte Când ai landoul nou şi elegant, n-ai copil, şi invers, când ai copil, n-ai bani de landou şi legeni problema în braţe Cam aşa stă treaba şi cu grupurile astea sanitare Inspectorii, care dau autorizaţii, mai sunt şi foarte scrupuloşi De exemplu, dacă o şcoală n-are un număr 229 d’istrati: jupânii suficient de cabine, în grupul sanitar, atunci nu va primi autorizaţie de funcţionare Asta-i complet aiurea Populaţia şcolară e variabilă, aşa că domnii inspectori ar trebui s-o lase mai moale cu meticulozitatea asta răsuflată Chestia cu grupurile sanitare dăinuie de când e şcoala românească An de an, apar aceleaşi probleme Cum inspectorii sanitari nu se înmoaie şi nu dau autorizaţii pe ochi frumoşi, nu rămâne decât ca această problemă să fie rezolvată rapid şi conform reglementărilor Se putea face asta de mult, dar nu s-a făcut S-a lălăit toată chestia, în cel mai dulce stil mioritic Profesorul Gheorghe Lazăr vrea ca, în mandatul său, să nu mai audă de şcoli neautorizate, ceea ce e, trebuie să recunoaştem, un lucru lăudabil El s-a apucat serios de treabă şi n-a făcut nici o vâlvă mediatică din chestia asta Vâlvă facem noi, aplaudându-i iniţiativa şi, dacă are nevoie, îl sprijinim, făcând vâlvă cu directorii delăsători şi cu primarii manfişişti, aroganţi şi dezinteresaţi de problemele şcolare din comunităţile lor Pentru că nu vine la serviciu, ca să se odihnească sau ca să dea autografe pe tot felul de hârţoage, şi pentru că a demarat un proiect ambiţios şi benefic şcolii sucevene, „generalul” Gheorghe Lazăr intră în galeria selectă a Jupânilor de Salon * După ce profesorul Gheorghe Lazăr, generalul de la IŞJ Suceava, a reuşit impresionanta contra-performanţă de a fi, de două ori, consecutiv, Jupân de Pardon, iată că, de data aceasta, a dres temeinic busuiocul şi a ocupat, după cum se vede, locul întâi, cu coroniţă, la rubrica de „cel mai bun” din ziarul „Jupânu” Filmul evenimentelor, care l-au propulsat pe domnul Lazăr în această rubrică, e un scurt-metraj, care s-ar putea intitula simplu „Bacalaureat 2012”, şi care are personaje de toate felurile: fiţoşi de la Bucureşti, cu aere de atotcunoscători, doamne închipuite, care s-au trezit cu faţa la cearşaf şi de aia-s botoase nevoie mare, mămăligi autohtone, care, în loc să respecte legea, s-au lăsat călcate în picioare de Roman Istrati 230 desantul talibanic trimis la Suceava de ministerul Educaţiei, profi nevinovaţi, care s-au trezit, din nou, umiliţi şi, nu în ultimul rând, elevii, candidaţii la examen, care s-au trezit şi ei c-au picat de fazani, în bulibăşeala anuală, numită Bacalaureat Încă de pe vremea preanefericitului cu duhul Daniel (Funeriu), ministerul învăţământului a creat un corp de control Pentru a ajunge în acest corp de control, profii de la munte şi de la mare, de prin văi şi vâlcele, de la sate şi oraşe şi-au depus dosarele pentru funcţia de inspectori ministeriali Dosarele au fost trecute, întâi, prin ciurul politic, ştiut fiind că, la noi, dacă n-ai susţinere politică, nici nu poţi trece strada Aşadar, după ce etapa „dansez pentru tine, drag minister al învăţământului” s-a încheiat şi după ce candidaţii meritoşi au fost admişi ca inspectori, a trebuit să se inventeze şi pentru ei o treabă, după metoda „Mirceo, fă-te că munceşti şi tu ceva” (vorba lui Caramitru către târnositul revoluţionar Dinescu) Şi pentru ca aflatul în treabă să fie deplin, acestui corp de control i s-a dat sarcina să hingherească examenele naţionale Noii „specialişti”, de fapt nişte actori anonimi, şi-au luat sarcinile în serios şi s-au pus pe speriat judeţele Dându-se mai catolici decât Papa, noii inspectori ministeriali au reuşit să bulibăşească şi mai mult examenele naţionale, deşi acestea au o metodologie clară şi nu se desfăşoară oricum, de-a droanga Deci, fiecare inspector dintr-acesta, făcut la apelul de seară al sfertodoctului Funeriu, are câte o fişă de activitate, pe care trebuie să o completeze O fişă, în care sunt specificate atribuţiile, astfel încât inspectorii să nu sară calul şi să nu se dea mai pătraţi la cap, decât sunt în realitate Aşa că, la Bacul din acest an, de la Suceava, IŞJ s-a trezit cu un pluton de 24 de inspectori, trimişi de Abramburica Ăştia, în loc să-şi vadă de treaba lor, adică să observe nereguli, să le sesizeze sau pur şi simplu să le treacă în rapoartele lor de control, şiau depăşit atribuţiile, producând dezordine, nemulţumire şi, în unele centre, chiar revoltă Inspectorii bucureşteni au intervenit, în timpul 231 d’istrati: jupânii Bacalaureatului de la Suceava, încălcând metodologia examenului Au fost cazuri în care talibanii ministerului au confiscat genţile şi poşetele profilor, care se ocupau de evaluare, şi au blocat telefoanele membrilor comisiilor Aceste fapte nu doar că încalcă regulamentul, dar au produs revoltă între cadrele didactice, care erau la corectură şi care s-au simţit umilite de acest comportament dictatorial A fost o situaţie penibilă, când o profesoară, care corecta, a vrut să meargă la toaletă, iar inspectoarea ministerială a însoţit-o până acolo, ca pe un infractor Unii profesori au vrut să părăsească centrul de evaluare (să corecteze inspectorii de la Bucureşti, dacă tot sunt aşa de deştepţi!) Situaţia asta, care risca să trimită Bacul de la Suceava în derivă, a fost detensionată datorită intervenţiei energice a inspectorului general al IŞJ Suceava, profesorul Gheorghe Lazăr Acesta a atras, în mod sever, atenţia ministeriabililor că nu este permisă ingerinţa observatorilor în mecanica examenului şi că trebuie respectată metodologia de desfăşurare a Bacului Suveran este preşedintele de comisie şi nicidecum nu ştiu ce parapantist, aterizat la Suceava pe post de observator Gheorghe Lazăr a insistat ca examenul, conform procedurilor, să se desfăşoare în favoarea elevului La urma urmei, candidaţii au venit să susţină un examen şi nu trebuie să se simtă de parcă ar fi intrat pe poarta unui abator, unde urmau să fie măcelăriţi fără milă Chestia e că, undeva, la Bucureşti, pe unii îi roade invidia, fiindcă Suceava, an de an, la examenele naţionale, e totdeauna în frunte De aia au şi trimis 24 de inspectori, din care unii au venit ţintă să facă brambureală şi să strice Bacul În alte judeţe, au fost trimişi 2, până la 4 inspectori Discriminarea şi reaua credinţă sunt vădite Nu toţi cei 24 s-au comportat ca nişte talibani Au fost, printre ei, şi oameni de bună credinţă Păcat că şefa acestui desant mişelesc e o profesoară din Suceava, care, deşi a predat numai la gimnaziu (la şcoala nr 8 din municipiul reşedinţă de judeţ), acum a Roman Istrati 232 ajuns mare specialistă în Bacalaureate Maria Angheluţă, că despre ea e vorba, n-a reuşit să-şi strunească subalternii, ca să respecte regulamentele şi procedurile, şi s-a dat mai crocantă decât este Normal ar fi ca, acum, generalul Gheorghe Lazăr să facă el însuşi un raport de „monitorizare” a celor 24 de inspectori şi să-l înainteze către minister, cu propunerea ca, pe viitor, asemenea jihaduri să înceteze La urma urmei, Suceava are mai mulţi olimpici naţionali şi internaţionali, decât au reuşit să numere, vreodată, toţi băgătorii de seamă din şandramaua Ecaterinei Andronescu Pentru atitudinea sa fermă, Gheorghe Lazăr e Jupânul Nostru de Salon 233 d’istrati: jupânii Iurie Levcic Deşi unora li se poate părea superfluă vorbeala despre românitate şi românism, despre patrie şi drapel sau despre obiceiurile şi tradiţiile noastre populare, toate aceste subiecte continuă să facă obiectul a numeroase studii şi cercetări Românii, după cum se ştie, sunt răspândiţi în mai toată lumea şi, acolo unde este un român, este şi o bucăţică de ţară, o fărâmă de suflet naţional Chestia e că românii din diaspora trăiesc mult mai româneşte decât cei de acasă Fac asta, pentru că nu prea au habar ce se întâmplă acasă Dacă ar şti, ar lăsa-o mai moale cu patriotismul şi dorul de ţară Evident că nu li se poate reproşa dragostea pentru patria natală şi dorinţa de a vorbi româneşte cu cei din jur Oamenii aceştia, pe care destinul i-a dezrădăcinat, simt mult mai pur româneşte, iar pentru ei a vorbi limba lui Creangă şi Eminescu e o perpetuă sărbătoare Chipul lui Ştefan cel Mare are altă sacralitate la Cernăuţi sau la Chişinău, decât la Feteşti sau Pocreaca În plus, diaspora românească a fost, totdeauna, mult mai obiectivă şi, în mod îndreptăţit, şi mult mai critică faţă de mersul treburilor din ţară Chiar dacă, la prima vedere, ar părea mult mai pragmatici, românii din diaspora vibrează la cote emoţionale peste media naţională Ei vor, cu adevărat, binele ţării şi, din această cauză, se şi diferă de cei de acasă, care au transformat „binele ţării” într-o afacere personală, cel mai adesea scutită de TVA Unul dintre cei care s-au implicat în „apărarea identităţii româneşti şi a drepturilor conaţionalilor noştri, care trăiesc departe de Roman Istrati 234 ţară” este şi preşedintele Centrului Bucovinean pentru Conservarea şi Promovarea Culturii Tradiţionale Româneşti din Cernăuţi, profesorul Iurie Levcic Nu de mult, cernăuţeanul Levcic a primit premiul „Destin: România”, din cadrul celei de-a 12-a ediţii a întâlnirilor tradiţionale „Hai acasă”, organizate de Departamentul de Strategii Guvernamentale, din cadrul Guvernului României Caseta tehnică a manifestării arată că „aproximativ 100 de jurnalişti români şi reprezentanţi ai asociaţiilor româneşti din 12 ţări ale lumii” au participat la această activitate, desfăşurată la Bucureşti Două teme majore au fost dezbătute, în cadrul proiectului „Hai acasă”: „Massmedia, în limba română din diaspora” şi „Învăţământul, în limba română din afara graniţelor ţării” Evident că românii din diaspora au formulat o serie întreagă de propuneri, „interesante, dar şi necesar de implementat”, către Ministerul Învăţământului din România Din păcate, însă, ca orice treabă românească, şi această manifestare a fost tratată de autorităţi cu deja tipicul manfişism mioritic De exemplu, ideea privind „crearea unui consiliu consultativ al diasporei, care să facă propuneri parlamentului, în discutarea normelor legislative”, a trecut ca gâsca prin apă, adică perfect neobservată În plus, n-a participat nimeni de la Departamentul pentru Românii de Pretutindeni, din cadrul guvernului, şi nici de la TVR Internaţional Şi tot caseta tehnică ne mai dezvăluie că „nici primul ministru, şi nici ministrul de externe nu au avut în agendă un loc pentru o întâlnire cu delegaţii diasporei româneşti” Apare, deci, firesc întrebarea pentru ce mama ciumei mai plătim o întreagă liotă de troglodiţi şi de ce stipendiem, din bani publici, „instituţii care sunt create tocmai pentru a informa, sprijini şi colabora cu românii de pretutindeni”, atâta vreme cât pe toţi guvernabilii ăştia îi doare fix în bască de destinul numit România De aia şi zicem că un român adevărat face mai mult decât 10 instituţii, care funcţionează de-a droanga La Cernăuţi, Iurie Levcic (şi nu-i singurul) face mai mult decât 235 d’istrati: jupânii Institutul Cultural Român (o scabroasă glumă anti-românească), decât toate departamentele de la externe şi decât toţi birocraţii apretaţi din cadrul guvernului de la Bucureşti, care cică nu mai pot de grija românilor din afara graniţelor ţării Ce l-a recomandat pe Iurie Levcic pentru acest extraordinar premiu? Păi, calitatea de istoric, muzicolog, jurnalist, profesor, realizator tv, iniţiator şi organizator a peste 13 festivaluri şi concursuri naţionale şi internaţionale, având drept conţinut românitatea, calitatea de membru a numeroase jurii internaţionale, aceea de creator de programe în limba română, în cadrul Companiei Municipale de Tele-radiodifuziune din Cernăuţi, şi, nu în ultimul rând, cea de fondator şi preşedinte al Centrului „Bucovina” de Artă pentru Conservarea şi Promovarea Culturii Tradiţionale Româneşti din Cernăuţi Dacă Iurie Levcic a luat, la Bucureşti, premiul „Destin: România”, noi îi oferim diploma „Destin: Jupân de Salon” S-a înţeles limpede de ce Roman Istrati 236 Mykhailo Lienkov Se spune că vecinii ţi-i dă Dumnezeu, nu ţi-i poţi alege singur Asta înseamnă, cu atât mai mult, că relaţiile de bună vecinătate, de pace şi chiar de armonie nu mai fac preocuparea divinităţii, ci cad în sarcina megieşilor Arta diplomaţiei vine, o dată în plus, să facă posibil dialogul dintre vecini, să-i pună la masa proiectelor comune şi, de ce nu?, şi la masa veselă a sărbătorilor tradiţionale Şi tot arta diplomaţiei este cea menită să mai înmoaie relele apucături, arţagul, naţionalismele preistorice, şovinismele care-i animă doar pe retardaţii ce şi-au greşit mileniul, mândria exacerbată şi necuviinţa, şi alte vicii, pe cât de efemere, tot pe atât de păguboase Aşa că sensul prezenţei diplomatice este acela de a asigura buna înţelegere între părţi, înţelepciunea şi calmul, echilibrul şi fluiditatea comunicării, şi, nu în ultimul rând, sfătuirea corectă a autorităţilor şi factorilor decizionali Doar aşa pot fi demarate şi dezvoltate proiecte şi programe comune Evident că, în centrul activităţii oricărei misiuni diplomatice sau consulare, stau necesităţile curente ale cetăţenilor, de mişcare înăuntru sau în afara graniţelor, de asistenţă şi protecţie, precum şi de sprijin direct în situaţii deosebite Probabil că, acum, la încheierea mandatului său de patru ani, ca viceconsul în cadrul Consulatului General al Ucrainei la Suceava, domnul Mykhailo Lienkov are multe motive de a-şi face un bilanţ pozitiv La urma urmei, sunt patru ani de viaţă, pe care domnul Lienkov şi familia sa i-au petrecut în România, un spaţiu 237 d’istrati: jupânii care, teritorial, este străin patriei sale Numai că, cernăuţean de baştină, domnul viceconsul n-a fost departe de casă Ştiinţa de a-şi face prieteni, chibzuinţa şi dorinţa de a asigura un climat de decenţă, în dialogul dintre etnia ucraineană şi populaţia majoritară, au fost, probabil, atuurile principale ale viceconsulului Lienkov Să nu uităm că, timp de doi ani, după plecarea Consulului General, domnul Vasyli Boeciko, în Centrala Ministerului de Externe de la Kiev, Mykhailo Lienkov a rămas singur la post, în condiţiile în care, în acea perioadă, exista încă regimul vizelor, iar solicitările erau de trei, patru sute pe zi Dar a ştiut să-şi facă datoria şi să mulţumească pe toată lumea, indiferent dacă a fost vorba de cetăţeni români, de etnici ucraineni din România, de ucraineni aflaţi cu treburi în ţara noastră sau de cetăţeni străini, doritori să călătorească în ţara lui Taras Sevcenko În plus, să nu uităm că zece judeţe sunt arondate Consulatului General al Ucrainei la Suceava, deci fluxul de persoane a fost unul semnificativ Evident că spaţiul rubricii este extrem de restrâns, pentru a putea cuprinde imaginea personalităţii viceconsulului Lienkov sau pentru a putea puncta activitatea şi contribuţia sa la deschiderea relaţiilor dintre regiune Cernăuţi şi judeţul Suceava În decursul timpului, domnul Lienkov a participat la diferite manifestări culturale, organizate de românii şi de ucrainenii de dincolo şi de dincoace de Vama Siret, a sprijinit buna informare a tuturor celor ce au trecut pragul consulatului şi a încercat, deopotrivă, să facă binecunoscută imaginea Ucrainei la noi, preocupările şi aspiraţiile ucrainenilor în procesul de integrare în UE, dar şi promovarea intereselor etnicilor ucraineni din Bucovina Românească Pentru că, timp de patru ani, ne-a obişnuit cu prezenţa sa activă în promovarea bunei înţelegeri între autorităţile judeţului şi municipiului Suceava şi factorii de conducere din regiunea Cernăuţi, ca de altfel şi din regiunea Ivano-Frankivsk, iată că şi Jupânul de Salon se alătură presei sucevene în a-l saluta pe Mykhailo Lienkov, la încheierea misiunii sale în România Roman Istrati 238 Dan Lohănel E greu să ajungi la performanţă, mai ales în situaţia în care lumea se mişcă atât de repede, încât orice record stă permanent sub semnul efemerului Nu există domeniu în care limitele să fie definitiv atinse şi graniţele cunoaşterii să se închidă De fapt, performanţa nu e decât reflectarea dorinţei continue a omului de a năzui spre sublimul perfecţiunii, însă, cu orice treaptă pe care o depăşeşte, el îşi dă seama că rămâne aceeaşi fiinţă perfectibilă, dar niciodată perfectă Când e vorba de domeniul afacerilor, performanţa presupune şi ştiinţă, nu doar aptitudini şi talent nativ „Managementul performanţei” a fost tema colocviului zonal organizat de Universitatea Tehnică „Gh Asachi” din Iaşi, de Centrul de Formare Continuă (CETEX), de Şcoala de Studii Postuniversitare, în colaborare cu Inspectoratul Şcolar Suceava şi cu Liceul Particular nr 1 din municipiul nostru La acest colocviu MBA, a conferenţiat şeful Catedrei de Management, din cadrul Universităţii Tehnice „Gh Asachi”, conf univ dr ing Silvia Avasilcăi Locaţia a fost Pensiunea „Casa Albă”, din Frasin, iar cel care a asigurat logistica, pe acest segment de masterat, a fost profesorul Dan Lohănel, directorul Liceului Particular nr 1 din Suceava Cursanţii (oameni de afaceri, profesori, directori de instituţii bancare, antreprenori sau şefi ai unor structuri cu greutate în economie) din judeţele Suceava, Bacău şi Vrancea, au avut posibilitatea de a-şi desfăşura aplicaţiile nu în spaţiul auster al unor aule universitare, ci într-un spaţiu atipic, la 239 d’istrati: jupânii prima vedere Spunem atipic, fiindcă managementul performanţei a privit, în mod direct, nu doar structurile teoretice, ci, în mod concret, şi posibilităţile Bucovinei, sub aspectul resurselor ei materiale, umane, materiale şi turistice De fapt, MBA este prescurtarea de la Master Bussiness Administration şi este un program de master, dezvoltat în învăţământul superior din întreaga lume, care are rădăcini în educaţia anglo-saxonă Promoţia, care va fi încununată, anul acesta, cu titlul de master este a zecea, ca număr, şi, deci, este una aniversară Ne bucură faptul că iniţiativa profesorului Lohănel, de a aduce MBA-ul anglo-saxon şi pe meleagurile Bucovinei, n-a rămas doar o vorbă în vânt şi ar fi bine ca asemenea iniţiative să se constituie într-un program coerent şi, totodată, corelat cu activităţile Camerei de Comerţ, ale Centrului Economic „Bucovina” sau ale altor instituţii din judeţ Aşa cum spunea Silvia Avasilcăi, programul MBA nu se adresează numai oamenilor de afaceri, ci tuturor celor care vor să urmeze o carieră managerială, indiferent de domeniul de activitate, deci, inclusiv în învăţământ Dacă mai pomenim şi faptul că, prin acest program MBA, s-au realizat colaborări cu universităţi din Anglia, Franţa, Olanda, Danemarca, Grecia sau Spania, deja avem imaginea demersului cognitiv al acestui tip de masterat Iată că, prin contribuţiile profesorilor Petru Carcalete şi Dan Lohănel, MBA-ul ne apropie mai mult de Procesul Bologna, prin care se va realiza alinierea învăţământului românesc la sistemul european Aceste noi idei au poposit şi la Suceava De fapt, judeţul nostru este, de multă vreme, unul performant, sub aspectul educaţiei (dovadă stau premiile obţinute la olimpiadele naţionale şi internaţionale), şi asta, în situaţia în care activităţile se desfăşoară încă în condiţii materiale uneori precare Dacă, la toate acestea, adăugăm şi faptul că profesorul Lohănel a înţeles că managementul performant înseamnă şi implicarea în viaţa comunităţii locale, putem avea fotografia corectă a capacităţilor sale Roman Istrati 240 Să nu uităm că el a sponsorizat apariţia unor reviste de matematică, fizică, chimie, literatură, istorie şi filozofie, iar luna trecută, pe 15 ianuarie, a înmânat, în numele Liceului Particular nr 1, premiul Festivalului Naţional de Poezie „Mihai Eminescu”, de la Suceava Din aceste motive, pe Dan Lohănel îl investim cu titlul de „Manager de Salon” * Se spune că uzitarea prelungită goleşte de conţinut, depersonalizează şi trimite în derizoriu idei, proiecte şi perspective, dar şi calificative, aprecieri sau simple opinii constatative Probabil că, într-un top al laudelor şi periajului, românii ar fi fruntaşi Neam născut cu arta de a înfrumuseţa şi împodobi normalitatea, cu arta de a metamorfoza şi hiperboliza realul şi cu plăcerea frivolă de a-l face până şi pe dracul mai roz Indiferent dacă aniversează sau comemorează, dacă oferă un premiu sau sărbătoreşte o ieşire la pensie, românul e obişnuit să deverseze alocuţiuni bombastice, glazurate cu artificialitate şi fistic semantic, la adresa unor personalităţi, care se doresc mai curând a fi exonerate de tămbălăul laudativ şi de alaiurile vocalizatoare Am mai spus-o şi o repetăm: să nu-şi închipuie nimeni că această rubrică e vreuna de cazat prieteni, de făcut favoruri sau de premiat cine ştie ce clientelă Şi nici vreo linie moartă, unde trag trenurile obosite E spaţiul tipografic cel mai dificil de realizat Asta, pentru că nu găseşti, zilnic, oameni care să facă fapte bune În timp ce în rubrica de mai jos („Jupân de Pardon”) e buluceală, aici trebuie să dăm cu tunul, până găsim virtuţi întruchipate Aşadar, de această dată, vom face vorbire despre un om din învăţământ Despre profesorul Dan Lohănel, directorul Liceului particular nr 1 din Suceava Nu întâmplător, Dan Lohănel este înconjurat de şcolari, nu întâmplător a îndrăgit catedra şi nu întâmplător viaţa lui continuă în acest univers El provine dintr-o familie de oameni dedicaţi şcolii: părintele său, regretatul Grişa Lohănel, a fost un eminent profesor de matematici superioare la Universitatea din Suceava, mama sa, Laura, 241 d’istrati: jupânii a păstorit într-ale matematicii generaţii întregi de elevi, la reputatul liceu „Ştefan cel Mare”, tot acolo unde, sora lui Dan Lohănel, Mara Moroşan, este profesoară de matematică acum, Cristina Ioana, soţia lui Dan, profesoară de fizică la Liceul cu Program Sportiv, fratele acestuia, Ică Lohănel, şi soţia acestuia Oana, profesori de matematică şi, respectiv, română, la Colegiul Naţional „Petru Rareş” Aşa că o familie a îndrăgit catedra, copii şi universul fabulos al educaţiei merită, cu prisosinţă, acest decent „laudatio” În ce-l priveşte pe Dan Lohănel, şi el un „ştefanist” autentic, a absolvit fizica la Iaşi, la Universitatea „Alexandru Ioan Cuza”, a fost profesor la Liceul Industrial nr 2, iar din anul 2000, este manager al Liceului particular nr 1, din cadrul AUPCS Moldova (adică Asociaţia Universitatea Populară Cultural Ştiinţifică, instituţie cu sediul la Iaşi) Dacă, în 1998, liceul său a pornit cu două clase de asistent medical generalist, acum are 21 500 de elevi Vitrinele liceului sunt pline de premii şi diplome, obţinute la concursuri şi olimpiade şcolare sau la sesiunile de comunicări ale elevilor Managerul Dan Lohănel va finaliza, anul acesta, şi construcţia şi dotarea modernă a unei grădiniţe, cu 100 de locuri, proiect care va deveni funcţional din toamna acestui an Din 2011, vor începe lucrările pentru o bază sportivă, destinată şcolii, care va cuprinde piscină, terenuri de sport şi săli de fitness Dan Lohănel mai are grijă şi de el În acest moment, el urmează cursurile de masterat în „Consilierea şi administrarea resurselor umane” A publicat articole de marketing şi management şi este, împreună cu conferenţiar universitar doctor Victor Budean, de la Iaşi, coautor a trei cărţi de specialitate: „Calificarea profesională” (2005, Iaşi), „Economia întreprinderii” (2006, Editura Fundaţiei Universitare „Danubius” Galaţi) şi „Managementul operaţional” (2009, Iaşi) Anul acesta, pentru a cincia oară consecutiv, a oferit Premiul Naţional „Mihai Eminescu”, în valoare de 10 milioane lei Tot cu prilejul aniversării poetului naţional, şi tot la Putna (dar şi la şcoală), a organizat, Roman Istrati 242 împreună cu profesor Alina Nemţoiu, un medalion „Mihai Eminescu” şi un mic spectacol, inspirat din „Scrisoarea a III-a” Dan Lohănel a fost prezent şi la sediul UUR – Ţinutul Bucovina, cu o expoziţie personală de medalistică, dedicată lui Mihai Eminescu Manifestările de Ziua Unirii au fost marcate, la Liceul Particular nr 1, printr-o sesiune de comunicări, cu tema „Unirea naţiunea a făcut-o”, unde gazdele au avut ca musafiri elevi de la Colegiul de Industrie Alimentară, Colegiul Tehnic „Petru Muşat” şi Centrul Şcolar Suceava Tot în 24 ianuarie, o importantă expoziţie a artistului Ştefan Petrescu a fost prezentată la sediul Societăţii Culturale „Mihai Eminescu” din Cernăuţi Această manifestare a fost organizată de profesorul Dan Lohănel, în colaborare cu Direcţia pentru Cultură, Culte şi Patrimoniu Naţional Suceava, Consulatul General al României de la Cernăuţi şi UUR – Ţinutul Bucovina Cu siguranţă că Ministerul Educaţiei, Cercetării şi Inovării cunoaşte activitatea de la Liceul Particular nr 1 din Suceava, pentru că astfel se explică Ordinul nr 6201, din 18 decembrie 2009, care spune că: „se acordă Acreditarea pentru unitatea de învăţământ preuniversitar particular Liceul Particular nr 1 Suceava pentru nivelul de învăţământ „liceal”, profilul „servicii”, domeniul „turism şi administraţie”, calificarea profesională „tehnician în turism” ” Credem că cititorii s-au convins că am prezentat suficiente argumente pentru ca Dan Lohănel să ocupe această rubrică 243 d’istrati: jupânii Ghervazen Longher Există mai multe forme de a o bate în cap şi de a freca mangalul Tot atâtea forme, cam câţi autori sunt Autorii acestor ilustre activităţi pot fi numiţi şi artişti, pentru că, trebuie să recunoaştem, ai nevoie de mult talent pentru a sta degeaba şi pentru a încasa bani publici, în urma acestei istovitoare trândăveli Tranziţia românească oferă spectrul cel mai amplu şi mai elocvent al trântorilor bine plătiţi Aceştia „muncesc” împreună, iar adresa lor e arhicunoscută: Palatul Parlamentului din Bucureşti Băieţii ăştia îşi apără, cu străşnicie, privilegiile, ba chiar devin logoreici peste măsură, atunci când li se cere să-şi justifice lefurile Haideţi să ne uităm numai la deputaţii minorităţilor Mircea Grosaru, spre exemplu, „italianul” din Buhuşi, care a mingicărit-o, o bună bucată de vreme, şi pe la Suceava, se ocupă, în parlamentul ţării, cu statul Nu cu statul italian, ci cu statul degeaba Câteodată, ca să-şi mai alunge plictiseala, mai face câte o plimbăreală în frumoasa şi însorita Italie, în interes de serviciu, adică pentru shopping şi căscat gura Totul, contracost Atâta doar că acest minunat contracost e susţinut din buzunarele noastre, al bugetarilor, şi nicidecum de pe cardul domnului deputat În rest, toate bune şi frumoase În timp ce domnul Grosaru vizitează Capela Sixtină, în timp ce domnul Vainer se plimbă pe la Ierusalim, în timp ce Ivan Morocico, de la ucraineni, adoră să meargă la Kiev, deputatul ruşilor lipoveni adoră şi el, nu atât Moscova, cât votca, iar Nicu Păun, de la minoritatea rromilor, Roman Istrati 244 se plimbă şi el, mai mult prin Ferentari şi Rahova, fiindcă în India, se ştie, e prea aglomerat De fapt, vrem să subliniem un mic şi important aspect Şi deputatul minorităţii poloneze se plimbă pe la Varşovia sau prin frumoasa Cracovie, numai că Ghervazen Longher se duce, totdeauna, acolo cu un scop, cu un folos, nu doar ca să bată pingica şi să piardă timpul pe-aiurea Chiar în săptămâna ce a trecut, el s-a întinat cu oficialităţi poloneze, pentru a stabili bugetul, pentru acest an, al comunităţii poloneze din România Asta, în condiţiile în care unul dintre obiectivele lui Ghervazen Longher este acela de a găsi fonduri pentru Casa Poloneză din Soloneţul Nou E clar că deputatul polonezilor din România nu doarme în papuci, aşa cum fac cei mai mulţi dintre colegii săi Omul ţine la comunitatea pe care o reprezintă şi face tot posibilul ca tradiţiile şi obiceiurile comunităţii poloneze să nu dispară Polonezii din judeţul nostru sunt oameni de toată isprava, oameni deschişi, prietenoşi, cu un umor hâtru, cu dansuri şi cântece vesele, sunt buni meşteşugari, sunt intelectuali de primă mână şi, nu în ultimul rând, sunt buni catolici Comunitatea poloneză are personalitatea ei, în spaţiul de inter-culturalitate al Bucovinei Şi Bucovina, ca, de altfel, România întreagă, le-a oferit etnicilor polonezi toată ospitalitatea şi căldura Să nu uităm că, atunci când Germania nazistă şi Rusia bolşevică îşi împărţeau ţara lui Sobiecki, armata poloneză (ce mai rămăsese din ea), dar şi numeroşi civili s-au refugiat în România Şi tezaurul Poloniei a tranzitat ţara noastră, în deplină siguranţă, în drumul lui către Londra Polonii ştiu şi respectă lucrurile acestea Spre lauda lor Din păcate, au trecut timpurile, când România avea graniţă comună cu Polonia Relaţii au rămas, însă, în continuare foarte bune Ca dovadă stau schimburile culturale, economice şi cele din cadrul NATO dintre cele două ţări Este şi meritul deputatului Ghervazen Longher că a păstrat un contact permanent între oficialităţile din cele două ţări De aceea, el a şi fost 245 d’istrati: jupânii onorat de către Seimul Poloniei cu una dintre cele mai importante distincţii Cea mai nou ispravă a deputatului Longher a fost aceea că, în urma diligenţelor sale, Basilica Minor din Cacica (ridicată la anul 1904) a intrat într-un amplu program de consolidare şi reabilitare Deputatul a reuşit să obţină 150 000 euro, iar sprijinul acesta financiar a venit de la ministerul afacerilor externe din Polonia şi de la voievodatul Podkarpaczie Spuneţi-ne alt deputat de la minorităţi, care a făcut aşaceva Nu există În plus, pe 11 şi 12 mai, Longher şi comunitatea poloneză vor sărbători, la Suceava, „Ziua constituţiei şi Ziua diasporei polone”, dar şi împlinirea a 120 de ani de la înfiinţarea „Societăţii de Ajutor Frăţesc şi de Lectură Polonă la Suceava”, a cărei urmaşă este Uniunea Polonezilor de astăzi La manifestări sunt aşteptaţi oficiali polonezi (ambasadorul Poloniei la Bucureşti, vicepreşedintele Seimului din Polonia, dar şi preşedintele grupului de prietenie Polonia-România, de la Varşovia) Am scrie despre toţi deputaţii minorităţilor din România, dar, după cum se vede şi cu ochiul liber, nu-s toţi vrednici ca deputatul polonezilor * Data de 10 aprilie părea o zi liniştită şi calmă, o zi de weekend ca oricare alta, din şirul domestic al zilelor fără însemnătate sau rezonanţă TV Polonia, care se prinde şi-n România, transmitea, de lângă mica aşezare Katyn, din Rusia, pregătirile pentru cea de-a 70-a comemorare a masacrului abominabil, făcut de ofiţerii NKVD-ului sovietic, în urma cărora şi-au pierdut viaţa 22 000 de ofiţeri polonezi şi în jur de 4 000 de ruşi Camerele de luat vederi surprindeau, deja, imagini cu cei peste 400 de participanţi la comemorare, în marea lor majoritate membri ai familiilor celor ucişi Lângă un altar improvizat, preoţii îşi pregăteau cele necesare slujbei de pomenire Era prezent şi corul armatei poloneze, ca, de altfel, şi garda de onoare a celor trei arme, de uscat, aero şi navală Lângă mica aşezare Katyn, din Rusia occidentală, nimic nu anunţa seismul emoţional ce avea să urmeze Roman Istrati 246 Oamenii aşteptau sosirea delegaţiei poloneze, aflate, în acel moment, în avionul Tupolev 154, care se căznea să aterizeze pe un aeroport militar din Smolensk Adică, la nici 20 de km de Katyn Şi liniştea, şi pregătirile pentru reculegere s-au frânt brusc, atunci când a venit ştirea că avionul groazei s-a prăbuşit într-o pădure din apropierea Smolensk-ului, trimiţând la ceruri sufletele a 96 de pasageri De fapt, a întregii delegaţii poloneze, în frunte cu preşedintele Poloniei, Lech Kaczynski, şi cu prima doamnă, Maria Kaczynski Derută totală şi haos, nu doar la Katyn, ci şi în Polonia, ca, de altfel, pe întreaga planetă Ştirea era terifiantă şi ea a îmbrăcat într-o dureroasă stupoare toate cancelariile europene, monopolizând şi fluxul internaţional de informaţii Politicieni, oficiali, militari, capelani, toţi cei care însoţeau cuplul prezidenţial polonez, într-o fatidică clipă, au comemorat tragedia Katyn-ului cu propria lor tragedie Restul supliciului emoţional, pe care poporul polonez şi l-a asumat cu îndoliată credinţă, l-am putut urmări cu toţii, iar compasiunea planetară n-a făcut altceva decât să aline, într-o infimă adiere, imensa demnitate a durerii pe care a încercat-o Polonia, în săptămâna ce a trecut Milioane de candele au luminat, pe întreaga planetă, tragedia poloneză Şi acum, când cerurile au luat la ele un uriaş tribut sufletesc polonezilor, alături de ei, cum istoria ne-a înfrăţit să fim pe calea neatârnării, românii s-au simţit datori să fie împreună cu cei potopiţi de durere şi să adauge compasiunea şi simpatia lor pentru cei cu care, până nu demult, aveam nu doar graniţe statale, ci şi frontiere sufleteşti comune Casa Polonă din Suceava s-a organizat, fără reproş, încă din primele clipe ale cumplitului eveniment, anunţând oamenii, întocmind comunicatul oficial de presă şi transmiţând, prin fax, scrisori de condoleanţe Senatului, Seimului polonez, principalelor instituţii ale statului precum şi Asociaţiei WSPOLNOTA POLSKA, cea care asigură legăturile permanente între patria poloneză şi diaspora sa De altfel, chiar preşedintele acestei organizaţii s-a aflat 247 d’istrati: jupânii în Tupolevul morţii Casa Polonă de la Suceava a organizat, imediat, la biserica romano-catolică, un Recviem, în cadrul liturghiei în limba polonă, iar la Dom Polski, un colţ, cu fotografia preşedintelui Lech Kaczynski, împreună cu o candelă şi câteva flori Polonezii suceveni au rostit rugăciuni, au cântat cântece de doliu, iar în faţă la Dom Polski, mulţi suceveni au ţinut să-şi exprime compasiunea şi solidaritatea umană, aprinzând candele şi depunând flori O liturghie funebră, oficiată de Excelenţa sa Petru Gherghel, episcopul de Iaşi, a fost organizată şi la Soloneţul Nou, în prezenţa a zece preoţi concelebranţi din decanatul Bucovinei, dar şi a Excelenţei sale Voycech Zayaczkowski, ambasadorul Poloniei la Bucureşti Autorităţile locale, preşedintele Gheorghe Flutur, vicepreşedintele Vasile Ilie, subprefectul Cristi Creţuleac, primarul Ion Lungu, dar şi delegaţii de cetăţeni şi-au exprimat compasiunea şi sprijinul pentru polonezi şi Polonia O delegaţie din Bucovina ajunsese, deja de joi, la Cracovia, urmând ca, ulterior, şi Ghervazen Longher, deputatul polonezilor din România, să se alăture oficialităţilor române, prezente la slujba de înmormântare de la Palatul Wawel Pentru că nu s-au pierdut cu firea, pentru că şi-au dus cu demnitate tragica şi imensa cruce a durerii, polonezii din România merită, alături de compasiune, şi admiraţia noastră pentru spiritul lor neclintit în faţa încercărilor lumii acesteia Se înţelege, aşadar, de ce deputatul Ghervazen Longher este, în această rubrică cernită, reprezentantul tuturor celor pe care episodul Smolensk i-a îndurerat Roman Istrati 248 Melchisedec Sfârşitul lui octombrie este prilej de sărbătoare Şi religioasă, şi laică Moldova îşi serbează, la Iaşi, ocrotitoarea ei, pe Sfânta Parascheva După asta, îi vine rândul Sfântului Dumitru şi, aşa, toţi Miticii mioritici nu scapă ocazia de a mai rade nişte păhărele temeinice, întru propria lor sănătate şi a familiilor lor, ceea ce vă dorim şi dumneavoastră În plus, pe 25 ale lunii lui Brumărel, Armata Română are propria aniversare Anul ăsta, spune un titlu de ziar, se împlinesc 68 de ani, de la eliberarea teritoriilor ocupate în al doilea război mondial S-avem pardon, dar, despre ce „eliberare” vorbim, atâta vreme cât românii continuă, şi după terminarea ultimului măcel planetar, să trăiască pe teritorii străine patriei mamă Când România va fi din nou întreagă, aşa cum a fost la 1 decembrie 1918, abia atunci vom putea vorbi de eliberare Aşa că 25 octombrie desemnează eliberarea Ardealului Este o eliberare, şi nicidecum marea eliberare În sfârşit, nu facem aici teoria chibritului şi nici nu facem vorbire despre cum Stalin şi Armata Roşie au „eliberat” România de Basarabia şi Nordul Bucovinei Ce-a făcut armata română atunci? Păi, a cam bătut-o în cap, asta a făcut De fapt, şefii ei, şi nicidecum trupa, care vroia să meargă al bătaie, tot aşa cum aceeaşi trupă a vrut să se opună şi raptului din Ardeal, prin perfidul Diktat de la Viena Oricum a-m da-o, eroilor neamului trebuie să el păstrăm o eternă recunoştinţă pentru sacrificiul lor suprem În problema asta, nici nu se poate comenta Aşadar, de 249 d’istrati: jupânii ziua armeţii, şi la Suceava s-a organizat o festivitate Una micuţă şi, surprinzător, fără gargară politică la microfon S-au depus coroane de flori, la tirbuşonul înaripat din Parcul Drapelelor, s-a defilat cu cântec, înainte marş, iar militarii şi cei din sistemul de apărare naţională au dat onorul pentru drapel şi pentru câteva oficialităţi prezente În rest, gură cască şi bliţuri de presă Cu acest prilej, au fost aduşi, de la batalionul de vânători de munte din Vatra Dornei, un detaşament, precum şi nişte puştani, viitori apevişti de la Liceul militar „Ştefan cel Mare” din Câmpulung Moldovenesc Au făcut şi băieţii ăştia niţel turism, că s-or fi săturat şi ei să tot facă sectoare şi să bată pas de defilare Noi credem, însă, că adevărata ceremonie, dedicată zilei armeţii, nu s-a desfăşurat la Suceava, ci la Putna La aceasta, au participat şi militari de la Iaşi, în frunte cu şeful de stat major al Brigăzii Mecanizate 15 „Podul înalt” Slujba religioasă a fost oficiată de un sobor de preoţi, avându-l în frunte pe întâiul stătător al obştii monahale, arhimandritul Melchisedec Acesta nu doar că a oficiat religios, dar a ţinut şi o lecţie de istorie, la care oficialităţi mai mari sau mai mărunte, poporeni şi, cel mai important, foarte mulţi elevi au putut să comemoreze împlinirea a 515 ani de la bătălia din Codrii Cosminului, în care oastea polonă a încasat-o rău tare de la Ştefan cel Mare Cu această ocazie, arhimandritul a pomenit şi pe cei doi sfinţi, Dumitru, izvorâtorul de mir, dar şi pe Sfântul Gheorghe, cel mai important dintre sfinţii militari şi care este considerat „aducător de biruinţă” Copiii de la şcoala generală din Putna au fluturat, deasupra tuturor românilor, adunaţi la mormântul marelui voievod, drapelul naţional Asta da lecţie de patriotism şi de simţire naţională, care e departe de festivismul desuet al unor ceremonii de tip turistic, organizate de unii care vor să se bage în seamă Ceremonia de la Putna a fost una şi militară, şi religioasă, dar şi de o aleasă ţinută civică, iar la ea au participat oficialităţi judeţene şi locale, militari de Roman Istrati 250 profesie, dar şi reprezentanţi ai unor structuri care ţin de domeniul apărării naţionale (Jandarmeria, Inspectoratul pentru Situaţii de Urgenţă, Poliţia de Frontieră) „Un neam, clădit pe adevăr, nu pe minciună, dăinuie” a spus arhimandritul Melchisedec Adevărul e că, la Putna, înalta faţă bisericească a organizat, în mod ireproşabil, această ceremonie, care bate, de departe, bulibăşeala festivismo-turistică de la Suceava Şi încărcătura spirituală a locului, având ca vecinătate duhul marelui domnitor, a făcut ca întreg ceremonialul să se desfăşoare în tonul seriozităţii şi al pioşeniei, şi nu al hlizelii bulevardiere Pentru toate acestea, întâi stătătorul obştei de la Putna, arhimandritul Melchisedec, primeşte recunoştinţa sinceră a Jupânului de Salon Fără nici un ceremonial deosebit 251 d’istrati: jupânii Monitorul de Suceava Ştiţi cu toţii atenţionarea „6, vine presa!” Cel mai adesea, ea e folosită când poliţia surprindea vreo ilegalitate în derulare Când sunt rostite aceste cuvinte, ca într-o magie, infractorii lasă baltă totul şi încearcă să se evaporeze Dar „6, vine presa!” nu-i doar un apelativ privind prezenţa poliţiei Mai nou, pe cei certaţi cu legea îi cam doare la bască de poliţişti Mulţi ştiu că arestările, în marea lor majoritate, sunt provizorii şi că s-au întâmplat cazuri când instanţele au fost, într-un fel sau altul, sensibilizate şi au dispus eliberări pe ochi frumoşi Din această cauză „6, vine presa!” mai sperie doar pe puştii începători într-ale delicvenţei şi are un efect inhibitiv prea redus, faţă de cei hărşiţi în rele Infractorii au găsit, repede, în pliurile legii sau în registrul tupeului, modalităţi de contracarare pentru „6, vine presa!” Nu acelaşi lucru se întâmplă cu altă semnificaţie, care se dă acestei atenţionări Când în spatele termenului „presă” nu stau gabori cu cătuşe, câini poliţişti, bulane, şpreiuri lacrimogene, dube sau tunuri de apă, ci oameni cu pixuri, reportofoane şi aparate de fotografiat sau de filmat, atunci se schimbă agitaţia În general, individul, care-i cu ditai gândacul pe căciulă, e mai dispus să înfrunte un reprezentant al ordinii publice, decât opinia publică, în direct Când se confruntă cu un poliţist, delicventul poate înjura, poate ameninţa, ştie că poate cădea la pace cu omul legii, dar când se trezeşte în faţa aparatului de filmat sau a reportofonului, atunci conştientizează rapid că e obiectul Roman Istrati 252 atenţiei unei comunităţi întregi, a opiniei publice Cu opinia publică nu poţi cădea nici la pace şi n-o poţi mitui Aici intervine momentul de panică, de laşitate, continuat de fuga de la locul faptei Cei mai mulţi îşi ascund feţele, evită, se acoperă cu ce au la îndemână şi sunt inhibaţi în prezenţa presei De ce, pentru că presa e un instrument de introspecţie şi corectare a realităţii, cu autentice valenţe sociale Evident că bombardarea zilnică a cititorilor cu babe violate, cu înfiorătoare acte de pedofilie, cu taţi şi bunici care-şi agresează sexual odraslele sau nepoatele, cu carnagii rutiere, cu incendieri, jafuri, crime sau cu împărţiri cadastrale, efectuate cu toporul, cu popi homosexuali sau cu bârfe de coteţ stradal nu se cheamă, în nici un caz, presă, nu? Presa corectă, echidistantă, care-şi păstrează verticalitatea şi care dă sens nu doar informării continue a publicului şi se constituie şi într-un instrument de emancipare morală, la nivelul diferitelor segmente de cititori, este cea care poate fi numită presă autentică În spatele ei, nu stau voieriştii pixului şi afrodisiacii laptopurilor, care se satisfac intelectual, fabricând informaţii sau manipulând grosolan şi brutal evidenţe notorii Poate că o camaraderie de castă ne face să fim alături, acum, de bucuria colegilor noştri de la cotidianul „Monitorul de Suceava” Lumea ştie că „Jupânului” îi sunt străine complezenţele, fariseismul facil şi figuraţia de canţonetă, aşa că felicitările, pentru cel de-al 14- lea an de apariţie a „ziarului care stă de vorbă cu oamenii”, sunt cât se poate de sincere şi prieteneşti Se ştie că presa este principalul profesor de democraţie, iar profesioniştii de la „Monitorul de Suceava” au demonstrat că sunt profesori, cu prisosinţă Intransigenţa anchetelor jurnalistice, echilibrul şi luciditatea informaţiilor, verva redactării, varietatea tematică şi originalitatea abordărilor sunt doar câteva dintre reperele care fac din „Monitorul” una dintre oglinzile cele mai fidele are realităţii politice, economice şi culturale din judeţ Din această cauză, „trupa” de la „Monitorul” este invitata, din această săptămână, a rubricii Jupânului de Salon 253 d’istrati: jupânii Rodica Oprea Un dicton din Antichitate zice că, „învăţând pe alţii, înveţi” În acelaşi registru ideatic, Noica, în celebrul său „Jurnal filosofic”, nota că „o şcoală, în care profesorul nu învaţă şi el, e o absurditate” Dacă a învăţă pe alţii e o artă, tot aşa, a primi de la alţii, presupune deja înţelepciune Probabil că înţelepciunea dascălilor din şcoala românească a făcut ca aceasta să continue să existe la nivel performant După puternice seisme ideologice, politice, administrative, dar mai ales financiare, învăţământul a rămas, totuşi, în picioare şi nu s-a prăbuşit ca un castel de nisip Asta se datorează rădăcinilor sănătoase, din care au crescut rădăcini care, an de an, dau inflorescenţă intelectuală şi culturală Cei care duc în spate tradiţia şcolii româneşti rămân tot dascălii Evident că nu cei ai căror elevi se aruncă de la balcon, datorită unor relaţii nefireşti, evident că nu cei care cred că prezenţa la catedră poate fi o figuraţie sau care cred că elevul e o imensă şi întunecată pustietate, iar profesorul e intangibilul soare cu catalog Nu acestea sunt modelele dascălilor din România, pentru că nu aceştia s-au născut cu harul de a modela caractere, nu ei au înţelepciunea de a merita floarea recunoştinţei şi nu ei sunt cei în faţa cărora oamenii ridică pălăria şi salută respectuos Şi pentru că tot vorbim de dascăli şi de elevi, vrem să vă anunţăm că profesor Rodica Oprea, de la Colegiul Economic „Dimitrie Cantemir” din Suceava, s-a pensionat, deoarece a împlinit 100 de ani De fapt, are doar 61, dar dacă, la aceştia, mai adăugăm Roman Istrati 254 încă 39 de ani, cât e vechimea ei în învăţământ, înseamnă că avem dreptate Aşa-i place dumneaei să glumească Şi cum firescul ne însoţeşte destinele, era în firea lucrurilor ca doamna Oprea să-şi dedice viaţa şi cariera şcolii, ea venind dintr-un mediu intelectual Părinţii domniei sale au fost, de asemenea, dascăli de excepţie Rodica Oprea a îndrăgit disciplinele umaniste, mai precis filosofia, logica şi psihologia Probabil că unii vor crede că asemenea domenii sunt pentru visători Chiar dacă ar fi, nimic nu e mai frumos decât şansa omului de a visa Rodica Oprea nu a îndrăgit aceste domenii doar de amorul artei sau pentru a avea un serviciu, ci şi-a dorit, tot timpul, să dăruiască din darurile pe care i le-a oferit lectura şi propriile sale gânduri Din această cauză, a obţinut, cu elevii săi, performanţe demne de invidiat Elevii ei au ascultat-o şi i-au urmat sfaturile, astfel încât au reuşit să aducă şcolii sucevene laurii olimpiadelor naţionale de economie şi filosofie Poate credeţi că doar la atât se reduce satisfacţia muncii unui cadru didactic Nicidecum Rodica Oprea e un exemplu, în sensul acesta Din 1968 şi până acum, profesionalismul ei a fost însoţit, tot timpul, şi de harul psihopedagogic, aşa încât foştii ei absolvenţi se pot considera oameni realizaţi şi datorită faptului că au avut, pe vremea când erau şcolari, nu un diriginte rigid şi un profesor apretat şi plin de sine, ci un prieten apropiat Profesional vorbind, Rodica Oprea a fost, tot timpul, atentă cu sine şi a reuşit să ţină pasul cu noutăţile din domeniul activităţii sale A elaborat lucrări, care au fost tipărite în reviste de specialitate, şi, de câtăva vreme, este şi lector asociat al Universităţii „Ştefan cel Mare” din Suceava A parcurs mai toate treptele ierarhiei din învăţământ, astfel că, în decursul timpului, o regăsim nu numai ca profesor, ci şi ca director al Liceului Economic, o regăsim ca inspector general adjunct al IŞJ Suceava sau ca profesor metodist Mulţi dintre cei care şi-au făcut un nume şi o carieră îi datorează Rodicăi Oprea faptul că i-a învăţat să păşească pe drumul 255 d’istrati: jupânii cunoaşterii A lucrat nu numai cu elevii, ci şi cu studenţii Mai mult chiar, a lucrat chiar cu colegii ei, profesori debutanţi, care, oricum s-ar zice, au, în primii ani de învăţământ, o anumită stânjeneală metodică Rodica Oprea a participat, cu intervenţii notabile şi cu referate, la importante seminarii ştiinţifice şi simpozioane, organizate la nivel local şi naţional Un strop din tactul, din calmul şi din înţelepciunea sa se regăsesc în oricare dintre elevii cu care a lucrat Încă o dată, vă spunem că Rodica Oprea a împlinit 100 de ani, din care cei 39, petrecuţi la catedră, reprezintă frumuseţea unui suflet dăruit semenilor săi Nu degeaba, la aniversarea de pensionare a doamnei profesor Rodica Oprea, la care au participat toţi colegii ei, au fost aşezate o sută de scaune S-au spus, însă, mii de cuvinte frumoase, venite atât din partea colegilor din şcoală, din partea Inspectoratului Şcolar, iar acum, şi din partea noastră, în rubrica Jupânului de Salon Roman Istrati 256 ÎPS Pimen Solidaritatea este, cu siguranţă, unul din atributele, care ne identifică, în regnul animal, ca umanitate Mai toate sistemele filosofice îşi rezervă argumente în a plasa solidaritatea în centrul aparatului conceptual şi al discursului socio-uman şi, pornind de la tradiţiile şi învăţăturile populare, până la cele mai rafinate teozofii şi sisteme confesionale, solidaritatea poartă-n spate alaiuri de învăţaţi şi propovăduitori Sentimentul consangvinităţii sau al apartenenţei la o colectivitate este, în intimitatea fiecărui individ, reperul primordial al securităţii şi siguranţei personale şi contrafortul în faţa deznădejdii, deziluziei şi disperării Evident că situaţiile limită sunt cele care activează resorturile solidarităţii şi atunci este momentul, când analiştii pot deosebi limpede valoarea şi congruenţa umană a colectivităţilor, în raport cu insolenţa, egoismul şi răutatea unora dintre semenii noştri Poate că în rubrica aceasta, dedicată exclusiv ideilor şi faptelor notabile şi cu semnificativă rezonanţă umană, ar fi trebuit să citiţi despre Gheorghe Flutur, preşedintele CJ Suceava, care s-a implicat personal în salvarea de la înec a unui copil, surprins de o viitură a râului Suceava, în zona localităţii Brodina Dacă Gheorghe Flutur nu ar fi solicitat intervenţia singurului elicopter capabil să efectueze zboruri pe timp de noapte, probabil că puştiul de la Brodina ar fi figurat, acum, printre victimele inundaţiilor Tot aşa de bine, puteaţi să citiţi, aici, despre Maria şi Romică Bogdan, o familie de bucovineni, 257 d’istrati: jupânii stabilită, de mai mulţi ani, în Germania, care, impresionată de necazurile celor de acasă, au mobilizat comunitatea românească, dar şi pe cea germană din zona metropolei Bonn, şi au trimis în Bucovina ajutoare, constând în îmbrăcăminte, alimente, pături, produse de igienă şi jucării, de a căror distribuţie pentru familiile sinistrate din Zamostea şi Zvorâştea s-au ocupat jandarmii suceveni Da, exact aceiaşi jandarmi (eroi, cu salarii diminuate cu 25 %) care au strâns bani şi au ajutata o familie amărâtă din Zvorîştea, rămasă aproape fără nici un sprijin şi aflată la capătul deznădejdii (soţ-soţie, cu handicapuri fizice, datorate unui accident rutier, cu doi minori în întreţinere şi cu gospodăria lovită atât de viiturile din 2008, cât şi cele din anul acesta) Sau poate şi-ar fi găsit loc în această rubrică gestul de omenie al cadrelor didactice din Sindicatul judeţean „Spiru Haret”, care au sărit în ajutorul familiilor a 7 dintre colegii lor, strângând şi donând suma de 5 000 de euro pentru cei care au, acum, o stringentă nevoie de bani Indiscutabil că lista exemplelor de solidaritate umană, individuală sau instituţională, poate continua, dar ne-am oprit la ÎPS Pimen, pentru că efectiv Arhiepiscopia Sucevei şi Rădăuţiului a dat un frumos exemplu de coeziune, disciplină, hotărâre şi voinţă, nu doar în alinarea duhovnicească a năpăstuiţilor de pe urma inundaţiilor de la Dorneşti, ci şi în sprijinirea loc concretă De această dată, ca o adevărată oaste a lui Hristos, preoţi şi enoriaşi, în frunte cu arhiepiscopul lor, au lăsat deoparte cădelniţele, tămâia, mirul, cântările şi rugile, au pus odăjdiile-n cui şi sutanele la odihnă şi, în trei săptămâni de şantier, au ridicat 25 de case pentru sinistraţi Acesta, da, exemplu de vocaţie creştină! Parohiile din judeţ au trimis meşteri şi materiale, iar localnicii (o parte dintre ei), alături de primarul şi vicele din Dorneşti, n-au stat cu mâinile în sân, crucindu-se ca la o minune, ci au ajutata cu cele necesare, pentru ca şantierul să nu stea în loc, dar, mai ales, pentru ca să nu supere pe „dirigintele de şantier”, nimeni altul decât ÎPS Pimen Roman Istrati 258 Construite din lemn, izolate atât prin interior, cât şi în exterior, noile locuinţe, în limita posibilităţilor, vor fi mobilate şi utilate tot pe cheltuiala Arhiepiscopiei Şi cum nenorocirile n-au preferinţe etnice, de noile case s-au bucurat, deopotrivă, români, ucraineni şi romi (aceştia din urmă, în mod prioritar, datorită faptului că-s familii cu mulţi copii) Pentru că, prin eforturile sale, Arhiepiscopia Sucevei şi Rădăuţiului a reuşit să reclădească încrederea în oameni şi pentru că, mai mult decât că au zidit noi vetre umane, au reconstruit şi dimensiunea creştinească a solidarităţii, merită toată consideraţia comunităţii din Bucovina Atât Arhiepiscopia, cât mai ales neobositul ostaş, care este ÎPS Pimen Din această cauză, Prea Înaltul primeşte şi modesta binecuvântare laică a Jupânului de Salon * Probabil că mulţi cred că redactorii de la Jupânu nu-s prea duşi la biserică Părerea noastră, că biserica e o instituţie ca orice alta, dar care funcţionează pe principii corporatiste şi, în plus, mai dijmuieşte şi bugetul de stat, fără a contribui la el cu nimic, rămâne valabilă şi, pentru cine nu crede, chiar şi demonstrabilă Instituţiile care gestionează credinţa (sau credulitatea) se bucură de privilegii, pe care nici nu le bănuiţi Asta, însă, e o altă „liturghie”, pe care o să o cântăm cu alt prilej Să nu-şi închipuie nimeni că, după ce am scris, de multe ori, în rubrica de mai jos, cea a „Jupânului de Pardon”, despre diverse feţe bisericeşti, care au călcat pe bec, care au pus interesul pecuniar înaintea celui ecumenic sau care, din prostie, infatuare, tupeu deşănţat ori apucături hrăpăreţe, au pătat imaginea ortodoxiei române, acum, gata, deodată ne-a luminat Sfântul Duh şi ne-a adus pe calea cea bună, adică pe calea proslăvirii intelighenţiei şi dăruirii, pe care prelaţii o au pentru credincioşii lor În această rubrică, nu aducem osanale nimănui Nu facem decât să scriem cu aldine, adicătelea cu literă mai îngroşată, gesturile care au impact social benefic Am spus social, nu particular sau de grupuleţ de interese 259 d’istrati: jupânii ÎPS Pimen, arhiepiscopul Sucevei şi Rădăuţiului, ca de altfel şi mulţi alţi colegi de-ai lui, ştie mai bine că ne naştem păcătoşi, iar păcatele ne însoţesc, în faptă sau în cuget, până închidem ochii întru odihna (sau neodihna) veşnică Nicolai Steinhard, evreul care s-a creştinat în temniţa comunistă, se ruga, spunând „ajută, Doamne necredinţei mele” Adică întăreşte-mi credinţa, punându-mă la încercare Aşa că ispitele, păcatele sau trădările ticăloase însoţesc fiinţa umană, fie că acesta e în odăjdii strălucitoare sau în uniforma ponosită a sărăciei Nu ştim dacă sărăcia cu duhul a făcut-o pe Stavrofora Heruvima Chihai, stareţa mănăstirii Dragomirna, de lângă Suceava, să-şi piardă funcţia Stavrofora Heruvima a fost demisă de ÎPS Pimen, pentru că aceasta a dat ordin să se taie nişte pomi „bătrâni şi găunoşi”, de pe frumoasa alee, ce duce către intrarea în mănăstire Deci, cine s-a enervat pentru tăierea pomilor n-a fost Inspectoratul Teritorial de Regim Silvic şi Vânătoare Suceava, reprezentat de domnul şef Costel Girigan Dacă ar fi fost aşa, atunci am fi avut o telenovelă, intitulată „Heruvima şi Costel”, dar, spre exasperarea presei de scandal şi a cititorilor săi inteligenţi, n-a fost să fie Nici Direcţia pentru Cultură şi Patrimoniu Suceava n-a avut nici o reacţie, atâta vreme cât, de câte ori ajunge inspector şef Aurel Buzincu, acesta bagă Direcţia de Cultură în silentio stampa Iar o telenovelă mediatică „Heruvima şi Aurică” ar fi creat, cu siguranţă, un alt disconfort intelectual, subţirilor cititori suceveni De fapt, Stavrofora Heruvima s-a trezit într-o zicală românească de mare rezonanţă: „facerea de bine e … totdeauna în legătură cu amam” Stareţa a contribuit şi ea la accesarea unor fonduri europene (vreo 5 milioane de euro), pentru modernizarea lăcaşului de cult de la Dragomirna; pentru asta, bravo De la Dumnezeu, mai mult, de la noi, după posibilităţi Dar, de la această strădanie frumoasă şi până la a tăia nişte ditai copaci, pe care şi jupânii mai bătrâiori din redacţia noastră îi ştiau, încă de pe vremea când erau mititei, deja e Roman Istrati 260 un exemplu de devoţiune negativă Am văzut, în România, dar şi în străinătăţuri, crâşme în care copacii seculari treceau prin saloanele de protocol, prin bucătărie sau chiar pe deasupra farfuriilor de pe mese Am văzut biserici străbătute de ramuri de copac La Dragomirna, pentru un amărât de gard, „europeana” Heruvima a tăiat, cu drujba, toată frumuseţea, tot farmecul, tot foşnetul şi toată răcoarea pe care copacii aceia bătrâni o ofereau credincioşilor şi turiştilor Şi asta, pentru un nenorocit de gard, făcut din bani europeni Mai rămânea ca, în „europenismul” ei, fosta Stavroforă să mai amenajeze şi vreo două jacuzzi, nişte termopane, să pună gardenii cu flori de plastic, îngeraşi din ghips roz şi camere cu termoviziune pe cutia milei Nu trebuie să ne mutilăm ambientalul religios şi sacrosanct, în funcţie de nişte biştari europeni şi nici nu trebuie, de dragul unor restaurări văzduhiste, să acceptăm proiectele unor arhitecţi, care au descoperit că biserica poate fi o vacă de muls Pentru că, de data aceasta, a sancţionat un rău făcut şi o mentalitate autarhică, neconformă cu spiritul creştin, ÎPS Pimen este alegerea noastră pentru a primi mirul Jupânului de Salon * Se ştie că şcoala şi biserica sunt pilonii de spiritualitate, pe care se bizuie orice colectivitate La urma urmei, şcoala e tot un fel de eparhie, e tot un fel de biserică, atâta doar că altarul se numeşte catedră, catapeteasma cu sfinţi e înlocuită cu galeria geniilor din ştiinţă, literatură şi artă, preoţii slujitori sunt profesorii, iar enoriaşii sunt elevii, de la cei mai mici, până la cei cu tuleiele răvăşite de gel Nici n-ar putea fi altfel, fiindcă şcoala din biserică s-a desprins şi, ca atare, e firesc să respire după chipul şi asemănarea părintelui ei Şi, ca să vedeţi că acest tandem spiritual nu-i vreo invenţie gazetărească, e suficient să observaţi că, de-a lungul timpului, ambele instituţii au avut de suferit împreună Prigoana slujitorilor bisericii a fost deopotrivă însoţită de prigoana numelor ilustre din cultura şi educaţia naţională În dorinţa de controla populaţia, statul a intrat, 261 d’istrati: jupânii mai tot timpul, în conflict cu biserica, iar instrumentele cu care el a lucrat au fost, de cele mai multe ori, dacă nu diavoliceşti, cel puţin din arsenalul răutăţii şi al destructivismului paranoic Şi-n perioada post decembristă, când speranţele oamenilor se îndreptau către mai bine, atât biserica, cât şi şcoala au suferit şocuri nemeritate Dacă în fruntea Bisericii Ortodoxe Române a existat, totdeauna, câte un cap luminat, în fruntea şcolii româneşti s-au perindat mai curând nişte capete pătrate Important este că şcoala a împrumutat de la biserică acel tip de conservatorism pozitiv, orientat către păstrarea valorilor tradiţionale, materiale şi spirituale ale naţiei române Când valuri nenumărate de cosmopolitism vremelnic au măturat ţărmurile noastre, s-a dovedit că românitatea nu-i un nisip, pe care să-l plimbe apele cum vor ele Cumpătarea e semnul de echilibru La urma urmei, philo-sophia (aplecarea către înţelepciune) devine philo-phrosinae (aplecarea către cumpătare) Ne înţelepţim prin cunoaştere şi credinţă şi asta ne dă şansa la nemurire şi ne umanizează permanent Cam în această zonă a cuvintelor şi ideilor, s-a desfăşurat şi Adunarea eparhială a Arhiepiscopiei Sucevei şi Rădăuţiului, adunare care, cu binecuvântarea ÎPS Pimen, are loc anual şi se constituie, aşa cum spunea şi preaînaltul, într-o dare de seamă a slujitorilor bisericii către societate De fapt, trei sunt dimensiunile pe care Arhiepiscopia noastră, prin întâiul său stătător, le promovează şi le dezvoltă: activitatea social-filantropică, restaurarea monumentelor şi promovarea culturii naţionale Toate celelalte activităţi se subscriu, într-un fel sau altul, acestei remarcabile trinităţi Am tot înjurat statul asistenţial (ceea ce nu-i chiar răul de pe lume), dar am făcut-o cu un zel atât de neînduplecat, încât, de multe ori, s-a sărit calul Românii n-au o cultură filantropică, au fost văduviţi de o educaţie solidă, în acest sens, iar, în mentalul lor, filantropia, ca instituţie morală, nu are nici un contur Se cultivă mai mult homo-pragmaticus, decât homo-philantropicus Egoismul e noua „religie”, care încearcă să Roman Istrati 262 ne învrăjbească De aceea, este cu atât mai meritorie atenţia pe care Arhiepiscopia o acordă acţiunilor social-filantropice Deşi ne displace să evaluăm filantropia cu măsuri contabiliceşti, totuşi, cifrele exprimă şi ele efortul creştin, pe care Biserica Ortodoxă şi Bucovina îl face pe segment social O să cităm: „au fost ajutate de biserică, cu medicamente, hrană, lemn de foc etc , un număr de 16 670 de familii sărace, din care 5 307 persoane vârstnice; 180 de bătrâni din judeţ sunt îngrijiţi în căminele Arhiepiscopiei, unde li se asigură casă, masă, îmbrăcăminte, medicamente, asistenţă medicală, consiliere, asistenţă religioasă” Nu-i puţin Şi, dacă adăugăm, la toate astea, şi faptul că peste 5 300 de copii, lipsiţi de sprijin financiar, au primit hăinuţe, rechizite şcolare, bani şi au mers în tabere şi excursii, organizate de Arhiepiscopie, atunci avem desenul unei activităţi pentru care cuvintele de laudă sunt prea puţine Să nu uităm că-n Bucovina „sunt tezaure care nu se pot vedea nicăieri în altă parte” Bogăţia ecleziastică e unică şi nicăieri în ţară, în alte arhiepiscopii, nu există o concentrare de valori patrimoniale ca la noi Numai că acestea sunt şubrezite de vremuri, iar restaurarea lor costă ceva mai mult Monumentele necesită finanţare continuă Ele sunt, aşa cum spunea şi ÎPS Pimen, „ca nişte bătrâni bolnavi, care trebuie permanent îngrijiţi” Or, treaba asta e străină Ministerului Culturii şi slujbaşilor de acolo, precum şi altor instituţii, care se bat cu patrimoniul în piept şi, după ce obţin bani, nu mai ştie nimeni nimic de grija acestor monumente Pentru că şi-a construit eforturile pe acţiunile social-filantropice, pe protejarea monumentelor de patrimoniu şi pe promovarea culturii şi spiritualităţii româneşti şi pentru că a făcut din această trinitate nu doar o vorbă de duh, ci un îndreptar de viaţă şi de conduită, ÎPS Pimen este ierarhul care cinsteşte, în această săptămână, rubrica Jupânului de Salon 263 d’istrati: jupânii Valentin Popa După furtuna din pahar, stârnită de fostul prorector Aurel Burciu, se pare că apele s-au mai liniştit la Universitatea „Ştefan cel Mare” din Suceava, iar lucrurile şi-au reluat cursul firesc Opereta domnului Burciu nu doar că nu a fost aplaudată de nimeni, dar a fost şi dezavuată de cei mai mulţi, tocmai datorită „libretului” lipsit de melodicitate şi conţinut, pe care „compozitorul” l-a propus auditoriului Vorba proverbului: câinii latră, caravana trece Cei serioşi n-au timp pentru coterii şi strâmbe de culise Păcat, însă, că diversele mici conspiraţii, pe care unii le mai pun la cale (în loc să-şi vadă de educaţie şi cercetare), nu fac bine nici atmosferei academice, nici imaginii universităţii noastre La urma urmei, Suceava n-are un brand mai solid decât universitatea, singura instituţie care ne mai scoate din anonimat, care mai agită orgoliul autohton şi care mai justifică patriotismul local Aşa, şi e singura instituţie care ne mai aminteşte că trăim în modernitatea secolului 21, şi nu în medievalitatea care ne-a făcut celebri şi cu care ne tot îmburicăm, oriunde şi oricând Bun, deci noul rector, prof Valentin Popa, n-a stat să facă hram, de trei zile şi trei nopţi, să sărbătorească, cu lăutari şi alai mediatic, câştigarea proaspetei sale titulaturi Omul s-a pus pe treabă imediat şi a prezentat, la mijlocul săptămânii trecute, noua sa echipă managerială În plus, rectorul Popa a dat ştire cetăţii şi despre priorităţile proxime şi de perspectivă, pe care el şi echipa Roman Istrati 264 lui şi le-au propus Aceste priorităţi fac referire la „restabilirea poziţiei corecte a USV, în cadrul sistemului de învăţământ superior din România, dar şi creşterea veniturilor cadrelor universitare, prin iniţierea şi implementarea unui număr cât mai mare de proiecte” De fapt, profesorul Mihai Dimian, unul din cei patru prorectori, care va răspunde de activitatea ştiinţifică şi tehnologică şi de atragerea fondurilor necesare acestor demersuri, a arătat că îşi propune ca „universitatea să stabilească programe de cercetare, cu universităţi internaţionale de top 500” Deja, o delegaţie de la USV se va deplasa la Mastrich, în Olanda Adică, dacă vrei să fii performant, trebuie să devii vizibil în cercul select al cunoaşterii şi educaţiei, acolo unde neuronii nu-s mahmuri, nu dorm la catedră şi nici nu-s ocupaţi cu telenovele stradale Profesorul Dimian şi-a propus să revigoreze spiritul ştiinţific, adrenalina cercetării, semnalând faptul că „există o oarecare latenţă în a acţiona în acest sens” Ce să zicem, decât, Doamne, ajută! Nu suntem noi experţi în evaluări academice, dar nu-i greu să observăm că noua echipă managerială e compusă din notorietăţi didactice şi academice, adică din oameni cu vizibilitate în domeniile lor de activitate Nu trebuie să înşirăm, aici, câte cărţi a scris Mircea A Diaconu, fostul decan de la Litere El este o voce în critica şi istoria literară din România Lui i-a revenit şi coordonarea întregii activităţi didactice şi de evaluare, precum şi conjugarea metodologiei la standardele universitare naţionale şi internaţionale Nici prorectorul Gabriela Prelipcean nu-i venită din neant, ci şi-a construit prestanţa printr-o ireproşabilă conduită academică De fapt, Gabriela Prelipcean este şi proaspăta laureată (pe domeniul cercetării ştiinţifice) galei „Femei de succes – performanţa la superlativ”, manifestare care, în viziunea iniţiatorului ei, subprefectul Angela Zarojanu, are darul de a omagia performanţa doamnelor din Bucovina Cum a fost prodecan al Facultăţii de Ştiinţe Economice şi Administraţie Publică, doamna Prelipceanu va şti cel mai bine cum să gestioneze relaţia mediului 265 d’istrati: jupânii academic cu mediul de afaceri, dar şi modalităţile optime, prin care cei peste 9 000 de juni învăţăcei vor trebui să-şi desfăşoare activităţile într-un ambient ştiinţific, educativ şi chiar de loisir modern, lucruri atât de necesare formării personalităţii lor Echipa lui Valentin Popa este completată de fostul decan de la Istorie, Geografie şi Filozofie, profesorul Ştefan Purici Şi-n spatele acestuia stau studii şi cărţi de specialitate, dar şi o experienţă didactică de excepţie, care, împreună, îl recomandă ca pe un energic catalizator în relaţiile USV cu parteneri din ţară şi străinătate Este ştiut că universitatea noastră face parte din Consorţiul Universităţilor Bucovinene (împreună cu Universitatea „Iuri Fedkovici” şi Universitatea de Medicină din Cernăuţi), dar şi din Consorţiul universităţilor din România, Republica Moldova şi Ucraina Echipa, serioasă şi redutabilă, zicem noi, îşi va armoniza activitatea cu forul suprem de conducere, adică Senatul Universităţii, de acest lucru ocupându-se proaspătul preşedinte ales, conf univ dr Liviu Popescu Cu siguranţă că vor fi continuate proiectele începute de fostul rector, Adrian Graur, şi de echipa acestuia O tranziţie elegantă, pusă sub semnul lucidităţii şi colaborării între fosta şi actuala structură de conducere de la USV este, evident, soluţia optimă în aceste momente Fostul rector, Adrian Graur, şi-a exprimat disponibilitatea de a ajuta noua conducere, ceea ce este o veste bună pentru toată lumea Ca jupâni voioşi ce suntem, îi urăm lui Valentin Popa şi echipei sale tot ce-i mai bun, adică sănătate, minte, inspiraţie şi succes Avem şi o rugăminte mică, de final Să de-a Domnul să ne întâlnim numai în această rubrică şi nicidecum în rubrica de mai jos, acolo unde USV şi oamenii ei n-au ce căuta Iar domnului rector Valentin Popa îi spunem, studenţeşte, multă baftă, fiindcă îl aşteaptă examene grele şi o sesiune de patru ani plină de provocări Cum avem mână bună, noi zicem că şi binecuvântarea Jupânului de Salon îi va prinde bine prof univ dr ing Valentin Popa Roman Istrati 266 * E clar că ne place noua conducere a universităţii sucevene E activă, e vioaie Oamenii, după ce s-au văzut cu sacii-n căruţă, adică aleşi, n-au dat-o pe trândăveală şi moţăit şi nici pe cea nocivă suficienţă de sine, specifică fiecărui ageamiu, care se vede mare şef Am avut câteva intersecţii cu profesorii, cu decanii şi prorectorii de la USV şi putem confirma că oamenii au rămas la fel de binevoitori şi ne-au tratat cu eleganţă intelectuală şi cu o solicitudine nesimulată Echipa rectorului Valentin Popa e una energică şi asta se vede şi-n gradul crescut de vizibilitate, de care se bucură universitatea Aproape nu există zi, în care presa să nu consemneze vreo ştire din Campusul sucevean Prin firea ziarului, suntem cam zgârciţi la calificative, dar ni se pare corect ca orice experienţă pozitivă, orice faptă de curaj şi, mai ales, orice gest menit să îndrepte, în mod lucid, o nefericită stare de lucruri trebuie să fie cunoscute şi să aibă rezonanţă la nivelul comunităţii Se ştie că-n ministeriatul lui Funeriu, universitatea suceveană a fost în mod evident nedreptăţită Ei i s-a acordat statutul de universitate centrată doar pe educaţie, deşi „USV are cele mai multe programe de studii cotate în primele două categorii, A şi B” Văzduhismul managerial al fostului ministru Funeriu i-a enervat pe mulţi şi a produs şi nenumărate pagube Diminuarea actualului buget al USV, cu aproximativ 20 %, reprezintă unul dintre efectele cele mai dure, datorate incompetenţei fostului ministru pedelist Nu mai vorbim de faptul că imaginea academică a USV a fost şifonată În plus, ministerul acesta, văduvit de luciditate şi competenţă, de-a lungul tuturor guvernărilor post decembriste, nu are, nici acum, o metodologie şi un set de criterii viabile, după care să evalueze universităţile din România Chiar Abramburica uselistă recunoaşte că fosta clasificare, operată anul trecut, „nu s-a făcut conform legii” Ca atare, este îndreptăţită chemarea în judecată a Ministerului Educaţiei A făcut-o şi fostul rector, Adrian Graur, şi o face şi actualul rector, 267 d’istrati: jupânii Valentin Popa În primul rând, USV trebuie să-şi ocupe locul, pe care-l merită, şi să nu mai fie pendinte de mofturile politice ale nu ştiu căror ştăbuleţi vremelnici de la Bucureşti În al doilea rând, universitatea trebuie să-şi recupereze dauna financiară, produsă de această nedreptate, daună care se ridică la 4,6 milioane de lei Chiar şi-n condiţiile unui armistiţiu vremelnic cu MECTS, universitatea suceveană n-a renunţat la recuperarea acestui prejudiciu financiar În plus, ea nu trebuie să rămână nici cu „onoarea nereperată” Pentru a mai drege busuiocul, ministerul a mai alocat 1,8 milioane de lei, pentru modernizarea parcului din vecinătatea universităţii Nu-i suficient Actualul rector pare să fie molipsit de energia şi hotărârea de care a dat dovadă Adrian Graur, cel care a şi iniţiat o serie întreagă de proiecte de lungă durată, privind dezvoltarea infrastructurii universitare La anul, când USV va împlini 50 de ani de activitate, campusul universitar sucevean va trebui să arate ireproşabil Staff-ul universităţii ştie asta şi face eforturi, în acest sens În plus, nu este uitat nici proiectul celui de-al doilea campus, de la Moara, unde se vor realiza „spaţii de învăţământ şi cercetare, o zonă cu restaurant, casă de cultură şi muzeu”, precum şi spaţii ambientale moderne: grădină botanică, sală polivalentă, bază sportivă, parc dendrologic, bazin de înot şi un canal pentru canotaj Sunt proiecte perfect realizabile, pentru care conducerea USV se va bate serios pentru putea fi puse în practică Ar fi bine şi pentru comunitatea locală, mai ales din perspectiva creşterii numărului de studenţi, care vin să înveţe la Suceava Nu cu mult timp în urmă, unii de pe la Bucureşti vroiau să marginalizeze Suceava, să desfiinţeze aeroportul, să transforme USV într-o filială a Universităţii „Al I Cuza” din Iaşi şi să transforme judeţul nostru, al doilea ca mărime, după Timiş, într-un fel de raion moldav După cum se vede, acest lucru nu s-a întâmplat, iar Suceava e ca-n filmul cu Angela, merge mai departe şi fără ideile „reformatoare” Roman Istrati 268 ale unora ca Radu Berceanu sau preanefericitul Daniel Funeriu Pentru că îşi cunoaşte valoarea, pentru că nu se dă bătută şi pentru că nu stă la cheremul mofturilor unor slujbaşi prăfuiţi de la Bucureşti, conducerea USV merită toată lauda Cu siguranţă că şi universitarii care deţin acum funcţii politice vor sprijini demersurile USV Jupânul de Salon va fi tot timpul alături de Valentin Popa şi echipa sa şi vom sta cu tunurile pe toţi aceia care vor să prăpădească universitatea suceveană Că, doar se ştie, această universitate se numeşte „Ştefan cel Mare” şi ar fi o mare ruşine ca cei peste 10 500 de studenţi şi de cadre didactice să se dea bătuţi de nişte moftangii de pe Dâmboviţa 269 d’istrati: jupânii Dan Popescu Jalea socială, în care trăim, nu scuteşte nici învăţământul românesc şi îi păstrează, pe mai departe, nefericita emblemă de cenuşăreasă bugetară Osebitele guvernări, care s-au perindat prin fruntea României, au titularizat politic, la Educaţie, personaje mai mult sau mai puţin nefericite pentru destinele şcolii româneşti Cu încăpăţânare, parcă, tradiţia acestei şcoli pare a reuşi să ţină piept vicisitudinilor şi chiar râvneşte, pe alocuri, la performanţă Nu vom vorbi despre nemulţumirile elevilor şi profesorilor, despre starea financiară penibilă, în care se scaldă dascălii, despre dotarea materială atât de trâmbiţată, dar, vai, eminamente precară a instituţiilor de învăţământ, despre absenteismul şcolăresc sau despre migraţia cadrelor didactice către alte zări ori profesiuni, ci vom încerca să vorbim despre încăpăţânarea unora de a nu renunţa la calitate şi la performanţă Şi, pentru a asigura aceste două dimensiuni, trebuie să ai resurse umane, material, vocaţie şi voinţa de a face ceva, şi de a nu chibiţa sau de a boci de pe margine Şi, slavă Cerului, Suceava se poate lăuda cu şcoli de primă mână Degeaba cârâie unii, pe malurile Dâmboviţei, că la examenele şi testele naţionale, Suceava e, mai tot timpul, printre primele în ţară Domnii din minister, pe care-i flutură grija faţă de promovabilitatea suceveană, să înveţe, mai întâi, să întocmească bine subiectele de la examenele naţionale şi, apoi, să se erijeze în deştepţii constelaţiei, comentând pe unii sau pe alţii Noi am tot dat exemple despre cum Roman Istrati 270 nu se face carte, despre cum pactul pentru educaţie a rămas la stadiul de balivernă politică, dar ni s-a lehămesit şi nouă, şi ne-au obosit pixurile de câtă abureală avem parte Aşa că şcoala românească mai emană şi lumină, nu doar umbră şi dezamăgire Doi elevi şi un dascăl de excepţie, de la Colegiul Naţional „Ştefan cel Mare”, din oraşul nostru, au produs ultimul motiv de mândria naţională pentru Bucovina Ne-ar trebui un spaţiu mare de tot, ca să transcriem performanţele Colegiului condus de profesorul Dan Popescu, la olimpiadele şi concursurile naţionale şi internaţionale Spunem doar că „ştefaniştii” au luat caimacul, la discipline ca matematică, chimie, fizică, informatică, istorie, limbi moderne, şah şi chiar nataţie Medalii de bronz, argint şi aur, menţiuni şi premii trei, doi şi întâi formează zestrea de reuşite din ghiozdanul „ştefanist” Toate acestea au în spate, aşa cum spuneam, vocaţie şi dorinţa de a păstra prestigiul acestei şcoli emblemă Premianţi nu sunt doar elevii, ci şi cadrele didactice, cu care colaborează profesorul Dan Popescu Şi nu întâmplător l-am ales Jupân de Salon pe directorul de la „Ştefan” Ultima ispravă este aceea realizată de doi discipoli de-ai săi Este vorba despre doi elevi de clasa a VI-a, Cosmin Constantin Popescu (medalie de aur) şi Lucian Bicsi (medalie de argint), la Olimpiada Naţională de Matematică În timp ce alţi puştache de vârsta lor sunt olimpici la fâşcâit după fete şi la dat părul cu gel, cei doi au deprins „năravul” de a-l pisa la cap pe profesorul Dan Popescu, pentru rezolvarea unor dificile probleme de matematică Cu siguranţă că, la nivelul lor, ultimii doi premianţi ai profesorului Dan Popescu, cei doi puşti de clasa a VI-a, ar putea demonstra celor de la Ministerul Educaţiei că oricând sunt capabili să redacteze corect nişte subiecte de examen * La împlinirea a 150 de nai de existenţă (de fapt, de excelenţă-n educaţie), Colegiul Naţional „Ştefan cel Mare”, din Suceava, ar 271 d’istrati: jupânii merita să fie obiectul unei exegeze, tocmai datorită destinului său cu totul excepţional şi a dimensiunii sale emblematice, de modelator uman în acest colţ de ţară Chiar de la primul consiliu profesoral, din 11 septembrie 1860, care reunea patru profesori, dintre care doi germani, un român şi directorul dr Josef Marek, ceh de origine şi dascăl de latină şi greacă, şi chiar de la prima zi de şcoală, care, pe 17 septembrie a aceluiaşi an, deschidea porţile pentru cei 79 de elevi (34 români, 30 germani, 7 poloni, 5 evrei şi 3 armeni), şcoala care poartă, astăzi, numele marelui domnitor moldovean a avut un naş nu mai puţin celebru, în persoana lui Franz Joseph, împăratul austro-ungar, care semna, la Viena, decretul de înfiinţare a Konigliche Obergymnasium-G-O Kaiserliche în Suceawa Faptul că şcoala va avea o istorie strălucită, devenind un reper spiritual inconfundabil pentru Bucovina, e demonstrat şi de aceea că rigoarea, profesionalismul şi vocaţia cu care s-a făcut carte, aici, au fost valorile şi principiile după care s-au ghidat dascălii, indiferent de facilităţile sau potrivniciile vremurilor Dacă, la 1863, atunci când şcolarul Ciprian Porumbescu, din Stupca, se înscria timid în clasa întâi, biblioteca şcolii avea 33 de titluri, acum, în 2010, biblioteca „Norman Manea” (reputatul scriitor nominalizat la Premiul Nobel fiind, la rândul său, un „ştefanist” de prestigiu) numără peste 50 000 de volume, între care unele sunt publicaţii de patrimoniu De fapt, „ştefaniştii” serbează, anul acesta, şi 115 ani, de când şcoala lor ocupă actualul sediu (inaugurat la 19 nov 1895, de ziua împărătesei Elisabeta Amalia Eugenia de Witteisbach a Austro-Ungariei) Tot de la 1860, când, în urma eforturilor habsburgilor, s-a înfiinţat, de fapt, prima şi singura şcoală românească secundară din această zonă, până la Marea Unire, numele şcolii, intitulată iniţial Gimnaziu Superior Greco-Oriental, şi până în zilele noastre, a cunoscut multe modificări Abia în 1919 avem prima nominalizare a Liceului „Ştefan cel Mare” din Suceava (s-a mai numit: Şcoala medie Roman Istrati 272 de băieţi nr 1, în 1954, Şcoala medie mixtă nr 1, în 1955, incluzând, în clasele liceale, şi fete, Şcoala medie „Ştefan cel Mare”, în 1957, Liceul de mate-fizică „Ştefan cel Mare”, în 1985, Liceul teoretic „Ştefan cel Mare”, în 1990 şi, din 1999, cu semnătura ministrului Andrei Marga, instituţia a luat titulatura pe care o poartă şi azi, aceea de Colegiul Naţional „Ştefan cel Mare” din Suceava) Indiferent de nume, de politica etern schimbătoare sau de interesele unora sau altora din fruntea educaţiei naţionale, competenţa, exigenţa şi performanţa au fost valorile sub care liceul „Ştefan cel Mare” şi-a desenat impresionanta sa istorie Din 1881, când au fost înfiinţate primele clase cu predare integrală în limba română, şi până azi, această redutabilă instituţie de învăţământ s-a constituit într-un simbol de românitate şi spiritualitate naţională În 1877, doi elevi „ştefanişti” au trecut graniţa, înrolându-se în armata română, devenind eroi ai Războiului de Independenţă La fel, în primul Război Mondial, elevi şi profesori de la „Ştefan” sunt regăsiţi ca voluntari în armata ţării, dar şi ca înfăptuitori ai Marii Uniri Chiar şi când nu s-au făcut ore (1916) sau când sediul şcolii a fost folosit ca spital militar rusesc sau cazarmă pentru ruşi, polonezi ori ucraineni (1917), chiar şi atunci când clădirea şcolii şi-a schimbat destinaţia, găzduind Comandamentul militar german (1941) sau când a devenit spital sovietic de campanie, dascălii şcolii nu au abdicat de la idealurile lor, de apărători ai limbii şi spiritului românesc şi de patriarhi ai valorilor umaniste Actualul Colegiu Naţional „Ştefan cel Mare” se poate mândri că a avut şi are dascăli de primă mână, că prin băncile sale n-au vegetat loaze, ci doar minţi agere şi cu dorinţă de carte, şi că şi-a păstrat strălucirea şi nu a îngenuncheat în faţa vrăşmaşilor vremii Chiar şi-n anii de prigoană ideologică (în 1945, o comisie prefecturală a cenzurat titluri din biblioteca şcolii, pentru a nu supăra pe sovietici; în 1947, au fost introduse, în mod obligatoriu, lozinci staliniste-n şcoală; în 1953, când Stalin nici n-avusese timp să putrezească, 273 d’istrati: jupânii şcoala a fost criticată, de oficiosul comunist „Scânteia”, „pentru carenţe în participarea la învăţământul de partid”, atunci fiind daţi afară şi 6 elevi, pe motiv că erau fii de chiaburi, iar murdăria politică a continuat până-n ’89), atât profesorii, cât şi elevii „ştefanişti” au ştiut că nu politica îi va hrăni spiritual, ci cunoaşterea pe care ţi-o oferă doar studiul În 1877, Mihai Eminescu (poetul naţional a vizitat şi el liceul) scria profetic, într-un articol intitulat „Liceul din Suceava”: „depărtat de luptele politice care înveninează viaţa publică de la noi şi ferit de veşnicele fantezii reformatoare (ce-al naibii de bine se potriveşte cu ceea ce se întâmplă azi – n a ) liceul din Suceava ar merita să devină foarte bun, dacă nu cel mai bun…” Probabil că secretul longevităţii şi strălucirii acestei impresionante instituţii de învăţământ (liceul e membru al Ligii Colegiilor Centenare din România) este legat de înţelegerea educaţiei naţionale ca un act responsabil de continuitate Şi tocmai de această continuitate a performanţei şi excelenţei, în educaţia naţională, sunt responsabili şi dascălii de azi ai Colegiului Naţional „Ştefan cel Mare” din Suceava Ei şi directorul lor merită, la aniversarea a 150 de ani de activitate, toţi laurii şi modesta reverenţă a Jupânului de Salon Roman Istrati 274 Johann Proschinger „Cred Doamne, ajută-ne credinţei mele”, zice Steinhard, în „Jurnalul fericii” Evreul, care s-a mântuit prin ortodoxie, dă o lecţie creştinească, luminând nevolnicia minţilor rătăcite şi spunând că, de fapt, credinţa, fără judecată, e o amară şi nefolositoare Creştinismul nu trebuie asimilat mecanic, bătând mătănii şi fornăind pe nas psalmi Asta-i habotnicie, nu credinţă Credinţa adevărată se dobândeşte Ea vine din încercările la care Dumnezeu pune Sinele nostru Cu cât Sinele va fi supus mai multor încercări, mai multor „necredinţe”, cu atât va fi mai mare şi mai puternică credinţa lui Asta-i povaţa ilustrului Steinhard Numai când ajungi la iluminare, poţi să fii propriul tău duhovnic Abia atunci, poţi duhovnici şi pe alţii Părintele paroh Johann Proschinger, de la Biserica „Sfântul Nepomuk”, din Suceava, este, deja, la cei 87 de ani ai săi (din care 60 de preoţie), o legendă a suferinţei şi a mântuirii prin devoţiune şi credinţă Hirotonisit, în 1952, după absolvirea seminarului de la Alba Iulia, el este, acum, ultimul trăitor al generaţiei sale, toţi ceilalţi colegi săvârşindu-se întru Domnul La grele încercări şi cazne a fost supus sufletul său şi la inimaginabile suplicii, dar credinţa l-a făcut să ispăşească, aproape cristic, toate nelegiuirile care s-au abătut asupra sa „Vai mie, dacă nu voi propovădui Evanghelia”, este crezul cu care părintele Johann s-a ridicat deasupra existenţei sale lumeşti Cu mare delicateţe, sora Cezarina Adamescu scrie, în „Biografia preotului Johann Proschinger”: „născut la 2 ianuarie 1925, la 275 d’istrati: jupânii Fălticeni, şi sfinţit ca preot la 26 octombrie 1952 la Alba Iulia, părintele Johann, român de etnie germană, a avut parte de o tinere zbuciumată şi plină de primejdii, marcată profund de ororile unui război nedrept, în care a trebuit să suporte şi prizonieratul, deportarea, vicisitudinile unui drum lung de mii de kilometri străbătut pe jos, din îndepărtata Siberie – experienţă dureroasă, la limita suportabilului, în care era, nu de puţine ori, să-şi piardă viaţa Abia după război, când lucrurile se mai liniştiseră, a putut să-şi desăvârşească studiile teologice şi să fie uns cu înalta demnitate a Sacramentului Preoţiei” Ce iad va fi fost prizonieratul în Siberia, unde învingătorul democraţiilor şi credinţei în Dumnezeu putea dispune discreţionar de viaţa unui etnic german din România, numai părintele Johann ştie şi poate mărturisi Atâta doar că „învingătorul” putea dispune de viaţa părintelui Johann şi nu de sufletul şi credinţa sa De fapt, învingătorul roşu a fost cel învins Soldatul lui Hristos a fost miruit cu biruinţa Istoria a demonstrat acest lucru Imperiul Răului s-a prăbuşit în neantul produs chiar de el Când, într-o viaţă, ai dat vorbire la peste 35 000 de liturghii, prin care ai îndemnat la cumpătare şi iubire, la iertare şi seninătate sufletească, atunci cu siguranţă că bunătatea, pe care ai dat-o semenilor, se întoarce înmiit La jubileul de diamant al părintelui Johann Proschinger, credincioşii au „retrocedat” pastorului lor dragostea, căldura sufletească, pioşenia şi toată bunătatea sentimentelor lor, într-un gest de emoţionantă recunoştinţă De la Vatican, Papa Benedict al XVIlea a trimis felicitările lui acestui venerabil „soldat al lui Hristos”, din uriaşa armată creştină Cu siguranţă că părintele Johann n-a făcut, din vestirea „Evangheliei”, o profesie remunerabilă, ci un mod de a gândi, de a simţi şi de a exista Nenumăraţi sunt cei care i-au simţit sprijinul, indiferent că sunt români, polonezi sau germani Părintele Johann le-a dat tuturor sensul comuniunii sufleteşti Pentru asta, pentru viaţa sa exemplară, Jupânul de Salon îi oferă simpla şi călduroasa sa reverenţă Roman Istrati 276 Ştefan Puşcaşu Prima şi cea mai nenorocită meteahnă, din „Decalogul” păcatelor, este vanitatea Ne îmburicăm şi ne fălim cu jderii din bundiţe, cu ouăle închistrite, cu păstrăvii afumaţi în cobză de brad, cu albastru de Voroneţ, cu jocurile şi obiceiurile populare, cu interjecţiile şi onomatopeele noastre adresative şi cu istoria milenară, cu un peisaj bucovinean ca o gură de rai, cu muieri frumoase şi gospodine şi cu oameni deştepţi şi ospitalieri, cum nu s-a mai văzut Multe dintrastea sunt adevărate, dar nu, totdeauna, adevărul e şi suficient Ne făloşim, dar băgăm sub preş mizeria diurnă sau cea de peste veacuri şi o facem cu iluzia că nici măcar Bunul Dumnezeu nu observă Înainte de ’90, n-aveam atâtea piscine şi pârtii de schi, atâtea telescaune, jacuzzi, saune şi saloane de fiţe, nu gemea judeţul de DJ-ei cu nume care mai de care mai deocheate, în schimb hotelurile erau arhipline de români şi străini, iar ONT trimitea vizitatorii şi la particularii care ofereau găzduire şi o masă caldă, pe nişte preţuri mai mult decât modice Se făcea turism la greu, aveam şi oarece industrie şi agricultură, servicii, şcoli serioase şi chiar siguranţă publică Se scoteau bani buni, Suceava era un oraş curăţel şi cochet şi care depozita acea aură de medievalitate şi de cuviinţă ecumenică nemaiîntâlnite altundeva Ce avem acum? Industrie, vorba investitorilor strategici de la Gulea, canci, agricultură, într-un picior, ospitalitatea, transformată în jăcmăneală, servicii sociale, deplorabile, grobianism, administraţii 277 d’istrati: jupânii locale care, în spatele drapelului european, afişează o ruralitate exasperantă şi-un mârlănism comportamental halucinant Toate acestea sunt, evident, ambalate în folia păcătoasă a vanităţii locale De mult, în Bucovina, oamenii nu mai sfinţesc locul Mai degrabă îl spurcă prin feluritele interese meschine şi printr-o gestică, din care civilitatea şi-a luat de mult tălpăşiţa Chiar dacă pare pretenţios, românii trebuie să-şi reinventeze normalitatea, să se reclădească în dimensiunile lumii moderne, fără a renunţa la curăţenia spirituală şi la frumuseţea interiorităţii bucovinene Această reclădire, dincolo de ambientalul său, trebuie să se axeze şi pe integritatea şi securitatea individului Sunt eforturi majore şi vizibile pe linia confortului şi siguranţei noastre sanitare În cruciada prin care trece sistemul sanitar românesc, se întrezăreşte şi dorinţa de mai bine pentru pacienţi Trebuie să recunoaştem că, între sistemul de sănătate publică, gestionat guvernamental, prin buget, şi sistemul paralel, mult mai pragmatic, mai punctual şi mai profesionalizat, pe traiectul analiză-diagnostic-terapie, pe care-l oferă medicina privată, există o binefăcătoare competiţie Nu în toată ziua, însă, te întâlneşti cu un spital, care se laudă că a achiziţionat aparatură de ultimă generaţie, adică „high definition”, pentru diverse secţii A devenit, cel puţin pentru ziariştii suceveni, o normalitate să consemneze că spitalul „Bethesda”, din municipiu, inaugurează câte o nouă ofertă terapeutică Doctorul Ştefan Puşcaşu, fără prea multe alaiuri, fără trâmbiţe şi cu o remarcabilă decenţă a comunicării (deşi ar putea fi vanitos, pentru ceea ce a făcut la spitalul „Bethesda”), a mai produs o surpriză plăcută şi a mai deschis o speranţă de mai bine celor suferinzi de diversele şi atât de dureroasele boli ale încheieturilor şi articulaţiilor Nu suntem noi deştepţii tendoanelor şi ligamentelor, dar ştim că, atunci când îţi pocneşte un genunchi, când ţi se dislocă un umăr, când chiar te doare-n cot sau când mersul devine un chin, poţi să Roman Istrati 278 te duci la „Bethesda”, pentru că acolo există, de acum, un aparat ultramodern, pe nume „Stryker”, care te poate trata, fără a te trezi din anestezie măcelărit de tot Doctorul Puşcaşu, cu ajutorul unor americani de nădejde, doctor Andy Heyer, de la Spitalul „Providence” din Portland, şi doamna Kay Metsger, soţia senatorului de Oregon (vedeţi, la ei nevestele senatorilor nu dorm, cum dorm, la noi, chiar senatorii), a făcut ca operaţiile de artroscopie să nu mai fie un baubau, ci să se realizeze cu minim de stricăciune estetică (incizii minuscule), minim de durere şi refacere sau recuperare foarte rapidă Doctorul Puşcaşu s-a gândit şi la dimensiunea socială a costurilor pe care le implică asemenea tip de operaţie, ţinând, evident, cont de puterea financiară a zonei Pe lângă aceasta Ştefan Puşcaşu intenţionează să deschidă şi un centru medical non-stop pentru urgenţe uşoare, care să funcţioneze nu atât în termeni de profit economic, cât mai mult de utilitate şi sprijin pentru comunitate Pentru că nu vanităţile perdante, ci dorinţa de performanţă şi de profesionalizare a actului medical l-a făcut pe doctorul Ştefan Puşcaşu să încheie încă o poveste frumoasă, din sistemul medical sucevean, noi îi alăturăm ecusonului de doctor şi această mică medalie a Jupânului de Salon 279 d’istrati: jupânii Vera Romaniuc Săptămâna trecută, muzeul din Gura Humorului a găzduit un festin de spiritualitate De data aceasta, Vera Romaniuc, director al muzeului, a oferit simezele humorene unui artist cu totul special Numele lui: Ion Grigore Evident că literele nu pot descrie fabulosul din arta plastică a acestuia, dar un portret al artistului a fost creionat, cu eleganţă, de către distinsul critic, eseist şi istoric al artei Valentin Ciucă, de la Iaşi, care a spus despre maestrul Ion Grigore: „în pictura acestuia locuieşte Dumnezeu, pentru că unde se află frumuseţea se află şi Tatăl Ceresc” sau „a fi simplu, pentru Ion Grigore înseamnă a nu te rupe de lumea primordială, cea creatoare de eternitate” Acurateţea aproape geometrică a peisajelor sale dezvăluie un univers în care luminile şi umbrele au nuanţe coborâte din arta iconară „Universul rural al lui Ion Grigore este, deopotrivă, şi raiul, şi iadul, în care ţăranul român participă ritualic la frângerea pâinii în altar” Superbă tuşă a criticului Valentin Ciucă Pictura lui Ion Grigore este o invitaţie la metafizică, iar el este un artist naţional, prin vocaţie, şi european, prin personalitate De fapt, Valentin Ciucă i-a dedicat lui Ion Grigore şi un album de mare ţinută artistică şi de mare consistenţă ideatică, un album în care personalitate lui Ion Grigore ne descoperă un pictor de o modestie iconară, dar care este depozitarul unei imense averi coloristice, pe care duhovniceşte o împărtăşeşte tuturor Până şi un ştergar, pictat de Ion Grigore, apare ca o catapeteasmă, iar simplitatea sa este un Roman Istrati 280 exerciţiu de sacralitate N-avem spaţiu tipografic pentru a înşira, aici, expoziţiile personale sau de grup, din ţară şi din străinătate, în care se regăseşte semnătura lui Ion Grigore Ar trebui să umplem pagini Şi nici premiile şi odoarele laice, care-i împodobesc o carieră extraordinară, nu-şi au aici locul Dacă artiştii de astăzi fac totul ca să-şi piardă identitatea, Ion Grigore face invers El nu renunţă la identitatea propriului Eu Aproape că nici nu-ţi vine să crezi că omul cu fizionomia de getodac, ale cărui palme puternice sunt în stare să mânuiască o pensulă subţire ca o trestie, a cărui privire are limpezimea spaţiului unde izvoarele Bucovinei, îngenunchează în faţa cerului; e un om de la ţară (din Cornii Sucevei), care e profesor la „Belle Arte” şi care, cu harul său dumnezeiesc, modelează învăţăcei şi, chiar mai mult, oferă un fantasm plastic unei Românii prăfuite şi subjugate de interese personale şi financiare Cu siguranţă, n-am reuşit noi un portret al lui Ion Grigore, aşa cum l-a reuşit Valentin Ciucă, în albumul dedicat artistului, dar vom spune că lui Ion Grigore i se potriveşte perfect ceea ce spunea Eminescu : „credinţa zugrăveşte icoanele” Aşa că, Jupânul de Salon e încântat să-i găzduiască, deopotrivă, pe Ion Grigore, pe Valentin Ciucă şi pe Vera Romaniuc, de la Gura Humorului, pentru isprava lor 281 d’istrati: jupânii Ancuţa Rusu Trebuie multă luciditate pentru a decela un subiect, cum e acela privind „femeile de succes” Pe vremea Scornicitului, era mai simplu Dacă era ordin de la centru, atunci, cu plăcere, el se executa imediat Aşa că presa scrisă sau singurul program al tot atât de singurului post naţional de televiziune ne prezentau nişte tovarăşe, cu feţe de cai, luate direct din producţie, şi care erau puse să zâmbească centimetric, adică regulamentar, cum cerea partidul Astea erau femeile de succes Până şi zâmbetele televizate treceau pe la cenzură Că doar nu puteau intra pe sticlă nişte gospodine, cu profesionala sub baticuri, care să zâmbească tâmp, ca atunci când îţi arde casa, sau să rânjească din toate cariile, ca etilicii, la raftul cu lichiorul de pufoaică Nu, pe vremea Scornicitului, femeia de succes era membră activă de sindicat, era o bună cetăţeană, tovarăşă, soţie şi mamă, era fruntaşă la locul de muncă, dar, mai cu seamă, era un bun exemplu în societate De fapt, femeia de succes nu exista, în realitate, pentru că ea se disipa în supa ideologică numită „femeia socialistă” De acum, gata, au dispărut micuţii dictatori în fuste, muierile crocante ca nişte grisine şi cu feminitatea uitată între coperţile carnetelor de partid, au dispărut activistele cu mega-cocuri pe cap, cu taioruri severe, închise la copcă, şi cu manşetuţe, lucrate în macrameu Puteai să fii chiar şi Maria Ciobanu, privighitoarea cu strungăreaţă şi patru clase primare, sau Ana Aslan, depanatoarea Roman Istrati 282 de bolşevici decrepiţi, puteai să fii Ana Blandiana şi să fabulezi despre motanul Arpagic sau puteai să întruchipezi graţia şi măiestria Nadiei Comăneci şi tot degeaba Femeia de succes, femeia ilustră, savantă, unică şi inimitabilă era sinistra consoartă a Scornicitului Cuplul bicefal era singurul deţinător al succesului Restul, românii şi româncuţele nu erau decât cetăţeni ai unei patrii cenuşii şi fără perspectivă Dar s-a schimbat calimera şi, după ’89, am început şi noi să scoatem capul din cutie, am început să descoperim gustul succesului, am început şi noi să călcăm pe covorul roşu al gloriei, să fim sub bliţuri şi să captăm benefic atenţia planetară Afirmarea valorii, a talentului, a capacităţilor intelectuale reprezintă efecte fireşti ale mediului concurenţial Succesul, nu manufacturat de cine ştie ce instructoare de pionieri, rigidă şi încuiată, de cine ştie ce activist, utecist, absolvent de seral, de cine ştie ce tovărăşică de duzină, care se epila o dată pe an, de ziua internaţională a muncii, sau de cine ştie ce neica nimeni de la CAP, care era adus la oraş şi învăţat cum să mulgă vaca cu electroşocuri Numai că succesul nu mai este apanajul ideologiei şi al defilării cadriste, ci a devenit steaua tuturor celor care, cu vocaţie, talent şi suflet, îşi desăvârşesc profesionalismul Bine măcar că, printre doamnele de succes ale capitalismului de cumătrie, mai apar şi talente autentice Printre scrumbiile de succes, cu ghiulul cât scrumiera şi jeep-uri argintii sub tocuri, mai apar însă şi oameni care ştiu să-şi transforme valoarea în glorie De aia ne bucură să aflăm că există suceveni, cu care ne putem mândri, suceveni care au făcut performanţă în sport, în finanţe, în politică, în artă, ştiinţă sau în media E şi cazul „inculpatei” din această rubrică Ancuţa Rusu s-a şlefuit, încă de pe băncile şcolii, lucrând la „Radio Top”, la „Antena 1” şi la „Intermedia” Suceava Angajată, de ceva vreme, acolo unde se dă ora exactă, adică la Bucureşti, Anca Rusu a bifat deja un succes al cariei sale La prestigioasa gală, organizată de „Fanatik”, frumoasa suceveancă de la GSP TV a fost 283 d’istrati: jupânii declarată ca fiind cea mai bună prezentatoare a emisiunilor de sport Adică, băi tată, Ancuţa e cea mai tare din ţară Şi nu oriunde, ci în lumea bună a mediei naţionale Pentru că, prin premiul ei, am respirat şi noi aerul talentaţilor, al profesioniştilor şi marilor campioni, atunci ne-am gândit că pe Ancuţa Rusu o asortează şi distincţia mai modestă a Jupânului de Salon Roman Istrati 284 Simona Sofroni Poate pentru că suntem mai deocheaţi, mai cu stea în frunte, mai suciţi şi, într-un cuvânt, mai originali, dar tot ce în lume are semnificaţia normalităţii, la noi e de-a-ndoaselea, tot ce-i alb, la noi e lila cu picăţele, tot ce-i frumos şi drept, la noi trebuie să fie musai hâd şi încruciş Contorsionăm gânduri şi fapte, răstălmăcim adevăruri, mutilăm înţelesuri şi modificăm semnificaţii şi realităţi, cu un endemic apetit distructiv, care ne-a făcut deja celebri Nici un popor n-are o baladă a „Meşterului Manole”, pentru simplul motiv că meşterii, calfele şi zidarii decât să-şi îngroape nevestele borţoase, în zidurile construcţiilor, preferă să socotească, de 10 ori, înainte, să măsoare şi să proiecteze şi, abia mai apoi, să purceadă la a construi În timp ce alţii se nasc cu dragoste pentru disciplina în construcţii, noi ne-am născut cu dragoste pentru balade, în care poeţii anonimi bocesc sacrificiile datorate incompetenţei Până şi basmele şi povestirile noastre sunt populate de personaje cu caractere abrazive, fără vreo conotaţie formativă sau pedagogică Scufiţa Roşie nu-i mai mult decât o vedetă forestieră, lupul, un manipulator perfid şi libidinos, bunicuţa o cotoroanţă leneşă, care şade toată ziulica-n pat fără să facă nimic, iar pădurarul, după ce o salvează pe babă, despicând burta lupului, se dovedeşte a fi un chirurg ratat, care operează primitiv, cu baioneta din dotare Asta-i În timp ce la alţii, educaţia individului pleacă încă din prenatal şi se termină o dată cu bulgării care cad pe copârşeu, la noi educaţia 285 d’istrati: jupânii începe târziu, e haotică şi se termină repede Între tineri şi educaţie e mai mult dragoste la prima vedere şi, pentru că tinerii se plictisesc repede, se înmulţesc divorţurile, pentru că educaţia, ca parteneră de viaţă, cere stabilitate, efort, dăruire, sensibilitate şi apetenţă Acum, apetenţele tinerilor se îndreptă spre obţinerea facilă a siguranţei şi independenţei financiare, iar eforturile pentru clădirea propriilor staturi intelectuale nu mai reprezintă o prioritate Dacă la alţii reforma învăţământului presupune progresul ca principal vector, la noi reforma e asimilată, mai curând, harababurii Asistăm la exerciţii demolatoare a tot ceea ce înseamnă tradiţie şi valoare în şcoala românească Studiul aprofundat a ajuns, acum, pospăială pe internet, banca şi catedra nu-şi mai declină împreună scopurile şi interesele, iar liceul, cum a anticipat şi poetul, chiar a ajuns un cimitir al tinereţii, al iluziilor şi speranţelor Din această cauză, orice efort şi orice iniţiativă cu caracter formativ, care captează interesul şi atenţia tinerilor, este cu siguranţă benefică După ce a plutit, o vreme, într-un anonimat călduţ, Direcţia Judeţeană pentru Tineret a intrat în atenţia jupânimii, iar mai nou, ni s-a revelat faptul că, prin proiectele şi programele pe care le desfăşoară, această instituţie a devenit o prezenţă, nu doar de operetă, ci una activă, ingenioasă şi, după cum am sesizat, pe gusturile puştanilor Asta se explică, probabil, şi prin aceea că Simona Sofroni, actuala şefă a Direcţiei Judeţene pentru Tineret, a ştiut să-şi apropie adolescenţii şi să le preîntâmpine idealurile şi visele „Ştefanistă” 100 %, Simona Sofroni „şi-a făcut mâna” ca profesoară, în elevata citadelă şcolară, organizând numeroase activităţi cu tinerii, activităţi pe care, acum, le derulează la un nivel superior Răsfoind doar calendarul Direcţiei pentru Tineret, din ultima vreme, şi nu ne-ar ajunge spaţiul tipografic pentru marcarea tuturor activităţilor deja „bifate” DJT n-a sărbătorit, pe 2 mai, Ziua Tineretului cu mici şi bere, aşa cum au făcut-o mai toţi mocârţanii mioritici, ci a organizat, la Shopping City, un târg al ONG-urilor, în Roman Istrati 286 care li s-a prezentat tinerilor o ofertă educaţională nonformală La manifestare, au participat şi reprezentanţi ai Jandarmeriei şi Centrului militar judeţean, cu propriile lor oferte Şi de Ziua Internaţională a Libertăţii Presei (3 mai), Simona Sofroni a „coagulat” o echipă de 15 adolescenţi, care au făcut un stagiu de formare în, redacţiile ziarelor, posturilor tv şi radio din municipiul reşedinţă de judeţ La Music Pub, viitorii jurnalişti au purtat un dialog cu cei mai hărşiţi, deja, într-ale gazetăriei, iar materialele realizate de ei se vor constitui într-o publicaţie independentă DJT Suceava are parteneriate şi cu organizaţii şi instituţii din judeţ Astfel, împreună cu AREAS şi instituţia prefectului, Simona Sofroni a reuşit, pe 9 mai, să realizeze o impresionantă manifestare, în Parcul Şipote, unde copiii de la centrul „Speranţa” au realizat desene cu tematică europeană, coordonaţi fiind de nimeni altul, decât colegul nostru, caricaturistul Mihai Pânzaru-PIM Tot în luna ce-a trecut, direcţia doamnei Sofroni a încercat, de Ziua Mondială fără Tutun, să convingă cetăţenii oraşului că „tutunul nu este o alternativă” Astfel, DJT, Direcţia Judeţeană de Poliţie, Asociaţia Regională de Educaţie a Adulţilor Suceava (AREAS), Direcţia de Sănătate Publică şi Asociaţia „Profesioniştii” – „Ştefan cel Mare” au organizat un voluntariat, antrenând peste 100 de liceeni, care au oferit fumătorilor mere, contra ţigări Mulţi s-au dezis de iarba dracului şiau preferat să roadă un măr, decât să-şi spurce plămânii cu nicotină Din ţigările obţinute pe mere, a fost realizat un panou, cu semnul „fumatul interzis” Dacă mai vorbim şi despre expoziţia de grafică şi desene, pe teme de fumat, organizată în „Piaţa Steagurilor”, de manifestarea „Copilăria, dincolo de vârstă”, care a marcat ziua de 1 iunie, Ziua Mondială a Copiilor (la Grădiniţa 7 ABC), dacă mai ţinem cont şi de cele două stagii de formare, desfăşurate sub genericul „Tineret în acţiune”, ca multiplicare a unui program european şi care a angajat nu numai mulţi tineri, ci şi formatori la nivel naţional, de 287 d’istrati: jupânii la Agenţia pentru Programe Comunitare din domeniul educaţiei şi formării profesionale, sau voluntariatul „Dincolo de concept”, un proiect în parteneriat cu Inspectoratul Şcolar Suceava şi consiliul judeţean al elevilor, atunci ne vom da seama că la DJT Suceava nu se doarme, după cum e obiceiul prin majoritatea birourilor instituţiilor publice din judeţ Ultima ispravă a Simonei Sofroni, pentru care am şi ales-o Jupân de Salon, constă în aceea că a încheiat, de curând, un interesant proiect, intitulat „Vise care ucid”, proiect care a avut ca scop dezvoltarea abilităţilor elevilor de a aborda, în mod creativ şi interactiv, o temă socială, prin activităţi tipice De data aceasta, activităţile tipice s-au concretizat în realizarea de către elevi a unor scurtmetraje, privind pericolul plantelor etnobotanice (au excelat „regizorii” şi „actorii” de la CN „Ştefan cel Mare” Suceava şi CN „Nicu Gane” din Fălticeni) Aţi înţeles, credem, de ce Simona Sofroni este Jupâniţa noastră de Salon Roman Istrati 288 Oana Şlemco Cu toţi nourii negri, adunaţi în codul civil, şi care ameninţă presa românească, iacă noi tot scriem Ba chiar scriem fix aşa cum doreau nebunaticii ăia de liberali, adică jumătate de veşti rele, triste, pişăcioase şi pesimiste şi jumătate vesele, zgubilitice şi optimiste ca şi vremurile zglobii, aduse de criza ce ne ţopăie prin portofele Dacă vă aduceţi aminte, săptămâna trecută l-am cazat, la această rubrică, pe primarul Sucevei, inginerul Ioan Lungu Unul dintre argumente a fost acela că domnul Lungu citeşte, cu atenţie, presa locală şi chiar iniţiază măsuri inspirate din unele materiale de presă Ne-am referit, voalat, la un articol, apărut în cotidianul „Crai Nou” şi semnat de mai tânăra noastră colegă, Oana Şlemco, şi care se referea la rablele ce populează străzile şi trotuarele oraşului Oana propunea Primăriei achiziţionarea, contra-cost, a acestora Idee excelentă, preluată inspirat de primarul Lungu şi pusă în atenţia deliberativului sucevean Noi l-am lăudat întâi pe Ion Lungu, că doar, deh, e primar, e ditai preşedinte PD-L pe municipiu, e, alături de Gheorghe Flutur şi Alexandru Recolciuc, numele cel mai vehiculat de televiziunile locale, e primul la sădit pomi şi la strâns chiştoacele, pungile şi ghemotoacele sucevenilor, într-un cuvânt e un star local incontestabil Fenta e că ideea a fost a Oanei Şlemco, dar nu-i pentru cine se pregăteşte, ci pentru cine se nimereşte Noi însă, care pândim tot ce mişcă în judeţul ăsta, râul, ramul, nu putem s-o lăsăm în neantul uitării pe micuţa fotoreporteriţă de la „Crai 289 d’istrati: jupânii Nou”, care, în afară de faptul că practică foto, mai şi combate bine cu pixul din dotare Să ne amintim cum a dat ea, întregii ţări, un exemplu de dăruire profesională, atunci când a luat-o viitura, la Vicov, pe ea şi pe o altă fată, de la „Realitatea tv”, de erau să se înece amândouă speranţele jurnalismului autohton, sărăcuţele Noroc de braţele vânjoase ale preşedintelui Consiliului Judeţean, Gheorghe Flutur, şi ale altor câţiva ţărani vicoveni, care frecau menta prin peisaj Se spune că vicisitudinile meteorologice au despărţit-o, atunci, pe Oana de scula cu care-şi făcea munca, adică de un aparat foto very expensive Nu-i nimic, viaţa merge înainte şi Oana va oferi, în continuare, cititorilor săi, noi şi noi privelişti ale judeţului, pe cale de a deveni turistic, iar pixul său va oferi noi şi noi idei autorităţilor din Bucovina Poate că, pentru aceşti tineri jurnalişti, autorităţile ar trebui să facă mai multe Să-i încurajeze, organizând, de exemplu, un concurs de promovare a celor mai talentaţi Aşa cum, înainte, exista concursul „Tinere condeie”, s-ar potrivi o serie de întreceri jurnalistice, intitulate „Păpădia de aur”, „Surâsul decolteului”, „Peniţa cea vitează”, „Ghici cine vine la chenzină” sau „Blitz cu şi fără şlitz” Lăsând glumiţele deoparte, spunem şi noi, aşa, la plesneală, că poate ne aude sau ne citeşte cineva Chiar, fie criză cât de rea, un concurs al presei bucovinene nu s-ar putea organiza? Că doar aşa tinerele talente ca Oana Şlemco ar putea primi o recunoaştere bine meritată Subliniem că ideea vine de la noi, e pur jupânească, adică serioasă şi o scoatem în faţă, ca să nu mai creadă nimeni de la „Crai Nou” că avem de împărţit ceva cu cineva Roman Istrati 290 Maria Teodoreanu Am ajuns să trăim trista realitate, în care elevele porno să fie mult mai celebre, decât elevii olimpici Am ajuns să urmărim, pe internet, scene incredibile de cafteală între şcolari şi de striptease infantil, în care secvenţele, uneori scabroase şi violente, sunt completate de o vulgaritate a limbajului, care poate consterna şi un adult din puşcărie Am ajuns să ne îndoim de valorile fundamentale ale spiritualităţii româneşti, doar pentru a accepta, dintr-un cosmopolitism slugarnic şi mărunt, apucături neghioabe, maniere, comportamente şi „filosofii” care, în ţările lor de baştină, au ajuns la coşul de gunoi Ne umilim, de parcă am fi un popor care s-a născut ieri Vin, acum, în România toţi golanii planetei, să ne înveţe cum şi cât să mâncăm, ce făcături de sucuri străine sunt bune şi ce ape minerale româneşti sunt toxice, ce haine trebuie să purtăm, ce muzică e bună, în cine şi în ce trebuie să credem, cum trebuie să ne economisim banii, care-i filozofia shopping-ului, ce cărţi sunt demne de citit şi care nu, şi, în general, ni se servesc numai porcării, dintr-astea pe care nevolnicia noastră le acceptă Evident că tot ce-i din România e prost, nociv sau îngraşă şi tot ce-i „de-afară” e superecologic, sănătos şi de cea mai înaltă calitate Cu pipeta, tenace şi diabolic, românilor li se inoculează ideea că armata lor e un vacs, o adunătură de împiedicaţi, că şcoala românească-i plină de proşti şi că marile genii evită să se nască în România, că cercetarea românească duduie de nulităţi, că ştiinţa medicală e un luft şi că nici măcar 291 d’istrati: jupânii sfinţii ortodocşi nu sunt autentici Şi, în plus, mai vine şi un apatrid moral, cum e Horia Roman Patapievici, care zice că „atunci când aud de tradiţie, îmi vine să pun mâna pe pistol” Acest fizician de chicinetă, ratând şansa de a deveni un Einstein, n-a ratat posibilitatea de a-şi construi o celebritate neghioabă, contestând valorile culturii naţionale Pentru grobianul cu papion, Eminescu e un nimeni, marele poet al românilor fiind, în opinia sa, Mircea Cărtărescu Adică, ar veni Cărturescu Nepereche Numai că, în timp ce loaza cu mofturi filosofice, din fruntea Institutului Cultural Român, vrea pistol, când aude de tradiţie, românii îşi văd, în continuare, de treburile lor, de dinamica proprie şi de propriul respect pentru istoria naţională Evident că, nu la propunerea lui Horia Roman Patapievici, s-a instituit ziua de 15 ianuarie (ziua naşterii poetului naţional Mihai Eminescu) ca zi a Culturii Naţionale Poate că, dacă propunerea venea de la Patapievici, ziua culturii naţionale ar fi căzut de ziua naşterii lui Stelian Tănase, a lui Grigore Carti-anus, Moses Rosen, Vladimir Tismăneanu, Adelina Pestriţu sau cine ştie ce alt muppets din galeria aplaudacă a colaboraţioniştilor non valorii Mulţumim, nu servim Ne place mai mult tradiţia de a-l cinsti pe Eminescu şi de a-l venera aşa cum ştim noi Asta au învăţat românii, la şcoală, asta au învăţat de la dascălii şi părinţii lor Iar şcoala românească, dacă nu vrea să se dezbine de tot, trebuie să-şi cinstească marile valori Această lecţie simplă, clară şi esenţială l-a făcut şi pe profesorul Dan Lohănel, directorul Liceului particular nr 1 Suceava, să se implice în susţinerea şi promovarea valorilor culturale An de an, nu doar prin proiecte şi parteneriate educaţionale, ci şi în mod concret, financiar, directorul de la „particular” a înţeles că educaţia nu-i deplină, dacă nu e completată de dimensiunea ei cultural-formativă De cinci ani, Dan Lohănel sponsorizează premiul Festivalului Naţional „Mihai Eminescu”, de la Suceava Anul acesta, directorul s-a gândit că ar fi mai indicat să nu premieze doar un studiu, o carte, Roman Istrati 292 un singur volum şi un singur autor, ci o întreagă operă, dedicată lui Eminescu Premiul „Opera Omnia” a fost, aşadar, atribuit, într-un cadru cu mare încărcătură emoţională, academicianului bucovinean Dimitrie Vatamaniuc În aula plină de scriitori şi elevi de la Colegiul Tehnic „Petru Muşat”, s-a auzit şi mesajul de mulţumire, transmis de Dimitrie Vatamaniuc, de la Bucureşti, mesaj prin care acesta a felicitat asistenţa pentru că-i alături de spiritul eminescian şi de cultura naţională El a mulţumit şi celor care s-au gândit la el şi i-au apreciat eforturile de eminescolog A doua zi, după deschiderea oficială a festivalului, deci vineri, 14 ianuarie, la Cernăuţi, scriitorii suceveni, dar şi cei din ţară au participat la depunerea de coroane de flori la monumentul lui Mihai Eminescu şi la casa lui Aron Pumnul Tot cu acest prilej, Dan Lohănel a premiat şi Societatea pentru Cultură Română „Mihai Eminescu” din Cernăuţi, pentru parteneriatul cultural pe care l-a desfăşurat, timp de un an, cu Liceul Particular nr 1 din Suceava Acestui premiu i s-a adăugat şi cel oferit de deputatul PD-L de Suceava, Ioan Balan La rândul lor, cei doi au primit diplome din partea Societăţii „Mihai Eminescu”, pentru susţinerea şi dezvoltarea culturii naţionale şi a limbii române în nordul Bucovinei De astfel de oameni are nevoie cultura română, de directori ca Maria Teodoreanu, de la Colegiul Tehnic „Petru Muşat”, şi de Dan Lohănel, de la Liceul Particular nr 1, din Suceava, şi nu de tipologii patapievice, erodante şi negativiste, care pun mâna pe pistol, când vine vorba de cultura naţională * E prea puţin important dacă guvernarea Boc e bună sau rea, dacă ne place sau nu, dacă uimeşte Europa şi universul prin genialitatea sau tembelismul incompetenţei sale Un lucru, însă, e cert În cadrul guvernului, e o competiţie acerbă pentru rolul de „Terminator”, în care concurează cel puţin doi actori politici E vorba de Attila Cseke şi Daniel Funeriu Demolatori „în cuget şi-n simţiri”, 293 d’istrati: jupânii cei doi şi-au propus să ia premiul întâi cu coroniţă pentru desfiinţarea domeniilor pe care cică le conduc După ce a desfiinţat 2 000 de şcoli, după ce i-a făcut urât la portofele pe profesori, după ce întreg sistemul a intrat într-o năuceală totală, după ce a reuşit să bulverseze până şi bruma de coeziune a actului educativ, după ce îi pune pe jar pe elevi şi părinţi, prin invenţiile reformiste absolut halucinante, după ce a declanşat migraţia profilor din sistem şi după multe alte tâmpenii, pe care le-a girat cu numele şi semnătura sa, ministrul de jalnică reputaţie, Daniel Funeriu, pare să-şi fi adjudecat trofeul de cel mai tare, de „Terminator” în spaţiul mioritic Mâncat de invidie, pentru „succesurile” lui Funeriu în dezintegrarea învăţământului naţional, Attila Cseke s-a enervat şi el cu nervul la cap şi s-a pus pe dărâmat sistemul nostru sanitar Până acum, i-a mers de minune De când sănătatea şi învăţământul au încăput pe mâna acestor doi terminatori, şi ultimele speranţe ale românilor s-au năruit definitiv În debandada care domneşte, e greu să sesizezi reperele performanţei Oamenii de la catedră sau cei din sala de operaţii nu pot pierde războiul, în faţa a doi frustraţi, cocoţaţi în funcţii ministeriale, doar pe raţiuni politice Răul pe care îl fac acum Cseke şi Funeriu, aceste două Fukushime politice, va fi greu de developat Sistemele, însă, au emergenţa lor, indiferent de şocurile pe care le încasează Fără îndoială că şcoala suceveană are suficienţi „îndărătnici”, care au înţeles că educaţia nu-i o remorcă la mofturile unor miniştri vremelnici Reforma, la urma urmei, nu-i altceva decât asigurarea unei calităţi superioare a actului cognitiv Performanţele şcolare se datorează mai mult managementului superior al unor directori şi cadre didactice, decât vreunei politici reformiste, făcute pe genunchi, la Ministerul Educaţiei S-a scris prin presă că trei şcoli sucevene au obţinut titlul de „şcoală europeană” Una dinte ele este Colegiul Tehnic „Petru Muşat”, care, iată, tinde să transforme performanţa în tradiţie, fiind certificată, pentru a doua oară, cu acest titlu Şcoala, condusă de Roman Istrati 294 Maria Teodoreanu, a spus „prezent” la o serie întreagă de proiecte, cum ar fi: „Iniţiativa în afaceri”, Concursul de fizică, Voluntariatul la inundaţii, Programul Mondial Eco-şcoala (obţinerea steagului verde), proiectul POPBL, Programe PHARE, privind formarea profesională a adulţilor, Programul Naţional „Patrula Eco”, Programul „Spring Day in Europe”, Programe transfrontaliere, Programul „YRE – Tineri reporteri pentru mediul înconjurător”, Proiectul „Grundvig” (părinţi şi profesori în dialog intercultural, Proiecte „Comenius” (la matematică şi engleză) , Concursul Internaţional „WINNERS” pentru limbile engleză şi franceză etc Profesorul Maria Teodoreanu, directorul Colegiul Tehnic „Petru Muşat”, a coordonat echipa care a participat la concursul pentru titlul de şcoală europeană şi, împreună cu dascălii şi elevii şcolii, va fi prezentă, pe 3 mai, anul acesta, la Biblioteca Centrală din Bucureşti, unde va avea loc festivitatea de înmânare a distincţiilor, în prezenţa ministrului… Funeriu Că ministrul n-are decât o funcţie decorativă, în tot acest efort, pe care-l face învăţământul naţional, pentru a-şi păstra demnitatea şi pentru a performa social, e altă calimeră Ceea ce este esenţial e că Suceava rămâne în eşalonul superior al educaţiei naţionale şi prin această performanţă Să nu uităm că, la Colegiul Tehnic „Petru Muşat”, se desfăşoară, de mulţi ani, zeci de proiecte naţionale şi europene, şcoala fiind gazdă şi unor festivaluri de renume, cum ar fi „Mihai Eminescu” şi „Nicolae Labiş”, dar şi unor concursuri şi olimpiade de profil Ne-ar trebui o zi, numai ca să răsfoim portofoliul cu diplome, certificate, titluri şi distincţii de excelenţă, pe care profesorul Maria Teodoreanu le-a obţinut la specializările din ţară şi străinătate Nici nu ne miră că şcoala pe care o conduce e „şcoală europeană”, şi asta numai pentru că face treabă cu sufletul, aşa cum tot cu sufletul scriem şi noi aceste rânduri despre ea, despre colegii ei profesori şi despre elevii şi părinţii care duc martirajul educaţiei naţionale 295 d’istrati: jupânii Vasile Tofan Şi a fost Ziua Crucii Sărbătoare mare pentru creştin-ortodocşii Se aduce Slavă Domnului, aşa că ne-am gândit şi noi să facem un mic exerciţiu de slăvire Cum nu prea suntem duşi la biserică, am zis că n-avem faţă să-l lăudăm pe Domnul Dumnezeu nostru şi nici pe Domnul Iisus Hristos Aşa că ne-am oprit la domnul Vasile Tofan Nu că ar fi acest domn vreun sfânt, din ale cărui texte pedeliste s-ar fi inspirat cronicarii şi înţelepţii politicieni româneşti, dar noi, ca jupâni cu ochi ageri, am descoperit că, dincolo de inconsistenţa managerială a fostului primar de Folticeni, omul a executat şi fapte bune Unele, chiar remarcabile Ştiţi cum e Când eşti edil peste o urbe, unde nu s-a întâmplat niciodată nimic şi unde cele mai mari evenimente de peste an sunt Paştele, Crăciunul şi faptul că vecina de scară a născut tripleţi, nu-ţi prea justifici statutul de primar Aşa că trebuie să inventezi câte ceva, care să justifice cheltuiala anemicului bănuţ public, pe tot felul de manifestări culturale Aşa că mulţi edili au inventat tot felul de evenimente, cum ar fi festivalul măslinei, al hribului, al punctelor negre de pe buburuză, un congres internaţional al mujdeiului de usturoi sau simpozioane despre angoasele piticului de grădină Poate credeţi că glumim Nu, dragilor, suntem cel mai serios, demn şi încruntat ziar care s-a văzut vreodată prin părţile astea Şi, pentru că lucrurile serioase îmbătrânesc mai repede, nu putem rata şansa de a fi veşnic tineri, chiar dacă asta presupune şi niţel cinism Deci, v-aţi prins de ce ne plac primarii care nu fac Roman Istrati 296 treabă, politicienii care-s bătuţi în cap, ţopetul cu ifose intelectuale şi ruralii care se dau deştepţi în costumele lor de inox Nu e cazul în această rubrică Ba, dimpotrivă, observăm că gestica politică are şi reprize de normalitate S-a redeschis Muzeul „Ion Irimescu” din Fălticeni După un număr jenant de mare de ani, restaurarea a luat sfârşit şi lăcaşul de cultură a reintrat în circuitul turistic şi intelectual naţional Ne-a plăcut, dincolo de festivismul care a împodobit acest eveniment, faptul că fălticenenii au dat o lecţie de eleganţă şi bun simţ Restaurarea muzeului a fost susţinută de fostul primar Vasile Tofan Tofan a pierdut alegerile pentru funcţia de edil şef Chestia care ne-a emoţionat a fost aceea că noul primar, Cătălin Coman, nu şi-a tras spuza pe turna lui, nu a confiscat eforturile predecesorului său, ba, mai mult, l-a invitat la această manifestare, l-a felicitat şi i-a mulţumit pentru munca depusă N-a făcut asta pe şest, între patru ochi, la o bere, ci în faţa unui public select, compus din oameni de cultură, academicieni, scriitori, universitari, profesori, ziarişti şi, nu în ultimul rând, oficialităţi ale judeţului Bravo lui Cătălin Coman, care şi-a invitat contra-candidatul la şefia primăriei şi i-a recunoscut public meritele! De fapt, aşa cum am spus la începutul acestui material, fălticenenii nu au a se plânge de sărăcie spirituală Ei nu trebuie să inventeze festivaluri, chindii şi zarafeturi aiuristice, tocmai pentru că istoria urbei are un tezaur de cultură şi spiritualitate cu totul impresionant Păi, doar dacă ai sta să aniversezi sau să comemorezi ilustrele figuri care alcătuiesc „Galeria oamenilor de seamă” din Fălticeni şi, gata, ai avea activitate culturală cât pentru o capitală de provincie Cu siguranţă că fălticenenii au conştiinţa propriei valori, ştiu să-şi valorifice imagologic placenta culturală pe care au moştenit-o, şi nu abdică de la reperele spirituale, care le-au definit aşezarea Parfumul pe care l-au lăsat Creangă, Lovineştii, Sadoveanu sau Labiş face Fălticeniul de neocolit Iar Muzeul „Irimescu” este nu doar o realizare culturală, ci mai curând o emblemă, care aduce 297 d’istrati: jupânii aminte ţării şi lumii că „naşte şi Moldova oameni mari” L-am ales pe fostul primar Vasile Tofan Jupân de Salon, pentru că el a susţinut administrativ şi moral refacerea acestei embleme fălticenene unice, care se numeşte Muzeul „Ion Irimescu”, demonstrând, în felul acesta, că imaginea publică a urbei este, de multe ori, mai importantă decât imaginea edilului său Sau, cum ar zice universitarul Dan Dascălu, „quod erat demonstrandum” Roman Istrati 298 Renato Tronciu De vreo două săptămâni, televiziunile naţionale, dar şi presa scrisă nu mai prididesc să toace subiectul unei învăţătoare şpăgare, de la o şcoală din Bucureşti O fac cu atâta zel, de zici că, gata, a fost demascat inamicul public numărul unu al României Zevzecii din presa bucureşteană, mulţi dintre ei nişte amatori, năimiţi să facă din ţânţar armăsar, au senzaţia că au dat lovitura vieţii lor Obstinaţia cu care insistă pe subiect induce în mentalul, şi aşa şubred, al telespectatorului mioritic ideea că toată şcoala românească e o cloacă de infractori, că tot învăţământul nostru e bântuit numai de ţepari, manglitori, escroci şi inşi puşi pe căpătuială De curând, la sediul guvernului, premierul Victor Ponta şi ministrul Pricopie au premiat olimpicii internaţionali ai României Şi nu doar pe tinerii învăţăcei, ci şi pe dascălii lor, precum şi şcolile acestora S-au împărţit diplome şi bani tuturor Ei bine, acest eveniment a trecut ca năluca şi n-a confiscat nici măcar o secundă din genialele programe de ştiri, în care apar numai piţipoance şi cocălari, incendii, buşeli rutiere, muribunzi rătăciţi prin spitale, cutremure, incesturi şi violuri de babe sau minore, crime cu proşti, peşti şi prostituate, copii arşi sau îmbolnăviţi prin maternităţile patriei şi, din când în când, câte o tută de învăţătoare, care cere bani de la părinţi pentru te miri ce Emblema pe care media românească o pune învăţământului denotă prostie şi reavoinţă De ce nu există aceeaşi obstinaţie în a prezenta dramele din şcoala românească: insuficienta 299 d’istrati: jupânii susţinere financiară, copii fără sprijin material, dascăli prost plătiţi, igienă precară, şcoli care stau să se năruie etc Despre aceste realităţi zilnice, zevzecii din presa bucureşteană nu zic mare lucru, fiindcă nu-s subiecte „bombă” Nouă ne face o deosebită onoare să scriem despre realizările şcolii sucevene, cunoscând prin ce dificultăţi materiale trece Inteligenţă se găseşte pe toate drumurile Caracterele, mai puţin Or, tocmai pe aceste segment, şcoala pedagogică din Bucovina a excelat De aceea şi scriem, acum, despre Colegiul Naţional „Mihai Eminescu”, din Suceava, instituţie şcolară care, în acest 15 ianuarie, îşi serbează nu doar patronul spiritual, ci şi 65 de ani de la înfiinţare În decursul vremii, de la Suceava au plecat peste 1 000 de educatori şi aproximativ 4 000 de învăţători Am mai spus şi nu ne este ruşine să repetăm Şcoala-i ca biserica, atâta doar că altarul se numeşte catedră, că preotul e profesorul, că enoriaşii sunt neastâmpăraţii din bănci şi că liturghiile sunt lecţiile, din care cei mici învaţă despre îngerii de pe catapeteasma ştiinţelor, artelor şi culturii Să pui creionul în mâna unui copil, să-l înveţi literele şi cifrele e ca şi cum l-ai iniţia în sfânta taină a cunoaşterii E ca un botez Colegiul Naţional „Mihai Eminescu” nu-şi face de râs patronul spiritual Este una dintre entităţile cu greutate ale învăţământului sucevean E o şcoală de top, dovadă stând performanţele elevilor la olimpiadele sau concursurile pe discipline De la prichindeii din clasa întâi, până la cei din clasele mari, toată suflarea şcolii ţine la blazonul şi reputaţia, dobândite cu talent şi muncă, în decursul timpului, de această ilustră unitate şcolară Colegiul Naţional „Mihai Eminescu” şi-a diversificat şi oferta şcolară Pe lângă educatori şi învăţători, au apărut specializări pe socio-umane, filologie, ştiinţele naturii şi mate-info, la care se înscriu elevi nu doar din zonă, ci şi din Cernăuţi sau Republica Moldova Au apărut şi subspecializări: limbi străine aplicate, sociologie, studii europene, managementul afacerilor şi jurnalism Elevii şi profesorii sunt prinşi în numeroase Roman Istrati 300 proiecte locale, interjudeţene, naţionale sau internaţionale, realizând parteneriate cu şcoli similare din Polonia, Spania, Turcia, Norvegia, Germania, Olanda, Franţa, Ungaria sau din Ţara Galilor Programul manifestărilor dedicate dublei aniversări este atractiv şi consistent, aşa cum şi l-au dorit, în calitate de coordonatori, directorul Renato Tronciu, directoarea adjunctă Gabriela Cazac, dar şi colectivul didactic: „Dialog între generaţii” va deschide manifestările cu un moment emoţionant, în care vor fi înmânate diplome şi plachete omagiale profesorilor pensionari Vor fi lansate Anuarul şcolii, volumul de versuri „Lui Eminescu”, cuprinzând poeme ale unor tinere talente din şcoală, precum şi ziarul colegiului, în care semnează, deopotrivă, elevi şi profesori De asemenea, va fi vernisată o inedită expoziţie de fotografie, intitulată „O istorie a şcolii în imagini” Apoi, la Casa de Cultură, un maraton de spectacole, susţinut de preşcolari, de copiii din învăţământul primar şi de cei de la gimnaziu şi liceu, dedicat părinţilor şi profesorilor Într-un cuvânt, un eveniment, la care participă toată suflarea Învăţăceii, dascălii lor, părinţii, dar şi conducerea şcolii merită nu doar felicitări pentru momentele festive pe care le trăieşte Colegiul Naţional „Mihai Eminescu”, ci şi reverenţa Jupânului de Salon, pentru tot ce au făcut, de-a lungul timpului, pentru prestigiul şcolii sucevene şi a şcolii româneşti în general 301 d’istrati: jupânii Marius Ursaciuc Nu degeaba se zice că omul sfinţeşte locul Şi când omul e multiplicat, şi locurile sunt şi ele frumoase, atunci avem formula ideală Cam asta s-ar putea spune şi despre staţiunea turistică Gura Humorului şi, evident, despre administratorul şef al acestei staţiuni, Marius Ursaciuc V-aţi prins că e vorba de domnul primar Ursaciuc, cel care, în urma alegerilor locale, a fost reales, fără drept de apel, încă din primul tur Humorenii şi-au dat girul unui om de-al lor, pe îl care cunosc bine Au văzut ce a făcut acesta, în primul mandat, dar, mai ales, au văzut cum, dintr-o localitate prăfuită, anonimă şi cam fără perspective, Humorul s-a transformat, într-o perioadă de timp relativ scurtă, într-un nume de rezonanţă pe harta judeţului Suceava, ca şi pe cea a României Mai în glumă, mai în serios, Marius Ursaciuc îşi comenta realegerea în funcţia de primar prin cuvinte pline de umor: „nu ştiu ce o să mă fac, atâta vreme cât am preluat greaua moştenire a primarului dinaintea mea” (care primar tot Marius, tot Ursaciuc fiind) A doua zi după ce a fost reales, Marius Ursaciuc s-a apucat de asfaltat prin Humor şi asta pentru că nişte oameni răi la suflet l-au atenţionat că face asfaltări electorale şi el s-a gândit că, dacă tot i-a mai rămas nişte asfalt electoral, ar fi păcat ca acesta să se piardă sau să aştepte încă patru ani Din „greaua moştenire”, de care pomenea primarul Humorului, spicuim faptul că staţiunea pe care o administrează are, acum, un parc dendrologic, are două piscine, una mai mică şi una olimpică, Roman Istrati 302 care sunt pe cale de a fi acoperite, va fi dotat cu terenuri de sport în nocturnă, are pârtie de schi, are două cartiere rezidenţiale şi are câte şi mai câte utilităţi, care încep să aibă faţă europeană Pentru cei care au cârcotit, la un moment dat, că pârtia de schi de la Humor poate fi folosită doar vreun sfert de oră pe an, primarul Marius Ursaciuc are un simplu argument: „pârtia este utilizabilă cel puţin cinci luni pe an şi e dotată cu tunuri de zăpadă şi cu staţii meteo” Mai trebuie spus că, în cele două cartiere nou amenajate, încă din perioada „grelei moşteniri”, clădirile de locuit sunt izolate termic şi cu faţadele refăcute La această izbândă, au conlucrat şase firme de mansardare Cinstit vorbind, Marius Ursaciuc este un primar atipic E greu ca Tăriceanu sau vreun alt ştab de la Bucureşti să-i poată ordona primarului din Humor cum şi ce să facă, pentru a transforma localitatea într-un fief liberal Marius Ursaciuc, pe cât de serios este în munca de la primărie, pe atât de hâtru şi de dat umorului este în viţa de zi cu zi Pentru cine nu ştie, cartierul Cetate şi cartierul Marly, cele două bijuterii, cu care se laudă Marius, au nu mai puţin de 470 de locuri de parcare, adică cu mai multe locuri de parcare decât proprietarii de maşini din zonă Aşa că, dacă alţi primari încărunţesc, atunci când aud de parcări la Humor, problema are şi o rezolvare în viitor Ca să demonstrăm că personajul nostru e un adevărat Jupân de Salon, trebuie să facem radiografia Zilelor Humorului, manifestare care, pe parcursul a patru zile, a reunit artişti din varii domenii de exprimare: muzică uşoară, populară, muzică de fanfară, muzică de nuntă, de promenadă, aranjamente muzicale pentru copii etc Zilele Humorului au găzduit Târgul Meşteşugarilor, Balul Gospodarilor, Festivalul Naţional de Interpretare Vocală şi Instrumentală „Doină, doină, cântec dulce”, aflat la a XI-a ediţie, şi a doua ediţie a Târgului Gastronomic „Gustă din Bucovina” Pe scena humoreană au urcat, de asemenea, interpreţi de marcă, Francesco Napoli şi „No Mercy” Bomboana de pe tort a reprezenta-o, evident, cea de-a XVIII-a ediţie 303 d’istrati: jupânii a Festivalului Naţional de Grafică Satirică şi Literatură Umoristică „Umor la Gura Humorului” Ediţia din 2008 a reunit 110 participanţi, din care statistica precizează 44 de români şi alţi 66 de graficieni din 22 de ţări Vorba doamnei Vera Romaniuc, director al Muzeului din Humor: „numai caricaturiştii din Antarctica nu şi-au trimis lucrările la Humor” Sunt doar câteva repere din ceea ce s-ar putea scrie şi spune despre Marius Ursaciuc Avem certitudinea, însă, că argumentele lui Marius Ursaciuc sunt suficiente pentru a vă convinge că, deocamdată, este un adevărat Jupân de Salon Roman Istrati 304 Constantin-Emil Ursu O gazetă deşteaptă face un clasament cu primele 100 de localităţi fantastice de pe planetă Ceva de genul minunile lumii Sibiul nostru e pe locul 7, în topul acesta, şi nu degeaba a fost desemnat capitală cultural europeană Bineînţeles că s-a făcut mare tam-tam, în media românească şi nu numai Ca să-şi vadă moacele la televizor sau să facă vreo eventuală zâmbăreală prin mulţime, politicienii s-au înghesuit, cu mic, cu mare, la Sibiu şi nepreapricepând ei cu ce se mănâncă evenimentul, s-au apucat săşi expună platformele partidelor politice, la care plătesc cotizaţie, gândindu-se, probabil, că e un bun prilej electoral, în situaţia în care ne aşteptăm cu toţii la anticipate Jenant şi pur românesc e să te foloseşte de un eveniment, pentru a face capital politic Aşa s-a întâmplat şi acum doi ani, la Suceava şi la Putna Când au fost organizate manifestările prilejuite de împlinirea a 500 de ani de la trecerea la ceruri a voievodului Ştefan cel Mare, toţi români au asistat la o buluceală de politicieni, de boieri şi de slugi adiacente acestora, care populează viaţa noastră publică Parcă pe toţi îi lovise dragostea de istorie seculară şi de medievalism Sanchi Domnii politicieni au plecat aşa cum au venit Adică degeaba Ctitoriile lui Ştefan continuă să se transforme în ruine, iar Cetatea de Scaun a Sucevei nu mai are mult, până se va prăbuşi cu totul Asta pentru că unul din versanţii ei se duce la vale, într-o veselie, punând în pericol existenţa acestui emblematic sit medieval 305 d’istrati: jupânii de patrimoniu Mulţi au trebuit să-şi bată gura, zeci de ani, pentru ca, în sfârşit, autorităţile să se gândească şi la această problemă În sfârşit, Primăria şi Consiliul Judeţean sunt pe cale de a face o asociere, pentru accesarea unor fonduri necesare consolidării versantului buclucaş, de care am făcut vorbire, precum şi pentru demararea lucrărilor de restaurare a Cetăţii Dar, după cum vedeţi, nu primarul Lungu e Jupân de Salon, ci directorul Complexului Muzeal al Bucovinei, profesorul Emil Ursu Motivele sunt multe În ultima perioadă, muzeul a înaintat către Consiliul Judeţean nu mai puţin de 10 proiecte, şi anume: pentru demararea lucrărilor de consolidare şi restaurare a Cetăţii, un program de restaurare a Casei memoriale „Simion Florea Marian” şi a muzeului aferent acesteia, accesarea unor fonduri pentru definitivarea lucrărilor la Muzeul Satului Bucovinean şi la realizarea Laboratorului de Conservare şi Restaurare Etnografică, dotarea corespunzătoare a Laboratorului de Restaurare Istorică (a pieselor din lemn, metal, ceramică, textile etc ) În plus, au fost depuse fişe de finanţare şi pentru derularea, în următorii doi ani, a Festivalului Medieval de la Suceava, precum şi a celui organizat pentru meşterii populari Chiar dacă Cetatea de Scaun arată, acum, ca un olog, care se sprijină în cârje, Emil Ursu a iniţiat realizarea unui spectacol de sunet şi lumină, care să dea o proiecţie inedită vechiului vestigiu medieval Domnul Ursu îşi doreşte şi o restaurare a Planetariului din Suceava, a cărui cupolă nu se mai mişcă, fiind, deci, nefuncţional S-a gândit, de asemenea, şi la proiectul intitulat „Şcoala de arte şi meserii, în perspectivă europeană” (la Câmpulung ) În plus, directorul Ursu şi-a propus să doteze toate muzeele din judeţ cu touchscreen-uri (un fel de ghiduri electronice digitale, prin care poţi obţine informaţii de interes istoric) De asemenea, vrea ca muzeele din judeţ să aibă audio-digitale Astea sunt un fel de telefoane, prin care vizitatorul este informat, în mai multe limbi străine, despre obiectivele istorice care-l interesează Nu în ultimul rând, Emil Ursu şi-a propus şi o Roman Istrati 306 reorganizare, la nivelul Muzeului de Istorie După cum îl ştim noi pe Emil Ursu, cu siguranţă că aceste proiecte îşi vor găsi ecou acolo unde trebuie şi, într-un timp mai scurt sau mai lung, ele se vor realiza Când Ursu îşi pune ceva în cap, nu se lasă Şi cu Ursu nu-i bine să te pui Din această cauză, e Jupân de Salon * Emil Constantin Ursu face parte din categoria acelor foarte puţine persoane, tentate de „mirajul” politicii, abia după ce se simt confortabil într-un scaun de şef de instituţie Iar dacă ajung să cocheteze cu politicienii, o fac nu pentru a-şi ocroti funcţia, ci pentru că, fără sprijin politic, e greu, în România, să-ţi poţi duce la bun sfârşit proiectele Venirea tânărului Emil Ursu, acum vreo 5 ani, la conducerea Complexului Muzeal al Bucovinei (CMB) Suceava a stârnit destule controverse prin lumea politică, dar şi culturală a Sucevei Cu timpul, însă, lucrurile s-au calmat Încet-încet Directorul CMB a demonstrat tuturor că, acolo unde există pregătire, pricepere, ambiţie, comunicare, mult suflet, dar şi artă în a le îmbina pe toate, orice e posibil „Instituţia muzeală este un lăcaş de cultură, care nu are culoare politică, iar ca instituţie culturală păstrătoare de memorie, are datoria morală de a aduce şi a expune piese cu statut de simbol naţional”, susţine domnul Ursu Aducerea la Suceava a Coroanei Reginei Maria a însemnat pentru Emil Ursu un examen extrem de dificil Dar i-a reuşit, aşa cum şi-a propus Este vorba despre unul dintre cele mai preţioase obiecte de Tezaur, care n-a mai fost scos din Muzeul de Istorie al României decât o singură dată, în anul 1998, la festivităţile de la Alba Iulia, organizate cu prilejul împlinirii a 90 de ani de la înfăptuirea Marii Uniri Speranţa lui Emil Ursu este să mai poată aduce, la Suceava, şi inima Reginei Maria – o altă piesa de valoare, aflată în sala Tezaur a Muzeului Naţional de Istorie Noi, ştiind că toate ambiţiile sale profesionale s-au finalizat cum şi-a dorit, credem că e foarte posibil şi acest lucru „Nimic din tot ce am făcut şi vom mai face n-ar fi 307 d’istrati: jupânii posibil fără sprijinul Consiliului Judeţean, al autorităţilor locale, al instituţiilor de cultură şi-al mai multor oameni inimoşi, care înţeleg ce înseamnă păstrarea şi conservarea mărturiilor istorice pentru suceveni”, o spune cu modestie Emil Ursu Implicarea cu pasiune a şefului CMB în viaţa culturală a Sucevei vorbeşte de la sine Numeroase manifestări literare, muzicale, de istorie, expoziţii extrem de interesante (dintre care, nu putem trece cu vederea aducerea, la Suceava, a celor nouă brăţări dacice, din aur masiv, recuperate de autorităţile române din Franţa, Germania şi SUA) reprezintă doar o mică parte din tot ce s-a întâmplat în municipiul şi judeţul nostru, datorită lui Emil Ursu Ce nu s-a făcut de zeci de ani pentru istoria Sucevei, se va realiza, de-acum, încolo Restaurarea Cetăţii de Scaun, începând de anul viitor, şi reabilitarea imobilelor Muzeului de Istorie şi Muzeului de Ştiinţele Naturii se numără printre cele 11 proiecte eligibile, prin care o serie de obiective istorice, aflate în administrarea CMB, vor fi restaurate prin finanţare europeană Şi dacă mai amintim, aici, şi de Festivalul de Artă Medievală, din august, sau de pledoaria lui Emil Ursu împotriva demolării Spitalului Vechi – mărturie a administraţiei habsburgice în Suceava, e mai mult decât suficient pentru ca directorul general al CMB Suceava să fie numit Jupân de Salon, pentru o săptămână * Deşi judeţul nostru n-ar prea avea mari motive de distracţie, totuşi trebuie să vedem şi partea plină a paharului, că doar n-om trăi, de acum, încolo, numai în amărăciune şi durere De aia, avem speranţă şi credinţă în Dumnezeu, de aia avem încredere în forţele proprii Capătul ăsta de ţară a mai fost încercat de calamităţi şi de mari cumpene, însă a ştiut să renască, aşa cum i-a fost hărăzit dintotdeauna Bucovineanul nu-i ouat numai din jale şi nu-i ursit numai în năpaste Malaxorul istoriei i-a plămădit o fire statornică, de tărie morală şi de hotărnicie a lucrurilor, în mersul deştept al vremurilor Dintre cei care Roman Istrati 308 ştiu, indiferent de situaţie, să facă viaţa să meargă mai departe, fără a evada din normalitate şi din firesc, este, cu siguranţă, şi directorul general al Complexului Muzeal al Bucovinei, profesor Constantin Emil Ursu Jupânii cititori, băieţi deştepţi de felul lor, ştiu că noi nu umblăm cu cioara vopsită şi că, atunci când e vorba de oameni vrednici, ne interesează mai puţin culoarea lor politică Dacă multe dintre figurile politico-manageriale ale judeţului îşi ascund rateurile, derapajele şi neîmplinirile cu vorbe meşteşugite şi cu proiecte de viitor, etern nerealizabile, există şi oameni care par însuraţi cu locul de muncă şi cărora aproape că nu le mai poţi contoriza activitatea Jupânul de Salon din această săptămână, Emil Ursu, este unul dintre acei bucovineni care au demonstrat că ştiu să creeze tradiţie Pentru că cea de-a treia ediţie a Festivalului Medieval „Ştefan cel Mare”, de la Suceava, poate fi numită, deja, tradiţie În umbra cetăţii marelui voievod, timp de 7 zile, sucevenii şi oaspeţii lor din ţară şi străinătate au putut respira aerul Moldovei medievale şi au putut urmări turniruri de arme, farse medievale, spectacole de lupte, de dansuri şi de teatru, de muzică medievală şi tradiţional europeană, cascadorii şi spectacole de focuri, acrobaţii pe picioroange şi jonglerii Un loc deosebit, în geometria manifestărilor, l-a avut spectacolul „Apus de soare”, după piesa cu acelaşi nume a lui Barbu Ştefănescu Delavrancea Artiştii Teatrului Naţional „Mihai Eminescu” din Botoşani au făcut să vibreze sufletele numeroşilor spectatori, participanţi la manifestare La ediţia din acest an, Emil Ursu şi organizatorii festivalului au avut ca invitaţi şi o serie de trupe, cum ar fi: Teatrul pentru copii şi tineret „Vasilache” din Botoşani, Grupul „Truverii”, Compania de Artă „Studio 24” din Bucureşti, Ordinul Cavalerilor de Transilvania din Sibiu, Compania „Oval Production Group” SRL, Teatrul Valah Giurgiu – Trupa Arlecking, Ordinul Cavalerilor de Mediaş, Asociaţia „Gladius Dei” din Sibiu sau Ordinul Cavalerilor Cetăţilor Bârsei De o deosebită atenţie s-au bucurat Festivalul de Muzică Folk 309 d’istrati: jupânii „La Suceava, în Cetate”, care i-a avut ca invitaţi de marcă pe Mircea Vintilă şi grupul „Ţapinarii”, şi concursul intitulat „Supravieţuitorii Cetăţii” Dacă la toate aceste activităţi, mai adăugăm şi cele ce vor urma, atunci poate că veţi avea o imagine a timpului real, a ceea ce se cheamă vocaţia unui om pentru spaţiul în care trăieşte Amintim, aici, că, în perioada următoare, vor avea loc, la Suceava, Zilele Culturii Polone, expoziţii internaţionale de pictură şi fotografie din Germania, Polonia şi Cehia, expoziţia anuală de conservare, restaurare şi sesiunea de comunicări ştiinţifice, pe acelaşi domeniu, de la 1 decembrie 2008, Salonul Naţional de Grafică Satirică, aflat la a XIX-a ediţie, Expoziţia Internaţională de Grafică Satirică „Turism în Bucovina” (ediţia a II-a), Salonul Internaţional de Grafică Digitală – Bucovina-Mileniul III, ediţia a VI-a, în colaborare cu UAFB, Expoziţia de fotografie „Artişti Plastici Bucovineni şi pictura murală”, Festivalul concurs de poezie „Nicolae Labiş”, aflat la ediţia a 40-a, expoziţia şi colocviul internaţional „Cernăuţi – 600 de ani de la prima atestare documentară, 1408 – 2008”, Expoziţia „9 octombrie – Ziua Holocaustului”, Simpozionul ştiinţific „Bucovina, file de istorie”, ediţia a X-a, Expoziţia „90 de ani de la Unirea Basarabiei cu România”, Expoziţia „Comorile Dacilor: tezaure şi depozite”, precum şi Expoziţia „Arta lutului – ceramica, de-a lungul anilor”, Colocviul „Cetatea de Scaun şi oraşul Suceava – 600 de ani de atestare documentară”, al 15-lea Simpozion de artă şi civilizaţie medievală Toate acestea ne dau dreptul să-l numit pe Constantin Emil Ursu Jupânul de Salon al acestei ediţii * Când spui muzeu de istorie, te gândeşti, în primul rând, la un lung şir de săli, în care tot felul de cioburi, de vârfuri de săgeţi, de lucruşoare mărunte, de oale şi ulcele, de broderii în fir de aur sau de arme, de hrisoave ori unelte casnice încearcă să-ţi povestească despre trecerea timpului Liniştea aproape sacrosantă a acestor săli mai este deranjată, din când în când, de unii împătimiţi de istorie, de Roman Istrati 310 unii nostalgici ai vremurilor de demult sau de diverse domnişoare educatoare sau profesoare, care vin, cu copiii, la muzeu, fiindcă aşa e trecut în caietul de activităţi extra-curriculare al şcolii lor Dar cum muzeele nu-s berării, nu poţi să ceri să aibă camerele pline cu degustători într-ale istoriei Vizibilitatea şi notorietatea unui muzeu nu stau atât în valoarea patrimonială, pe care o depozitează sau cu care se manifestă expoziţional Dacă oamenii, din cauza grijilor diverse, a dezinteresului sau pur şi simplu din cauza ignoranţei nu dau năvală în muzee (exceptând zilele „porţilor deschise”, adicătelea fix când e vorba de mocăngeală), atunci e normal ca instituţiile muzeale să găsească sau să inventeze formule noi de a ocupa atenţia cetăţenilor Muzeul nu mai e, de mult, un depozit de artefacte, ci a devenit un actor cultural, cu personalitate distinctă Personalitatea unui muzeu depinde şi de abilităţile managerilor lui Dacă ai un director, care doarme-n papuci sau care, câtu-i ziulica de lungă, boceşte că n-are bani, e normal ca instituţia sa să nu capteze atenţia publicului Dar când ai un manager viu, un neastâmpărat, căruia mintea-i lucrează non stop şi care înţelege că instituţia sa nu trebuie să aibă doar rol educativ, ci şi unul formativ şi, mai ales, cultural, atunci e clar că vorbim de un alt raport calitativ între public şi muzeu Vorbim de un nou concept muzeal, cu alte repere valorice şi de conduită socială E şi cazul muzeului naţional al Bucovinei, care, alături de universitatea suceveană, reprezintă, indiscutabil, un centru cu profundă rezonanţă intelectuală şi cu impact modelator major, în rândul cetăţenilor Colocvii, simpozioane, expoziţii unicat, dialog intercultural naţional şi internaţional, manifestări muzicale, plastice sau literare (până mai ieri, atipice), dezbateri pe teme nu neapărat istorice sau întâlniri cu personalităţii din varii domenii au făcut din Muzeul Bucovinei un punct de interes pentru colectivitate, dar şi un centru pulsatil, generator de civilitate pentru urbea suceveană şi nu numai 311 d’istrati: jupânii Instituţia condusă de neastâmpăratul Emil Ursu are o notorietate respectabilă, atât în ţară, cât şi în afara ei Ultima ediţie, a şasea, a Festivalului de artă Medievală „Ştefan cel Mare”, de la Suceava, demonstrează, cu prisosinţă, că şi cu bani puţini poţi să dai dimensiuni impresionante unui act cultural E suficient să pui suflet, inteligenţă, creativitate şi multă fantezie Asta-i reţeta pe care Emil Ursu, împreună cu colaboratorii săi, a desenat-o, întâi în mintea sa şi, apoi, în cea a concetăţenilor săi A transformat o idee în realitate O realitate fabuloasă, fascinantă prin simbolurile sale evocatoare, o realitate care face ca publicul să se teleporteze, din jalnicul cotidian sărăcăcios şi anost, într-o mirifică lume a cavalerilor medievali, a frumoaselor domniţe, a vrăjitoarelor, a dansurilor de epocă şi luptelor, a truvierilor şi jocurilor medievale, într-un cuvânt, într-o realitate a basmului şi fantasmelor Concerte, jonglerii cu steaguri şi cu focuri, prezentări de arme şi armuri, dansuri macabre sau lupte care-ţi fac părul măciucă, spectacole de teatru sau demonstraţii interactive cu publicul au făcut deliciul spectatorilor de toate vârstele Un moment de excepţie l-a constituit concursul „Descoperiţi comoara”, concurs care a stârnit curiozitatea şi fantezia copiilor Emil Ursu nu este doar un excelent manager, ci şi un regizor inventiv O demonstrează programul festivalului, care a debutat cu două momente de mare impact emoţional: parada cavalerilor, cu torţe, cea mai lungă paradă medievală din ţară şi singura care se desfăşoară pe timp de noapte şi care a avut, prin spectaculozitatea sa, un succes garantat, dar şi spectacolul de mare ţinută artistică şi interpretativă, oferit de maestrul Ion Caramitru şi de clarinetistul Aurelian Octav Popa, de la Filarmonica din Bucureşti Nu-i chiar de colo să-i aduci, la Suceava, pe cei doi, mai ales după ce aceştia tocmai se întorseseră din SUA, unde au susţinut deja clasicul spectacol „Dor de Eminescu”, în mijlocul comunităţilor româneşti din Los Angeles şi San Francisco Acum aţi înţeles de ce Emil Ursu, colaboratorii săi, primăria şi Roman Istrati 312 CJ, dar şi sponsorii care au sprijinit acest succes, intitulat Festivalul de Artă Medievală „Ştefan cel Mare”, de la Suceava, sunt Jupânii noştri de Salon? * Oamenii ar face orice ca să evadeze din cotidian Mai ales, din cotidianul pe care noi, românii, îl respirăm în momentul de faţă Demoazelele şi intelectualele de nivel aprozaristic înfulecă Danielle Steel şi bocesc la subproducţiile de pe postul „Acasă”, de zici că-i sfârşitul lumii E modul lor, mai puţin cutanat, de a evada din cotidian Bărbaţii, mai puţin sclifosiţi, pentru a scăpa de frustrările şi grijile zilnice, au inventat un celebru aparat: alambicul Aşa, marele imperiu al trascăului îi primeşte cu braţele deschise, fără vize şi paşapoarte Tot mai mulţi „călători” iau drumul, aproape fără de întoarcere, al cocârţului bine distilat, până ce eşuează lamentabil în pancreatite, ciroze şi în veşnica lor pomenire Cum închipuirile noastre au fot, totdeauna, mai plăcute decât realităţile trăite, fiecare şi-a găsit propriul mod de a evada în ireal „E copilul meu de suflet”, zice Emil Ursu, directorul Muzeului Bucovinei, atunci când se referă la Festivalul de Artă Medievală „Ştefan cel Mare”, de la Suceava (n-am înţeles de ce se cheamă musai Ştefan cel Mare, atâta vreme cât medievalitatea moldovenească înşiră figuri strălucite, şi înainte, şi după marele voievod) Aşadar, 5 anişori a împlinit acest copil de suflet al directorului Emil Ursu Dacă nu ne înşeală memoria, la naşterea „pruncului”, acesta era cam firav, iar unele babe ursitoare, care-şi fac veacul pe la radio şanţ, nu-i prea dădeau noului născut cine ştie ce viitor ilustru Dar uite că bocitoarele şi-au înghiţit limba, iar festivalul de la Suceava a devenit, încet şi sigur, un reper cultural şi turistic pe harta ţării Deja se ştie de el şi prin străinătăţuri Dovadă stă faptul că audienţa festivalului a fost, an de an, în creştere continuă Chiar dacă a suferit unele amputări financiare, inerente pe timp de criză, Festivalul Medieval de la Suceava s-a dezvoltat frumos, înregistrând, la cea de-a cincia sa 313 d’istrati: jupânii ediţie, un număr record de participanţi (aproape 14 000 de persoane), la care s-au alăturat invitaţii constanţi sau mai noi ai manifestării Media centrală a sesizat, cu mai multă „aplecare”, fenomenul cultural de la Suceava, iar producătorii şi realizatorii din media, care s-au săturat şi ei de atâtea violuri, ciomăgeli, împuşcături în trafic, care s-au săturat de genţile Vuitton ale doamnei Udrea, de Bercea Mondialul sau de ultimele comicăreli cu infantilul Gigică Becali, au făcut loc, în programele de ştiri, şi Festivalului de Artă Medievală de la Suceava E foarte bine Pentru 4 zile (11-14 august), cetatea lui Ştefan cel Mare a fost invadată de 8 trupe de cavaleri medievali Aceştia au deschis festivalul printr-o paradă cu făclii, care a urmat traseul prin cartierul Obcini, cartierul George Enescu, Primărie, strada Ana Ipătescu şi a ajuns, într-un final, la Cetate Tetea, nici pe vremea lui Ceaşcă, nu se făceau defilări mai faine! Printre cavaleri şi domniţe, arcaşi, străjeri, paţachine, spade, viteji călări, torţe, steaguri şi muzică medievală, sucevenii au avut ocazia să evadeze, pentru câteva momente, în universul medieval, unul mult mai romantic şi mai strălucitor decât cel pe care ni-l oferă realitatea contemporană Păi, e şi normal Din momentul în care toboşarul a anunţat „bine aţi venit în cetatea Sucevei, am zis”, toată lumea a uitat de apometre, preţul gigacaloriei, factura la e-on, declaraţiile pe venit, birurile pentru fisc, preţul benzinei şi al haleului zilnic, ori nervii rutieri, care stau gata, gata să plesnească, din cauza gropilor cu adânc medievale ale Sucevei Lumeee, lumeee, veniţi de vedeţi minunea! Şi lumea a avut ce vedea: tir cu arcul, jocuri interactive, jonglerii cu steaguri, scenete întruchipând obiceiuri medievale, prezentări de arme (măiculiţă, de-alea adevărate, buzdugane, ghioage şi săbii de-a puteai să le ridici, nu pistolete cu gloanţe de glumă cum au şmecherii din zilele noastre, care se războiesc în trafic sau în discoteci), spectacole cu foc, mânca-v-ar jăratecul de năuci, că neaţi băgat pe toţi în boală, inclusiv pe pelerinul şef Ioan Burlui, de la ISU Suceava, şi, ca cireaşa de pe tort, balul balurilor, adică Turnirul, Roman Istrati 314 unde, cosânzenele în costume de epocă s-au fandosit şi au aruncat ocheade vitejilor, care s-au bătut pentru ele Publicul a stat mâlc şi cu sufletul la gură şi n-a urlat, şi n-a fâşcâit, şi nici n-a muit cum năucii de pe stadioanele patriei, atunci când diverse echipe de cotonogari împiedicaţi mimează fotbalul Numai „noaptea supravieţuitorilor în cetate” a amintit, prin titlu, de zilele nenorocite, pe care cu toţii le trăim, azi În rest, a fost un mega-spectacol cultural, de mare clasă De la Coco-fachirul şi până la prietenul Benedict Popescu, numit cândva şi „omul orchestră”, de la jocurile pentru copii, la dansurile şi scenetele medievale, de la actorii Teatrului „Mihai Eminescu” din Botoşani şi până la momentul de mare încărcătură emoţională pe care ni l-a oferit Maia Morgenstern, tot programul festivalului a demonstrat profesionalismul, inteligenţa şi marea investiţie de suflet, pe care au depus-o organizatorii, adică personalul Muzeului Bucovinei Şi oficialităţile locale au fost prezente, promiţând că la anul va fi şi mai şi Pentru că a avut încăpăţânarea de a impune un proiect cultural, care, iată, face ca imaginea Sucevei să capete o rezonanţă naţională aparte, Emil Ursu este Jupânul nostru de Salon * Nu ne-am întâlnit cam de multişor cu Emil Ursu, directorului Complexului Muzeal al Bucovinei din Suceava Prin activităţile diverse, pe care le organizează instituţia sa, domnul Ursu îşi cam făcuse abonament la această rubrică Dar, dacă l-am lăsat să răsufle oleacă şi nu l-am mai consemnat în rubrica de salon, asta nu înseamnă că pe Emil Ursu l-a copleşit somnul birocratic sau funcţionăria i-a tocit fantezia Nimic nu a diminuat din acurateţea prezenţei culturalcognitive a CMB, în peisajul intelectual al judeţului Benefica agendă faptică, prin care CMB îşi asigură identitatea şi fluenţa instituţională, nu a fost perturbată sub nici o formă de modificarea nuanţei politice a principalului „făptuitor”, Emil Ursu De fapt, el nu e singurul ziditor al prestigiului muzeului sucevean La CMB 315 d’istrati: jupânii lucrează oameni de o excepţională valoare morală şi profesională, iar coagularea activităţilor acestora se concretizează în studii, documentări şi cercetări ample Slavă Domnului că judeţul nostru nu-i sterp, la capitolul istorie, ci, dimpotrivă, e depozitarul unor valori materiale şi spirituale care vin din străvechime, până astăzi şi care aşteaptă să fie descifrate şi oferite atât curiozităţii sociale, cât şi celei academice În plus, ţinutul Bucovinei oferă, atât cercetătorilor, cât şi vizitatorilor ocazionali, nu doar informaţie şi fond documentar, arhivistic sau arheologic, ci şi un fabulos bagaj emoţional, unic în caleidoscopul istoriei naţionale Ştefan cel Mare şi Cetatea de Scaun a Moldovei au dat, totdeauna, strălucire medievalităţii moldave şi, de aceea, rememorarea ilustrelor vremuri reprezintă nu doar un gest recuperator, ci şi o proiecţie a unui trecut de poveste De fapt, asta şi-a propus Festivalul de Artă Medievală „Ştefan cel Mare” Aflat la a patra sa ediţie, aşa cum arăta Emil Ursu, festivalul a ţintit valorificarea patrimoniului cultural şi turistic al Sucevei, prin reînvierea tradiţiei medievale româneşti, a încercat o revitalizare a imaginii Cetăţii de Scaun şi, adiacent, o creştere a gradului de atractivitate a acesteia pe piaţa cultural-turistică din ţară şi, nu în ultimul rând, şi-a propus şi o modelare formativă, prin „cultivarea gustului publicului pentru receptarea unor tradiţii şi momente medievale autentice” Ediţia de anul acesta a festivalului a reprezentat un succes turistic, dar şi o afacere profitabilă Cei peste 19 000 de turişti, vizitatori din ţară şi străinătate, au aglomerat reţeaua hotelieră (ceea ce e foarte bine) şi au băgat în visteria muzeului aproape 60 000 de Ron La strălucirea spectacolului, au participat trupe artistice, teatre, ansambluri din judeţ şi din ţară Actorii Dorel Vişan, Eusebiu Ştefănescu şi Mihai Rogojinschi au dat culoare scenelor de epocă, dar şi spectacolelor de muzică şi poezie Luptele cavalereşti, turnirurile, cascadoriile ecvestre, tirurile, muzica medievală, momente din viaţa de la Curte, jongleriile cu focuri sau evenimentele triumfale au fost însoţite de salve de tun, Roman Istrati 316 într-un autentic scenariu medieval Pentru că şi-a dezvoltat atât de frumos ideea şi pentru că festivalul, pe care l-a conceput şi care acum e pe cale să devină un adevărat brand, o adevărată marcă turistică a Sucevei, Emil Ursu, după 7 zile şi 7 nopţi de medievalitate şi de poveste istorică, spusă tuturor, merită, tot 7 zile şi 7 nopţi de odihnă contemporană, în cetăţuia exclusivistă a Jupânului de Salon * Cu o mică sincopă, atunci când s-a băgat într-o chestia care nu-l prea privea, se pare că Emil Ursu, directorul CMB Suceava, vrea să-şi reînnoiască abonamentul la această rubrică Nu mai pomenim de problema cu spitalul vechi, fiindcă acolo a fost vorba mai mult de lipsă de comunicare sau mai precis de o comunicare confuză Adică atât de confuză, încât semăna cu o supă, pregătită nu de nişte bucătari destoinici, ci de nişte prelucrători prin aşchiere Sculele aşchietoare erau mai mult politice, aşa că şi-au tocit repede dinţii, iar chestiunea în cauză, care ajunsese să se irite, s-a stins relativ repede I-am acordat, atunci, circumstanţe atenuante domnului director, pe motiv că cine nu munceşte nu greşeşte La o adică, dacă punem în balanţă faptele bune, gesturile de consistenţă şi activităţile excelente, pe care le-a făcut, şi derapajele inerente, care intră în orice bilanţ de activitate, e clar ca bună ziua că Emil Ursu se înscrie cu plus Făcând o retrospectivă rapidă (din cauza spaţiului tipografic), putem să vă enumerăm câteva repere culturale de forţă, pe care CMB şi directorul Emil Ursu le-au imprimat municipiului Suceava În primul rând, e vorba de Festivalul Medieval şi de Târgul Meşterilor Populari Două manifestări, care adună mii de suceveni şi de oaspeţi străini, pe platoul cetăţii Apoi, expoziţia „Brăţările regilor daci”, brăţări pentru care, iarăşi, mulţi suceveni s-au înghesuit, să le admire, pentru că nu le văzuseră decât în pozele din cărţile de istorie O altă expoziţie, „Europa necunoscută – comori din Bucovina”, a stârnit admiraţie şi respect în presa germană, fiind declarată expoziţia 317 d’istrati: jupânii anului în landul Bavaria O altă expoziţie, baghetată de Emil Ursu şi intitulată „Istoria a două culturi – mănăstiri ortodoxe şi Retable din Flandra”, a circulat, în paralel, atât în Franţa, cât şi în România De fapt această expoziţie are caracter itinerant, astfel că, în acest moment, ea poate fi vizionată şi la Centrul Cultural Francez de la Kiev Şi dacă tot veni vorba de Ucraina, nu trebuie uitat simpozionul româno-ucrainean (la care au participat 87 de specialişti), desfăşurat sub titulatura „Artă şi civilizaţie medievală” şi „Bucovina, file de istorie” Mai nou, galeria CMB prezintă „Comorile tracilor” (expoziţie vizionabilă şi acum) Nu trebuie să uităm nici rememberul expoziţional „Mareşal Constantin Prezan” Veţi spune că sunt suficiente argumente pentru ca Emil Ursu să fie Jupân de Salon Noi vă mai oferim unul, unul la care directorul muzeului ţine foarte mult Emil Ursu va organiza, pentru a cincia oară, o manifestare foarte agreată de suceveni şi intitulată „Noaptea cea mai lungă, confluenţa artelor” Această manifestare a fost gândită pe două segmente: muzică folk – medalion Cornel Angelescu, un cantautor de mare sensibilitate şi rafinament, şi „Lumină pentru libertate”, care va comemora simbolic eroii dispăruţi la „Revoluţia” din 1989 Astfel, vor fi aprinse lumânări, pe traseul de la muzeu, până la Piaţa „22 Decembrie” Sucevenii sunt invitaţi să aprindă şi o cruce simbolică de lumânări, în memoria celor care s-au jertfit Nu în ultimul rând, va concerta şi formaţia „Hara”, care îl va colinda, acasă, în noaptea cea mai lungă, pe câştigătorul tombolei, pe care tot Emil Ursu o va organiza cu acest prilej Acum credem că v-aţi prins cu toţii de ce Emil Ursu e Jupân de Salon Roman Istrati 318 Tatiana Vîntur De când-i hăul şi părăul, se ştie că elevii spun, despre profesori, că-s afurisiţi şi pun note rele, aceştia spun despre inspectori că-s cu fiţe şi figuri în cap şi că vin la inspecţii numai ca să facă rău, iar inspectorii spun despre cei de la minister că mai mult bulibăşesc treaba, decât s-o facă să meargă bine Până una, alta, învăţământul românesc, prin oamenii săi, care şi-au păstrat harul pentru educaţie, merge mai departe, fără a băga de seamă că politica schimbă reforma educaţiei ca pe batistă Dintre cei care îşi văd de treaba lor şi îşi aduc contribuţia la dezvoltarea educaţiei din Bucovina, este şi profesoara Tatiana Vîntur, inspector şcolar cu educaţia formală şi nonformală, din cadrul IŞJ Suceava CV-ul ei este absolut impresionat şi, dacă ar trebui să-l transcriem, ne-ar lua vreo trei pagini de ziar Doamna Tatiana Vîntur a început prin a fi, întâi, specialistă în design, adică a absolvit Şcoala Populară de arte „Ion Irimescu” din Suceava, având competenţe în artă vestimentară, design şi designer vestimentar Înainte de aceasta, îşi luase diploma la Institutul politehnic Iaşi, Facultatea de tehnologie chimică, pe specializarea chimie-fizică Adică e profesoară de fizică Dar, în acelaşi timp, şi designer În calitatea nouă, pe care o are, aceea de inspector şcolar, ea se poate lăuda cu calitatea de expert în educaţie, dar şi cu o serie de responsabilităţi în educaţia şcolară şi extraşcolară, în evaluarea proiectelor grant şcoală – comunitate Este membru a Consiliului Consultativ de formare şi dezvoltare profesională, precum şi în cel 319 d’istrati: jupânii care elaborează proiecte şi programe europene, privind dezvoltarea instituţională Este şi profesor metodist, ceea ce-i conferă dreptul de a coordona activitatea educativă A fost, pe rând, profesor, director şi inspector A fost responsabil al comisiei metodice a profesorilor de chimie, fizică şi biologie Toate aceste activităţi, impresionante, de altfel, i-au permis, totuşi, să-şi continue propria perfecţionare Aşa se face că a urmat cursuri postuniversitare în managementul educaţional, cel al resurselor umane, în relaţii internaţionale, în managementul de curriculum şi în cel de proiecte sau de legislaţie în domeniul educaţiei Lucrarea sa de disertaţie se intitulează „Mentalităţi şi abordări de implementare a proiectelor şi programelor europene” Tatiana Vîntur şi-a luat şi masteratul în studii europene, pe probleme legate de politici de integrare europeană A urmat studii de formare continuă, la Barcelona, în Spania (programul Leonardo Da Vinci), la Firenze, în Italia, cu o bursă „Comenius”, la Nantes, în Franţa, tot cu o bursă, „Arion”, a urmat cursuri de formare a directorilor de unităţi şcolare şi a inspectorilor şcolari şi, prin Agenţia Naţională „Socrates” şi Centrul Cultural Francez, a dobândit competenţe în managementul proiectelor de cooperare internaţională A tipărit, în reviste de specialitate, numeroase lucrări şi studii şi, evident, a luat o serie întreagă de distincţii şi diplome Ministerul i-a oferit chiar ordinul „Meritul pentru învăţământ în grad de cavaler” Mai nou, împreună cu Loredana Bevzan, a editat „Ghidul profesorului diriginte” şi „Ghidul pentru învăţători clasele a III-a şi a IV-a” Am descoperit că, în calitate de inspector şcolar, a îndrumat şi coordonat o serie de activităţi, la nivel de judeţ, activităţi care au încununat Inspectoratul Şcolar cu numeroase premii pentru revistele şcolare, pentru literatură şi artă Cu eleganţă şi discreţie, Tatiana Vîntur şi-a desenat o carieră profesionistă, iar noi avem toate motivele să o găzduim la rubrica Jupân de Salon Roman Istrati 320 Ioan Viorel Vîrlan Săptămâna trecută, într-o atmosferă academică de distinsă şi elegantă ţinută intelectuală, la Universitatea „Ştefan cel Mare” de la Suceava, preotul paroh Ioan Viorel Vîrlan şi-a susţinut, cu brio, lucrarea de doctorat, cu o temă mai mult istorică, decât ecumenică Parohul Bisericii „Naşterea Macii Domnului” din Suceava, biserică monument al martirajului românilor bucovineni, sub urgia comunistă, este nu doar păstor de suflete, alături de părinţii slujitori Airinei şi Milici (acesta din urmă, un semeţ nonagenar), ci este şi directorul Fundaţiei „In memoriam”, aşezământ care, prin activităţile sale şi prin revista cu acelaşi nume, încearcă, de ani buni şi nu fără succes, să ţină vie candela recunoştinţei pentru toţi cei care şi-au jertfit vieţile, întru credinţă şi izbăvire creştină Tema doctorală aleasă („Relaţii diplomatice şi ecleziastice dintre România şi Vatican, după 1948”) este unică, în felul ei, deoarece abordările unui asemenea subiect au fost, mai ales după 1948, cu totul episodice Motivaţia alegerii unui asemenea discurs academic stă în ideea că, pentru a afla viitorul bisericii, trebuie, înainte de toate, să cunoşti temeinic istoria ei şi, mai ales, relaţiile cu celelalte biserici, cu celelalte confesiuni Ideea de a alege o astfel de tematică a venit după vizita în ţara noastră a sfântului Părinte Ioan Paul al II-lea, cel care a iubit România, numind-o „Grădina Maicii Domnului” De la marea schismă şi chiar după ce au fost ridicate anatemele dintre Biserica Ortodoxă şi cea Romano-Catolică, nici un pontif nu a vizitat o ţară 321 d’istrati: jupânii ortodoxă, până la Ioan Paul al II-lea A fost o mare onoare, nu doar pentru români, indiferent de confesiunea lor, ci şi pentru imaginea României în ansamblu De altfel, întreg conţinutul ideatic al lucrării doctorale este focalizat pe teme, de interes major, privind relaţiile dintre statul român şi Vatican, dintre Biserica Ortodoxă Română şi Sfântul Scaun Lucrarea a punctat, la capitolul istorie, relaţiile dintre Ştefan cel Mare (numit de papa Sixt al IV-lea „atlet al creştinătăţii”) şi Vatican, tipărind şi comentând corespondenţa diplomatică dintre cele două entităţi statale, dar şi momentul interbelic, în care, la 10 mai 1927, România a semnat „Concordatul cu Sfântul Scaun”, ceea ce a conferit un plus calitativ relaţiilor diplomatice dintre cele două părţi, relaţii care, după 1948, au intrat într-o zonă „gri”, datorită regimului totalitar, nu doar ateu, ci şi anticonfesional, instaurat de sovietici, la Bucureşti Relaţiile diplomatice dintre România comunistă şi Vatican, dintre cele două biserici (surori în esenţa lor intimă) au continuat să există şi să se dezvolte, însă pe canale mai puţin oficiale Momentul culminant al acestor relaţii vine după căderea comunismului şi-l reprezintă, aşa cum am mai spus, vizita suveranului pontif Ioan Paul al II-lea în România Acest moment se înscrie ca un pas major în armonizarea, pe plan global, a relaţiilor dintre Biserica Romano- Catolică şi Patriarhia Ecumenică Ortodoxă de la Constantinopol Tema aleasă de părintele Vîrlan are un grad ridicat de complexitate şi dificultate, iar acest lucru rezidă din faptul că abordările pe subiect au fost sporadice Efortul părintelui Vîrlan este cu atât mai meritoriu, cu cât el a reuşit să conjuge, sub coperţile unei singure lucrări, surse bibliografice rare (unele chiar unice), strânse, redactate şi comentate, cu răbdare şi înţelepciune, timp de aproape 7 ani Documentarea lucrării s-a făcut atât la arhivele Ministerului român al Afacerilor Externe, cât şi la bibliotecile de la Vatican, şi ea n-ar fi fost posibilă fără sprijinul unor oameni de suflet (autorul a beneficiat de o bursă de studii la Vatican), între Roman Istrati 322 care numim pe ÎPS Pimen, Arhiepiscopul Sucevei şi Rădăuţiului, pe PS Gherghel, episcop de Iaşi, dar şi o serie de prelaţi din cetatea Vaticanului Întreg acest efort academic a fost coordonat de prof univ dr Gheorghe Onişoru, iar calificativul de „foarte bine”, pe care l-a primit demersul doctoral al părintelui paroh Ioan Viorel Vîrlan, poartă girul unor istorici de înaltă ţinută academică: prof univ dr Vasile Efros (decanul Facultăţii de Istorie şi Geografie de la universitatea suceveană), prof univ dr Mihai Vasile Ozunu, prof univ dr Mihai Iacobescu şi conf univ dr Cristina Păiuşan Lucrarea părintelui Vîrlan reprezintă, cu siguranţă, un reper bibliografic, dar şi academic, pentru studenţi, dar şi pentru cercetătorii interesaţi de această inedită temă Jupânul de Salon îşi face o onoare, prin a-l găzdui pe preotul doctor în istorie Ioan Viorel Vîrlan, în această rubrică a elitelor intelectuale şi culturale din Bucovina 323 d’istrati: jupânii Angela Zarojanu Întrebat fiind ce crede despre viaţa umană, marele Pitagora a spus: „seamănă cu Jocurile Olimpice; unii fac comerţ şi se gândesc numai la câştig, alţii vor să dobândească glorie prin luptă şi, în fine, ceilalţi sunt nişte simpli spectatori” Comparaţia asta poate fi aplicată şi politicienilor Unii intră în viaţa publică doar pentru câştig, pentru propriile privilegii, alţii o fac pentru glorie şi, în sfârşit, cei mai mulţi sunt simpli spectatori, adică habar n-au cu ce se mănâncă politica şi nici de ce au ajuns ei acolo Marea majoritate e prea puţin interesată de problemele comunităţii Toţi politicienii vor bani şi glorie şi, dacă se poate, şi niţică imunitate, ca să nu-i poată agăţa procurorii ieşiţi la pescuit Scena politică suceveană nu-i mai brează decât aia de la Bucureşti sau ca altele, de-aiurea Toate par croite de acelaşi stilist Desenul e simplu Omul politic bate din gură, în campania electorală, toarnă minciuni, promite marea cu sarea, executând o imensă prosteală colectivă După ce câştigă alegerile, devine brusc amnezic şi uită tot ce a spus şi se ocupă doar de propria lui căpătuială Tre’ să facă maţul gros, cât mai rapid, fiindcă nu se ştie ce urmează Turma electorală s-ar putea să se trezească din ignoranţa ei şi să-l trimită la plimbare Evident că, atunci când e cu sacii-n căruţă, politicianul mioritic e total dezinteresat de problemele comunităţii Când vine şi nota de plată, adică atunci când urna îi dă papucii, interesul politicianului pentru comunitatea din care face parte dispare cu desăvârşire Cine are de suferit? Păi, e clar, numai cetăţenii, eternii Roman Istrati 324 amăgiţi, eternii perdanţi, într-un cuvânt eternii fraieri electorali De aici desprindem şi o serie de trăsături De exemplu, arivismul, rapacitatea, parvenitismul şi, nu de puţine ori, chiar cinismul La asta se adaugă totalul dezinteres şi aroganţa faţă de oamenii simpli Omul politic adevărat este, ca şi accepţia vechii Elade, un om al Cetăţii Fie că e la putere, fie că e în rând cu toţi ceilalţi cetăţeni, el rămâne în slujba comunităţii sale, chiar dacă nu mai poartă sceptrul şi prerogativele demnitarilor Pe scena suceveană se vede, cu ochiul liber, acest lucru Sunt mulţi care, după ce au pierdut ciolanul, s-au dat la fund şi aşteaptă, ca popândăii, să speculeze noile oportunităţi electorale Până la viitoarele alegeri, nu fac nimic pentru a nu-şi consuma din energia fariseică Sunt, însă, şi oameni de bună credinţă, de substanţă şi rafinament, care, chiar dacă nu mai au, vremelnic, frâiele puterii, conştientizează faptul că ceea ce dăruiesc ei semenilor se va întoarce întreit Mentalul colectiv nu-i chiar aşa de debil, pe cât suntem noi de forţaţi să-l etichetăm Oamenii ţin minte pe cei care le vor binele, pe cei care-i ajută, fie şi cu un sfat, pe cei care se interesează de durerile şi supărările lor Astfel de persoană este şi Angela Zarojanu, fost viceprimar şi subprefect al Sucevei, o fiinţă de o impecabilă ţinută civică Ea este adepta idee că „ajutându-i pe ceilalţi, ne putem face viaţa mai bună” Nu o dată, din postura de simplu cetăţean, Angela Zarojanu a sărit în sprijinul celor năpăstuiţi S-a implicat în ajutorarea copiilor autişti, a celor cu Sindrom Down, dar şi în promovarea tinerilor talentaţi din judeţ Proiectul „Femei de Succes! Performanţă la superlativ” este deja un brand al competitivităţii în Bucovina Fundaţia SEVA (Şanse Egale Valoare Autoritate) şi Asociaţia ”EDU-Max” sunt două entităţi civice, care au stat în spatele multor manifestări de excepţie, organizate la nivel de municipiu sau judeţ Angela Zarojanu a primit numeroase premii, distincţii şi diplome, tocmai pentru că s-a implicat extrem de activ în promovarea femeii în societate Ea este coautor al volumelor „Cele 325 d’istrati: jupânii patru dimensiuni ale feminităţii româneşti” şi ”Forţa politică a femeilor”, cărţi cu o reală substanţialitate ideatică Aproape că nu există campanie umanitară, în care să nu regăsim numele doamnei Zarojanu Ştie să coaguleze, în jurul său, instituţii publice, de învăţământ, de artă, organizaţii civice sau simpli cetăţeni Ultima ispravă e aceea că l-a adus pe Alex Ştefănescu, reputatul critic şi istoric literar, la o întâlnire cu sucevenii, dar şi cu locurile natale ale acestuia Librăria „Cărtureşti” şi Biblioteca „I G Sbiera” au fost neîncăpătoare, pentru publicul sucevean, iar maniera maestrului de a dialoga cu sine şi cu fanii săi a încântat pe toată lumea, constituinduse într-un „recital” de inteligenţă, erudiţie şi rafinament Pentru frumosul cadou, pe care Angela Zarojanu şi colegele sale l-au făcut sucevenilor, de Moş Nicolae, o desemnăm pe distinsa noastră colegă (are propria emisiune televizată) drept Jupâniţă de Salon Roman Istrati 326 Cuprins jupânii artelor 5 Alexandru Arşinel 7 Victoriţa Paraschiva Batariuc 9 Radu Bercea 14 Nadia Boeciko 21 Mitică Brădăţan 27 Călin Brăteanu 30 Emil Burlacu 39 Tiberiu Cosovan 41 Ion Cozmei 49 Iosef Csukat 52 Mircea A Diaconu 55 Vasile Demciuc 58 Eugen Dimitriu 63 Niculai Moroşan 66 Nicolae Oprea 69 George Ostafi 72 Ion Paranici 75 Mihai Pânzaru-PIM 78 Pegas 81 Ştefan Petrescu 84 Lucia Puşcaşu 95 Dumitru Rusu 100 327 d’istrati: jupânii Romeo Săndulescu 103 George Sârbu 105 Vasile Angel Siminiuc 107 Carmen Veronica Steiciuc 115 Elena Brânduşa Steiciuc 120 Paula Şalar 122 Aida Şuster Boţan 127 Vasile Tărâţeanu 130 Mihai Varzari 133 Sofia Vicoveanca 136 Matei Vişniec 139 …şi alţi jupâni 145 Rodica Alexandru 147 Sanda Maria Ardeleanu 150 Vasyli Boeciko 157 Traian Căldare 160 Gabriel Cărăbuş 163 Ioan Costea 171 Dumitru Cucu 174 Daniela Dungeanu 177 Adrian Graur 180 Gheorghe Gutt 193 Florin Hău 196 Daniel Hrenciuc 199 Tudoriţa Huţuleac 218 Mihai Iacobescu 221 Virginel Iordache 224 Gheorghe Lazăr 227 Iurie Levcic 233 Mykhailo Lienkov 236 Roman Istrati 328 Dan Lohănel 238 Ghervazen Longher 243 Melchisedec 248 Monitorul de Suceava 251 Rodica Oprea 253 ÎPS Pimen 256 Valentin Popa 263 Dan Popescu 269 Johann Proschinger 274 Ştefan Puşcaşu 276 Vera Romaniuc 279 Ancuţa Rusu 281 Simona Sofroni 284 Oana Şlemco 288 Maria Teodoreanu 290 Vasile Tofan 295 Renato Tronciu 298 Marius Ursaciuc 301 Constantin-Emil Ursu 304 Tatiana Vîntur 318 Ioan Viorel Vîrlan 320 Angela Zarojanu 323